
Prefatä 


Ştii ce înseamnă orgie? Enciclopediile dau definiţia originară 
ca fiind celebrarea unor ritualuri religioase în Grecia Antică.! 
În zilele noastre, acest cuvânt se referă la un gen mult mai re- 
ţinut de zburdälnicii, în care sexul îşi are locul său. 


Însă, de fapt, tot aceasta era semnificaţia cuvântului în 
Grecia Antică. În perioada respectivă, bărbaţii obişnuiau să se 
întâlnească după-amiaza pentru dezbateri filosofice, urma- 
te, câteva ore mai târziu, de un „simpozion“ sau o petrecere 
cu băutură, care se sfârșea adeseori într-o orgie. Soţiile nu 
erau prezente, în schimb, participau băieţi şi tineri. Grecia era 
lipsită absolut de orice tabu sub acest aspect; în antica Eladă, 
oamenii gândeau şi simțeau altfel. 

Oricine ştie ce este o povestire ştiinţifico-fantastică, dar 
probabil nu ştiai că şi în Grecia Antică circulau poveşti ști- 
intifico-fantastice, însă mult mai fantastice decât ale noas- 
tre. Diferenţa este că locuitorii ei nu-şi considerau poveştile 
ştiinţifico-fantastice ca fiind fantezii utopice; grecii credeau 
că poveştile relatau evenimente reale, care se petrecuse- 

Tă cu adevărat. Şi mai există o deosebire. Poveştile noastre 
stüinfifico-fantastice - cum ar fi aventurile „Navei spatia- 
le Enterprise" - au loc în viitor, în vreme ce grecii antici se 
întorceau într-un trecut obscur, depărtat, cu milenii întregi 
înaintea vremurilor lor. 

Imagineazä-ti doar că insula Creta este patrulată perma- 
nent de un paznic de metal, care posedă capacitatea fenome- 
nală de a monitoriza toate corăbiile care se îndreaptă către 
insulă si de a le spulbera de pe suprafaţa mării. Niciun străin 
nu ajunge să pună piciorul pe insulă împotriva voinţei stă- 
pânitorilor ei. Dacă o corabie reuşeşte totuşi să se strecoare, 
monstrul metalic poate să îndrepte o căldură imensă asupra 


ei şi să-l calcineze pe invadator. Însă, acest robot paznic are 
un punct slab: dacă i se desface un anumit şurub din corpul 
său metalic, sângele gros i se scurge, astfel încât este imobi- 
lizat. În mod evident, numai cei care l-au construit si urmaşii 
lor cunosc situarea precisă a acestui punct vital. 

Această poveste exista deja în urmă cu circa 2 500 de ani 
şi grecii erau convinşi că spunea adevărul despre evenimente 
petrecute cu mult înaintea timpului lor. Robotul care patrula 
insula Creta se numea Talos și inginerii care cunoşteau po- 
ziţia precisă a locului pe unde trebuia scos lichidul hidraulic, 
astfel încât monstrul să fie inactivat, erau numiţi „zei“. 

Această Grecie Antică este inundată pur si simplu de 
poveşti incredibile. În Argonautica, o poveste veche de mii 
de ani, ale cărei origini sunt ascunse în negura timpului, apar 
aşa-numiţii „centauri“. Ce anume ar trebui să fie aceştia? 
„Centaurul“ este un hibrid, cu trunchiul şi capul de bărbat, 
dar cu restul-corpului de cal. În esenţă, o absurditate care ar 
trebui să constituie o născocire a imaginaţiei. Însă hibrizii au 
existat, în Antichitate, şi în alte locuri. Istoricul si pärinte- 
le bisericii Eusebius (m. 339 d.Hr.), care a intrat şi în istoria 
ecleziastică în calitate de episcop de Cezareea şi de cronicar 
creştin, a scris despre hibrizi în volumul V al operelor sale. 
„Zeii“, relatează Eusebius, „au creat diverse fiinţe hibride“: 


Au dat viaţă unor fiinţe omenești cu două aripi; şi apoi 
altora, cu patru aripi şi două chipuri şi cu un corp şi 
două capete... dar şi unora cu copite de cal și altora în 
formă de cal în spate şi de om în faţă... şi au mai fost 
creaţi tauri cu capete de om şi cai cu capete de câini, 
precum şi alţi monştri cu capete de cai şi corpuri de 
oameni... apoi, tot felul de ființe monstruoase ca nişte 
dragoni... de multe feluri şi diferite între ele, cărora 
le-au păstrat imaginile în Templul lui Belus, pictate 
unele lângă altele...? 


Se spune că au existat „fiinţe umane cu două aripi"? 
Prostii? Atunci, de ce formele lor ne sar în ochi pe stelele şi 

sculpturile din toate marile muzee? Singura diferenţă este că 
nu sunt denumite „fiinţe omeneşti cu două aripi“, deoarece 
arheologia noastră modemă se referă la ele cu termenul „du- 
huri înaripate“. „Fiinte omeneşti cu copite de cal“, centaurii, 
pe jumătate oameni şi pe jumătate cai, sunt imortalizaţi în 
imaginile din Antichitate. Şi se spune că au fost creaţi „ta- 
uri cu capete de om“. Monstrul cretan, Minotaurul, a fost o 
asemenea monstruozitate. Un taur cu cap de om, pentru care 
cretanii au construit celebrul labirint. 

Este posibil, în aceste condiţii, ca poveştile antice din 
Argonautica să nu fie nici pe departe, la urma urmelor, doar 
simple poveşti cu zâne? Sunt relatări ale unor evenimente 
reale? Şi când anume, în curgerea nesfârşită a timpului, se 
presupune că s-ar fi întâmplat aceste lucruri? Nimeni nu ştie. 
Însă, în Malta, există un templu care a fost datat de specialişti 
în jurul anului 12 000 î.Hr., pe baza orientării lui astronomice. 
Şi există situri subacvatice, atât in Atlantic, cât si în Pacific. În 
Mediterana, nu departe de Marsilia, scafandrii au descoperit 
un tunel subacvatic la adâncime de 35 m, în pantă. Tunelul 
conducea la un coridor cu lungimea de 40 m şi se sfârşea 
într-un lac. La suprafaţa lacului, tortele au scos la iveală o 
galerie cu picturi: mostre ale acestor'culori, analizate cu car- 
bon 14, au dezvăluit o vârstă de aproximativ 18 000 de ani. 

Pare să fie ceva în neregulă cu datarea noastră. Oare po- 
veştile greceşti sunt cu mult mai vechi decât este pregătită 
cercetarea să recunoască? Ar fi posibil ca acestea - sau cel 
puţin unele dintre ele - să nu fie nici pe departe invenţii de 
domeniul „stüntifico-fantasticului", ci să reprezinte o realita- 
te a trecutului? 

Cartea pe care o ţii în mână nu este o carte de istorie 
despre Grecia Antică, ci o carte despre poveştile ei. Grecia 
din perioada Antichității abundă de povestiri extraordinare. 
Oare rătăcirile lui Odiseu chiar s-au întâmplat? Ce se petre- 
cea la Delphi? Chiar a existat acolo o profetesă tenebroasă, 
care prorocea toate evenimentele politice majore? Descrierile 
atât de elocvente ale Troiei se bazează oare pe adevăruri? Şi 
cum rămâne cu Atlantida? Toate informaţiile pe care le avem 


referitoare la Atlantida, la care fac trimitere toţi autorii care 
au abordat acest subiect, provin din Grecia. Şi cine erau ar- 
gonauţii, care şi-au pus în minte să fure Lâna de Aur? Grecia 
merită să fie explorată. Te invit să pornim împreună într-o 
aventură specială. 

Capitolul 1 
Aventurile navei interstelare 


Enterprise într-un mileniu; 
de mult apus ` 


Mijloacele impure duc la un final impur. 
- Mahatma Gandhi, 1869-1948 


Cu mult, mult timp în urmă, a trăit un descendent îndepărtat 
al zeilor. Nimeni nu ştie care a fost numele pe care l-a purtat 
initial, dar grecii i-au spus lason. O să fiu obligat să mă mul- 
tumesc cu acest nume, de vreme ce nu-i cunosc vreun altul. 
Dar, Iason nu era om obișnuit, căci în vinele lui curgea sânge 
albastru. Tatăl său era regele Aison din lolcos, în Tesalia. Însă, 
așa cum se întâmplă frecvent în mitologie, Iason a avut un 
frate vitreg hain, care i-a furat tronul când el era încă în lea- 
găn. Tatăl lui lason a făcut aranjamente ca tânărul său vlăstar 
să fie crescut de un centaur. Alţii spun că mama lui l-a dus la 
centaur, dar nu acesta este lucrul important aici.!2 Centaurii 
erau o corcitură ciudată, cu capul, trunchiul şi braţele de 

om, însă cu trupul de cal. Un fenomen cu adevărat extraor- 
dinar, Şi probabil că Iason s-a bucurat de o creştere cu totul 
neobişnuită! 


Iason este legat de un oracol, pentru că oricine însemna 
cât de cât ceva în Grecia Antică avea de-a face cu un oracol. 
În acest caz, profeția avertiza în legătură cu un om cu o sin- 
gură sandalä. Într-o zi, când rău famatul rege, fratele vitreg 
al lui Iason, dădea o petrecere îmbelşugată pe plajă, un bărbat 
tânăr, înalt, frumos s-a apropiat în fugă. Era lason, care purta 
o singură sandală, pentru că o pierduse pe cealaltă în noroiul 


Lu 


unui râu. Iason era îmbrăcat cu o piele de leopard şi o tunică 
de piele. Regele nu l-a recunoscut pe străin şi l-a întrebat 
enervat cine era. Zämbind, Iason i-a răspuns că tatăl său 
adoptiv, centaurul, îi spunea Iason, dar că numele lui adevărat 
era Diomede şi că era fiul regelui Aison. 

Tason şi-a dat seama repede cu cine vorbea si şi-a re- 
vendicat imediat tronul, care îi aparţinea de drept. În mod 
surprinzător, regele a fost de acord, dar cu o condiţie care, a 
presupus el, nu putea fi îndeplinită. I-a spus lui lason că tre- 
buia să-l scape de un blestem, care fusese aruncat asupra lui 
şi a întregii ţări. Trebuia să aducă Lâna de Aur, care era păzită 
de un dragon, într-un loc foarte îndepărtat. Acest dragon nu 
dormea niciodată. Abia când această faptă era dusă la bun 
sfârşit, regele putea să abdice din fruntea regatului său. 

Iason a fost de acord şi, astfel, a început cea mai incredi- 
bilă povestire ştiințifico-fantastică. Mai întâi, Iason a pornit 
în căutarea unui constructor extraordinar de corăbii, care 
să-i făurească cea mai uluitoare corabie care existase vre- 
odată. Numele acestui om era Argos şi cercetătorii nu s-au 
pus de acord cu privire la originile lui. Cert este că Argos 
trebuie să fi fost un inginer remarcabil, deoarece i-a construit 
lui Iason o corabie cum nu mai fusese vreuna până atunci. 
Desigur, Argos avea relații neobişnuite, căci a fost sfătuit de 
nimeni alta decât de Atena şi, potrivit indicatiilor ei, a fost 
construită un fel de corabie care „nu putrezeşte niciodată“? 
Nemultumindu-se doar cu atât, Atena a contribuit personal 
cu un gen neobişnuit de grindă, pe care a inclus-o în prova 
corabiei. Trebuie să fi fost o bucată de lemn extraordinar, 
pentru că putea să vorbească. Exact când corabia părăsea 
portul, grinda a strigat de bucurie că începea călătoria şi, mai 
târziu, a avertizat echipajul despre multe primejdii. Argos, 
constructorul, a botezat grandioasa corabie Argo, cuvânt care, 
în greaca veche, înseamnă aproximativ „rapid“ sau „picioare 
care plutesc“. Ca urmare, membrii echipajului au fost nu- 
miti „argonaufi“ şi întreaga poveste.se numește Argonautica. 
(Astronauții și cosmonaufü noştri şi-au luat numele direct de 
la argonaugi greci.) 

La bordul corabiei Argo era loc pentru 50 de oameni, care 
erau probabil toți specialişti în diverse domenii. Acesta este 
motivul pentru care lason a trimis mesaje tuturor case- 
lor regale, în căutarea unui echipaj de voluntari cu abilităţi 
speciale. lar aceștia i s-au infätisat, toţi eroi şi vlăstare de zei. 
Lista echipajului inițial s-a păstrat doar parţial, iar cerce- 
tătorii spun că autori ulteriori au adăugat şi alte nume.“ 7 
Echipajul trebuie să fi fost absolut fenomenal şi a cuprins 
următoarele personaje: Melampus, fiul lui Poseidon; Ancaeus 
din Tegeg, de asemenea vlăstar al lui Poseidon; Amphiarus 
clarväzätorul; Lynceus veghetorul; Castor din Sparta, luptător; 
Iphitus, fratele regelui din Micene; Aubeias, fiul regelui din 
Phorbas; Echion vestitorul, un fiu al lui Hermes; Euphemus 
din Tainaron, înotătorul; Heracles din Tiryns, cel mai puternic 
om; Hylas, iubitul lui Heracles; Idmon din Argive, un fiu al lui 
Apollo; Acastus, un fiu al regelui Pelias; Calais, fiul înaripat 
al lui Boreas; Nauplius marinarul; Polydeuces, campionul din 
Sparta; Phalerus arcaşul; Phanus, fiul cretan al lui Dionysos; 
Argos, constructorul corabiei Argo, şi lason însuşi, conducă- 
torul expediției.® ° 

Diverşii autori, care au descris călătoria corabiei Argo 
acum mai bine de 2 000 de ani, au adăugat alte nume. În 
diferite momente ale istoriei Greciei, scriitorii si istoricii 
preocupați de argonaufi au presupus că trebuia neapărat ca 
un personaj celebru sau altul să se fi aflat acolo. Cea mai 
veche listă se găseşte în Poemul pithian IV, consemnat de un 
autor pe nume Pindar (circa 520-446 î.Hr.). Aceasta conţine 
numai zece nume: Heracles, Castor, Polydeuces, Euphemnus, 
Periclymenus, Orpheu, Echion şi Eurytus (ambii fii ai lui 
Hermes, mesagerul zeilor), precum şi Calais şi Zetes.10.1! 
Pindar accentuează în permanenţă că toţi aceşti eroi erau de 
origine divină. 

Cea mai bună şi, de asemenea, cea mai detaliată descri- 
ere atât a întregii călătorii, cât şi a eroilor care au luat parte 
la ea provine de la Apollonius din Rhodos. Acesta a trăit 
cândva între secolele al II-lea şi al IV-lea î.Hr. Dar, în mod 
evident, Apollonius nu a fost creatorul Argonauticii. Diverşi 


(um 


cercetători presupun că trebuie să se fi inspirat din surse 
mult mai vecht IS 1 Apollonius scrie în „Primul cântec“ al său 
că poeţii dinaintea sa povestiseră că Argos construise corabia 
călăuzit de Palas (Atena). Fragmente din Argonautica pot fi 
regăsite până în secolul al VII-lea î.Hr. Cercetătorii nu ex- 
clud posibilitatea ca povestea să-și fi avut originile de fapt în 
Egiptul antic. 

Argonautica lui Apollonius a fost tradusă în limba germa- 
nă în anul 1779. În citatele mele din această poveste mă voi 
baza în special pe această traducere, veche de-acum de peste 
două sute de ani. Traducerea din 1779 nu este impregnată 
încă de atitudinile noastre moderniste şi reflectă stilul origi- 
nar înflorat al lui Apollonius. Un fragment din lista de nume, 
realizată în urmă cu aproximativ 2 400 de ani, se prezintă 
după cum urmează: 


Polyphem, elatidul, venea din Larissa. Cu mult timp in 
urmă, stătuse umăr la umăr cu lapiţii, în războiul 
împotriva centaurilor sălbatici... 

Mopsus a venit și el, titaresianul care învățase de la 
Apollo să interpreteze zborul păsărilor... 

Iphitus si Clytias făceau şi ei parte din acest echipaj, 
fiii sălbaticului Eurytus, căruia zeul care trage până 
departe îi dăduse arcul... 

Alcon l-a trimis pe fiul său, cu toate că pe urmă nu i-a 
mai rămas niciun fiu în casă... 

Dintre eroii care au părăsit Argos,“ Idmon a fost 
ultimul. A învăţat de la zeu [Apollo] arta urmăririi 
zborului păsărilor, a profefiei şi a citirii semnificaţiilor 
meteoriţilor învăpăiați... 

Lynceus a venit si el... avea ochii incredibil de ageri. 
Dacă zvonurile sunt adevărate, putea să vadă până 
adânc în mijlocul pământului... 

Pe urmă, a venit Euphemus, de pe zidurile din 
Tenaros, cel mai dibace la înot... şi au mai venit doi fii 
ai lui Neptun...!$ T 


Indiferent care dintre listele de nume este mai apropiată 
de original, argonaufii au fost, în orice caz, un echipaj ales pe 
sprânceană, de fii de zei, fiecare dintre ei având propriile ha- 
ruri şi îndemânări extraordinare. Acest grup ieşit din comun 
S-a adunat în portul Pagasai din peninsula Magnesia, pentru 
a porni alături de lason în căutarea Lânii de Aur. 

Înaintea începerii călătoriei, au dat un ospăț în onoarea 
lui Zeus, părintele zeilor,!6 şi după aceea întregul echipaj a 
urcat la bord, străbătând o mulţime de mii de gură-cască 
curioşi. Apollonius descrie astfel plecarea: 


Şi, astfel, eroii au trecut prin cetate şi şi-au croit calea 
în vale, către corabie... Cu ei şi în jurul lor alerga o 
mulţime numeroasă, nechibzuită. Eroii străluceau 
precum stelele din cer printre nori...!? 


Poporul i-a ovationat pe ternerarii marinari şi le-a urat 
succes în toate întreprinderile lor şi să se întoarcă cu bine, în 
timp ce mamele speriate îşi strângeau copiii la sân. Întreaga 
cetate a fost stăpânită de tumult până când Argo s-a depăr- 
tat către orizont şi nu s-a mai văzut. 

Şi pentru ce anume tot acest efort? Din cauza Länii de 
Aur. Dar ce este acest obiect cât se poate de ciudat atât 
de râvnit? Majoritatea enciclopediilor pe care le-am con- 
sultat descriu Lâna de Aur ca fiind „blana unui berbec de 
aur“.!8. 19.20.21 Prin urmare, se presupune că acest întreg echi- 
paj de argonaufi a pornit pe mare din cauza unei blăni? Se 
presupune că a fost construită cea mai mare corabie a vremii 
şi că fiii zeilor şi regilor şi-au oferit serviciile de bunăvoie 
pentru a porni în căutarea unei blăni ridicole? Şi ar fi tre- 
buit ca, din această cauză, ţara să se afle sub puterea unui 
blestem, care se presupune că ar fi meritat asemenea eforturi 
pentru a fi alungat? Şi un dragon, care „niciodată nu doar- 
me“, ar fi trebuit să păzească amărâta de blană zi şi noapte? 
Cu siguranţă nu! 

Nu, în mod sigur nu, pentru că Lâna de Aur era o blană 
deosebită, cu proprietăţi uimitoare. Putea să zboare! 

Legendele ne spun că Prixos, un fiu al regelui Athamas, 
suferise foarte mult din cauza mamei sale vitrege, până când 
mama sa naturală îi răpise, pe el şi pe sora lui. Îi pusese pe 
copii pe un berbec cu blana din aur, pe care i-l dăduse cândva 
zeul Hermes, şi, cu ajutorul acestui animal miraculos, cei doi 
copii au zburat peste pământ şi mare, aterizând în cele din 
urmă la Aia, capitala regatului Colchis. Acest regat se afla la 
capătul cel mai îndepărtat al Mării Negre. Regele din Colchis 
este descris ca fiind un tiran crud care, atunci când îi con- 
venea, îşi încălca uşor cuvântul și care voia să pună mâna pe 
acest „berbec zburător“. Lâna de Aur a fost, ca urmare, bătută 
în cuie pe un copac. În plus, pentru paza ei, s-a recurs la ser- 
viciile unui dragon, care sufla flăcări şi nu dormea niciodată. 

Aşadar, Lâna de Aur era un fel de maşină zburătoare, 
care îi aparținuse odinioară zeului Hermes. În niciun caz nu 
trebuia să rămână în mâna unui tiran, care ar fi putut să abu- 
zeze de ea în scopurile sale netrebnice - aşa explicându-se şi 
organizarea echipajului de primă clasă, cu toate îndemânările 
lui deosebite şi ajutorul descendenților zeilor. Toţi voiau să 
recupereze ceea ce le aparținuse zeilor din Olimp. 

De cum s-au îmbarcat, argonautii şi-au ales un conducă- 
tor într-o manieră democratică. A fost preferat Heracles, cel 
mai puternic dintre toţi, însă el a refuzat însărcinarea. A spus 
că onoarea îi aparţinea numai lui lason, iniţiatorul expediției. 
Corabia a ieşit iute din portul Pangasai şi a ocolit peninsula 
Magnesia. După câteva aventuri neprimejdioase, echipajul 
a ajuns la peninsula Capidagi, care este legată de continent 
printr-o fâşie de pământ. Acolo trăia poporul dolion, al cărui 
tânăr rege, Cyzicus, le-a cerut argonaufilor să-și lege corabia 
în portul din golful Chytos - părând să uite să-i avertizeze 
despre uriaşii cu șase braţe care trăiau şi ei acolo. Argonauţii, 
care nu bănuiau nimic, au urcat pe un munte din apropiere să 
se orienteze. Numai Heracles si alţi câţiva oameni au rămas 
să păzească corabia Argo. Monştrii ct şase braţe au atacat 
imediat vasul, fără să ia seama însă la Heracles, care i-a văzut 
apropiindu-se şi a omorât câţiva dintre ei cu săgețile sale 
înainte chiar ca lupta să înceapă. Între timp, ceilalţi argonaufi 

s-au întors şi, mulțumită talentelor lor deosebite, i-au măce- 
lärit pe atacatori. Apollonius scrie despre aceşti uriaşi: „Corpul 
lor are trei perechi de braţe viguroase, asemănătoare cu labele 
animalelor. Prima pereche este prinsă de umerii lor diformi, a 
doua şi a treia pereche pornindu-le din soldurile oribile..."?? 

Uriaşi? Simpla imaginaţie a unui povestitor? În literatura 
antică a străbunilor noștri, asemenea fiinţe nu sunt neobiş- 
nuite. Orice cititor al Bibliei își va aminti de lupta dintre David 
şi Goliat. Iar în Geneză se spune: „Erau uriași pe pământ în 
acele vremuri, şi, după aceea, când fiii Domnului s-au însoțit 
cu fiicele oamenilor şi le-au născut ele copii...“3 Alte pasa- 
je din Biblie care vorbesc despre uriaşi sunt Deuteronomul 
3:3-11; Josua 12:4; Cartea întâi a Cronicilor 20:4-5; Cartea a 
doua a lui Samuel 1:16. Şi în cartea profetului Enoch există o 
descriere extinsă a uriasilor. În capitolul 14, se poate citi: „De 
ce ati făcut asemenea copiilor pământului şi i-aţi născut pe fiii 
uriaşilor?“24 

În Apocrifa lui Baruch, găsim chiar şi numere: „Cel Prea 
Înalt a dat potopul pe pământ şi a stärpit toată carnea si pe 
cei 4 090 000 de uriaşi“.25 Acest fapt este confirmat în Kebra 
Negest, povestea regilor Etiopiei: 


Însă acele fiice ale lui Cain, cu care îngerii se dedaseră 
la fapte indecente, au rămas gravide, dar nu au putut 
naşte şi au murit. Iar, dintre copiii din pântecele lor, 
unii au murit, iar alții au ieşit spintecând trupurile 
mamelor lor... înaintând în vârstă şi crescând, aceştia au 
devenit uriaşi.26 


În cărţile cuprinzând „istorisirile evreilor din timpuri stră- 
vechi“? se poate citi chiar şi despre diferitele rase ale acestor 
uriaşi. Erau „emiţii“ sau „cei înfricoşători“, apoi „refaiţii“ sau 
„gargantuanii“; erau „giborimii“ sau „cei puternici“; „samsuni- 
ţii“ sau „cei vicleni“ si, în sfârşit, erau „avizii“ sau „cei nepriel- 
nici“ şi „nefilimii“ sau „jefuitorii“. Iar Cartea Eschimosilor este 
cât se poate de sigură în această privinţă: „În vremurile acelea, 
pe pământ trăiau uriași“? 

Aş putea continua să tot citez asemenea pasaje, însă aş 
prefera să nu repet materiale din cărţi anterioare. Au fost 
descoperite şi oase de uriaşi, cu toate că unii antropologi 
incearcă în continuare să insiste că sunt oase de gorilă.2 În 
anul 1936, antropologul german Larson Kohl a descoperit 
oasele unor oameni uriași pe malurile lacului Elyasi din Africa 
Centrală. Paleontologii germani Gustav von Königsberg si 
Franz Weidenreich au fost surprinși când au descoperit mai 
multe oase de uriași în farmacii din Hong Kong, în anul 1941. 
Descoperirea a fost publicată şi documentată ştiinţific în ra- 
portul Societăţii Americane de Etnologie pe anul 1944. 

La circa 6 km de Safita, Siria, arheologii au scos la lumină 
topoare care nu puteau fi folosite decât de oameni cu mâini 
uriaşe. Uneltele din piatră care au ieşit la iveală la Ain Fritissa 
(estul Marocului), măsurând 32 x 22 cm, trebuie să fi apar- 
ţinut de asemenea unor oameni puternici. Dacă puteau să 
mânuiască asemenea unelte, care cântăresc până la 4,3 kg, 
trebuie să fi avut peste 4 m înălțime. Descoperirile unor sche- 
lete de uriaşi in Java, în sudul Chinei şi în Transvaal (Africa 
de Sud) sunt bine cunoscute din literatura de specialitate. 
Atât profesorul Weidenreich,% cât şi profesorul Saurat?! şi-au 
documentat meticulos cercetările ştiinţifice pe tema uriasilor. 
Fostul reprezentant francez din cadrul Societăţii de Preistorie, 
dr. Louis Burkhalter, a scris în ediţia din 1950 a Revue du 
Musée de Beyrouth: „Vrem să fie limpede că existenţa oame- 
nilor uriasi [in vremuri preistorice] trebuie să fie considerată 
un fapt cert din punct de vedere ştiinţific“. 

Legenda lui Gilgamesh, din Sumeria, vorbește de asemenea 
despre uriaşi, ca şi lucrarea mayaşă Popol Vuh de la celă- 
lalt capăt al lumii. Miturile nordice şi germanice sunt şi ele 
populate de giganți. Atunci, de ce ar fi avut lumea antică atât 
de multe povești despre fiinţe care nu au existat niciodată? 

În lumea legendelor greceşti, întâlnim uriaşi nu numai în 
Argonautica, ci şi în legenda ulterioară a Tui Odiseu, care a 
purtat un război împotriva lor, $e presupune că aceste perso- 
naje cu staturi impresionante au reprezentat fructul împre- 
unării sexuale dintre oameni şi zei. Am motive înterneiate să 

imaginea 2. Cine sau ce a deplasat această piatră de peste 21 m? Uriaşii? 
Templul Gigantia de pe insula Gozo. 

cred că exact aceiaşi uriași au fost responsabili şi de ridicarea 
imenselor construcţii megalitice care îi intrigă pe arheologi, 
cum ar fi cele de pe micile insule Malta şi Gozo. Ruinele im- 
presionante ale unui templu de pe aceasta din urmă poartă 
încă numele de „Gigantia“ (vezi imaginile 1 şi 2). 

Argo şi-a continuat călătoria fără alte primejdii impor- 
tante, cu excepţia unui zeu al mării, Glaucos, care a fäsnit la 
suprafaţa apei asemenea unui submarin venit din adâncuri. 

El le-a adus argonaufilor un mesaj din partea lui Zeus, desti- 
nat lui Heracles şi iubitului său, Hylas. Pe urmă, Glaucos s-a 

scufundat rapid şi a dispărut în adâncuri. În jurul lui, apa s-a 
invärtejit în nenumărate spirale si s-a revărsat peste corabie. 

În Salmydessos, argonauţii s-au întâlnit cu un bătrân rege, 
care putea până în slava cerurilor și murea de foame. Numele 
bietului om era Phineus. El avea darul profeţiei si, în mod 
evident, divulgase prea multe dintre planurile zeilor. Pedeapsa 
pe care i-o häräziserä a fost una ciudatä: de cäte ori Phineus 
voia sä mänänce ceva, din inaltul cerului se repezeau douä 
fiinţe înaripate, care îi smulgeau mâncarea. Tot ce nu puteau 
să-i smulgă acopereau cu excrementele lor, astfel încât să 
duhnească şi să nu se poată mânca. La sosirea argonautilor, 
bătrânul aproape că nu mai avea putere să se miște. El i-a 
rugat pe argonaufi să-l ajute şi le-a promis să-i răsplătească, 
avertizându-i la apropierea primejdiilor. Nu a tuturor primej- 
diilor, însă, pentru că Phineus bănuia că zeii tocmai aşa ceva 
nu doreau. Argonautilor li s-a făcut milă de el şi au pregătit, 
pentru ei și pentru regele împuţit, un festin somptuos. Exact 
când regele era pe cale să mănânce, creaturi înaripate - harpi- 
ile - venite din seninul cerului, s-au repezit la mâncare. Dar, 
de această dată, lucrurile s-au sfârşit altfel. Doi dintre argo- 
naufi aveau meşteşugul zborului şi le-au urmărit pe harpii în 
aer. Argonautii aeropurtafi s-au întors curând şi i-au spus re- 
gelui că nu mai avea de ce să se teamă de harpii. Le urmăriseră 
îndeaproape şi ar fi putut foarte bine- să le ucidă, dar zeița Iris 
le poruncise să le crufe, pentru că erau „Câinii lui Zeus“. 

Pure invenţii şi poveşti de ädormit copiii, te-ai simţi tentat 
să spui. Cineva se ridică la suprafaţa mării şi face vârtejuri în 

apă, doi argonauti decolează spre înaltul cerului cu o viteză 
incredibilă şi Zeus, părintele zeilor, are câini zburători. Însă 
acesta este doar începutul modest al unei poveşti stiinfifi- 
co-fantastice enigmatice, din vremuri străvechi. lar lucrurile 
se încurcă şi mai mult! 

Regele, care mirosea de-acum foarte frumos și putea în 
sfârşit să mănânce în pace, şi-a respectat promisiunea şi le-a 
spus argonaufilor care erau câteva dintre primejdiile iminente. 
Le-a descris calea către Colchis, ce li se asternea acum înainte, 
şi i-a avertizat mai ales în legătură cu doi pereţi stâncoși 
care se deschideau şi se închideau asemenea porţilor, zdro- 
bind orice ambarcafiune care nu trecea printre ei prin locul 
şi la timpul potrivit. Bătrânul rege i-a avertizat să ia cu ei un 
porumbel și să-l lase liber prin deschiderea dintre pereţii 
stäncosi. Apollonius ne spune: 


Acum, au pătruns în vuietul Bosforului înspumat. 
Valurile se înălțau asemenea dealurilor, amenințând să 
se spargă de corabie, adeseori ajungând până deasupra 
„norilor. Nimeni nu a crezut că vor scăpa cu viaţă... dar, 
oricât de înfricoşătoare ar fi valurile, se îmblânzesc 
atunci când cârma este ținută de un pilot dibace... * 


Cuvântul „pilot“ nu este invenția mea. Apare în traducerea 
din 1779 a lucrării lui Apollonius. Regele le descrisese argona- 
utilor drumul până în cel mai mărunt detaliu. În mod evident, 
cunoștea fiecare golf și fiecare munte, precum şi numele färi- 
lor și ale conducătorilor lor. Fapt cât se poate de ciudat, regele 
se referă de două ori la primejdia reprezentată de amazoane: 


Pe urmă, veţi ajunge la tărâmurile lui Doan şi la cetă- 
file amazoanelor... Nicio clipă să nu vă treacă prin 
minte să vă opriţi la țărm într-un loc pustiu, unde o să 
vă fie greu să scäpati de păsările cele mai nerusinate, 
care dau târcoale insulei în stoluri mari. Aici, conducă- 
torii amazoanelor... au ridicat un templu închinat 
zeului Jor. 23 


Bătrânul ocârmuitor ştie totul şi despre Lâna de Aur: 


Când veţi merge în sus pe râu prin estuar, veţi avea 
turnul lui Aietes în faţă şi pădurea umbroasă a lui 
Marte, unde se află Lâna de Aur... Este păzită de o 
ciudätenie îngrozitoare. Nici ziua şi nici noaptea, 
somnul nu-i închide pleoapele, niciodată nu-şi slăbeş- 
te paza neîncetată...” 


Acest şarpe sau dragon îmi aminteşte de un fel de robot 
cu o mulţime de senzori. Ce animal poate să fie acela care nu 
are nevoi trupeşti, nu doarme niciodată şi veghează tot tim- 
pul la ce se petrece de jur împrejur? Fiinte similare sunt de- 
scrise şi în alte texte antice, cum ar fi Legenda lui Gilgamesh, 
care a fost găsită pe dealul din Kujundshik, fosta cetate 
Ninive. Täblitele din lut pe care a fost scrisă proveneau din 
biblioteca regelui asirian Assurbanipal. Această legendă po- 
vesteşte cum Gilgamesh, împreună cu prietenul său, Enkidu, 
escaladează muntele zeilor, pe vârful căruia se ridica turnul 
alb strălucitor al zeiţei Irnini. Chiar înainte să ajungă acolo, 
se apropie de ei fiinţa înfricoşătoare Chumbaba. Chumbaba 
avea labe ca de leu, corpul acoperit cu solzi din fier, picioa- 
rele înarmate cu gheare, pe cap îi luceau corne şi coada i se 
termina cu o gură de șarpe. Trebuie să fi fost un monstru 
infiorätor. Cei doi tovarăşi trag săgeți înspre el şi aruncă suli- 
tele, dar toate proiectilele lor ricoşează. De pe muntele zeilor 
izbucnesc fulgere: „Flăcări de foc s-au ridicat şi au revărsat 
moarte. Strălucirea a dispărut şi focul s-a stins. Tot ce fusese 
lovit de fulgere se preschimbase în cenușă“.:s 

Ceva mai târziu, Enkidu moare din cauza unei boli in- 
curabile. Îngrijorat la culme, Gilgamesh întreabă: „Ai fost 
poate otrăvit de respiraţia fiinţei din cer?“ Indiferent ce ar fi 
fost această „ființă din cer“, se pare că i-a adus moarte lui 
Enkidu. Ceva mai departe în legendä,.,o uşă vorbeşte ca un 
om“! Grinda vorbitoare de pe corabia Argo face acelaşi lucru. 
Si, pe urmă, este „Grădina Zeilör“, care este păzită de două 
fiinţe înfiorător alcătuite, uriasii „oameni scorpion“. Numai 

piepturile le sunt vizibile deasupra solului, restul corpurilor 
fiind fixat în pământ: „Oribil, îngrozitor arată, iar privirea lor 
înseamnă moartea. Înfricoşata sclipire a ochilor lor face mun- 
ţii să se prăvale în väi“.’ 

Pe de altă parte însă, oamenii scorpion din Legenda lui 
Gilgamesh sunt dotați cu inteligenţă, ceea ce nu se poa- 
te spune despre paznicii şerpi şi dragoni. Gilgamesh poate 
să vorbească cu ei, iar aceştia îl pot avertiza de apropierea 
unor pericole pe pământ şi pe apă, la fel cum a făcut regele 
Phineus pentru argonauti. 

Phineus îi avertizează pe argonaufi să-l ia la bord alături 
de ei pe Euphemus. El a fost cel care a dat drumul porumbe- 
hului printre cei doi pereţi de stânci si care putea, de aseme- 
nea, să alerge pe apă fără să-şi ude tălpile. 

Timp de 40 de zile, argonauțţii s-au odihnit în regatul lui 
Phineus. (in Legenda lui Gilgamesh, este nevoie de 40 de cea- 
suri să se ajungă pe „Muntele Cedrilor“.) Un grup de argonaufi 
a dormit la bordul corabiei Argo, iar ceilalţi, în palatul regelui. 
Şi-au refăcut proviziile şi au ridicat un sanctuar în cinstea 
lui Jupiter. În cea de-a patruzeci şi una zi, Argo a pornit pe 
un râu sau un canal întortocheat. Argonaufii au zărit cu- 
rând „insulele plutitoare“ cu pereţii lor stäncosi periculosi şi 
Euphemus a intrat imediat în acţiune: 


Au înaintat încet şi cu mare grijă. De departe aveau 
urechile deja asurzite de trosnetul stâncilor care se 
închideau deasupra lor. Si răsfrângeau puternic ecoul 
tärmurilor izbite de valuri. Euphemus s-a ridicat pe 
botul corabiei, ținând porumbelul în mâini... Le era 
teamă totuşi. Euphemus a eliberat porumbelul şi toți 
au ridicat capetele să-i urmărească zborul. Însă pereţii 
din stâncă s-au izbit din nou din ambele părţi cu un 
zgomot asurzitor. Valurile uriașe ale mării aruncau 
stropi în sus si aerul vuia de jur împrejur... curentul 
trăgea corabia înapoi. Colţurile ascuţite ale stâncilor au 
smuls penele din capetele aripilor porumbelului, dar 
acesta a trecut dincolo teafăr. Navigatorii au izbucnit în 

strigăte de bucurie... zidurile din stâncă s-au deschis 
din nou larg... când un val neașteptat s-a ridicat 
deodată... când l-au văzut, s-au temut că le va scufun- 
da corabia. Dar Tiphys i-a liniştit cu o întoarcere iute, 
astfel încât valul s-a lovit de efigia de la prova corabiei, 
pe urmă a ridicat-o sus peste stânci, făcând-o să 
plutească lin în aer... Corabia stătea acolo ca o punte 
suspendată, dar Minerva a apăsat cu mâna stângă 
stânca si cu dreapta a împins corabia. Iute ca o săgeată, 
corabia a trecut dincolo de stânci... Aşa fusese menit să 
fie, acesta îi era destinul.* 


Tiphys, cârmaciul corabiei Argo, şi-a liniştit tovarăşii isto- 
viti. Deşi scăpaseră din îngrozitoarea primejdie a zidurilor de 
stâncă, acest miracol fusese posibil numai cu ajutorul zeilor. 
Minerva le dăduse o mână de ajutor şi zeiţa Atena le dăduse 
sfaturi în timpul construirii corabiei, astfel încât Argo avea 
„legături solide şi nu se putea scufunda“.?® 

Era clar că primejdiile nu puteau fi depăşite fără ajutor 
divin. Din când în când, se arătau şi zeii din Olimp. La scurt 
timp după aventura cu zidurile din stânci care se ciocneau, 
argonauţii l-au zărit pe zeul Apollo zburând deasupra cora- 
biei lor, pe când se întorcea din Lycia. Aceasta s-a întâmplat 
pe drumul către ţinutul hiperboreenilor, care se aflau de 
cealaltă parte a Vânturilor din Nord. Apollo vizita „oameni 
de alte rase“ şi insula răsuna de zgomotul bărcii sale zbură- 
toare. Acest lucru i-a cutremurat din nou pe argonaufi până 
în măduva oaselor, aşa că au dorit să-i ridice un sanctuar. La 
scurt timp după aceasta, Tiphys, încercatul cârmaci al cora- 
biei Argo, s-a îmbolnăvit şi a murit. Tovarășii săi de drum 
au ridicat o piramidă peste mormântul lui - cât se poate de 
uimitor, deoarece se presupunea că piramidele ca locuri de 
îngropăciune au apărut abia în Egiptul faraonilor. 

În următoarele zile, argonauţii au ocolit „numeroasele 
golfuri de la Capul Amazoanelor“.? Este descris un râu uriaş, 
care nu se aseamănă cu niciunül de pe pământ, căci se spune 
că o sută de alte râuri se varsă în el. Şi totuşi, acest râu are un 

singur izvor, care coboară din „Munţii Amazoanelor“. Se spu- 
ne că râul curge în toate direcţiile prin numeroasele provincii 
şi (în versiunea lui Apollonius): 


Nimeni nu ştie cu siguranţă câţi dintre afluenții săi 
şerpuiesc pe pământ... Dacă nobilii călători ar fi rămas 
mai mult pe malurile sale, ar fi trebuit să se încaiere cu 
femeile şi s-ar fi vărsat sânge, căci amazoanele sunt 
viclene şi nu ţin seama de dreptate. lubesc războiul mai 
presus de toate şi le face plăcere să folosească forţa. 
Sunt descendentele lui Marte si ale Harmoniei.* 
Echipajul nu era prea nerăbdător să lupte cu aceste ama- 
zoane, care s-au repezit pe tärmuri echipate complet pentru 
luptă de cum au văzut corabia Argo. Argonaufi nu uitaseră 
cuvintele bătrânului rege Phineus, care îi avertizase în legă- 
tură cu amazoanele. Bătrânul vorbise şi despre un „dezastru 
în cer“ şi acesta a urmat la câteva zile după ce au părăsit 
golfurile amazoanelor. 

Când au debarcat pe un țărm pustiu, Argo a fost ataca- 
tă pe neaşteptate de păsări, care lansau săgeți ascuţite si 
mortale asupra argonautilor. Aceştia s-au apărat ridicän- 
du-si scuturile deasupra capetelor, formând astfel o barieră 
protectoare mare, de lungimea corabiei Argo. Alţi membri ai 
echipajului au început să facă un zgomot îngrozitor, care le-a 
speriat pe păsări şi le-a gonit de-acolo. 

Argonautii au coborât pe țărm. Întreaga regiune era aridă 
şi nu aveau de ce să rămână acolo. Dar, deodată, au apărut 
patru siluete goale-golute, slabe, suferind de foame şi de 
sete, care abia au mai avut puterea să-i ceară ajutor lui Iason. 
I-au spus că erau fraţi, că naufragiaseră şi că se tinuserä de 
resturi de epavă, fiind aruncaţi pe acea insulă în cursul nopții 
precedente. Argonautii şi-au dat seama că erau cei patru fii ai 
lui Prixos, care fugiseră cândva la Colchis, împreună cu sora 
lor, pe Lâna de Aur. Erau o completare minunată a echipaju- 
lui lui Argo, deoarece ştiau totul despre păduricea în care era 
ţinută Lâna de Aur şi cum se putea ajunge acolo. Unul dintre 

cei patru fii ai lui Prixos se numea Argos şi el a fost acela 
care, la miezul nopţii, a călăuzit corabia Argo către coasta 
regatului Colchis, iar de acolo la vărsarea râului Phasis. Pe 
malul acestuia, se afla cetatea Aia, cu palatul regelui, şi, la o 
oarecare distanţă, păduricea unde se afla Lâna de Aur. 

Cum era cel mai bine să procedeze? Iason s-a gândit 
că puteau să încerce mai întâi abordarea pasnicä şi să vor- 
bească cu tiranul rege Aietes, care stăpânea regatul Colchis. 
Argonauţii ştiau că regele Aietes era un conducător violent, 
care nu-şi ţinea cuvântul, dar, pe de altă parte, le salva- 
seră viaţa celor patru fii ai lui Prixos, care îi erau nepoți. 
Argonauţii au ridicat un sanctuar si le-au cerut zeilor sfatul. 

Unii dintre zei - ale căror nume sunt confuze şi lipsite de 
importanţă aici - l-au rugat pe tânărul zeu al iubirii, Eros, 
să aranjeze ca fiica tiranului, frumoasa Medeea, să se îndră- 
gostească fără nădejde de Iason. Aceasta ar fi determinat-o 
să-i ajute pe argonauti chiar şi împotriva voinţei tatălui ei. 
Zeița Hera s-a alăturat şi ea acestei „divine conspirații“ şi i-a 
învăluit pe bărbaţii care urmau să plece la palat într-un fel 
de ceaţă. Aceasta i-a făcut invizibili, astfel încât au apărut 
deodată în faţa palatului, fără să fie observați de soldaţi şi de 
gărzi. Zeii s-au asigurat de asemenea că Medeea va fi prima 
persoană care îl va zäri pe Iason. În acelaşi moment, Eros i-a 
săgetat inima fetei, astfel încât nu și-a mai putut lua ochii 
de la el. 

Ce altceva putea să facă regele Aietes, dacă nu să-şi 
întâmpine cu braţele deschise oaspeţii neinvitafi? La urma 
urmelor, îi aduceau pe nepoţii dispăruţi și propria fiică îl 
ruga să pregătească un ospăț pentru ei. lason a încercat să se 
poarte diplomatic. A amintit că erau rude între ei prin rasa 
zeilor şi că venise să ceară Lâna de Aur. Fără îndoială, regele 
Aietes şi-a spus că nu auzea bine. Nici nu-i trecuse vreo clipă 
prin minte să expună Lâna de Aur şi, deodată, apăruse acest 
tânăr târâie-brâu, care îndrăznea să-i ceară cea mai mare 
comoară a regatului. Aietes a râs în hohote şi i-a spus cu 
viclenie lui Iason că ar putea să primească Lâna de Aur, dacă 
ar reuși să îndeplinească trei încercări. 

În faţa păduricii unde se afla fintuitä Lâna de Aur, a spus 
fätarnic Aietes, erau nişte grote în care trăiau tauri care 
scuipau flăcări. lason trebuia să-i înhame pe aceşti tauri la un 
plug şi să are pământul cu ei. Apoi, trebuia să semene dinţi 
de dragon în aräturä, din care aveau să crească repede nişte 
fiinţe înspăimântătoare, cu care trebuia să se lupte si să le 
învingă. Iason mai trebuia să se descurce şi cu dragonul care 
scuipa foc şi nu dormea niciodată. 

Perfidul rege ştia prea bine că nimeni nu putea face aceste 
lucruri. Credea că nu exista nici cel mai mic pericol să-şi 
piardă Lâna de Aur. Pe de altă parte, calculase fără să ştie 
nimic despre „divina conspirație“. După ospätul din cursul 
serii, lason şi prietenii săi s-au întors cât se poate de po- 
saci la bordul corabiei Argo. Şi ei credeau că sarcina aceea le 
depäsea puterile. Iason s-a tânguit amarnic în faţa tovarășilor 
săi despre condiţiile îngrozitoare puse de rege: 


Spune că are doi tauri neimblänziti pe câmpul lui 
Marte. Picioarele le sunt din fier, suflă flăcări. Cu ei 
trebuie să ar patru pogoane de pământ. Apoi vrea 
să-mi dea sămânţa din gura unui dragon, din ea, spune 
el, vor creşte soldaţi în armuri, pe care trebuie să-i 
ucid înainte de sfârşitul zilei.“! 


Însă proaspäta iubită a lui Iason, Medeea, fiica regelui, ştia 
cum să-l ajute. Avea o unsoare ciudată, cu efecte neobișnuite. 
Acest leac miraculos era preparat dintr-o plantă medicinală 
care crescuse din sângele lui Prometeu titanul. Medeea i-a 
spus lui Iason să se frece cu ea pe tot corpul şi să-și frece şi 
armele. Unsoarea trebuia să-l protejeze de căldură şi de foc, 
astfel încât taurii care scuipau flăcări să nu-i poată face vreun 
rău. Trebuia de asemenea ca armele sale să devină invincibile 
şi să-i dea puteri supraomenesti. 

lason a avut o noapte liniştită, pe urmă s-a spălat bine, a 
adus un sacrificiu zeilor, şi-a uns corpul şi armele cu unsoa- 
rea miraculoasă şi s-a îmbrăcat. Curând după aceasta, a înce- 
put cea mai ciudată luptă descrisă în toată literatura antică: 

Deodată, din grota secretă, din staulul închis, tot aerul 
s-a umplut de un fum infepätor. Cei doi tauri au 
apărut în goană, suflând flăcări pe nări. Eroii au fost 
inmärmurifi de frică la vederea lor. Însă Iason a rămas 
ferm, cu picioarele înfipte în pământ, şi le-a așteptat 
atacul. Şi-a ţinut scutul în faţă când ei mugeau și îl 
loveau cu coarnele lor lungi, dar nu au reuşit să-l miste 
niciun deget de pe poziţia lui. Ca atunci când foalele 
din vatra fierarului aprind focul în izbucniri de mugete 
si căldură, la fel, taurii aruncau flăcări pe gură şi 
mugeau în același timp. Căldura l-a înconjurat pe erou 
ca un trăsnet, dar unsoarea iubitei l-a apărat. Şi, 
imediat, îl apucă pe taurul cel mai apropiat de vârful 
coarnelor şi îl trage cu o forţă năprasnică la plugul de 
fier. Pe urmă, îi împiedică picioarele de fier cu propriul 
său picior si pune bestia la pământ.*? 


Aşa cum poruncise regele Aietes, Iason a arat câmpul cu 
aceste animale nesupuse, care scuipau foc, apoi a aruncat 
dinţii dragonului în brazdă. Imediat, pretutindeni pe câmpul 
de luptă au apărut siluete înfricoşătoare, înarmate cu fepuse 
din fier şi coifuri strălucitoare şi pământul de sub ei s-a albit 
de căldură şi a luminat noaptea. lason a luat o bucată mare 
de piatră, atât de mare încât patru oameni nu ar fi putut s-o 
ridice, şi a aruncat-o în mijlocul rândurilor tot mai nume- 
roase ale monstrilor, care au fost descumpăniţi şi nu au ştiut 
de unde venea atacul. Aceasta i-a dat lui lason ocazia să 
facă prăpăd: 


Şi-a scos sabia din teacă şi a înjunghiat cu ea a tot ce 
i-a ieşit în cale. Mulţi erau încă în pământ până la buric 
şi alții nu ieşiseră decât până la umeri. Erau şi alții, care 
abia se ridicaseră în picioare, şi, pe urmă, o întreagă 
gloată care se repezise prea degrabă la luptă. Au luptat 
si au căzut... Şi astfel Iason i-a cosit... „sângele curgea 
pe brazde precum pâraiele de primăvară... unii s-au 
prăbușit în faţă şi li s-au umplut gurile cu pământ, alții 

au căzut pe spate, alţii pe câte o parte si pe braţe. Erau 
uriaşi, monstruosi ca balenele. 


Tason i-a pus pe toți la pământ. Dar ceea ce era mai rău 
abia urma: dragonul care nu dormea niciodată, păzind Lâna 
de Aur. Împreună cu iubita lui, Iason s-a dus în päduricea 
unde Lâna de Aur era bătută în cuie pe un fag: 


Aşa că au privit de jur împrejur fagul umbros şi Lâna 
de Aur de pe el... lucea ca un nor luminat de razele 
soarelui la apus. Însă dragonul din copac, care nu 
dormea niciodată, şi-a întins gâtul lung. A scos un 
şuierat înfiorător. Dealurile şi păduricea adâncă au 
răsunat de vuiet... nori de fum au umplut pădurea în 
flăcări, val după val de fum strălucitor s-au învălătucit 
din pământ în aer, ca bucăţi din coada noduroasă a 
monstrului, acoperită de solzi tari.“ 


Iason nu-şi dădea seama cum să treacă de acest monstru, 
dar l-a ajutat din nou iubita lui. Medeea a uns cu o pomadă 
specială o creangă mai bătrână şi a fluturat-o în faţa ochi- 
lor strălucitori ai dragonului. În acelaşi timp, a rostit cuvinte 
magice şi monstrul a început să se mişte tot mai încet şi mai 
adormit, până când, în cele din urmă, a pus capul pe pământ. 
Iason s-a urcat în copac şi a desprins Lâna de Aur. Ciudatul 
obiect avea o strălucire roşiatică şi era prea mare pentru ca 
Tason să-l care pe umeri. Pământul de sub Lâna de Aur a 
strălucit şi el cât timp Iason a fugit cu ea înapoi la Argo. 

Odată ajuns la bordul corabiei, toți au vrut să atingă Lâna 
de Aur, dar lason le-a interzis acest lucru si a acoperit-o 
cu o pătură mare. Nu era timp de petreceri sau de sărbă- 
torire. Iason şi fiica regelui se temeau că Aietes o să facă 
tot ce-i stătea în putință să-şi recapete valoroasa comoară. 
Argonauţii au pornit la drum cât de repede au putut în jos pe 
râu şi apoi în largul mării. 

Regele Aietes, care nu intenţionase niciodată să-şi respec- 
te cuvântul dat, a poruncit adunarea unei mari flote, pe care 

a impärtit-o astfel încât să-i cuprindă pe lason şi pe argo- 
nauti din două părţi. Corabia lui Aietes a ajuns într-o ţară ai 
cărei locuitori nu mai văzuseră astfel de călători şi care, prin 
urmare, au crezut că erau monştri marini. (Există o poveste 
similară în „Cartea regilor“ din Etiopia, Kebra Negest, care 
relatează cum a furat Baina-lehkem cea mai mare comoară 
a vremii de la tatăl său Solomon: Arca Făgăduințţei. Solomon 
și-a trimis războinicii s-o ia înapoi. Urmărirea s-a făcut, în 
parte, cu maşini zburătoare, de la Ierusalim până în oraşul 
Axum [zilele noastre] din Etiopia.) 

După câteva aventuri minore, care sunt descrise diferit în 
diversele variante ale Argonauticii, corabia Argo a ajuns la 
„insulele de ambră“. Grinda vorbitoare de la prova corabiei a 
avertizat echipajul despre mânia lui Zeus. (Între timp, chila 
corabiei începuse să vorbească cu glas perceptibil.) Părintele 
zeilor era furios, căci Iason reuşise să-l ucidă pe fratele iu- 
bitei sale. Aceasta nu se întâmplase din gelozie, ci din cauză 
că Medeea urzise o intrigă. Mai târziu, în cursul povestirii, 
Iason a fost absolvit de vină şi Zeus a căpătat satisfacţie. 

Pe diferite insule şi în multe alte ţări, argonaufii au ridicat 
sanctuare şi monumente. La un moment dat, Argo a urcat 
până departe pe râurile din Eridian. Cititorul află, cu uimi- 
re: „Acesta este locul in care Phaeton a căzut din carul său 
solar în adâncul mării când a fost pe jumătate ars de trăs- 
netul de foc al lui Jupiter. Această mare poartă încă duhoa- 
rea sulfului... nicio pasăre nu-și întinde aripile şi nu zboară 
deasupra ei“.45 

Aceasta este o referință ciudată. Povestea lui Phaeton 
şi a carului său solar este foarte veche și nu a fost data- 
tă cu exactitate. Poetul roman Ovidiu o redă integral în 
Metamorfozele sale, cu toate că Ovidiu a trăit cu aproxi- 
mativ 40 de ani înainte de Hristos, într-o perioadă în care 
Argonautica exista deja de secole întregi. Potrivit acestei 
poveşti, Phaeton era fiul zeului soarelui, Helios. Într-o bună 
zi, Phaeton l-a vizitat pe tatäl.lui în cer si i-a cerut să-i 
îndeplinească o dorinţă, deoaftce locuitorii pământului nu 
credeau că era înrudit într-adevăr cu zeul soarelui. Phaeton 

a solicitat să i se îngăduie să mâne carul soarelui. Tatăl său a 
fost îngrozit şi şi-a avertizat încontinuu vlästarul să renun- 
te la idee, spunându-i că, pentru a mâna carul soarelui, era 
nevoie de o cunoaştere deosebită. În stilul propriu, Phaeton 
nu a vrut să ţină seama de aceste avertismente. Tatăl îi pro- 
misese să-i îndeplinească orice dorinţă, aşa că nu putea să 
se eschiveze de această dată. Caii inväpäiati au fost aşadar 
realimentati cu ambrozie de patru stele şi inhämati la car 2 

Carul soarelui a pornit în goană pe cer, dar caii şi-au dat 
seama imediat că vizitiul nu putea să-i ţină sub control. S-au 
abătut de la drumul lor obişnuit, s-au ridicat sus de tot în 
cer şi, apoi, s-au repezit din nou spre pământ, cu o viteză 
ameţitoare. Acest lucru a durat o vreme - sus, jos şi în toate 
părţile -, până când carul soarelui a început să se apropie tot 
mai mult de pământ. Norii s-au evaporat treptat şi păduri şi 
întinderi mari de uscat au luat foc. Însă aerul din carul solar 
a devenit şi el din ce în ce mai fierbinte, astfel încât Phaeton 
aproape nu mai putea să respire. Când focul i-a cuprins pă- 
rul si pielea, nu i-a mai rămas altceva de făcut decât să sară 
din car, iar trupul său a căzut, se spune, în râul Eridanos. 
Surorile sale, heliadele, s-au dus acolo şi au plâns atât de 
mult, încât lacrimile li s-au transformat în ambră, care se 
mai poate găsi pe malurile râului. Carul ceresc s-a prăbuşit 
într-un lac, într-o ploaie de scântei. 

În zilele noastre, legenda lui Phaeton este considerată a 
reprezenta o parabolă dublă. Pe de o parte, este soarele, care 
are puterea de a arde întinderi mari de pământ, pe de altă 
parte, un tânăr, care crede că poate să facă tot ce poate tatăl 
său. Mă îndoiesc că această poveste a fost considerată iniţial 
o simplă parabolă de cei care au spus-o. Prea multe dintre 
elementele sale sunt prea logice şi dovedesc paralele cu teh- 
nologia călătoriilor spaţiale moderne. Dar acest lucru este la 
fel de adevărat şi pentru alte părţi din Argonautica. 

La urma urmelor, nu este o problemă, desigur, dacă, 
într-o poveste veche de milenii, apar vehicule amfibii. 
Apollonius ne spune: „Din adâncul mării, a apărut un cal de 
o mărime neobișnuită, care a ieşit pe țărm. Avea coama aurie, 

capul ridicat şi şi-a scuturat spuma sărată de pe corp. Apoi, 
a fugit pe propriile picioare, iute ca vântul“. 

Se doreşte să se spună că acest cal amfibiu a fost unul 
dintre caii lui Poseidon. Poseidon era zeul mării, dar şi zeul 
Atlantidei. Vom ajunge si la această poveste ceva mai târziu. 
Aşadar, despre ce este vorba aici? Calul lui Poseidon este oare 
un episod izolat, ceva ce au văzut numai argonaufii? Nici pe 
departe. 

În Biblie, în Cartea profetului Iona (Capitolul 2), putem citi 
episodul in care Iona a supravieţuit trei zile şi trei nopţi in 
burta unei balene. Teologii spun că semnificaţiile sunt profe- 
tice, fiind legate de cele trei zile dintre moartea şi învierea lui 
lisus Hristos. Un ideal absurd. Se pot afla mai multe din volu- 
mul al III-lea al cărţii Die Sagen der Juden (“Poveştile evreilor 
din vechime“). Aici, putem citi că lona a intrat între fălcile 
peştelui la fel cum „intră un om într-o încăpere“. Trebuie să fi 
fost un peşte ciudat, deoarece avea ochii asemenea „ferestre- 
lor si, de asemenea, străluceau către înăuntru“. Desigur, lona 
a putut să vorbească cu peștele şi prin ochii lui - hublouri! - a 
putut să vadă, „scăldat în lumină, ca sub soarele amiezii“, tot 
ce se petrecea în mare şi pe fundul oceanului.“ 

Există o similitudine cu acest submarin preistoric în po- 
vestea babiloniană a lui Oannes. În jurul anului 350 i.Hr., un 
preot babilonian a scris trei lucrări. Numele lui este Berossus 
şi îl slujea pe zeul Marduk (numit şi Bel sau Baal). Primul 
volum al cărții, Babylonic, se ocupă de crearea lumii si a 
firmamentului înstelat, al doilea volum se referă la regatul 
Babilonului şi al treilea a fost o istorie propriu-zisă. Cărţile 
lui Berossus s-au păstrat numai sub formă de fragmente, însă 
alți istorici antici citează din ele, cum ar fi romanul Seneca 
sau Flavius Josephus, un contemporan al lui lisus. lar, în 
secolul I după Hristos, Alexander Polyhistor din Milet a scris 
despre babilonieni. Astfel au supravieţuit mileniilor fragmen- 
te din lucrarea lui Berossus. 

Acest preot din Babilon a descris şi o fiinţă ciudată, 
Oannes, care a ieşit din Marea Eritreei, lângă Babilon. Această 
fiinţă, a spus el, avea formă de peşte, dar cap de om, picioare 

de om şi coadă şi grăise ca o ființă omenească. În timpul 
zilei, Oannes vorbea cu oamenii, fără să mănânce ceva. El le-a 
transmis nu numai cunoaşterea semnelor scrise şi a științe- 
lor, ci şi cum să construiască cetăţi şi să ridice temple, cum 
să introducă legi şi să măsoare pământul şi tot ce ar fi trebuit 
să mai ştie. De atunci, nimeni nu a inventat nimic care să-i 
depăşească învăţăturile. Înainte să plece, Oannes le-a dat 
oamenilor cărți conţinându-i instrucţiunile. 

Deloc rău pentru un învăţător venit din apă. Desigur, po- 
vestea lui Oannes poate fi respinsă ca reprezentând o fante- 
zie, ca orice poveste incredibilă, dar Oannes face parte si din 
poveștile tradiţionale ale altor popoare antice. Par ù numesc 
pe învățătorul din apă „Yına“,*° fenicienii îi zic „Taut“ şi există 
chiar şi un monstru cu corpul de cal şi capul de dragon, care 
iese din adâncul oceanului în perioada împăratului chinez 
Fuk-Hi. Probabil că era o fiinţă într-adevăr ciudată, căci avea 
corpul acoperit cu semne scrise.50 

Calul amfibiu din Argonautica s-a dovedit a fi şi el o fiinţă 
vorbitoare. Eroii noştri şi corabia lor ajunseseră la un lac care 
nu avea nicio deschidere la mare. Echipajul şi-a continuat 
drumul trăgând corabia pe uscat, cu ajutorul unor role din 
lemn. În cele din urmă, au adus un sacrificiu zeilor pe un 
tripod pe care se părea că lason îl primise la Delphi şi ime- 
diat a reapărut fiinţa amfibie. S-ar părea că purta numele 
de Eurypylus, un alt fiu al lui Poseidon. Eurypylus s-a arătat 
prima oară sub înfăţişarea unui tânăr frumos şi prietenos, cu 
care se puteau purta conversații foarte interesante, Le-a urat 
argonaufilor noroc în călătoriile lor viitoare, le-a arătat în ce 
direcție era marea şi a plecat cu tripodul, intrând în apa rece. 
Apoi, a apucat chila corabiei şi a împins-o în curent: 


Zeul s-a bucurat de sacrificiul care îi fusese adus, s-a 
ridicat din adâncuri şi a apărut în forma sa firească. 
Asa cum omul conduce calul pe drumul ce] mai scurt... 
a apucat chila corabiei şi a dus-o încet către mare. Însă 
partea de jos a corpului său era împărţită în două cozi 
de peşte. Bătea apa cu capetele cozilor, care păreau să 


ER 


aibă formă de seceră, asemenea Lunii, şi a condus Argo 
până a ajuns în largul mării. Pe urmă, a dispărut 
deodată în adâncuri. Eroii au scos un strigăt puternic 
când au văzut această minune.°! 


„Strigătul“ argonautilor este de înţeles. Când forţele pă- 
mântene nu sunt de niciun ajutor, trebuie să intervină cele 
suprapământene. Prietenii lui Iason şi-au continuat drumul 
către casă, cu pânzele ridicate şi vâslind, trecând pe lângă 
multe ţări în cale. De pe înălțimile din Creta, au dorit să-şi 
refacă rezervele de apă, însă au fost împiedicaţi de Talos, care 
era înzestrat cu un corp din metal, invulnerabil. Este descris 
ca un „uriaş din bronz“? sau ca fiinţă al cărei „corp era aco- 
perit în întregime cu bronz“.5 Potrivit lui Apollonius, Talos 
dădea ocol insulei de trei ori într-un an, însă alţi autori antici 
spun „de trei ori pe zi“.5 Cu ochii săi magici, zărea orice 
corabie care se apropia de Creta, apoi o bombarda, de la mare 
distanţă, cu pietre, s-ar părea, cu o mare precizie. Avea, de 
asemenea, capacitatea de a iradia căldură, trăgând corăbiile 
către el şi mistuindu-le în flăcări. Se spunea că Talos fusese 
făurit de zeul Hefaistos, care era un fiu al'lui Zeus. Romanii 
l-au venerat ca zeu al focului si i-au dat numele Vulcan. 
Pentru greci, Hefaistos era atât zeul focului, cât si protectorul 
fierarilor. 

Se spunea că Zeus i-ar fi dat-o lui Hefaistos pe fosta lui 
iubită Europa, care trăise cândva împreună cu tatăl ei, din 
rândul zeilor, pe insula Creta. Motivul pentru care ajunseseră 
acolo este învăluit în mister. Grecii presupuneau că Europa 
era fiica regelui Tyrros. Când era fată şi se juca cu animale- 
le ei, Zeus trecuse pe-acolo şi se îndrăgostise de ea. Zeus se 
preschimbase într-un taur tânăr şi chipeş, iar Europa îi sărise 
cu uşurinţă în spate. Acest taur trebuie să fi fost un alt gen de 
maşinărie amfibie, căci, imediat ce Europa s-a aşezat, taurul 
a sărit în mare şi a înotat cu incäntäfoarea sa povarä pänä in 
Creta. Acolo, presupun eu, s-atrarisformat la loc în bărbat 
şi a făcut dragoste cu Europa. Dar zeii nu sunt statornici în 
dragoste; ocupațiile divine i-au impus lui Zeus să părăsească 

Creta şi i l-a dat iubitei sale pe Talos, care să apere insula de 
vizitatorii nedoriți. 

Cu toate că era invulnerabil, Talos avea un punct slab. Pe 
gleznă, avea un tendon acoperit cu piele bronzată, iar sub el 
se afla un cui din bronz sau un şurub din aur. Dacă se deschi- 
dea acest cep, i se scurgea sângele incolor - alți autori spun 
alb sau purulent - şi Talos rămânea imobil. 

Iason si argonauţii au încercat să se apropie de Creta, însă 
Talos era cu ochii pe Argo și a început să arunce foc asupra 
corabiei. Şi de această dată tot Medeea, de-acum soția lui 
Iason, a fost cea care a sugerat să vâslească ca să iasă din raza 
focului. Medeea le-a spus că ar fi cunoscut un mijloc fermecat 
de a-l scoate din funcțiune pe Talos. Apollonius ne relatează: 


S-ar fi îndreptat bucuroşi spre Creta, însă Talos, omul 
din oţel, i-a împiedicat pe aceşti oameni nobili să tragă 
la țărm, cu roua încă pe catarg. Căci a aruncat pietre 
spre ei. Talos era din una din rasele din fier dintre cele 
pământene... jumătate zeu, jumătate om, Jupiter i-l 
dăduse Europei să apere insula. De trei ori în fiecare an, 
făcea înconjurul Cretei, cu picioarele de fier. Îmbrăcat în 
fier şi invincibil era trupul său, dar avea o vână de sânge 
pe călcâi sub gleznă, acoperită cu un strat subţire de 
piele. Acesta este locul în care moartea îi dădea târcoale 
vieţii sale.’ 


Argonaufii s-au îndepărtat în grabă de bombardament, 
vâslind, şi au ieșit în largul mării. Medeea a început să-şi 
intoneze vrăjile şi să invoce spiritele abisurilor, care, odată 
chemate, au sfâşiat aerul. Pe urmă, a aruncat o vrajă asupra 
ochilor lui Talos, astfel încât privirile i-au fost umplute de 
lucruri imaginare. Nervos, Talos s-a lovit de o stâncă în locul 
său sensibil şi sângele a început să i se prelingă din rană ase- 
menea plumbului topit. 


Cu toate că era făcut din fier, a cedat în faţa vrăjilor... 
aşa că s-a lovit cu glezna de o stâncă ascuţită şi o sevă 

asemenea plumbului topit s-a scurs din el. Nu a mai 
putut să stea drept şi s-a rostogolit la pământ, aşa cum 
cade un pin din vârful unui munte... Apoi, s-a ridicat iar 
si s-a înfipt pe picioarele sale uriașe, dar nu pentru 
mult timp, pentru că a căzut din nou la pământ cu un 
trosnet puternic. 


Talos s-a împleticit neajutorat înainte şi înapoi, încercând 
să se îndrepte, dar pe urmă şi-a pierdut echilibrul cu totul şi a 
plonjat cu zgomot îngrozitor în mare. 

După aceea, Argo a ajuns la țărmurile Cretei şi a putut să 
ancoreze în siguranţă. Însă argonautilor li se făcuse dor de 
casă şi, la urma urmelor, aveau un trofeu cu care să se laude, 
Lâna de Aur. După o scurtă şedere pe insula Creta, au ieşit din 
nou în larg şi, deodată, în jurul lor s-a făcut întuneric beznă. 
Nu se mai vedea nicio stea şi păreau să se afle într-un fel de 
lume subterană. Totul în jur era negru ca smoala - nicio scli- 
pire de lumină, nici urmă de lună. lason l-a rugat pe Apollo să 
nu-l părăsească tocmai atunci, atât de aproape de destinaţie; 
argonauţii au promis să facă daruri numeroase templelor din 
patria lor. Apollo a coborât din cer şi a luminat totul, de jur 
împrejur, cu săgeți strălucitoare. La lumina lor, argonaufii au 
zărit o mică insulă, în apropierea căreia au ancorat. Au ridicat 
un sanctuar în cinstea lui Apollo şi insulitei i-au spus Anaphe. 

Restul poveştii se derulează rapid. 

Argo a trecut pe lângă mai multe insule greceşti şi a ajuns 
în portul Pagasai, unde începuse călătoria lor, fără nicio altă 
problemă. lason si echipajul său s-au bucurat de o întâmpi- 
nare demnă de eroi. Urmează o serie de intrigi de familie. Se 
spune că lason şi-a îndreptat atenţia către o altă tânără, com- 
portament care a făcut-o pe soţia lui, Medeea, să se încrunte. 
Medeea şi-a otrăvit copiii, a blestemat-o pe iubita lui si bietul 
Iason s-a aruncat, de disperare, în propria-i sabie. Prin urma- 
re, eroul nostru divin încheie povestirea; destul de nepotrivit, 
cu o sinucidere, 

Dar ce s-a întâmplat cu Lâna de Aur? Sub care castel sau 
fortăreață zace îngropată pielea berbecului zburător? Cine s-a 

folosit de ea? A mai apărut? În care muzeu poate fi admirată? 
Cea mai mare călătorie a Antichității s-a produs datorită Lânii 
de Aur. Acest obiect trebuie să fi avut o valoare enormă pentru 
noul său proprietar. Însă, în literatura antică, nu se mai poate 
găsi nimic altceva; urma Lânii de Aur dispare în negura vremii. 

Multi autori şi istorici străluciți au spus poveşti despre 
argonauţi şi istorici si exegeti din zilele noastre- au încercat să 
înţeleagă călătoria corabiei Argo. Încotro a pornit-o corabia? 
Unde s-au petrecut aventurile? Pe care coaste, pe care insu- 
le şi munţi pot fi găsite sanctuarele şi monumentele ridicate 
de argonauti? Apollonius ne dă adeseori localizări geografice 
foarte precise în Argonautica sa, însoţite de multe descrieri. 
Sublinierile mele din următorul exemplu arată cât de detaliată 
este relatarea lui Apollonius şi cu câtă seriozitate a tratat el 
aspectele geografice. 


La Pytho, pe câmpiile din Ortigen... au navigat cu vântul 
din spate, pe lângă capul cel mai ieşit în afară, Capes 
Tisae... în spatele lor a dispărut tărâmul întunecat al 
pelasgilor. 

De acolo, vântul i-a purtat la Meliboa şi au văzut 
valurile sălbatice spărgându-se de țărmurile sale 
stâncoase. Şi, odată cu zorii unei noi zile, au văzut 
Homola, care este construită alături de mare. Au lăsat-o 
apoi în urmă şi curând au trecut şi pe lângă vărsarea 
râului care aduce apele lui Amyrus. Apoi, au zărit 
câmpiile din Eurymenas şi cutele adânci ale Olimpului. 
De asemenea, Canastra... În crepusculul înserării, au 
zărit vârful Muntelui Atho, a cărui umbră acoperă insula 
Lemnos. 

Până au ajuns din nou în dreptul coastelor dolionilor... 
unde au văzut stâncile Macriade, iar în faţa lor ținutul 
Traciei. Ca şi gura larg deschisă a Bosforului, dealul 
Mysen şi, în cealaltă direcţie, Aesaps şi râul Nepeia. 
Până la vărsarea îngăduitoare a râului Calichor. Aici îşi 
celebra odinioară Bacchus orgiile, când eroul s-a întors 
la Teba de la popoarele Indiei. 


Pe urmă, au ajuns în ţinutul Asiriei... razele de soare ale 
zorilor mängäiau vârfurile înzăpezite ale Caucazului. 

În acele vremuri, deucalizii stăpâneau ţara pelasgilor. 
Însă Egiptul, mama celei mai vechi rase de oameni, 
creştea deja în notorietate şi faimă... 

Au mers mai departe şi zorii i-au găsit în ţara hyllerilor. 
Un mare număr de insule se întindeau în faţa lor și este 
periculos pentru corăbii să treacă printre ele. 

Iris a coborât din Olimp, tăind aerul cu aripile întinse si 
luminând Marea Egee. 

Aici se ridica Scila din ape... acolo mugea Caribda.” 


Acestea sunt doar câteva exemple, care arată că Apollonius 
cunoştea foarte bine acea parte a lumii în care îşi trăiau 
aventurile argonautii. Sunt menţionate nu numai râuri, insule 
sau regiuni anume, ci şi mările sau lanţurile muntoase, cum 
ar fi Caucazul. Nu ar fi foarte simplu să se traseze călătoria 
argonauţilor? 

Desigur, acest lucru a fost făcut cu rezultate foarte dife- 
rite. Doi profesori francezi, Emile Delage si Francis Vian, au 
realizat hărţi care, 28. 29 potrivit cărora Iason şi tovarăşii săi 
ar fi călătorit din Caucaz până la capătul răsăritean al Mării 
Negre pe râul Istros (Dunărea) până la Adriatica, navigând 
şi pe alţi afluenţi în drumul lor. În valea Fo, erau multe râuri 
mari şi mici, de care argonauţii au reuşit cumva să se folo- 
sească pentru a ocoli Alpii şi a ajunge la Rin şi la Ron. În re- 
giunea Marsiliei din zilele noastre, au ajuns iar în Mediterana 
și au trecut prin strâmtoarea Messina - presupusele Scila şi 
Caribda. În cele din urmă, au virat spre est în direcţia insu- 
lelor ionice (din zilele noastre), apoi au virat spre sud şi s-au 
îndreptat direct către Marea Syrta din Libia.’ De aici, s-au 
îndreptat către casă, prin Creta. Dar care este locul unde s-a 
prăbuşit pe pământ carul ceresc al lui Phaeton? Nu departe de 
marginea apuseană a Elveţiei, in Marais de Phayton (mlastina 
lui Phaeton)! 


* Syrtis Major (sau Syrta Mare) este denumirea în latină a golfului Sidra, 
oglindă de apă din Marea Mediterană, pe coasta de nord a Libiei. (NL) 

Reinhold si Stephanie Glei®-°' au realizat hărți şi mai 
exacte. Însă, în cazul lor, am unele probleme; cum poţi să 
ajungi din râul Istros sau Dunăre la Adriatica, iar, de aici, pe 
cursul râului Eridanos, din Valea Padului, în „mările celte“ din 
Franţa zilelor noastre? La urma urmelor, Argo nu era o barcă 
pneumatică din cauciuc, ci corabia cea mai mare a vremii, 
având un echipaj de cincizeci de oameni. Nu se poate nega că 
este posibil ca în vremurile acelea să fi existat căi navigabile 
care nu mai există astăzi şi care ar pune din nou în discuţie 
situarea temporală a Argonauticii iniţiale. În care epoci geo- 
logice au existat căi navigabile, iar acum nu mai există decât 
pământ uscat? $ 

Un consul general al Franței, domnul R. Roux, compară 
rătăcirile lui Odiseu, descrise cu detalii minuțioase de poetul 
grec Homer, cu Argonautica. „Nu trebuie să se uite marea 
precizie şi diferențiere a lui Strabon: Odiseea se petrece în 
oceanul apusean, Argosy, în cel apusean“.‘? 

Christine Pellech are un punct de vedere cât se poate de 
diferit. Studiul său foarte amănunţit compară şi el rătăcirile 
lui Odiseu cu cele ale argonauţilor, concluzionând că „Odiseea 
se suprapune parțial călătoriei argonaufilor“. Autoarea spune 
că Odiseu a realizat practic ocolul lumii pe apă - cu mii de ani 
înaintea lui Columb - şi avansează ipoteza că egiptenii s-au 
inspirat din izvoare feniciene şi că tocmai această „combi- 
nație feniciano-egipteanä a fost preluată pe de-a-ntregul de 
greci“. Atât conţinutul Argonauticii, cât şi al Odiseei derivă 
din Egipt, potrivit lui Pellech, care îşi sprijină ipoteza pe fap- 
tul că Apollonius din Rhodos a crescut în Alexandria, a vizitat 
biblioteca de acolo şi a părăsit Egiptul abia după ce s-a certat 
cu profesorul său. 

Argumentele autoarei Christine Pellech par să rezulte din- 
tr-o cercetare bine documentată; ea reuşeşte, de asemenea, 
să identifice multe puncte ale călătoriei în locuri reale de pe 
glob. Însă rămân încă multe întrebări. 

Dacă este adevărat ce spune ea, atunci cea mai mare parte 
a indiciilor geografice date de Apollonius trebuie să fie greşite 
şi mulţi cercetători şi-au irosit timpul. Care ar putea să fie 

explicaţia? Să presupunem că Apollonius a adus într-adevăr 
în Grecia miezul povestii argonautilor din Egipt. În aceste 
condiţii, pentru a reda un tablou mai amplu care să-i aparti- 
nă, ar fi putut foarte bine să-l decoreze cu detalii geografice 
din propria experienţă. Însă, pentru a face acest lucru, ar fi 
trebuit să aibă cunoştinţe extinse despre întinderile foarte 
mari ale lumii greceşti din acele vremuri, precum şi despre 
multe râuri, coaste şi munţi care nu aparţineau Greciei. Însă, 
chiar și aşa, tot ne confruntăm cu dificultăţi; de exemplu, cum 
se pot explica pasaje din Appollonius cum ar fi următorul: 

Seara, au ajuns pe ţărmul insulei Atlantides. Orfeu i-a 
rugat să nu dispreţuiască solemnităţile de pe insulă, nici se- 
cretele, legile, obiceiurile, nici ritualurile și lucrările religioase. 
Dacă le respectau pe acestea, puteau să fie siguri de iubirea 
cerului în călătoria care îi aştepta peste oceanul periculos. Dar 
nu îndrăznesc să vorbesc mai mult despre aceste lucruri.“ 

Să nu uităm că Atlantida era insula zeului Poseidon, că 
se spune că doi dintre fiii săi ar fi călătorit la bordul corabiei 
Argo și că vehiculele amfibii care au ieşit din mare erau opera 
lui Poseidon. Dar de unde ştie Apollonius despre Atlantida - 
dacă la aceasta se referă cuvântul „Atlantides"? Cel puţin, 
Apollonius menţionează solemnitätile care n-ar fi trebuit să 
fie luate în derâdere, dar si secretele, legile şi obiceiurile. Şi, 
cu toate că peste tot dă cele mai mici detalii geografice, acum 
se fereşte să spună mai multe despre aceste lucruri. Ceva 
nu se potriveşte aici şi voi reveni ceva mai târziu la povestea 
Atlantidei. 

Oare călătoria corabiei Argo chiar a avut loc? De vre- 
me ce nu există alte surse mai vechi în afara celor citate, pe 
care să ne putem baza, probabil că nu vom şti niciodată. Dar 
sunt pe urmele zeilor de patruzeci de ani, convins că multe 
elemente din Argonautica pur şi simplu nu puteau fi inven- 
tate. Imaginaţia este un lucru bun şi, chiar în urmă cu mii de 
ani, oamenii se bucurau de darurile fanteziei. Însă fantezia 
se bazează întotdeauna pe ceva; igi,are originea în fapte care 
s-au întâmplat cândva, în împrejurări care nu pot fi intele- 
se, în mistere pe care rațiunea noastră nu le poate deslusi 

pe deplin. În zilele noastre, încercăm din greu să conferim o 
înclinaţie psihologică „imaginaţiei“ anticilor, folosind schema 
veche, erodată, a fenomenelor naturale, cum ar fi fulgerele 

şi tunetele, stelele, liniştea şi infinitul, erupțiile vulcanice şi 
cutremurele. Însă, după cum demonstrează istoria exegezei 
sau a comentariilor, orice erudit gândeşte în termenii pro- 
priei experienţe, condiţionată de vremurile în care trăieşte. 
Așa-numitul nostru „zeitgeist“ ne îngustează perspectiva 

şi dictează ce este „rezonabil“ sau „ştiinţific“. Sârguinciosul 
meu secretar a cărat 92 de cărţi despre Argonautica de la 
Universitatea din Berna în biroul meu. Ca de obicei, aproape 
te îneci în kilometri de comentarii scrise, în diferite perioa- 
de, de reprezentanţi de ranguri înalte ai mediului academic, 
dar niciunul nu ştie de fapt care este adevărul. Şi toată lumea 
avansează câte o argumentafie diferită. 

Eu rămân la convingerea de bază, pe marginea căreia am 
elaborat 32 de cărţi, din 1968 încoace. Tot ceea ce încerc 
să fac este să asociez noi argumente la teoria mea iniţială, 
proces în care zonele albe ale mozaicului devin din ce în ce 
mai mici, iar imaginea de ansamblu devine din ce în ce mai 
convingătoare. Pe de altă parte, recunosc că teoria mea îşi are 
neajunsurile sale şi că o parte din ceea ce propun s-ar putea 
explica altfel. Însă, în cele din urmă, care este adevărul? Sunt 
oare corecte analizele comentatorilor din ultimii 100 de ani? 
Sunt convingătoare concluziile lor? Constituie ele, aşa cum 
presupune comunitatea ştiinţifică, un corp de cunoştinţe 
dovedite? Sau ceea ce ei consideră ca fiind corect din punct 
de vedere ştiinţific reprezintă doar o interpretare dictată de 
perspective contemporane? 

Desigur, aici mă las expus total la atacuri. Ce altceva face 
Erich von Däniken, îşi vor spune oamenii, decât să interprete- 
ze lucrurile din perspectiva contemporană lui? Este adevărat. 
Dar nu ar trebui să fi învăţat până acum că suntem doar fire 
de praf în adâncurile universului? Că lumea şi cosmosul sunt 
cu mult mai fantastice decât ne spune învăţătura noastră de 
la şcoală? N-ar fi timpul ca, dată fiind bogăţia de material, 
să recunoaştem că este ceva în neregulă legat de concepţia 


noastră privitoare la istoria veche a omenirii? Şi că viziu- 
nile primite sunt greșite deoarece ascund sub pres mii de 
indicii şi sugestii, refuzând chiar să le ia în considerare? 

Am, într-adevăr, un avantaj față de comentatori: le cunosc 
argumentele, însă pe ei nu-i interesează câtuşi de puţin să le 
cunoască pe ale mele. 

Noii cititori trebuie să-mi cunoască pe scurt vechile teorii. 
La un moment dat, cu multe milenii în urmă, pe pământ 
a aterizat un echipaj extraterestru. Străbunii noştri nu au 
înţeles absolut nimic din ceea ce se petrecea; nu știau nimic 
despre tehnologie, ca să nu mai vorbim de călătoriile spatia- 
le. În minţile lor simple, trebuie să-i fi considerat pe extra- 
tereștri „zei“ - cu toate că ştim că nu există niciun zeu. Mai 
întâi, extratereştrii au studiat grupuri mici si triburi de ființe 
umane, aşa cum procedează etnologii în zilele noastre. Ici şi 
colo, au dat sfaturi pentru crearea unei civilizaţii ordonate. 
Nu exista nicio problemă de limbă în comunicarea dintre 
oameni și „zei“, atât pentru că civilizaţia noastră a reuşit 
întotdeauna să înțeleagă limbi cu totul străine, cât şi pentru 
că primii Homo sapiens sapiens au învăţat de la bun început 
limba de la „zei“. 

În cele din urmă, în rândul extratereştrilor, a apărut o sci- 
ziune sau revoltă. Şi-au încălcat legile lumii lor de origine si 
ale comandanților lor spaţiali și au întreţinut relaţii sexuale 
cu frumoasele fiice ale oamenilor. Din aceste împreunări au 
rezultat mutanfi: monştri uriasi, titanii din vechime. Un alt 
grup de extratereștri a recurs la inginerie genetică şi a creat 
mutanfi de tot felul. Trebuie să fi fost un adevărat scenariu 
Frankenstein horror. După aceea, nava mamă, cu extratereş- 
trii „buni“, a plecat înapoi în depărtările cosmosului, nu fără 
să fi promis mai întâi să se întoarcă la un moment dat în vii- 
tor. „Zeii“ care au rămas în urma ei pe Pământ s-au încăierat 
între ei. Aveau încă obiceiuri şi mostre ale tehnologiei lor şi, 
fără îndoială, îşi păstraseră cunoştinţele inițiale. Ei ştiau, de 
exemplu, să prelucreze fierul, să-gbţină aliaje, să creeze arme 
îngrozitoare sau roboţi. Dar ştiau şi cum să facă un balon cu 
aer cald să zboare sau să încarce o baterie solară. Aceşti „zei“ 

au avut copii şi, în mod normal, le-au transmis progeniturilor 
o parte din cunoştinţele lor tehnologice. 

Aceste progenituri s-au răspândit pe tot pământul, popu- 
lând diferite regiuni, care erau stăpânite, în fiecare caz, ori de 
un singur conducător, ori de o dinastie de familie. Au abu- 
zat de supuşii lor, ființele omeneşti, folosindu-i drept cai de 
povară, pentru producerea hranei şi ca proşti utili. Însă i-au 
şi învăţat o mulțime de lucruri şi i-au făcut pe cei mai buni 
dintre ei administratori, aşa-numiţii regi. 

În esenţă, „zeii“ îşi păzeau cu îndărătnicie supușii: „Nu 
veţi avea alt zeu în afară de mine“ era una dintre legile lor. 
Iar, când s-a ajuns la lupte şi la răbufniri, „zeii“ şi-au sprijinit 
adeseori supușii cu arme îngrozitoare. Fiii zeilor si descen- 
den? lor din generaţiile a treia şi a patra au luptat adeseori 
unii împotriva celorlalți. 

Aşadar, aceasta este teoria mea, pe care o demonstrez cu 
atât de multe surse, încât numai trimiterile la alte referințe 
s-au transformat într-o carte de sine stătătoare si toate 
cărţile mele s-au constituit în materialul unei enciclopedii,‘® 
precum şi al unui CD-rom.%7% Ca să nu mai amintesc sutele 
de cărţi pe aceeaşi temă, pe care le-au publicat alţi autori din 
întreaga lume. Prin urmare, este cât se poate de normal că 
sunt familiarizat cu toate contraargumentele imaginabile şi că 
de mult le-am rezolvat spre propria-mi satisfacţie. 

Ce legătură ar putea să existe între Argonautica şi extra- 
tereștri? Care dintre elementele constitutive ar fi fost greu 
să apară din imaginaţia unui grup de oameni care a trăit cu 
X milenii în urmă? Şi dă-mi voie să fiu cât se poate de clar în 
privinţa acestui aspect: nu este vorba de imaginaţia vreunui 
Apollonius sau a unui alt poet grec, care și-a scris povestirile 
în urmă cu 2 500 de ani. Nu, esenţa poveştii din Argonautica 
vine dintr-o perioadă despre care nu avem nicio consemnare 
istorică, pur si simplu pentru că toate bibliotecile cu adevărat 
străvechi au fost distruse. Bineînţeles, aceasta dacă nu o să fie 
deschis vreun tezaur neaşteptat în Egipt. 

Şi atunci, ce anume conţine Argonautica atât de deosebit, 
ca să ne trezească si să ne atragă atenţia? 


1. Destul de mulţi călători sunt vlăstare ale zeilor dintr-a 
treia şi a patra generaţie. Au caracteristici 
supraomenesti. 

2. Sunt descrise „fiinţe amestecate“, cum ar fi centaurii, 
giganţii cu şase braţe sau „câinii înaripaţi“ ai lui Zeus. 

3. O zeiţă face corabia Argo imposibil de scufundat. 

4. Aceeaşi zeiţă o dotează cu o „grindă vorbitoare“. 
Această bucată de lemn vorbitoare trebuie să fi avut o 
legătură permanentă cu cineva anume, deoarece 
avertizează în legătură cu apropierea unor pericole. 

5. O fiinţă pe nume Glaucus apare din mare la suprafaţa 
valurilor asemenea unui submarin şi aduce un mesaj 
din partea unuia dintre zei. 

6. Pereţii de stâncă se deschid şi se închid ca în legenda 
lui Ali Baba şi a celor 40 de hoţi („Sesam, 
deschide-te“). 

7. Regele Phineus este la curent cu toate pericolele care 
vor fi întâlnite în cale. Cum? i 

8. Turnul lui Aietes din apropierea oraşului Aia. 

9. Un zeu (Apollo) zboară însoţit de zgomot şi zarvă pe 
deasupra corabiei. Se îndreaptă către tărâmul „hiper- 
boreenilor“ și vizitează „un popor de altă rasă“. 

10. Păsări care lansează săgeți mortale, dar sunt deranjate 
de zgomot. 

11. O zeiţă foloseşte „ceața“ pentru a-i face pe oameni 
invizibili. 

12. O unsoare conferă puteri supranaturale şi creează un 
scut termic. 

13. Un dragon care nu doarme niciodată, urmăreşte totul, 
nu are nevoi fizice, poate să scuipe foc şi nu moare 
niciodată. 

14. Tauri care scuipă foc, cu picioarele din fier. 

15. Un vehicul al zeilor, care necesită multă experienţă 
pentru a fi manevrat şi controlat: Când se prăbuşeşte, 
incendiază întinderi maride pământ şi „pilotul“ 
trebuie să se ejecteze din cauza căldurii insuportabile 
din interiorul lui. 

16. Diverse fiinţe amfibii vorbitoare. 

17. Un zeu care face din noapte zi, trimițând „săgeți de 
lumină“. 

18. Un robot din metal, care patrulează pe insulă. Vede cu 
ochii lui corăbiile care vin şi lansează rachete, îi 
incendiază pe asaltatori şi are sângele asemenea 
plumbului topit. 

19. O femeie din rasa zeilor reuşeşte să-l zăpăcească pe 
acest robot cu „imagini de vis“. 


Chiar dacă presupunem că totul este doar o poveste cusu- 
tă cu aţă albă, născocită de mintea unui visător şi dezvoltată 
şi completată ulterior de poeţii fiecărei epoci care a urmat, 
înseamnă, oare, că toate întrebările trebuie să dispară? Prin 
urmare, nu există niciun mister care ar trebui să fie rezolvat? 

Chiar şi o poveste neverosimilă are conţinut. Inventatorul 
iniţial ar fi trebuit să spună cel puţin o jumătate de poveste 
verosimilă, căci lucrurile trebuie să aibă o anumită coeziune 
şi un anumit sens. Cadrul esenţial al poveştii este simplu: 
un om sau mai mulți pornesc în căutarea unui obiect unic 
şi extrem de valoros. Acest obiect este păzit de un monstru 
insondabil şi toate acestea au legătură cu zeii. 

Nu contează prea mult dacă poetul introduce, de ase- 
menea, o poveste de dragoste care are un final fericit. Însă 
de unde vine monstrul din metal, care atacă ambarcaţiuni, 
doboară lucruri, radiază căldură şi are plumb drept sânge? 
Şi de unde a venit ideea aceasta cu dragonul care scuipă foc? 
Niciodată, în întreaga evoluţie a acestei planete, nu au existat 
asemenea fiinţe. Nimeni nu ar fi putut să şi le imagineze pur 
şi simplu. Prin urmare, aici nu este vorba nici de explicaţii 
„arhetipale“ şi nici de „amintiri“ estompate. Şi de ce apare 
această rasă de dragoni în mod repetat în poveştile popoare- 
lor străvechi? Cele mai vechi poveşti chineze vorbesc despre 
un dragon care a coborât din cer pe pământ, în zorii timpu- 
lui. Nu sunt produse ale fanteziei sau poveşti absurde, căci 
regii-dragoni au fondat prima dinastie chineză. Nicio armă 
omenească nu a putut să le facă vreun rău şi, cu dragonii lor 

care scuipau foc, au stăpânit cerul. Maşinile zburătoare ale 
regilor-dragoni făceau un zgomot îngrozitor şi fondatorul 
dinastiei purta numele de „Fiu al Dragonului Rosu“.6° 

Nimic din toate acestea nu înseamnă mitologie deoarece, 
la urma urmelor, motivul dragonului care scuipă foc a influ- 
entat întreaga artă chineză de mii de ani, până în vremurile 
noastre. Şi oricine se lamentează în continuare că nu se poate 
ca asemenea lucruri să fie adevărate şi că dragonul trebuie să 
fie înţeles în termeni psihologici ar trebui, poate, să între- 
prindă o călătorie la Beijing şi să arunce o privire în marea 
Piaţă Rosie. Ce se poate vedea de-a lungul unei întregi laturi a 
pieţei? Templul împăratului ceresc! 

Nu începe să fi se pară, încetul cu încetul, că e ceva ciudat 
aici? Că toate poveştile din Antichitate nu sunt numai legen- 
de, mituri sau poveşti imaginare, ci o realitate anterioară? Pe 
de altă parte, această realitate exotică poate să mai fie dove- 
dită într-un mod: urmărind însăşi cărarea timpului. 

Capitolul 2 


În numele lui Zeus 


Cele zece porunci sunt atât de clar definite 
deoarece nu au fost decise de o adunare. 


- Konrad Adenauer, 1876-1967 


Regiunea pe care o numim Olimpia era deja locuită în mi- 
leniul trei înainte de Hristos. Primul loc sfânt din această 
parte a peninsulei Peloponez a fost dedicat zeiţei Geea. Mult 
mai târziu, Olimpia s-a transformat în oraşul templu al lui 
Zeus. În anul 776 î.Hr., la Olimpia s-au ţinut primele între- 
ceri şi avem o consemnare scrisă cu numele învingătorului, 
„Coroibos din Elis“. La fiecare patru ani, aici s-au ţinut între- 
ceri sportive, pe parcursul unei perioade totale de 1 168 de 
ani, din 776 î.Hr. până în 393 d.Hr. Existau reguli stricte atât 
pentru concurenţi, cât şi pentru spectatori. Trebuia ca spor- 
tivii să se fi antrenat cel puţin 10 luni; trebuia, de asemenea, 
să fie greci liberi, să nu fi comis vreo crimă şi să nu fi avut un 
comportament indecent într-un loc sfânt. Cu treizeci de zile 
înaintea debutului jocurilor, sportivii se adunau într-o tabără 
de antrenament, în Elis, la 57 km de Olimpia, unde trăiau în 
comun, în adăposturi simple, primind toţi aceeaşi hrană. 


Jocurile Olimpice erau destinate numai bărbaţilor; feme- 
ilor şi sclavilor nu li se permitea să le urmărească şi exista 
chiar o lege care spunea că orice femeie prinsă urmărind 
jocurile trebuia să fie aruncată de pe muntele Typaion. De 
ce erau atât de porniţi împotriva femeilor? Toţi participan- 
ţii concurau complet goi şi, mai târziu, organizatorii le-au 
impus să se şi antreneze în pielea goală. Pentru numele lui 
Dumnezeu, de ce? Trebuia ca atât juriul competiţiei, cât şi 

spectatorii să fie absolut siguri că sportivii care participau 
erau ființe omenești normale, că nu trişa nimeni şi că toţi 
aveau şanse egale. Cuvântul „atlet“ provine din cuvântul gre- 
cesc athlos, care înseamnă premiu sau onoare. Dar care este 
legătura dintre toate acestea şi povestea Argonauticii? Încă 
puţină răbdare. 

Până la ediţia a treisprezecea a Jocurilor Olimpice din 728 
î.Hr., se desfăşura o singură întrecere: un sprint de un stadiu, 
o distanţă de aproximativ 200 m. Abia în 720 î.Hr. s-a adä- 
ugat o alergare pe o distanţă mai mare, de două stadii, în jur 
de 400 m. Primul câștigător al acestei curse a fost Acanthos 
din Sparta. De la o ediţie a Jocurilor Olimpice la alta, au fost 
acceptate noi sporturi. Istoricul jocurilor a fost cercetat în 
detaliu de numeroşi istorici. Herodot (490-426 î.Hr.), „părin- 
tele istoriei”, şi-a citit personal părţi din operă la Olimpia, 
acesta fiind si modul în care le-a devenit cunoscut compa- 
triotilor. Istoricul grec Diodorus (aproximativ 100 î.Hr.), care 
este autorul unui număr de patruzeci de volume de istorie, a 
luat parte la ediţia a 180-a a Jocurilor Olimpice. 


Imaginea 3. Pietrele megalitice de la Olimpia 

Imaginea 4. Pietrele megalitice de la Olimpi: 


Imaginea 5. Pietrele megali 


Îmi este uşor să folosesc istoria Jocurilor Olimpice pentru 
a demonstra că niciun monstru, niciun gigant, titan, „fiinţă 
amestecată“ sau alte ciudätenii nu au participat vreodată la 
ele. Competitorii erau goi şi niciunui metis sau hermafro- 
dit nu i s-ar fi permis să le urmărească. Niciun robot de tip 
Talos nu a fost pus să păzească templele olimpiene, care erau 
destul de numeroase, având în ele aur și argint. Niciun dragon 
care scuipa foc nu păzea ofrandele preţioase destinate zeilor 
cu ochi neobosifi şi niciun descendent „divin“ nu a întinat jo- 
curile. Putem fi siguri de aceste lucruri cel puţin începând din 
776 î.Hr. Şi înaintea acestui an s-au ţinut jocuri în Olimpia, 
însă acestea nu au fost incluse în nicio consemnare istorică. 

Cea mai veche referinţă cunoscută la Argonautica provine 
dintr-un poem din secolul al IV-lea al lui Pindar, care a aşter- 
nut în grabă povestea în jurul anului 500 î.Hr. Nu existau cu 
siguranţă nici uriași, nici titani, nici alţi descendenți ai zeilor 
prin preajmä-i în zilele sale, căci, altminteri, ar fi fost menti- 
onafi în consemnärile istorice ale olimpiadelor. Şi nici în urmă 
cu un sfert de mileniu nu existau, în momentul primelor 
Jocuri Olimpice. Cu toate acestea, povestea menţionează zei, 
roboţi, Lâna de Aur şi un dragon care nu dormea niciodată. 
Prin urmare, probabil că primii oameni care au spus povestea 
Argonauticii ori au inventat monștrii, ori i-au luat din surse 
cu mult mai vechi. Nu văd niciun alt răspuns. 

Născocirea fantastică a „grinzii vorbitoare“ sau a „omului 
din fier“ nu prea corespunde nici epocii lui Pindar şi nici mă- 
car celei a lui Apollonius. Şi nici dragonul care nu doarme ni- 
ciodată, care nu are nevoi fizice, scuipă foc şi nu moare. Dacă 
asemenea personaje ar fi fost imaginate în poveştile vremii, 
le-am fi cunoscut. La urma urmelor, în Grecia Antică, poeţi şi 
visători erau fără număr. Foarte multe dintre poveştile lor au 
supravieţuit mileniilor, însă niciuna nu ia în batjocură min- 
ciunile inventate în altele. Prin urmare, în mod sigur, aceste 
povești sunt mai vechi decât primele- Jocuri Olimpice. 

Cu cât ne adâncim mai multi în negura istoriei omenirii, 
cu atât mai improbabile devii hăscocirile tehnologice, cum 
ar fi cele menţionate în Argonautica. Modelul nostru evolutiv 

ne-ar determina să tragem concluzia că, pe măsura întoar- 
cerii în timp, cu atât mai simplă ar trebui să fie gândirea 
omenească. Or, o fi existând cineva care să vrea să scoată în 
evidenţă faptul că povestitorii au pus mâna pe täblitele din 
lut încă din momentul în care se inventa scrierea? 

Vino cu mine într-o călătorie mentală, care ne duce îna- 
poi în timp cu aproximativ 4 000 de ani. Ne aflăm în orașul 
Assur, care exista cu aproximativ 2 000 de ani înainte de 
Hristos. Dezvoltarea scrierii este în plin avânt şi oamenii 
încearcă deja să scrijelească pe tăblițe din lut unele dintre 
legile concepute de conducătorul lor deştept. Conducătorul 
cere ca fiecare supus al său să respecte legile imediat, nu să 
judece lucrurile după toanele de moment. Realizarea acestor 
„tăblițe ale legii“ este o muncă foarte grea. În primul rând, în 
rame pătrate din lemn, trebuia presată o combinaţie potrivită 
de lut, frământat în prealabil şi apoi netezit. Pe urmă, scribul 
trasa linii fine în lut cu o piatră ascuţită. Întregul procedeu a 
fost verificat deja de săptămâni întregi, masa moale fiind in- 
scriptionatä cu semne liniare. Uneori, instrumentul din piatră 
scrijelea prea adânc şi urmele erau prea deschise la supra- 
fața lutului, iar, alteori, se aplica o presiune prea mare. Sau 
scribului îi tremura mâna. Adeseori, lutul moale se prăbuşea 
exact acolo unde nu trebuia, ascunzând un semn important, 
care făcea diferenţa dintre un cuvânt şi opusul lui - de exem- 
ph, între „injust“ si „just“. La urmă de tot, ramele erau puse 
la soare să se usuce. După câteva ore, se vedea că scrierea nu 
mai arăta cum ar fi trebuit, deoarece căldura îndoia cadrul. Şi 
multe dintre tăblițe se spărgeau la scoaterea din rame. 

Îți dai seama, prin urmare, că scrierea era atât un proces 
epuizant, cât și o mare responsabilitate cu 2 000 de ani îna- 
inte de Hristos. Doar câţiva oameni stăpâneau această nouă 
artă. lar, acum, imaginează-ţi că vine un visător care are in 
minte un singur lucru: cere 5 000 de tăblițe din lut pe care să 
inscripfioneze o poveste inventată, un vis, din auzite sau, aşa 
cum avea să fie calificată după mii de ani, o poveste fantasti- 
că! Preoții, tribul, conducătorul ar permite un asemenea lucru 
numai dacă l-ar considera ca fiind extrem de important. Şi ce 

fel de poveste ar fi suficient de importantă ca să-ţi petreci ani 
de zile inscripfionänd-o în lut? 

Una singură, desigur, care ar nara o serie de evenimente 
străvechi, extraordinare şi, bineînţeles, reale, care trebuie să 
se păstreze pentru posteritate. Minciunile şi invențiile nu se 
inscripfioneazä în lut - şi, în mod cert, nici visele. 

Și exact aşa s-a întâmplat. După ce, în sfârşit, omenirea a 
inventat scrisul sau, mai curând, după ce l-a moştenit de la 
zei, ceea ce se consemna în scris erau acorduri comerciale şi, 
ulterior, decrete regale sau relatări ale războaielor şi bătălii- 
lor. Cei câţiva experţi, aleşi pe sprânceană, care erau capabili 
să scrie, nu şi-au folosit această abilitate pentru a consemna 
prostii. Täblitele din lut nu erau făcute pentru consemnarea 
fanteziilor oricărui visător. Singurele lucruri asternute în scris 
erau cele de o importanţă într-adevăr deosebită - inclusiv re- 
latările despre zei, despre armele lor supraomenesti şi puterile 
lor supranaturale. Asemenea poveşti existau deja şi nu au fost 
inventate pe loc. În textele sfinte, nu era loc pentru literatura 
neînsemnată sau escapistă. Nu numai conducătorii, ci și preo- 
ţii ar fi refuzat cu străşnicie să sprijine aşa ceva. 

Prin urmare, de ce, printre cele mai vechi consemnări 
scrise, se regăsesc descrieri ale unei misterioase tehnologii 
a zeilor? Ce anume făcea aceste lucruri atât de importante, 
încât să fie asternute în scris? Legenda lui Gilgamesh a fost 
scrisă cu mii de ani înainte de Hristos, ca şi poveştile primilor 
împărați chinezi şi ale dragonilor lor cereşti. Iar, în versiunea 
cea mai veche a legendei lui Gilgamesh, scrisă pe tăblițe din 
lut cu 5 000 sau 6 000 de ani în urmă, descoperim robotul 
Chumbaba, „turnul zeilor“, „uşa care vorbeşte asemenea unui 
om“ şi rachetele zeilor, înzestrate cu viteza fulgerului. Aflăm, 
desigur, şi despre o călătorie spațială, căci Gilgamesh este luat 
de pe Pământ şi este descrisă priveliştea de la o mare înălţime. 

Mai bine să mă opresc aici; am explorat deja aceste legen- 
de în alte cărţi, pe care le pot consulta cej.care doresc să afle 
mai multe.” ? 

Istoricul dr. Ernst Curtius a schis in urmä cu 190 de ani: 
„Istoria nu cunoaşte copilăria niciunei rase“.’ Este adevărat, 

căci fiecare popor intră în analele istoriei de-abia după ce 
şi-a întemeiat o comunitate despre care să se poată scrie 
ceva. Cu siguranţă, Herodot nu a fost primul istoric de pe 
planetă, istoria a fost consemnată cu secole şi milenii înaintea 
lui. Herodot a fost un spirit academic. A făcut o muncă me- 
ticuloasă în bibliotecile vremurilor sale, pentru că era mereu 
curios şi interesat să ştie mai multe şi voia să afle adevărul 
adevărat despre zeii săi greci. 

Prin strădanii sârguincioase, el a descoperit originea zeilor 
greci în Egipt. A aflat că egiptenii au fost primul popor care 
a păstrat consemnări precise privitoare la zeii şi regii lor şi 
că aveau cunoștință de festivități foarte vechi care „abia de 
curând au început să se celebreze şi in Grecia“.* 

Herodot îşi descoperă zeii greci, împreună cu toate ritu- 
alurile dedicate lor, în Egiptul antic, şi nu are niciun fel de 
mustrare de conştiinţă să se refere la ele în mod deschis, deşi 
compatrioţii săi greci s-ar fi putut simţi foarte uşor ofensati. 
Herodot afirmă cât se poate de relaxat că Isis nu este altce- 
va decât numele egiptean al lui Demeter. Zeița Atena şi zeii 
Helios, Ares şi multi alţii își au originile în Egipt. În cea de-a 
doua carte a istoriilor sale, de la Capitolul 60 înainte, Herodot 
descrie diverse festivități în onoarea acestor zei şi modul în 
care se petreceau ele în Egipt. Permanent, păstrează o per- 
spectivă critică, făcând distincţie între experienţele personale 
şi lucrurile care i-au fost spuse „la mâna a doua“. De aseme- 
nea, notează cu meticulozitate lucrurile despre care nu vrea 
să scrie, fie din cauză că sunt respingătoare sub aspect sexu- 
al, fie pentru că nu crede ce i s-a spus. Herodot dă curs chiar 
şi întrebării de ce li se spune „zei“ acestor ființe. Răspunsul 
pe care îl dă nu lasă loc de îndoieli: pentru că au fost primii 
învățători ai omenirii şi, de asemenea, pentru că „au pus totul 
în ordine şi au împărțit totul între ei“.’ 

De asemenea, Herodot extrage din sursele sale egiptene 
datări extrem de surprinzătoare pentru noi. În Capitolul 43 al 
celei de-a doua cărţi, el scrie că Heracle le era cunoscut egip- 
tenilor ca fiind un zeu foarte vechi. Din vremea lui Heracle 
până la domnia lui Amasis, spune el, au trecut 17 000 de ani. 

Apoi, consemnează două numere care le dau amețeli cerce- 
tătorilor noştri. Călătorului Herodot - şi toate acestea s-au 
petrecut, desigur, în jurul anului 450 î.Hr. - preoţii tebani îi 
citesc numele a 341 de generaţii de conducători, care au fost 
consemnate cu grijă. Aceste 341 de generaţii corespund, po- 
trivit lui Herodot, unui număr de 11 340 de ani şi de atunci 
„nu au mai fost zei cu corp omenesc“ în Egipt. Herodot nu 
stătea la şuete cu cioplitori de rând sau cu negustori bârfi- 
tori. Oamenii cu care discuta erau preoţi cu ştiinţă de carte; 
iar atunci când, uimit, i-a întrebat dacă acest lucru era 
adevărat, aceşti preoţi de elită i-au confirmat că cei 341 de 
regi fuseseră oameni „cât se poate de diferiţi de zei“ şi că, 
înaintea lor, în Egipt domniseră zeii, care trăiseră în mijlocul 
fiinţelor omeneşti. (Cine doreşte să verifice poate să parcur- 
gă cartea a doua, de la Capitolul 142 la 145, din Istoria lui 
Herodot.) Şi, iarăşi, Herodot ne dă asigurări că egiptenii ştiau 
„foarte bine, căci permanent tin socoteala anilor şi îi con- 
semnează“. Aceiasi preoţi îi citesc lui Herodot, dintr-o carte, 
şi numele tuturor celor 330 de regi, împreună cu anii în care 
au domnit, după faraonul Menes. 

Exegeţii noştri cu minţile ascuţite, filologi, arheologi si 
istorici ai religiilor din zilele noastre, nu pot începe să se 
pună de acord cu aceste perioade de timp enorme. Înaintea 
începutului istoriei scrise, ei cunosc numai marea gaură 
neagră din Epoca de Piatră, în cursul căreia fiinţele omeneşti 
care au descins din maimuțe şi-au lărgit lent şi sigur cunos- 
tintele. Au învăţat cum să folosească uneltele din piatră şi, 
treptat, şi-au creat o limbă. Au format triburi închise pentru 
siguranţă, au inventat vârful de săgeată, sulița si, în cele din 
urmă, arcul, iar, la un moment dat, au descoperit cum să 
smulgă fierul din rocă. În acelaşi timp, au ridicat construcții 
megalitice gigantice. lar când, în cele din urmă, au inventat 
scrierea, imediat au folosit stilusurile din piatră pentru a 
acoperi täblitele din lut cu poveşti fantastice cu o anumită 
înclinaţie tehnologică! GE 

lar experții noştri, care îşi tăznesc creierele în conferin- 
te şi discuții fără sfârşit şi se citează reciproc permanent 

pentru „a se menţine în domeniul ştiinţific“, nu au altă expli- 
caţie mai bună în afară de aceea psihologică. Scriu afirmaţii 
cu ar fi: „Plasarea cronologiei celor mai vechi dinastii înaintea 
mijlocului mileniului al patrulea este ceva ridicol si, în mod 
evident, reprezintă o mistificare“.? Sau „Nonsens total“. Sau: 
„Putem lăsa deoparte fără grijă acest pasaj, deoarece con- 
ţine numai prostii fantastice“. Acest gen de perspectivă are 
siguranţa absolută că „istoria Egiptului antic a debutat cu 
adevărat aproximativ în jurul anului 3 000 i.Hr.“®. Oricare altă 
versiune a istoriei omenirii este inimaginabilă, deşi cronicarii 
celor mai diverse popoare oferă date concrete. Dogma sfântă 
a evoluţiei nu permite nicio altă soluţie. 

Pentru explicarea tuturor inconsecvenţelor, unii oameni 
inventează „anii lunari“, îi acuză pe istorici şi cronicari de 
comiterea unor greșeli aritmetice sau de exagerarea naturii 
grandioase a regilor lor ori inventează tot felul de calenda- 
re care nu au existat niciodată - cum ar fi calendarul Sothis 
sau Sirius pentru regatele faraonilor. Şi cum rămâne cu 
mult-adulata noastră „abordare ştiinţifică“, dacă ignorăm cu 
desăvârşire toate datele pe care atât de mulţi scribi şi croni- 
cari le-au consemnat cu atâta grijă? Herodot este departe de 
a fi singurul care include date şi perioade în relatările sale. În 
ultima mea carte”, am prezentat date comparative de pretu- 
tindeni. Concluzia care trebuie trasă nu este că anticii ar fi 
avut o problemă cu numărătoarea, ci că noi, pur şi simplu, nu 
vrem să admitem realitatea acelor vremuri. 

Filosofii greci Platon (427-347 î.Hr.) şi Socrate (470-399 
î.Hr.) sunt consideraţi în continuare, chiar şi de cultura 
noastră deosebit de avansată, ca fiind gânditori remarcabili, 
cu spiritul deosebit de abil. Tratatele şi dialogurile lor umplu 
mii de pagini si, întotdeauna, şi-au dat toată silinta să ajungă 
la adevăr. Cine citeşte Dialogurile lui Platon va descoperi 
adevărata semnificaţie a filosofiei şi dialecticii. În dialogul 
său intitulat Legile, Platon intră în discuţie cu un oaspe- 
te de la Atena, cu Cleinas din Creta şi cu lacedernonianul 
Megillos. Aceşti oameni discută și despre vremurile trecute, 
iar atenianul spune: 


Dacă ne uităm cu atenţie, vom vedea că picturile şi 
sculpturile realizate în urmă cu 10 000 de ani - și mă 
refer exact la acest interval de timp - nu sunt nici mai 
frumoase şi nici mai uräte.'® 


De ce subliniază grecul tocmai faptul că se referă la o pe- 
rioadă exactă de „10 000 de ani“? Deoarece grecii considerau 
toate numerele mai mari de 10 000 ca reprezentând ceva de 
la „mare“ la „infinit“. În Cartea 3 a aceluiași Dialog, se discută 
deschis despre prăbuşirea culturilor anterioare. Este clar că, 
în vremurile acelea, cunoştinţele legate de aceste civilizaţii 
dispărute erau considerate ca de la sine înţelese - si nu este 
vorba doar despre micile ţări, decimate la un moment dat de 
război sau de vreun dezastru natural. Nu, era cunoscută o 
catastrofă globală provocată de inundaţii masive. În Platon, 
se poate citi detaliat că au fost şterse de pe faţa pământului 
țări şi oraşe întregi şi că numai grupuri mici au supravieţuit 
în regiuni montane. Aceşti supraviețuitori, spune el, păstra- 
seră arta olăritului, trăiseră din vânătoare şi puteau să facă 
pături şi arme simple, căci aceste lucruri puteau fi realizate 
fără fier. Pe de altă parte, spune el, zeii i-au învăţat cum să 
folosească metalele, „astfel încât rasa omenească, în mijlocul 
grelei încercări în care s-a trezit, să-şi poată recăpăta avântul 
și forța de a se dezvolta“!i. 

Se poate citi cum au fost distruse orașe de pe câmpii și de 
la malul mării şi toate minele de metale au rămas sub nivelul 
apelor, astfel încât nu a mai fost posibil să se extragă mine- 
reu. Şi toate uneltele au fost pierdute, şi mare parte din cu- 
noştinţe, inclusiv „arta politicii“. Generaţiile ulterioare, spune 
Platon, au uitat curând câte milenii au trecut. Multă lume in- 
terpretează acest Dialog ca fiind un gen de ipoteză, ca şi cum 
Platon ar spune: „Să presupunem că s-ar fi întâmplat aşa, că 
lumea s-a scufundat şi că oamenii au fost nevoiţi să ia totul 
de la început, cum ar fi fost“. Însă această perspectivă nu are 
bătaie prea lungă pentru că, la Platon, menţionarea culturilor 
dispărute nu se limitează la Lë lar atenianul spune explicit 
că vorbeşte despre un număr precis de „10 000 de ani“. 

Dar de ce s-ar fi produs o asemenea catastrofă? În 
Politica lui Platon se poate citi cu surprindere despre: 
„Miracolul inversării răsăritului şi apusului soarelui şi ale 
celorlalte corpuri cereşti. Unde răsar acum, acolo apuneau 
odinioară şi răsăreau în partea opusă“.!? Pare cât se poate de 
absurd, dar, în vremurile noastre, afirmaţia capătă o altă di- 
mensiune. Imagineazä-ti numai un glob si dă-i o mişcare de 
rotaţie în jurul axei pentru a obţine zilele şi nopţile noastre. 
Acum, înclină axa şi lasă globul să urmeze aceeaşi mişca- 
re de rotaţie ca înainte - cu alte cuvinte, fără să-i opreşti 
rotirea şi s-o inversezi. Ce se întâmplă? Pentru locuitorii 
Pământului, a părut că soarele şi-a schimbat calea. Desigur, 
nu este deloc aşa, dar înclinarea axei Pământului într-o altă 
direcţie face să pară aşa. lar o schimbare a înclinării axei 
Pământului ar conduce în mod inevitabil la inundaţii îngro- 
zitoare. De când se cunoaşte faptul că planeta are un câmp 
magnetic variabil, o schimbare a unghiului de înclinare a 
axei Pământului a rămas de domeniul posibilului. Cu secole 
înaintea lui Platon, în Grecia, a trăit poetul Hesiod. Mai mult 
legende, poeme si fragmente care îi aparţin au supraviețuit 
mileniilor. Cea mai cunoscută lucrare este Teogonia, scrisă 
între 650 si 750 î.Hr. În această lucrare, Hesiod mentio- 
nează fiinţele înspăimântătoare care au populat odinioa- 
ră Pământul. Zeii înşişi le creaserä: fiinţe înfricoşătoare 
„Cu 50 de capete şi cu braţe enorme care le creşteau din 
umeri“.:4 Dragonul care scuipă foc face de asemenea parte 
din menajeria lui Hesiod. Prin urmare, nu este cu putință 
ca Apollonius, care a trăit 300 de ani mai târziu, să fi fost 
inventatorul dragonului din Argonautica. 


Din umerii înspăimântătorului dragon asemenea unui 
şarpe, creşteau o sută de capete, limbile lor negre 
repezindu-se şi lingând totul în jur. Din fiecare 
pereche de ochi a sutei de capete, scânteiază lumina şi 
arde... când se uită la ceva, privirea lui arde ca focul. Şi 
fiecare din capetele sale îngrozitoare are propriul glas 
răsunător, o multitudine nemaipomenită de sunete.!s 

În Teogonia lui Hesiod se poate citi şi cum zeiţa Himera, de 
la care am păstrat şi cuvântul „himerä“ sau „fiinţă combina- 
tă“, a dat naştere unui monstru care sufla foc. Monstrul acesta 
avea trei capete, de leu, de capră şi de dragon. Capul de dragon 
„sufla dogoarea arzătoare a unui foc cu străluciri sălbatice“!6. 

Din nou, nu este clar de unde avea Hesiod aceste infor- 
matii. Se presupune că şi el a folosit surse egiptene originale. 
Relatările sale sunt prea pline de culoare, prea precise şi au o 
tentă tehnologică prea accentuată pentru a fi apărut în peri- 
oada în care a trăit. În cartea sa Munci si zile, scrie că zeii au 
zămislit patru rase înainte să creeze rasa umană: „Mai întâi, 
zeii, cei care trăiesc pe înălțimile Olimpului, au creat o rasă 
aurită de oameni foarte guralivi“.!? 

Citatul anterior este tradus dintr-o versiune germană din 
1817. Profesorul Voss a tradus formularea din limba greacă în 
sensul de „cei care trăiesc pe înălțimile Olimpului“. În versi- 
unile mai noi ale aceluiaşi pasaj, găsim o uşoară schimbare: 


„[zeii] locuind în casele cereşti“!s. 


Dă-mi voie să alătur aceste două traduceri, separate de nu- 
mai 150 de ani, astfel încât să le poţi compara şi să poţi trage 


propriile concluzii: 


1817 

„Mai întâi, zeii, cei care tră- 
iesc pe înălțimile Olimpului, 
au creat o rasă aurită de 
oameni foarte guralivi. 
Aceştia au fost conduşi de 
Cronos, care domnea în cer 
în acele vremuri. Şi au trăit 
asemenea zeilor, sufletele 
lor fiind îngrijite etern...“ 


1970 

„Zeii nemuritori, care 
trăiesc în casele lor cereşti, 
au creat mai întâi o rasă 
aurită de oameni slabi. 
Aceasta s-a întâmplat în 
vremea lui Cronos, când el 
era încă stăpân în ceruri, Şi 
au trăit ca zeii, fără niciun 
fel de griji...“ 


Greaca veche, cu care este posibil ca mulţi dintre noi să 
ne fi chinuit la şcoală, nu este suficientă pentru a hotări care 
variantă este mai exactă. Deşi Sensul general al ambelor tradu- 
ceri este asemănător în mare, există o deosebire fundamentală 

între „înălțimile Olimpului“ şi „casele cereşti“ şi între „conduşi 
de Cronos“ şi „în vremea lui Cronos“. Cum va arăta această 
traducere în anul 2100? Şi care au fost sensul şi semnificaţia 
originale din vremea lui Hesiod? După „rasa de aur“, zeii au 
creat o a doua rasă, inferioară, o „rasă de argint“. Această rasă 
a fost creată de aceiaşi zei, aceia care „sălăşluiesc pe înălțimile 
Olimpului“ sau, poate, „sălășluiesc în casele cereşti“. Această 
„rasă de argint“ era de un ordin inferior celei de aur atât din 
punctul de vedere al formei, cât şi al aspectului şi era formată 
din „molatici“, pe care mamele îi räsfätau. 

După aceasta, a urmat „a treia rasă a oamenilor gălăgioşi“. 
Aceştia aveau „o mare forţă şi tărie“ şi „din umeri le cresteau 
braţe uriașe“.!? Se presupune că această rasă ar fi fost aspră şi 
incäpätänatä, iar uneltele sale agricole erau din metal. Însă şi 
această rasă a reprezentat, după câte s-ar părea, o dezamăgi- 
re, astfel încât Cronos a creat-o şi pe a patra: cea a eroilor sau 
a semizeilor. 

Potrivit lui Hesiod, noi, oamenii moderni, aparţinem celei 
de-a cincea rase, rasa de fier. Suntem un amestec de „bine 
şi rău“ şi cunoaştem bucuria şi durerea. Însă, când lucruri- 
le degenerează într-o asemenea măsură încât copiii nu mai 
seamănă cu taţii lor, gazdele nu-şi mai primesc oaspeţii cu 
braţele deschise şi fraţii nu se mai iubesc între ei, atunci şi 
rasa noastră va fi distrusă în numele lui Zeus. 

Hesiod face o descriere vie, minuțioasă, a bătăliei dintre 
zei şi titani, incluzând toate aspectele detaliate ale armelor 
care au fost implicate. Cu toate că aceştia din urmă au fost 
creaţi de zeii înşişi, a trebuit ca ei să dispară de pe faţa pă- 
mântului. A izbucnit o luptă îngrozitoare, în care însuşi Zeus 
tată] a fost implicat, trimițând din ceruri fulgere explozive, 
rachete care au făcut mările să clocotească, au ars regiuni în- 
tregi şi au pus pământul la genunchii care îi tremurau. Hesiod 
foloseşte multe pagini pentru descrierea măcelului, dar voi 
reda un scurt citat din traducerea din 1817: 


Şi deasupra, titanii și-au întărit legiunile... pământul 
s-a cutremurat cu vuiet şi cupola cerului a bubuit... şi, 


[so 


drept din cer şi din Olimp, s-a repezit Tunătorul cu o 
sclipire de fulger. Loviturile au venit una după alta, 
însoţite de mugete si de lumina focului... flăcări sfinte 
împletite... pământul incolfind fertil s-a aprins şi 
păduri întinse au căzut victime furiei focului... apoi 
sfintele vânturi s-au aprins şi ele, astfel încât până şi 
ochii celor mai tari au fost orbiţi... ca si cum cupola 
cerului s-ar fi coborât lângă pământ, s-a făcut auzit 
zgomotul cel mai tunător... zeii s-au repezit în luptă, 
vânturile au izbucnit cu sălbăticie şi au adus praf şi 
distrugere... pe urmă Zeus şi-a trimis racheta sublimă... 
şi s-a ridicat un vaier ingrozitor...2° 


O asemenea luptă nu s-a purtat cu mijloace pământeşti. 
Ceva asemănător, dar cu arme mult mai îngrozitoare, se de- 
scrie în poemul indian Mahabharata. Şi aici, rase diferite de 
zei se luptă între ele: 


Arma necunoscută este fulgerul strălucitor, un mesager 
înfricoşat al morţii, care i-a transformat în cenuşă pe 
toți cei care ţineau de Vrishni şi Andhaka. Trupurile 
mistuite de flăcări erau de nerecunoscut. Cei care au 
scăpat cu viaţă și-au pierdut părul si unghiile. Vasele 
din lut s-au spart din senin, păsările au albit. În scurtă 
vreme, hrana a devenit otrăvitoare. Fulgerul a căzut pe 
pământ si s-a transformat în pulbere fină.?! 


Şi ce a spus Gilgamesh când prietenul său Enkidu a murit 
în dureri îngrozitoare, după ce s-a întâlnit cu monstrul divin 
Chumbaba? „E oare din cauză că te-a lovit răsuflarea oträvi- 
toare a bestiei cereşti?“22 

Versiunile poemului Mahabharata disponibile în traduceri 
în limba germană sunt toate redactate şi scurtate. Pentru că 
nu cunosc sanscrita, trebuie să mă referîn principal la nume- 
roasele versiuni din limba engleză. Similitudinile cu Hesiod 
sunt prea convingătoare pentfü a fi pur şi simplu trecute 
cu vederea. 

A fost ca si cum s-ar fi dezläntuit forţele naturii. 
Soarele s-a rotit în cerc şi, arzând din cauza căldurii 
armelor, lumea s-a clătinat cuprinsă de flăcări. Elefanții 
erau arşi de flăcări şi fugeau de acolo innebunifi... apa 
a dat în clocot, animalele au murit... turbarea flăcărilor 
a făcut copacii să se prăbușească unul după altul ca 
într-un incendiu de pădure... Caii şi carele s-au 
aprins... mii de care au fost distruse, apoi s-a lăsat o 
linişte adâncă... vederii i s-a deschis o privelişte 
îngrozitoare. Cadavrele celor căzuţi erau desfigurate de 
căldura îngrozitoare... nicicând nu am mai văzut o 
armă atât de îngrozitoare, niciodată nu am mai auzit 
de o asemenea armă.” 


Este locul aici să menfionez şi o altă referinţă la Legenda 
lui Gilgamesh: „Cerurile au urlat, pământul a zbierat răs- 
punzându-le. Fulgerele s-au aprins, focul şi-a ridicat flăcă- 
rile în sus, moartea a căzut pe pământ. Lumina a dispărut, 
focul s-a stins. Tot ce a fost lovit de fulger s-a preschimbat 
în cenusä”*, 

Toate aceste arme de distrugere în masă - cele descrise de 
Hesiod, din Mahabharata ori din Legenda lui Gilgamesh - au 
fost folosite în vremuri dinaintea începutului istoriei scri- 
se. Dacă aceste bătălii dintre zei au avut loc într-o „epocă 
istorică“, am fi avut relatări precise, cu date. De vreme ce, în 
mod evident, nu este cazul de aşa ceva, trebuie să fi avut loc 
în vremuri preistorice - sau în imaginaţie. Înţeleg perspecti- 
va unor cercetători care au comentat aceste scrieri străvechi 
înainte de 1945. Dar, de la sfârşitul celui de-al Doilea Război 
Mondial, după Hiroshima şi Nagasaki, ar trebui să fim ceva 
mai înţelepţi. Acum știm de ce sunt capabili „zeii“. 

Cele 24 000 de distihuri ale Ramayanei reprezintă de 
asemenea o comoară de informaţii privind activităţile şi 
posibilităţile tehnologice preistorice ale zeilor. Deşi versiunea 
scrisă a Ramayanei datează din secolul al IV-lea sau al III-lea 
î.Hr., conţinutul provine din mai multe surse necunoscute. 
Eroul epopeii este fiul regelui, Rama, a cărui soţie, Sita, este 

răpită de uriaşul demon Ravana şi dusă pe insula Lanka - 
amintind de motivul războiului troian. Cu ajutorul regelui 
maimuţelor (şi mult sprijin tehnologic), Rama reuseste să-şi 
ia soţia inapoi.? 

Este descris cu detalii minufioase un vehicul fermecat, 
care se ridică în aer. Se asemăna cu o piramidă zburătoare 
şi decola vertical. Avea înălţimea unei clădiri cu trei eta- 
je şi zbura din Lanka (Sri Lanka sau Ceylon) până în India. 
Prin urmare, maşina zburătoare străbătea peste 3 200 km. 
În interiorul acestei piramide zburătoare, se afla o încăpere 
pentru mai mulți pasageri şi existau, de asemenea, unele 
încăperi secrete. Când s-a ridicat de la sol cu Rama şi Sita, 
a produs un zgomot infernal. Apare o descriere a felului în 
care maşina aceasta făcea munţii să tremure şi să se clatine, 
depărtându-se într-un zgomot de tunet, însă putea şi să 
dea foc clădirilor, câmpurilor și pădurilor. Cu decenii întregi 
înainte de Hiroshima, în anul 1893, profesorul Hermann 
Jacobi comenta: „Nu există niciun fel de îndoială că (această 
descriere] se referă pur şi simplu la o furtună tropicală“z6. 

Aşa cum am mai spus, după Hiroshima, ar trebui să fim 
puţin mai înţelepţi. Însă comentariile pe care încă le pre- 
zintă experţii pe marginea acestor texte antice mă fac să mă 
simt captiv într-un secol nepotrivit. Mie unul îmi este clar 
că mare parte din ceea ce au consemnat cronicarii antici nu 
provine din imaginaţia lor macabră, ci a reprezentat cândva 
realitatea - chiar dacă evenimente într-atât de înspăimân- 
tătoare nu s-au petrecut în vremea poeţilor şi istoricilor 
care au scris despre ele. Dacă ar fi fost martori nemijlociţi 
ai acestor evenimente, oricum nu ar fi putut să scrie des- 
pre ele, pentru că ar fi fost morţi cu toţii. Cronicarii nu au 
fost martori oculari; au descris lucruri văzute sau auzite de 
alţii, de la mare distanţă, pe care apoi le-au povestit urma- 
şilor lor, poate după vizitarea întinderilor arse şi a oraşelor 
căzute pradă devastării. Sau, poate, după-ce supraviețui- 
torii de la marginile cele mai depărtăte afectate de bătălie 
şi-au povestit experienţele înfricoşătoare altora, care nu 
fuseseră implicaţi. 

Informaţiile de acest gen, transmise din gură în gură, nu 
pot fi exacte. Şi cu atât mai mult cu cât nici martorii ocu- 
lari şi nici cronicarii ulteriori nu au avut nici cea mai mică 
idee despre sistemele moderne de armament. Ce altceva ar 
fi putut să facă, dacă nu să pună ceea ce nu înțelegeau pe 
seama unor zeități supranaturale? În ochii lor, aceștia erau, 
la urma urmelor, „zei“ - căci ce altceva ar fi putut să fie? În 
întreaga literatură antică există, de asemenea, o distincţie 
clară între fenomenele naturale şi armele zeilor. În Teogonia 
sa, Hesiod îşi îndreaptă atenţia şi asupra ciclopilor. Aceştia 
ar fi avut staturi uriaşe, asemenea zeilor, şi un singur ochi 
în mijlocul frunţii, de la care le-a venit şi numele de „ochi 
rotund“: „Singurul lor ochi era rotund ca un cerc şi aşezat în 
mijlocul fetei“?”. 

S-ar putea crede că ciclopii sunt neapărat produsele 
imaginaţiei, de vreme ce nu au existat niciodată fiinţe cu un 
singur ochi, dar eu nu sunt chiar atât de sigur. Începând din 
secolul al XVII-lea, au existat cazuri documentate de produși 
de concepţie avortaţi, care aveau un singur ochi. lar gene- 
tica modernă a stabilit cu precizie că o singură genă este 
responsabilă de cei doi ochi ai noştri. În stadiile fetale cele 
mai timpurii de dezvoltare a vertebratelor, din care facem 
parte şi noi, se formează mai întâi o fâşie de celule sensibile 
la lumină. Dacă nu ar interveni funcţia genei „Pax-6“, acest 
conglomerat de celule sensibile la lumină nu s-ar divide în 
două părţi diferite si am fi cu toţii ciclopi. Dumnezeu ştie ce 
experimente genetice au născocit zeii şi de unde le-a venit 
cronicarilor ideea ciclopilor. 

Grecul Hesiod menţionează de asemenea care zburătoare 
în mai multe pasaje, cum ar fi Fragmentul 30, în care Zeus 
coboară cu tunete şi fulgere de pe firmament. lar despre fos- 
tul conducător al Lydiei se spune că ar fi avut acces la o teh- 
nologie năucitoare. Numele său era Gyges şi fusese cioban. 
Herodot scrie că Gyges se dusese, tânăr fiind, la palatul lui 
Candaules şi se împrietenise cu acest conducător. Într-o zi, 
Candaules l-a îndemnat pe Gyges să se ascundă în dormito- 
rul lui ca să admire frumuseţea soţiei sale, când se dezbrăca. 

Asa s-a întâmplat, dar soţia conducătorului l-a observat 

pe voyeur şi, a doua zi, i-a cerut să-l ucidă pe soţul ei, căci 
altminteri ar fi spus tuturor, fără excepţie, ce se întâmplase 
şi Gyges avea să-și piardă viaţa. Dacă il ucidea pe Candaules, 
ea îl făcea regele Lydiei - ceea ce s-a si întâmplat. Se spune că 
Gyges ar fi avut o maşină care îl făcea invizibil. Platon scrie 
despre aceasta în dialogul său intitulat Statul. Când Gyges era 
încă cioban, într-o bună zi, a izbucnit o furtună puternică şi 
a fost un cutremur, iar pământul s-a cräpat. Uimit, tânărul 
Gyges s-a uitat într-o groapă adâncă ce i-a apărut în faţă. A 
coborât în ea şi: 


A văzut, pe lângă alte lucruri minunate, un cal gol pe 
dinăuntru, din fier, cu ferestre. Gyges s-a uitat şi a 
văzut înăuntru un cadavru, care părea mai mare decât 
al unui om. Nu avea decât un inel din aur la o mână, pe 
care Gyges l-a luat si apoi a ieşit.26 


Inelul se mişca şi Gyges l-a răsucit. Când s-a întâlnit din 
nou cu ceilalți ciobani, şi-a dat seama deodată că ei nu-l 
vedeau. După cum răsucea inelul, devenea ori vizibil, ori invi- 
zibil, dar, chiar şi când era invizibil, putea să audă şi să vadă 
tot ce se petrecea în jurul său. Din cauza acestui inel uimitor, 
probabil că a fost foarte tentant pentru el să se ducă şi să 
cerceteze camera de dormit a reginei sale. Însă trebuie să fi 
făcut o greşeală, pentru că, altminteri, ea nu ar fi putut să-l 
observe. lar cuiva care putea deveni invizibil după bunul plac 
nu avea cum să-i fie prea greu să ajungă conducătorul Lydiei. 

Povestea lui Gyges este cea mai veche naraţiune cunoscută 
despre un voyeur. Poate să fie vorba de o pură fantezie, căci 
cui nu i-ar plăcea uneori să poată deveni invizibil? Dar care 
este rostul încăperii subterane, unde se găseau scheletul unui 
uriaș și un cal din metal cu ferestre? Pe undeva, această po- 
veste aminteşte de cea a lui Aladin, care n-avea decât să frece 
lampa fermecată pentru a-şi îtideplini orice dorinţă. 

Poveştile cu zâne sunt basră€ deoarece în ele se petrec 
lucruri fantastice. Relatările privind folosirea unor arme 

infricosätoare în vremuri preistorice nu se aseamănă câtuşi 
de puţin cu ele, în primul rând pentru că descriu o tehnolo- 
gie pe care abia acum reuşim s-o recunoaştem; în al doi- 

lea rând, deoarece poveştile cu zâne n-ar fi fost gravate pe 
tăblițe de lut cu mii de ani în urmă, din motive pe care le-am 
prezentat deja; şi, în al treilea rând, pentru că armele acestor 
zei nu apar în poveştile unei singure populaţii sau ale unui 
singur popor. 

Mai există un motiv pentru care esenţa poveștii din 
Argonautica nu a apărut pentru prima oară în Grecia: con- 
stelatiile. La răsărit de constelația Cäinelui Mare - ușor de 
identificat pe cerul nopţii, deoarece strălucitoarea stea Sirius 
face parte din ea -, găsim si grupul Argo. Argo sau „corabia 
cerească“ este relativ greu de identificat, deoarece este situat: 
foarte jos pe cer şi, primăvara, dispare din nou seara. Se 
spune că acest grup de stele, Argo, a fost lipit pe cer de zeiţa 
Atena, care a făcut şi corabia argonautilor imposibil de scu- 
fundat şi a echipat-o cu grinda vorbitoare. Însă această con- 
stelaţie era cunoscută deja drept „corabia cerească“ de către 
babilonienii antici. Aceeaşi observaţie este valabilă și pentru 
Berbec. Grecii au derivat constelația Berbecului din Lâna de 
Aur. Ei credeau că Prixus, împreună cu sora lui, Helle, zbu- 
rase cândva pe Lâna de Aur din Europa în Asia. Helle a căzut 
de pe Lâna de Aur în mare, aceasta fiind originea numelui 
Hellespont dată canalului de acolo. Însă berbecul s-a eliberat 
din pielea lui din aur şi a zburat sus pe firmament, unde s-a 
transformat într-o constelație. Cu toate acestea, Berbecul er: 
cunoscut de asemenea de mult timp de babilonieni. 

Potrivit legendei, Pegas, calul zburător al grecilor, o purta 
în spate pe demonica Himera, care avea capete de leu, ca- 
prä şi dragon. Însă si această constelație exista cu mii de 
ani înaintea lui Apollonius. Aceeaşi observaţie este valabilă 
pentru constelația Taurului şi pentru Pleiade. Este uşor de 
dovedit că poeţii greci și-au luat constelatiile de la alte po- 
poare antice şi, abia mai târziu, le-au personificat cu propri 
eroi. Putem fi siguri de acest lucru pur si simplu pentru că 
unele lucruri adoptate de greci nu mai erau aplicabile nici 

măcar în vremurile lor. De exemplu, în cartea sa Munci şi zile, 
Hesiod avertizează cu privire la cele patruzeci de zile în care 
Pleiadele nu sunt vizibile, ca reprezentând o perioadă în care 
trebuiau să se evite călătoriile cu corabia. El spune că perioa- 
da dispariţiei lor este însoţită întotdeauna, în regiunea medi- 
teraneeană, de furtuni aprige pe mare (așa-numitele furtuni 
ale echinoctiului). Însă, din punct de vedere astronomic, acest 
lucru nu mai era valabil în vremea lui Hesiod. 

În realitate, s-a aplicat între anii „4 000 şi 2 000 î.Hr., 
într-o vreme în care poziţionarea heliacală a Pleiadelor 
cădea aproximativ în perioada de după echinocțiul de pri- 
măvară“.2 Prin urmare, înseamnă că Hesiod s-a inspirat din 
surse mai vechi. 

Eroii din Argonautica coboară cu corabia lor în aval pe 
râul Eridanos, pe care cercetătorii moderni încearcă să-l 
plaseze în nordul Italiei. Însă textele greceşti leagă în per- 
manent acest Eridanos de constelatiile Vărsătorul si Orion. 
Astronomii din Babilonul antic vedeau lucrurile la fel, fapt 
dovedit de un tabel astronomic descoperit pe o tăbliță de 
lut din biblioteca lui Assurbanibal. Şi de unde vine dragonul, 
care era de asemenea admirat pe firmament, cu mult înainte 
de intrarea în scenă a poeţilor greci? Apare pe täblitele de lut 
sumeriene. Se spune despre un zeu sau altul că i-ar fi arătat 
unui preot constelatiile şi chiar i le-ar fi desenat pe o tăbliță. 
Printre acestea, se număra şi dragonul ceresc cu numeroasele 
sale capete. Aceasta îmi aminteşte imediat de aşa-numitele 
„călătorii cerești“ pe care le-a întreprins profetul antediluvian 
Enoch. Și acolo era vorba despre un „înger“ care i-a desenat 
harta firmamentului: „Am văzut stelele din cer şi am văzut 
cum le numea pe fiecare în parte. Am văzut cum erau cântă- 
rite cu o măsură dreaptă, după tăria luminii lor, după cum li 
se arăta mărimea şi după ziua apariţiei lor.“2! 

Lumea legendelor greceşti a fost întotdeauna asociată 
cu stelele fixe, însă constelaţiile, împreună cu enigmaticele 
poveşti şi idei asociate cu ele, existau deja de milenii întregi. 
Se spune că Prometeu i-ar fi învăţat pe oameni să observe ră- 
săritul şi apusul stelelor. Tot el i-a învăţat scrisul şi diversele 

ramuri ale cunoaşterii şi ştiinţelor. Am descris deja fiinţa ma- 
rină Oannes, care a făcut exact acelaşi lucru. Diodor din Sicilia 
relatează ceva foarte asemănător în prima sa carte, şi anume 
că primele fiinţe omeneşti au luat limba, scrisul şi cunoştin- 
tele de la zei.?? Se poate găsi exact acelaşi lucru la egiptenii 
antici, la japonezi,” tibetani, mayasi, incasi... 

Numai cultura noasträ nu este interesatä de aceste traditü 
şi relatări străvechi. Sigur, ştim noi mai bine adevărul! 

Nu există nici cea mai mică umbră de îndoială că poeții 
şi istoricii greci au luat poveşti străvechi pentru ei şi le-au 
prezentat în versiuni ale propriei ţări pentru a le face „ale 
lor“, populându-le cu zei şi peisaje greceşti. Însă substanţa 
acestor poveşti, fie Argonautica, fie relatările lui Hesiod privi- 
toare la bătălia dintre zei şi titani, nu se referă nici pe departe 
la Grecia. Cu toate acestea, cred că descendenţii zeilor și-au 
lăsat într-adevăr amprenta în regiunea geografică a Greciei 
Antice. Să vedem acum care ar fi aceste urme. 

Capitolul 3 
Reţeaua zeilor 


Nu există adevăr indiscutabil, iar, dacă ar exista, 
ar fi plictisitor. 


- Theodor Fontane, 1819-1898 


Egiptologia ne spune că egiptenii au fost primii oameni care 
au construit piramide. Se spune că tipul cel mai vechi este cel 
al piramidei în trepte de la Sakkara, construită pentru farao- 
nul Djoser (2609-2590 î.Hr.). Dar chiar aşa să fie? 


Pausanius a fost un scriitor grec de călătorii, care a trăit în 
urmă cu aproximativ 1 800 de ani. El a călătorit în jurul pa- 
triei sale și a lăsat descrieri vii, adeseori înflorate, ale Greciei 
vremurilor sale. Într-o zi, era în drum către Epidaurus venind 
din Argos, o cetate aflată nu departe de golful Nauplia, când a 
văzut o mică piramidă în stânga drumului (vechiul drum de la 
Argos la Tegea). Putin mai departe, nu la mai mult de 400 m 
de actualul sat Ligurio, drept la poalele munţilor Arachneus, 
se afla o a doua piramidă. Pausanius a examinat exterio- 
rul acestor piramide. Erau construite din blocuri masive de 
piatră, de aproximativ 1,5 m lungime. Câteva blocuri mai 
mari zac în jur, pe pământ, iar Pausanius și-a spus că acestea 
trebuie să fi fost piramide mortuare.! 

Abia în 1936 şi 1937, arheologii au urmat calea lui 
Pausanius si au găsit piramidele, cărora în zilele noastre li se 
spune „piramidele din Argolis“. Nu departe de ele, a fost des- 
coperită si o structură megalitică, la care se face referire cu o 
atitudine mai curând condescendentă, folosindu-se denumi- 
rea „blocul“. Este vorba despre o structură pătrată, construită 

din grinzi de piatră finisată. Parte din această construcţie 
aminteşte de zidurile imense care pot fi văzute în îndepărta- 
tul Peru. În ambele situri, zidăria nu este realizată din mono- 
Ru tăiați în colţuri drepte, ci din blocuri intercalate într-un 
mod foarte complicat, cu numeroase colţuri, cu rezistenţă la 
cutremure. 

Dimensiunile exterioare ale piramidei de la Ligurio sunt 
următoarele: latura nordică 14 m, latura vestică 12,5 m, latura 
sudică 12 m şi latura estică 12,75 m. Înălțimea este de apro- 
ximativ 10 m, însă lipseşte apexul. În interiorul ei, nu au fost 
descoperite nici morminte şi nici urme de morminte, ci mai 
curând un labirint de ziduri cu încăperi mai mici, care au fost, 
în mod evident, rezervoare de apă. Nu s-a putut demonstra 
că aceste bazine au slujit drept băi şi că a existat vreodată 
apă în ele. Arheologii din anii 1940 au datat ambele piramide 
aproximativ în jurul anului 400 î.Hr. şi au ajuns la concluzia 
că nu se putea ca ele să fi fost morminte sau turnuri de sem- 
nalizare. Poate că au fost un fel de punct de pază, din care 
câţiva soldaţi puteau supraveghea drumul. Dar de ce a fost 
nevoie să aibă formă de piramidă? N-ar fi avut niciun sens, 
de vreme ce soldaţii ar fi preferat, fără îndoială, o platformă 
de pe care să ţină sub observaţie regiunea. 

În anul 1997, o echipă greco-britanică a abordat încă o 
dată piramida de la Argolis. Cu această ocazie, a fost datată 
prin intermediul termoluminiscentei. (Cuarțul, calcitul sau 
feldspatul emit lumină când sunt încălzite, ceea ce per- 
mite înregistrarea impurităților din cristale şi datarea lor.) 
Rezultatul i-a uluit pe experţi. Piramidele au o vârstă de cel 
puțin 4 700 de ani - şi este posibil să fie si mai vechi. Chiar 
şi limita cea mai apropiată, 2 700 i.Hr., le-ar face mai vechi 
decât piramida de la Sakkara. 

Între timp, arheologii greci au mai descoperit o piramidă, 
mult mai mare, nu departe de Micene. Aceasta este consi- 
derată a fi mai veche cu câteva mii de ani decât piramida 
de la Sakkara. Din păcate, Ministerul Culturii de la Atena nu 
permite examinarea mai atentă a acestei piramide, ca să nu 
mai vorbim de efectuarea de excavații. Prin urmare, tot ceea 

ce există sunt informaţii confidenţiale, dintr-o sursă extrem 
de credibilă, care nu poate fi dezvăluită. 

Pausanius se afla în drum către Epidaurus, care a fost 
cândva un extraordinar sanctuar dedicat lui Asclepios. Cu 
toate că Epidaurus se află la numai câţiva kilometri de Marea 
Egee, de pe țărm nu se vede nimic, deoarece este situat in 
mijlocul unor dealuri împădurite. Regiunea Epidaurusului 
a fost consacrată ca loc sfânt în urmă cu 4 000 de ani. 
Arheologii au descoperit ruine de temple dedicate zeului 
Maleatas, despre care se spune că i-ar fi vindecat pe oameni 
de boli. Tot aici au fost descoperite şi ruinele unor structuri 
megalitice. Deoarece diferitele sanctuare greceşti și locuri 
sfinte străvechi dedicate venerării, despre care vreau să 
discut aici, au legătură unele cu altele, precum şi pentru că 
munca mea detectivistică începe cu structura blocurilor de 
construcție, aş vrea să-i rog pe cititorii mei să-şi aminteas- 
că următoarele: regiunea in care s-a dezvoltat Epidaurus, in 
cinstea zeului Asclepios, era loc sfânt încă din vremea Epocii 
de Piatră. 

Aproximativ în jurul secolului al VII-lea î.Hr., după ce tot 
mai mulți oameni au început să facă pelerinaje la Epidaurus, 
acesta i-a fost dedicat lui Asclepios. Acesta a fost fiul lui 
Apollo, acea odraslă a zeilor, a cărui navă zburătoare a survo- 
lat corabia Argo, în drum către ţinuturile hiperboreenilor. Se 
spunea că Asclepios ar fi fost ucis, în numele lui Zeus, de un 
fulger. Dar ce faptă îngrozitoare comisese? Cu toate aces- 
tea, era fiu al lui Apollo, la rândul său fiu al lui Zeus, ceea 
ce înseamnă că Zeus îi era bunic. Legenda spune că, după ce 
Asclepios a vindecat multe mii de oameni, a devenit exce- 
siv de încrezător în sine şi a început să-i învie pe oameni. 
Aceasta l-a înfuriat atât de rău pe Zeus, încât a poruncit 
ca Asclepios să fie ucis. Sunt si alte versiuni ale morții lui 
Asclepios, însă toţi autorii greci sunt de acord într-o anumită 
privinţă: Asclepios a fost crescut de-centaurul Chiron. Este 
vorba despre acelaşi „om-cal zu care şi-a petrecut tinere- 
tea lason al argonautilor. Simbolul lui Asclepios era un şarpe 
încolăcit în jurul unui toiag, rămânând şi astăzi simbolul 

medicilor si al farmacistilor (şi este cunoscut îndeobşte drept 
toiagul lui Mercur). 

Localitatea Epidaurus din zilele noastre merită de ase- 
menea să fie vizitată. Este adevărat că majoritatea ruinelor 
datează din secolul al IV-lea î.Hr., însă călătorul poate să gă- 
sească şi resturi ale unor construcții megalitice. Lespezi mari 
zac pe pământ discret, în zona învecinată, ori s-au confundat 
cu terenul. În centrul sitului, se ridică ruinele unei clădiri 
rotunde, al cărei scop iniţial este necunoscut. În vremurile 
antice, gaura circulară si dalele de piatră lustruită care o in- 
conjoară erau numite „mormântul lui Asclepios“. În continua- 
re, se spune că aici erau îngrijiţi „șerpii sfinţi“ ai lui Asclepios; 
iar, în zilele noastre, ghizi întrucâtva disperaţi vorbesc despre 
un labirint, singurul lucru care, în mod sigur, nu este. Pentru 
moment, Epidaurus este restaurat şi renovat şi, întotdeauna 
după ce se încheie asemenea lucrări, este greu să-ţi mai dai 
seama ce a fost acolo la început. 

Aşadar, ce se presupune că s-ar fi petrecut la Epidaurus 
cu mii de ani în urmă? O procesiune de oameni bolnavi ori 
de victime ale accidentelor sau războiului făcea săptămână 
de săptămână pelerinaje la acest loc sfânt de vindecare. Când 
ajungeau aici, găseau un han cu 1 150 de camere, precum şi 
mai multe temple, băi publice, un teren de sport şi, ulteri- 
or, şi un teatru cu 20 000 de locuri. Astăzi, acest teatru este 
restaurat, iar acustica sa este în continuare perfectă, astfel 
încât cei care stau pe ultimul rând de sus pot să audă fiecare 
cuvânt rostit de un ghid (cu o voce normală), care se află jos, 
pe „scenă“. Locul central, unde erau realizate vindecările, se 
numea Abaton („locul în care nu se poate intra“). Pacienţii, 
după ce le dădeau preoţilor ofrandele şi luau parte la o ce- 
remonie, primeau poruncă să intre în „somnul vindecător“. 
Aceasta avea loc la Abaton, o sală cu lungimea de 80 m, unde 
se petreceau în mod regulat vindecări miraculoase. De unde 
ştim acest lucru acum, 2 500 de ani mai târziu? Oamenii care 
au fost vindecaţi au angajat scribi, care să imortalizeze pe 
tăblițe din piatră şi marmură evenimentul şi multumirile lor 
pentru zei. Şi astăzi, multe dintre ele sunt atârnate în poziţiile 

Imaginea 6, Sanctuarul din Epidaurus datează din timpuri mitice. 


Imaginea 7. Aşa se presupune că ar fl arătat cândva templul lui Asclepios din Epidaurus. 

o acustică perfectă 


Imaginea 9. Amfiteatrul renovat din Epidaurus & 


lor inițiale, în timp ce altele pot fi văzute în micul muzeu 
din Epidaurus. Mai multe au fost găsite, pe pardoseala sălii 
Abaton, în cursul excavatiilor din anii 1882 şi 1928. Ce fel de 
vindecări sau miracole se presupune că s-ar fi petrecut aici? 
Iată câteva extrase din inscripții. 


Ambrosia din Atena, cu un singur ochi. A venit să 
implore ajutorul zeului. Plimbându-se în jurul sanctua- 
rului, a râs şi a crezut că este imposibil ca oamenii 
betegi si orbii să se vindece. După ce a dormit în sala de 
vindecări, a ieşit având doi ochi teferi. 

Euhippos umbla de şase ani cu un vârf de suliță înfipt 
în genunchi... când i-a venit sorocul, s-a vindecat. 
Hermodicos din Lampsacos, beteag la trup. Asclepios 
l-a vindecat în timp ce dormea în sala vindecărilor. 
Când a ieşit, i-a poruncit să aducă la sanctuar cea mai 
mare piatră pe care o putea găsi. El a adus-o pe cea care 
se află acum în faţa sanctuarului. 

Alcetas din Halieis. Era orb şi a dormit în sanctuar. La 
sosirea zilei, era vindecat. 

Arates din Laconia, hidropizie. Venită în locul său, 
mama ei a dormit în sala Abaton, în timp ce fiica se afla 
în Lacedemon, și a avut un vis... Când s-a întors la 
Lacedemon, fiica era vindecată. Şi ea avusese acelaşi vis. 
Euphanes, un copil din Epidaurus, suferea din cauza 
pietrelor. În timp ce dormea, zeul l-a întrebat în vis: „Ce 
îmi vei da dacă te vindec?“ Copilul i-a răspuns: „Zece 
bile“. Zeul a râs şi a promis să-l vindece. A doua zi, 
Euphanes era vindecat. 

Aishines s-a urcat într-un copac ca să arunce o privire 
pe fereastră in Abaton. A căzut într-un ciot ascuţit si 
şi-a pierdut ambii ochi. Orb, a dat fuga la Abaton şi l-a 
rugat pe zeu să-l ajute. A fost vindecat. 

Aristocritos din Halieis. Fiul său iriotase în mare şi nu 
mai fusese în stare să se intgarcä. Tatăl, care nu putea 
să-l găsească pe băiat, a dormit în sala lui Asclepios. 
Când a ieșit, l-a găsit pe băiat nevätämat.’ 

În jur de şaptezeci de vindecări supranaturale sunt con- 
semnate pe aceste tăblițe la Epidaurus. Unii ar putea să spună 
că nu este nimic deosebit în aceasta, căci asemenea vindecări 
se petrec şi astăzi - de exemplu, în locuri de pelerinaj cato- 
lice, cum ar fi Lourdes din Franţa sau Fatima din Portugalia. 
Oamenii vindecafi prin asemenea miracole nu se comportă cu 
nimic diferit în zilele noastre comparativ cu milenii în urmă. 
Gratitudinea lor îmbracă aceeaşi formă şi are aceeaşi calitate, 
după cum o dovedesc miile de tăblițe votive care pot fi găsite 
în orice loc de pelerinaj din lume. 

Însă există o diferenţă între vindecările miraculoase di- 
nainte de Hristos şi cele din zilele noastre. Oricine se vindecă 
miraculos astăzi este convins că lisus, Fecioara Maria sau 
cel puţin un sfânt creştin are o legătură cu acest lucru. În 
Epidaurus, nu existau personaje creştine la care să se recurgă 
pentru ajutor. Prin urmare, ce anume şi cine anume a pro- 
dus vindecarea? Este clar, credinţa creştină nu este necesară 
ca să se producă o vindecare spontană şi miraculoasă. În 
Epidaurus, oamenii credeau în Apollo şi Asclepios şi totuşi 
se vindecau. 

Aşadar, ceea ce rămâne este credința, convingerea profun- 
dă, care facilitează vindecarea. În toate locurile de vindecare, 
în orice epocă, autosugestia este esenţială, dar si hipnoza în 
masă. În zilele noastre, oamenii se roagă împreună, iau parte 
la o procesiune, participă împreună la un serviciu religios. 
Înainte, îndeplineau împreună ritualuri de sacrificiu, inhalau 
parfumuri (în zilele noastre, tămâie), se cânta la nai (în zilele 
noastre, la orga din biserică) sau participau la o slujbă comu- 
nă oarecare. Important este ca gândurile să se concentreze 
asupra unui singur aspect, astfel încât conştiinţa să nu mai 
perceapă mediul grijilor şi preocupărilor cotidiene. În pre- 
zent, aceasta se numeşte antrenament autogen sau meditaţie, 
însă regularizarea gândurilor este foarte veche şi răspândită 
şi se practică în numeroase religii. 

În toate locurile în care se practică o asemenea activitate, 
în zilele noastre, mulțimile de credincioşi se concentrează 
asupra unui punct unic - sanctuarul sau statuia Fecioarei. 

Nivelul general de constientä este redus şi oamenii intră 
într-un gen de „absenţă hipnotică“. Această experienţă de 
grup poate fi resimţită de oricine. Dorinţa unui miracol îi face 
pe oameni care, altminteri, sunt absolut diferiţi să relafione- 
ze, chiar şi pe cei fără predispoziţie către plâns si tânguire în 
public; dispare orice inhibitie. Am observat adeseori acest lu- 
cru: participanţii la procesiunea cotidiană de la Lourdes sunt 
deschişi unui profund sentiment de încredere. Aici, la finalul 
călătoriei, în locul pe care au vrut din răsputeri să-l vadă, își 
doresc să scape de orice suferinţă. În toate religiile, aceste 
emoţii aproape extatice asigură substratul în care inimagina- 
bilul poate să prindă rădăcini şi să devină posibil. 

În Epidaurus, devenea posibil - acest fapt este dovedit 
de täblitele votive. Preoţii tămăduitori erau familiarizați cu 
puterea de sugestie a subconștientului. Însă nu preoții au fost 
cei care au efectuat primul pelerinaj la Epidaurus, ci fiin- 
tele omeneşti. Numărul lor din ce in ce mai mare a făcut ca 
Epidaurus să devină loc de pelerinaj şi preoţii au apărut abia 
după ce acest aflux a crescut şi a atins proporţii mari. Aşa 
văd eu lucrurile: la un moment dat, în regiunea Epidaurus, s-a 
petrecut ceva incredibil. Un „zeu“ a coborât din ceruri. Doar 
câţiva oameni au observat acest eveniment şi au fost înfri- 
coșaţi. Însă „zeul“ i-a văzut şi, fără să-i sperie şi mai mult, 

a lăsat daruri la marginea luminigului. După ce, initial, au 
ezitat, oamenii au luat darurile şi au întors favorul cu daruri 
pentru „zeu“. Mai târziu, aceste daruri au fost cunoscute ca 
„ofrande“. 

Unii dintre oameni erau bolnavi şi „zeul“ a observat acest 
lucru. Între timp, oamenii au căpătat încredere şi „zeul“ a în- 
ceput să-i vindece pe aceia dintre ei care erau bolnavi. Vestea 
aceasta s-a răspândit repede, transmisă din gură în gură, ast- 
fel încât, chiar şi după ce „zeul“ a plecat din nou, bolnavii au 
continuat să se adune în acest loc extraordinar. S-au constru- 
it temple si autosugestia şi-a. îndeplinit rolul. Nu este impo- 
sibil ca „zeul“ să fi lăsat în urma sa vreo instalație tehnică sau 
s-o fi îngropat în pământ, astfel încât să poată urmări de la 
distanţă ce se petrecea acolo şi, eventual, chiar să influenţeze 

ce se întâmpla. S-ar părea, de asemenea, că acest „zeu“ 

ştia cum funcţionează creierul omului şi de ce anume este 
capabilă constienta. Epidaurus este în continuare, şi în zilele 
noastre, un loc ciudat. Aici, telefoanele mobile ori nu functi- 
onează, ori funcţionează defectuos şi compania națională de 
televiziune a trebuit să instaleze un număr mare de amplifi- 
catoare în zonă pentru garantarea unei recepții clare. În afara 
zonei arheologice, au fost construite noi hoteluri pentru cei 
dornici să se vindece şi chiar regretatul preşedinte francez 
Francois Mitterrand a făcut un pelerinaj secret la Epidaurus 
ca să se roage pentru sănătatea sa. Nu ştim către care zeu 
şi-a îndreptat rugăciunile. ` 

Următorul loc de manifestare a progeniturilor zeilor pe 
care aş vrea să-l analizez pe scurt este Creta. Istoria acestei 
insule mediteraneene are o anumită legătură cu tehnologia 
şi a fost scena mai multor invenţii. Am povestit deja că fiica 
regelui, Europa, s-a îndrăgostit de un taur, care în realitate 
era Zeus şi care a înotat cu prinţesa până în Creta. Acolo, 
Zeus a avut trei fii cu iubita lui, unul dintre ei fiind Minos. El 
a devenit regele Cretei și, din nouă în nouă ani, primea noi 
legi de la tatăl lui, Zeus - un mijloc cât se poate de bun pen- 
tru a ţine pasul cu vremurile şi a fi un model pentru celelalte 
ţări. Minos a poruncit să se construiască un palat extraordi- 
nar, mai mare decât se văzuse vreodată pe lume. Şi, desigur, 
fiind fiul zeilor, şi-a luat o soţie din rasa zeilor, fiica zeului 
soarelui, Helios. 

Într-o bună zi, Minos a hotărât să aducă o ofrandă şi zeul 
mării, Poseidon, i-a trimis un taur tânăr şi frumos, destinat 
să fie sacrificat. Însă Minos a păstrat taurul şi a sacrificat 
altul. Acest lucru l-a înfuriat pe Poseidon, care a vrut să se 
răzbune - căci progeniturile zeilor nu erau cu toţii frați de 
lapte. Cum-necum, Poseidon a făcut-o pe soţia lui Minos să 
se îndrăgostească de taur - un gând înfiorător.* Fapt de în- 
teles, soţia lui Minos a trebuit să păstreze tăcerea în privinţa 
iubirii sale perverse si de aceea l-a însărcinat pe un strălucit 
inginer, care trăia în Creta, să construiască o vacă artificială. 
Numele inginerului era Daedalus şi el a construit o vacă atât 


de perfectă, încât regina putea să intre în ea şi taurul nici nu 
bănuia că se afla acolo. Taurul s-a împerecheat cu vaca şi, 
la scurt timp, regina a simţit mari dureri. A dat naştere unei 
corcituri, o fiinţă cu corp de om şi cap de taur. Şi, pentru 

că femeia era soţia regelui Minos, acestei fiinţe i s-a spus 
Minotaur (literal, „taurul Minos“). 

Probabil că Minos a fost extrem de nemulţumit, pentru 
că i-a cerut lui Daedalus să construiască o închisoare uriaşă 
pentru Minotaur, un labirint într-atât de complex, încât 
nimeni să nu poată ieşi din el. Însă acest monstru om-taur 
avea nevoi îngrozitoare. În fiecare an, erau trimişi în labirint 
şapte flăcăi şi şapte fecioare, pe care Minotaurul îi mânca. În 
cele din urmă, Tezeu, fiul regelui Atenei, a hotărât să omoa- 
re monstrul și să pună capăt sacrificiilor de vieţi omeneşti. 
S-a oferit voluntar să fie unul dintre cei şapte flăcăi şi s-a 
dus în Creta, unde s-a îndrăgostit de Ariadna, o fiică a lui 
Minos. Şi aceasta i-a cerut ajutorul lui Daedalus, astfel încât 
iubitul ei să găsească ieşirea din labirint după ce-l ucidea pe 
Minotaur. Daedalus, care avea o soluţie pentru orice pro- 
blemă, i-a arătat fiicei regelui ieşirea din labirint şi i-a dat 
un ghem, celebrul „fir al Ariadnei“. Iubitul ei trebuia să lege 
un capăt al firului la intrare şi să-l deruleze în mers, astfel 
încât să poată apoi să găsească drumul către ieșire. 

Restul poveştii se derulează rapid. Tezeu l-a ucis pe 
Minotaur. Regele Minos a prins de veste despre rolul jucat 
de Daedalus în întâmplare şi i-a aruncat pe Daedalus şi pe 
fiul lui Icar în închisoare. Daedalus şi-a construit două aripi 
din lemn, pene, rășină şi alte materiale. Daedalus şi fiul său 
Icar şi-au luat zborul şi s-au înălţat fericiţi deasupra Cretei, 
dar, din nefericire, fiul a uitat sfatul tatălui să nu se apro- 
pie prea mult de soare, căci răşina se putea topi, iar penele 
puteau arde. Exact asta s-a întâmplat - tânărul s-a prăbu- 
şit, iar, de atunci încoace, marea în care a căzut se numeşte 
Marea lui Icar. Insula pe tarmul căreia'a fost dus leşul lui se 
numeşte Icaria. 

Daedalus a zburat mai deget în Sicilia, unde regele 
l-a primit cu bucurie pe acest geniu al ingineriei. La urma 

urmelor, orice conducător vrea să aibă un avantaj tehnologic 
faţă de alte ţări. Însă Minos era furios că Daedalus fugise. 
S-a dus împreună cu flota să räscoleascä toată Mediterana 
şi, în cele din urmă, l-a găsit pe Daedalus în Sicilia; însă 
regele Siciliei nu a vrut să i-l predea. În schimb, fiicele sale 
l-au fiert de viu pe Minos în cada de baie. Există legende 
greceşti care spun că leşul regelui Minos a fost dus înapoi în 
Creta şi a fost îngropat acolo. 

Desigur, lucrurile nu s-au petrecut exact aşa cum 
spun miturile. Arheologul grec Anna Michailidou crede 
că a eliminat orice idee de acest gen: „Mitul nu are abso- 
lut nicio bază în realitatea istorică“.7 Toţi poeţii şi istoricii 
celebri ai Greciei Antice au scris despre miturile cretane: 
Homer, Hesiod, Tucidide, Pindar, Plutarh, Diodor din Sicilia 
şi, desigur, Herodot. Fiecare dintre ei are variante şi per- 
spective diferite, astfel încât numai esența poveştii rămâne 
neschimbată. 

Nu a fost descoperit niciun labirint în Creta, cu excepţia 
cazului în care ar fi fost vorba chiar despre palatul regelui 
Minos, căci „Casa lui Minos“ din Cnossos era mai mare decât 
palatul Buckingham şi număra în jur de 1 400 de încăperi, 
pe mai multe etaje. Cu siguranţă că te-ai fi pierdut prin el. 

La mijlocul secolului al XIX-lea, acest complex uriaş 
era doar un deal anost. Abia în anul 1878, un grec, Minos 
Kalokairinis, a început o serie de excavații modeste la 
Cnossos. Pe urmä, în anul 1894, a sosit în Creta arheolo- 
gul britanic Arthur Evans (1851-1941). Exact ca Heinrich 
Schliemann, el credea în realitatea scrierilor lui Homer. 
Homer făcuse referiri foarte detaliate la legendele cretane şi 
realizase descrieri clare ale palatului din Cnossos. 

Arthur Evans s-a întors mai întâi în Anglia și a fost 
promovat director al Muzeului Ashmolean din Oxford. Aici, 
a adunat fonduri şi investitori pentru a reuşi să efectueze 
excavații în Creta. În cele din urmă, a început săpături cu o 
echipă de treizeci de oameni la 23 martie 1900 şi excava- 
tile au dezvăluit treptat, strat cu strat, legendarul palat al 
regelui Minos. 

imaginea 10, Sute d se de lut din Cnosso 


mbustibil pentru „căzile zburătoare” ale pr 


Imaginea 11, Vase de lut de la Cnossos. 

2. Vase de 


Imaginea 12 


Imaginea 13. 1 


Imaginea 15. Holul restaurat al palatului din Cnossos, de pe insula Creta 

Un lucru a devenit limpede imediat: aici, a existat un cult 
al taurului. Imagini de tauri au fost descoperite în picturi 
murale şi pe fragmente de lut, pretutindeni fiind reprezentate 
coarne de taur. Nu s-a găsit nimic de natură tehnică - atelie- 
rul strălucitului Daedalus, oase ale Minotaurului şi, din neferi- 
cire, nici măcar un singur fragment metalic din robotul Talos 
din Argonautica. Probabil că rugineşte pe undeva prin apele 
miilor de golfuri ale insulei Creta. 

Întreaga insulă este complet lipsită de mijloace de apă- 
rare - nu există cetăți sau castele cu ziduri împrejmuitoare, 
ziduri de apărare împotriva invadatorilor sosiți pe mare. Prin 
urmare, se bazau pe robotul Talos? În ciuda acestui fapt, 
Arthur Evans a reușit să demonstreze că descrierile lui Homer 
au fost foarte precise. Ce i-a surprins cel mai mult pe cei care 
au realizat excavaţiile a fost vârsta foarte mare a descoperi- 
rilor lor. Palatul din Cnossos a fost distrus şi reconstruit de 
mai multe ori, însă chiar şi cel mai vechi a avut aproximativ 
aceleaşi dimensiuni ca şi cel mai recent. Cel mai vechi palat 
este datat în continuare în jurul anului 3 000 î.Hr., fiecare 
nou strat care a fost scos la lumină avansând din ce în ce mai 
mult în Epoca de Piatră. În cele din urmă a devenit limpede că 
au trăit aici oameni chiar şi în urmă cu 8 000 de ani, înainte 
să fi fost construit palatul din Cnossos. Ce anume a fost atât 
de special legat de acest loc? Au fost descoperite și resturi 
megalitice - nu numai în Cnossos, ci şi împrăştiate în diver- 
sele complexuri de temple. Construcţiile alcătuind palatul din 
Cnossos s-au dovedit a fi un complex interconectat de curți 
interioare, încăperi, camere mici şi uşi scunde. Au fost găsite 
de asemenea vase în formă de căzi de baie, cu orificii de scur- 
gere - însă fără ţevi care să plece de la ele. În sfârşit, există un 
număr uimitor de mare de trepte şi de scări: trei rânduri dife- 
rite sunt dispuse la numai 10 m distanţă între ele, în aceeaşi 
aripă, ducând la un mare acoperiș terasat. Au existat motive 
pentru ca locuitorii să fie nevoiţi să ajungă toţi pe acoperiş în 
același timp? Arthur Evans a descoperit numeroase încăperi 
destinate depozitării pline de vase de lut cât două staturi de 
om. Profesorul dr. H.G. Wunderlich a scris următoarele: 

Chiar şi în cazul unor vase de „dimensiuni normale“, 
nu poţi să nu te întrebi cum erau golite şi curățate din 
când în când, de vreme ce ar fi fost greu de ajuns pe 
fundul lor, chiar şi cu scări foarte lungi şi chiar de pe 
un scaun sau stativ. Uriaşele Pithoi [vase din piatră] ne 
pun în faţa unei probleme insolvabile din acest punct 
de vedere: nu pot fi nici măcar înclinate pe o parte... 
Probabil că aceste vase de stocare, de asemenea 
dimensiuni, au fost aduse şi ridicate în picioare înain- 
tea construirii zidurilor din jurul lor, nemaiputând fi 
înlocuite ulterior cu altele. Umplerea si golirea trebuie 
să se fi realizat prin intermediul unor ţevi lungi, pe 
baza principiului „tuburilor comunicante“. Şi, totuşi, 
cât de nepractic poate să fie să închizi asemenea vase 
într-un loc atât de greu accesibil! Pleci de aici cu o 
anumită frustrare... ® 


Cineva a calculat că unul singur din aceste vase monstru- 
oase din lut are un volum de 586 |: „Doar în aripa de vest a 
palatului din Cnossos, numărul de containere ajunge la 420, 
ceea ce înseamnă o capacitate de stocare de 246 120 1.“ 

În afara acestor vase din lut din aripa de vest, în întregul 
complex există şi „rezervoare de ulei“, adeseori denumite 
de arheologi „cisterne“. Acestea totalizează o capacitate de 
stocare enormă. Dar în ce scop? O teorie spune că locui- 
torii îşi făceau provizii pentru vremurile de criză, dar este 
neconvingătoare. Cnossos nu pare 'să fi avut a se teme de 
vreun pericol, căci întreaga insulă este lipsită de mijloace de 
apărare. Conducătorul era fiul unui zeu şi putea să facă faţă 
oricărei împrejurări; pe urmă, exista şi robotul Talos, care 
păzea insula. Prin urmare, de ce să se dorească stocarea unor 
cantităţi absurde de ulei comestibil, care s-ar fi depreciat 
repede în căldura mediteraneeană? 

Nu putem decât să speculăm și să încercăm să găsim o 
posibilă soluţie. Cu câţiva ani în urmă, mi-am îndreptat aten- 
tia asupra regelui Solomon şi ăfeginei din Saba.'° S-a dovedit 
că Solomon folosea o maşină zburătoare „pe care o construise 

după înţelepciunea cu care îl înzestrase Dumnezeu“.!! Şi i-a 
dat un asemenea „car care zbura prin aer“ şi reginei sale. Nu 
este vorba de un vehicul extraterestru oarecare, ci de o con- 
structie simplă, de forma unui balon cu aer cald. Să nu uităm 
că, în mitologie, fiii zeilor primeau tot felul de instrucţiuni 
tehnologice de la taţii lor, care le asigurau un avantaj faţă de 
fiinţele omeneşti de rând. Din relatările vechi de câteva mii 
de ani referitoare la carul zburător al lui Solomon, aflăm de 
asemenea că astfel de vehicule aveau nevoie de „foc şi apă“. 
Şi, într-adevăr, structuri ciudate, dedicate lui Solomon, au 
fost descoperite pe vârfurile mai multor munţi. Aceste vâr- 
furi montane sunt numite „Takht-I-Suleiman“ sau „Tronul lui 
Solomon“ şi pot fi întâlnite în zilele noastre în Kasmir, Iran şi 
Irak şi în peninsula arabă, până în Yemen. Toate aceste struc- 
turi şi temple de pe vârfurile munţilor erau dedicate venerării 
apei şi focului şi în toate au fost găsite locuri de stocare a 
uleiului. Dacă mașina zburătoare a lui Solomon ar fi fost pro- 
pulsată de un gen primitiv de motor cu abur, ar fi avut nevoie 
de apă și de foc. Dar cum ar fi putut Solomon să fiarbă apa în 
cada lui zburătoare? Cu ajutorul uleiului inflamabil, la fel cum 
arde fitilul lămpii cu ulei. 

Prin urmare, am temeiuri să formulez această întrebare 
cât se poate de provocatoare: rezervele de ulei din palatul din 
Cnossos erau rezerve de ulei-combustibil? Oare toată lumea 
se repezea în acelaşi timp pe acoperiş deoarece sosea un ve- 
hicul zburător? Există dovezi în sprijinul acestei idei; în cartea 
a şasea a Istoriei naturale, istoricul roman Plinius cel Bătrân, 
care şi-a pierdut viaţa în erupția Vezuviului din anul 79 d.Hr., 
relatează următoarele despre popoarele care trăiau în Arabia: 
„Însă reşedinţa cea mai regală dintre toate este Mariaba!2... În 
interiorul ţării, minaenii se învecinează cu atramiţii. Se crede 
că primii sunt descendenţii regelui cretan Minos".'? 

Iar, în cartea a douăsprezecea, Plinius se referă la varietăți- 
le de arbori din Arabia și în special la „arborele de tămâie“: 


Este învecinată cu o altă regiune în care trăiesc minae- 
nii, prin care oamenii trec pe un drum îngust, cărând 

tămâie. Acești oameni au început acest negot şi îl 
continuă încă foarte intens, de aceea a şi primit numele 
de „minaee“. În afara minaenilor, niciun alt arab nu 
vede arborele de tămâie şi nici aceştia nu-l văd toţi. 
Numărul lor se spune că nu este mai mare de 3 000 de 
familii, care se asigură că acest drept este transmis 
peste generaţii.!1 


Treptat, lucrurile devin mai limpezi. Palatul din Cnossos 
a fost încontinuu distrus și reconstruit, o perioadă îndelun- 
gată; însă, în jurul anului 1 500 î.Hr., „minoanii“ au dispărut 
fără urmă şi construcţiile lor din Creta au fost înghiţite de o 
catastrofă. Până în acest moment, în palat au existat rezerve 
uriaşe de ulei. În acelaşi timp, o ramură a poporului minoan 
apare în indepärtatul Yemen și începe negotul cu tämä- 
ie. Tămâia era pretuitä ca aurul în acele vremuri - de care 
odraslele zeilor nu se mai săturau. Chiar şi la începuturile 
trocului, trebuia ca artiştii şi muncitorii să fie plătiţi, căci 
nimeni nu putea să trăiască de azi pe mâine. Regina din Saba 
a poruncit să se construiască cel mai mare și mai strălucit 
dig al Antichității din punct de vedere tehnologic, la Marib, în 
Yemen, iar rudele sale din Creta erau obligate să întreţină un 
palat gigantic, care se prăbuşea adeseori din cauza cutremu- 
relor. În lipsa stimulentelor financiare, nimic din toate acestea 
nu ar fi fost posibil. Potrivit lui Plinius, „minaenii“ au început 
să facă negot cu tămâie, acesta fiind si motivul pentru care 
tămâia este denumită „minaee“. Plinius nu-i consideră pe 
aceşti minaeni ca fiind negustori din Creta, ci ca arabi, pentru 
că spune: „În afara minaenilor, niciun alt arab nu vede arbo- 
rele de tămâie“. 

Regina din Saba, în ceea ce o priveşte, a fost succesoarea 
regelui Minos al Cretei. Acesta, la rândul său, era vlăstar al 
zeilor, având cunoştinţe tehnice care îi fuseseră transmise de 
părinţi. Solomon aparţinea aceluiaşi cerc superior al inte- 
leptilor, acesta fiind motivul pentru care - şi este destul de 
limpede din literatura arabă - Set conducător biblic a avut 
la dispoziţie un gen complet diferit de tehnologie faţă de ceea 

Imaginea 16. Digul de la Marib (Yemen) a fost construit de regina din Saba 


Imaginea 17. Digu) de la Marib. 

ce se descrie în alte părţi ale Vechiului Testament zi La urma 
urmelor, amanta lui era regina din Saba, pe care o vizita ade- 
seori cu maşina lui zburătoare. lar, în ultimă instanţă, aceasta 
înseamnă că miticul rege Minos era, după cum spune legenda, 
fiul unui „zeu“, căsătorit cu fiica zeului soare Helios - acelaşi 
care, fără voie, i-a dat hăţurile carului soarelui (sau ar trebui 
să spunem manșa?) fiului său, Phaeton. 

Trebuie să se considere că această familie deţinea cunoş- 
tinte tehnice. În insula Creta, membrii ei şi-au consolidat pu- 
terea şi şi-au permis să fie răsfăţaţi de oameni. Au construit 
robotul Talos, care păzea insula, şi i-au învăţat pe locuitori să 
producă ulei în cantităţi foarte mari, necesare pentru maşini- 
le zburătoare regale. Un descendent al lui Minos a domnit în 
Arabia şi a început să facă negot cu tămâie. Şi pe domeniile 
repinei din Saba se producea ulei în cantităţi mai mari decât 
cele obișnuite. Astfel, este cât se poate de posibil ca, pe par- 
cursul mai multor generaţii, mari sume să fi fost manevrate 
de la unii la alţii de aceste rude minoice. Şi-au oferit un stil 
de viaţă regesc, până când, în cele din urmă, ramura cretană a 
familiei s-a destrămat. La fel s-a întâmplat şi în regatul Saba. 
Până şi „sângele regesc“ al „zeilor“ a degenerat în cele din 
urmă şi, odată cu el, au fost pierdute şi cunoştinţele secrete 
privitoare la tehnologiile anterioare. 

Când anume au debutat toate aceste lucruri nu se poate 
şti cu mai multă certitudine decât punctul în care poporul a 
început primele pelerinaje la zeul vindecării din Epidaurus. 
După cum înţeleg eu lucrurile, faptul important este că „zeii“ 
erau într-adevăr veneraţi, în urmă cu 6 000 de ani, în ace- 
lași areal geografic în care a fost construit ulterior palatul 
din Cnossos, la 5 km sud-est de actualul oraş Iraklion de pe 
insula Creta. Acest fapt este legat de enigmele pe care încerc 
să le rezolv. 

La nord de insula Creta, se află canalul Anticythera, care 
şi-a primit numele de la insulele Cythera și Antichythera. În 
vechime, când marinarii preferau, pentru siguranţa lor, să ur- 
meze linia coastelor în loc să s@äventureze în largul mărilor, 
naufragiile erau frecvente. Uneori, corăbiile se ciocneau unele 

de altele pe întuneric, alteori, izbucneau incendii la bord, pi- 
Fa) sau corăbiile de război jefuiau tot ce puteau ori corăbiile 
se scufundau în adâncuri, dispărând fără urme. Una dintre 
aceste epave a fost descoperită întâmplător de un echipaj de 
marinari greci, care se adăpostiseră de furtună într-un golf 
din extremitatea răsăriteană a Anticytherei. De fapt, făceau 
scufundări în căutare de bureţi, crustacee și perle si, pentru 
că au poposit peste noapte pe plaja din Anticythera, s-au 
gândit că a doua zi ar fi putut să facă vreo câteva scufundări 
în locul acela. La punctul maxim al refluxului, la o adâncime 
de 30 m, Elias Stadiatis a zărit un catarg din lemn şi, apoi, 
carena unei corăbii. Entuziasmat, le-a spus colegilor săi şi 
toată lumea a sărit în apă să vadă. Aceasta s-a întâmplat cu 
două zile înaintea Paştelui din anul 1900. În cursul zilelor 
urmätoare, marinarii au adus din ce în ce mai multe obiecte 
la suprafaţă şi, în cele de urmă, au anunţat autorităţile despre 
descoperirea lor. 

Erau condiţii grele pentru scufundări, dată fiind adân- 
cimea apei, ceea ce înseamnă că niciunul dintre ei nu putea 
să coboare de mai mult de două ori pe zi. Scufundătorii nu 
aveau tuburi de oxigen, așa că era necesar un efort deosebit 
ca să ajungă la epavă, să înghesuie câteva obiecte într-un coş 
legat de o sfoară şi, apoi, să fie traşi repede înapoi la suprafa- 
tă. Nu este de mirare, prin urmare, că doi şi-au pierdut viaţa 
în cursul scufundărilor, alţi doi îmbolnăvindu-se grav. 

Pe parcursul mai multor luni, au ieșit la lumină statuete, 
monede, două arme din bronz, vaze albastre şi chiar mici 
statuete din marmură (datate ulterior în junul anului 80 i.Hr.). 
În cele din urmă, unul dintre marinari a observat în apa întu- 
necată ceva ce părea să fie un obiect pătrat, acoperit de scoici, 
calcar şi rugină. Scufundătorul habar n-avea ce descoperise. 
În următoarele câteva zile, au fost aduse la suprafaţă alte 
fragmente, dar nici arheologii de la bord nu au recunoscut la 
început importanţa acestei descoperiri unice. 

În cadrul Muzeului Naţional al Greciei de la Atena, struc- 
tura amorfă a fost tratată chimic, pentru a dezvălui ce se 
ascundea sub straturile de sedimente. Curatorii au fost uluiti 

să vadă trei roţi dinţate, angrenate de două benzi metalice 
dispuse în formă de cruce. Apoi, o roată dintatä mică, de nu- 
mai 2 mm, s-a sfărâmat sub pensula unuia dintre curatori. În 
acel moment, şi-au dat seama că era vorba despre un aparat 
tehnic şi că aveau nevoie de ajutor de specialitate. 

Valerio Stais a fost unul dintre studenţii care au manevrat 
roţile dinţate individuale cu penseta, le-au aşezat să se usuce 
şi le-au tratat cu compuşi chimici de curăţire. Ulterior, el a 
devenit arheolog şi a fost primul care a început să înţeleagă 
ce se afla în faţa lui, în încăperea semiobscură de la Muzeul 
Naţional al Greciei. Până în acel moment, fuseseră scoase la 
lumină peste treizeci de roţi dinţate de diverse dimensiuni, 
precum şi litere din scrierea greacă veche. Acest aparat avea 
în mod clar legătură cu astronomia. Doar atât i-a spus Valerio 
Stais unui jurnalist şi a fost mustrat sever de specialişti pen- 
tru declaraţia sa. 


Imaginea 18. Mașina din Anticythera poate fi văzută acum la Muzeul Naţional al Greciei 
din Atena. 

imaginea 20. Maşina din Anticythera 


DÄ HLH LOA va CL, Midt situ ți voii icre ` 
ritabili, fie autodeclarafi - şi-au îndreptat atenţia asupra 
„Mecanismului de la Anticythera“, cum a devenit cunoscut, 
Ca de obicei, au venit apoi cu rezultate diferite. În vara anului 
1958, la 58 de ani de la realizarea descoperirii, tânărul mate- 
matician englez dr. Derek J. Solla Price a primit permisiunea 
de a examina disputatul artefact. În sfârşit, un matematician 
care studiase astronomia a avut posibilitatea să-l analizeze. 
Ulterior, doctorul Solla Price a devenit profesor de istoria şti- 
infei la Universitatea Yale. El a publicat singurele studii apro- 
fundate pe tema acestei maşini şi nu şi-a ascuns uimirea.!” 

Componentele metalice sunt din aliaje pure de bronz sau 
cupru-staniu în diverse proporții. Mai apar diverse cantități 
mici de aur, nichel, arsenic, sodiu, fier şi antimoniu. Literele 
greceşti gravate, doar parțial descifrabile, au fost dovada ab- 
solut sigură că această descoperire ciudată avea scop astro- 
nomic. Apar fragmente cum ar fi „seara Taurul“; „Vega apune 
seara“; „Pleiadele apar dimineaţa“. Erau şi nume de stele şi 
constelații, cum ar fi „Gemenii, Altair, Arcturus“. Textul era 
presărat cu cifre gravate. În sfârşit, se pot identifica trei rigle 
circulare de măsură, în milimetri, similare unei rigle de calcul. 
Peste treizeci de roţi dințate de diferite dimensiuni sunt 
angrenate unele cu altele, fixate pe o placă din cupru, prin 
intermediul unor axe foarte subţiri. Mecanismul avea şi roţi 
diferențiale, care în mod evident permiteau citirea pe o scală 
a relaţiilor dintre poziţiile unor stele diferite. Pare complicat, 
însă nu este neapărat aşa - de exemplu, când răsar Pleiadele, 
unde se află steaua Altair? Mecanismul identifica de aseme- 
nea poziția Lunii în raport cu Soarele şi Pământul ori răsăritul 
şi apusul stelei Sirius în comparaţie cu Vega. 

În mod evident, mecanismul din Anticythera a fost con- 
struit cu câteva sute de ani înainte de Hristos. Însă probabil 
că a fost realizat într-un laborator secret, deoarece cunos- 
tintele înglobate în realizarea lui practică nu existau pe scară 
publică în acele vremuri. Aceeaşi observație se aplică şi în 
cazul nivelului tehnologiei şi åf mecanicii fine investite in 
realizarea masinii. Profesorul Solla Price s-a ocupat ani de 

zile de studierea acestei maşini si a spus, la un moment dat, 
în cadrul unei prelegeri ţinute la Washington, că mecanismul 

i s-a părut la fel de ciudat ca un desfăcător de conserve des- 
coperit printre comorile lui Tutankamon. Dar bineînţeles că 
Solla Price era la curent cu toate realizările marilor matema- 
ticieni şi filosofi ai Greciei Antice, cum ar fi Aristotel (năs- 
cut în 384 î.Hr.) ori Arhimede (născut în 285 î.Hr.). Este bine 
cunoscut şi faptul că arabii au avut astronomi remarcabili şi 
că au construit calendare mecanice funcţionale, așa-numitele 
astrolaburi, aproximativ în jurul anului 1 000 d.Hr. Însă nimic 
din toate acestea nu poate să explice cunoștințele înglobate în 
crearea mecanismului din Anticythera. Dă-mi voie să-l citez 
pe Solla Price: 


Ori mecanismul din Anticythera reprezintă un instan- 
taneu de vârf al dezvoltării ştiinţifice despre care nu 
s-a scris niciodată nimic, ori este produsul minţii unui 
extraordinar geniu rămas necunoscut. Chiar dacă se 
aplică o toleranţă enormă în privinţa datei realizării 
acestei mașini, trebuie să fie clar că ne confruntăm aici 
cu ceva mult mai complicat decât tot ce s-a menţionat 
vreodată în literatura antică.!* 


Profesorul Solla Price a fost singurul care și-a dedicat ani 
întregi studierii acestei maşini extraordinare, în acest timp 
cercetând toate scrierile antice pe teme de mecanică, mate- 
matică și astronomie. La capătul acestor investigaţii, a scris: 
„Mecanismul din Anticythera ne pune în faţa unui fenomen 
de un ordin cu totul diferit: Tehnologia Superioară, termen 
pe care îl folosim pentru a descrie progresele speciale din 
domeniul ştiinţific“. 

Mecanismul din Anticythera a fost ţinut la distanţă de 
ochii publicului timp de aproape 90 de ani. Recent, mai mult 
componente ale sale au fost expuse, într-o cutie de sticlă, la 
Muzeul Naţional al Greciei. Acest aparat, pus acum în lu- 
mina spoturilor, ne arată cât de puţine lucruri ştim despre 
înţelepciunea pe care au şoptit-o zeii la urechea favoritilor 

lor. Demonstrează de asemenea înclinația obtuzä, leneşă a 
mentalitätii de turmă a societăţii noastre. Avem în faţa noas- 
tră un dispozitiv înalt tehnologic cu roți dinţate, cu până la 
240 de dinţi, care poate să facă măsurători cu o precizie de 
o sutime de milimetru. Dacă diferentialele ar fi fost cu puţin 
mai mari, scara de măsură ar fi devenit imprecisă sau greşită. 
Acest miracol tehnic nu este menţionat niciunde în literatura 
antică, deși trebuie să fi reprezentat subiectul predilect la 
apariţia sa. Unde sunt precursorii săi? Trebuie să fi existat 
unii, pentru că nici cel mai mare geniu al mecanicii fine nu 
ar fi putut să construiască aşa ceva „din senin“. lar, dacă au 
existat modele anterioare, de ce nu au fost menţionate de 
niciunul dintre poeţii sau istoricii perioadei, care se strădu- 
iau din răsputeri să consemneze totul? (Au existat versiuni 
ulterioare ale acestui gen de maşină, însă cu o construcţie 
mecanică mult mai simplă - dar asta este o altă poveste.) 

Şi de unde proveneau cunoştinţele astronomice pe care se 
bazează acest miracol? Lumea se uită lung la cutia din sticlă 
de la Muzeul Naţional al Greciei din Atena şi îşi spune: „În 
sfârşit, anticii ăia s-au descurcat ei cumva s-o facă. Geniile 
nu cad din cer“, 

Mecanismul din Anticythera a fost construit la dimensi- 
uni portabile, cam cât o maşină de scris. Putea fi transportat 
cu uşurinţă dintr-un palat al „zeilor“ în altul. De asemenea, 
putea să slujească unor scopuri practice la bordul maşini- 
lor zburătoare ale preistoriei. Pilotul Solomon, ca şi fami- 
liile regale indiene, care de asemenea stăpâneau călătoriile 
aeriene,!” aveau fără îndoială nevoie de instrumente de 
navigaţie. Prin urmare, nu este deloc surprinzător să găsim 
istorici arabi care ne spun că, în „carul cu care zbura prin 
aer“, Solomon folosea „o oglindă magică ce-i dezvăluia locuri 
de pe pământ“.2 Acest obiect miraculos era „compus din 
diverse substanţe“ şi îi permitea regelui, pe covorul său zbu- 
rätor, să „vadă în toate cele şapte zări“. lar Abdul Al-Mas’udi 
(895-956 d.Hr.), cel mai important geögraf şi istoric al lumii 
arabe, a scris în Istoriile?! sale că-pe vârfurile munţilor, unde 
în mod evident Solomon realimenta, erau ziduri minunate 

care îi arătau lui Solomon „corpurile cereşti, stelele, pămân- 
tul cu continentele şi mările sale, regiunile locuite, plantele şi 
animalele şi multe lucruri uimitoare“.:? Fără îndoială că erau 
cel puţin la fel de uimitoare ca mecanismul de la Anticythera. 

La nord de insulele Anticythera şi Cythera, se află pe- 
ninsula Peloponez, care, cu cei 21 410 km: ai săi, este cea 
mai mare insulă grecească. Aici, se găsesc oraşele Argos, 
Epidaurus şi Nemeea, iar printre ele, însuşi anticul Micene. 
Ca peste tot altundeva în Grecia, Micene este inseparabil de 
mitologie. Se spune că locul a fost fondat de Perseu, a cărui 
mamă susţinea că era fiul lui Zeus - ce pare să fi fost răspun- 
zător pentru toți copiii neobisnuiti. Celebritatea colosală a 
lui Perseu se bazează pe înfrângerea gorgonelor, îngrozitorii 
monştri cu mai multe capete. Acești monştri ar fi avut braţele 
din aramă şi aripile din aur şi oricine le-ar fi privit în faţă 
s-ar fi transformat pe loc în stană de piatră. Una dintre aceste 
gorgone a fost şi Meduza, care întruchipează în continuare 
aspectul cel mai îngrozitor al femininului, în cazul ei Perseu 
folosind câteva trucuri divine pentru a o ucide. Din partea 
nimfelor, a primit o pungă specială, pe care şi-a aruncat-o pe 
umăr, o pereche de sandale zburătoare și un coif, care îl făcea 
invizibil. Apoi, şi-a făcut apariţia zeul Hermes, care i-a dat 
lui Perseu arma supremă: o seceră de diamant. Astfel înarmat, 
Perseu a zburat la fortăreața gorgonelor, având grijă să se 
uite numai în scutul lustruit, care lucea ca oglinda. Procedând 
astfel, a evitat contactul vizual direct şi nu a putut să fie 
transformat în stană de piatră. Pentru că era invizibil, îngro- 
zitorii monştri nu l-au observat şi curajosul erou a putut să-i 
reteze capul Meduzei. 

Luând cu el capul acestei orori, Perseu a zburat mai 
întâi în Egipt, unde trăiau doi dintre strămoşii lui, şi apoi 
mai departe, în Etiopia. Un rege de aici fusese obligat să-şi 
sacrifice minunata fiică, pe Andromeda, dând-o pe mâini- 
le unui monstru marin. Evident, Perseu s-a ocupat imediat 
de acest monstru submarin şi, cu câteva vicleşuguri, a cu- 
cerit-o în cele din urmă pe Andromeda. Între timp, priete- 
nii săi din Etiopia se confruntau cu un atac din partea unei 

mari puteri. „Voi lămuri lucrurile cât de curând“, şi-a zis 
Perseu şi, spunându-le prietenilor săi să-şi acopere ochii, 
a scos capul Meduzei din rucsacul său special şi l-a arătat 
duşmanilor, care s-au transformat pe loc în stane de pia- 
trä. Perseu a mai folosit această armă secretă în altă oca- 
zie. (Ar fi interesant de comparat această poveste cu Kebra 
Negest, povestea familiei regale etiopiene, în care mii de 
soldaţi mor într-un mod misterios, din cauză că privesc Arca 
Făgăduinţei, pe care fiul lui Solomon o furase din Ierusalim 
şi o dusese în Etiopia.) Apoi, Perseu s-a întors împreună cu 
Andromeda acasă, în ţinutul Argolis, şi a fondat în cele din 
urmă oraşul Micene. 

Însă, desigur, există şi alte povești despre Perseu. Nimeni 
nu ştie cu precizie când a fost ridicat Micene, dar de un 
lucru suntem siguri: s-a întâmplat în cursul Epocii de Piatră. 
Peisajul înconjurător este montan şi, curând, s-a început 
exploatarea minereului de cupru din munţii Argolis. Nu vom 
şti niciodată dacă oamenii au ridicat aici o aşezare datorită 
cuprului sau dintr-un alt motiv, unul „sfânt“, Ceea ce s-a 
dovedit arheologic este că structurile megalitice de aici erau 
deja ridicate în urmă cu 2 500 de ani şi că, 1 000 de ani mai 
târziu, Micene dispunea de ziduri de apărare redutabile, de 
6 m grosime. 

Micene joacă un rol important şi în Legenda Troiei, apar- 
tinändu-i lui Homer, deşi încă nu ştim sursa din. care şi-a 
obţinut poetul informaţiile. Potrivit lui Homer, eroii războ- 
iului troian, Agamemnon și tovarăşii săi, se presupune că ar 
fi fost inrnormäntati la Micene. Acesta este motivul pentru 
care Heinrich Schliemann a efectuat săpături la Micene. În 
cinci camere mortuare, el a descoperit scheletele unui număr 
de doisprezece bărbaţi, trei femei şi doi copii. Pentru că 
mormintele erau foarte bogate în aur, Schliemann i-a trimis 
imediat o telegramă regelui Greciei, la Atena, susținând că 
aceste comori ar fi fost suficiente pentru a umple un muzeu 
de mari dimensiuni. Aprecierea'sa a fost exagerată: desco- 
peririle lui pot fi admirate astă într-o încăpere a Muzeului 
Naţional al Greciei. 

Imaginea 21. Zidurile megalitice ale orașului Micene 


Imaginea 22. Zidurile megalitice ale orașului Micene 

Imaginea 25. intrarea si domul Tezaurului lui Atreus din Micene. Nimeni nu mai știe 
ce se depozita cândva aici. 


Şi Micene merită să fie vizitat de turist. Se poate vedea 
Zidul Ciclopilor, numit astfel deoarece, potrivit legendei, 

a fost construit de monștrii cu un singur ochi. La mijlocul 
zidului, mărginită de trei monoliti, se află Poarta Leului. lar 
orice vizitator, care se aşază să mănânce un sendvis la umbra 
zidurilor, ar trebui să observe ceva ciudat: multe dintre blo- 
curile din care este ridicat Zidul Ciclopilor nu pot să fie din 
piatră naturală obișnuită, deoarece constau dintr-o mulțime 
de materiale. Arată de parcă aici ar fi fost amestecat, demult, 
un beton brut. Zidul Ciclopilor are o lungime de aproximativ 
900 m și, deasupra sau dedesubtul lui, se află ziduri mai mici, 
datând dintr-o perioadă ulterioară. 

La câteva sute de metri mai jos, se află aşa-numitul 
Tezaur al lui Atreus, o construcţie într-adevăr impresionantă, 
care se presupune că ar fi slujit cândva ca monument, deși 
am îndoieli că aceasta a fost destinaţia sa iniţială. Structura 
masivă în formă de dom, așezată pe un deal, are diametrul de 
15 m şi înălţimea de 13,3 m. Arcul domului a fost construit 
din treizeci şi trei de straturi suprapuse, fiecare dintre ele 

depăşindu-l pe cel de dedesubt, până când, în vârful domu- 
lui, un bloc uriaş de piatră îl închide. Monolitul de la intrare 
cântăreşte 120 000 kg, iar statisticienii au calculat că această 
cupolă poate să susţină cu uşurinţă o greutate de 140 t. Din 
nefericire, nimeni nu ştie ce anume ar fi putut să adăposteas- 
că la origini această sală imensă. Hoţii şi-au terminat opera 
cu mult înaintea sosirii arheologilor. 

Într-un stadiu foarte timpuriu, Micene a avut legături 
strânse cu Creta. Acest fapt este dovedit de picturile şi biju- 
teriile minoice descoperite la Micene. Descendenții zeilor din 
Creta au avut un amestec în Micene; nu mă refer la influențele 
minoice ulterioare, datorate schimburilor culturale, ci la aşe- 
zarea iniţială de la Micene. Acest amestec are un rol special în 
rețeaua ale cărei fire le adun încetul cu încetul, 

Locurile de cult greceşti fac parte dintr-un cadru unic 
şi remarcabil. Pentru a face acest lucru cât se poate de clar, 
ar trebui să descriu detaliat multe asemenea locuri şi să 
le asociez zeilor lor, însă aş depăși scopurile acestei cărți. 
Până acum, ne-am ocupat de patru locuri majore: Cnossos, 
Epidaurus, Micene şi Olimpia. Aceasta din urmă nu a fost 
dedicată unui zeu. Şi rămâne să amintesc cel puţin încă două 
pentru completarea imaginii: Atena şi Delphi. 

Am menţionat în treacăt că, în Olimpia, aveau loc întreceri 
sportive cu mult înainte să se fi ţinut primele Jocuri Olimpice. 
Asemenea tuturor celorlalte locuri, regiunea Olimpiei era 
deja locuită în Epoca de Piatră. Ruinele templelor şi arene- 
lor sportive, care pot fi văzute astăzi, au fost restaurate în 
cea mai mare parte, însă tot mai pot fi găsite aici relicvele 
unui stil megalitic de construire. Este un aspect pe care nu aş 
putea niciodată să-l scot suficient de mult în relief: cu cât ne 
întoarcem mai mult în timp, cu atât mai mari sunt pietrele de 
construcţie folosite de oameni - megalithis înseamnă „piatră 
mare“ -, ca şi cum nu ar fi fost mai uşor să se construiască 
folosindu-se pietre mai mici. Această-observaţie este valabilă 
pentru tot restul lumii. În mod evident, oamenii din Epoca 
de Piatră se distrau foarte mult vânturând blocuri imense de 
piatră de colo-colo, cu toate că nu s-ar părea să fi posedat 

tehnologia necesară pentru aceasta. În epocile ulterioare, 
oamenii au avut aspirații mai modeste si nu au mai resimţit 
nevoia de a se extenua într-o asemenea măsură. 

În Olimpia, Zeus însuşi era zeul tutelar. I-au fost consa- 
crate volume întregi, astfel încât trebuie să mă limitez la o 
evaluare scurtă. Cuvântul Zeus - Jupiter la romani, Thor la 
triburile germanice - conţine rădăcina indo-europeană „dei“ 
sau „strălucitor“.2* Grecii nu îl considerau nici pe Zeus ca 
apărând din neant, el fiind fiul lui Cronos. Hesiod ne spune 
că, iniţial, a domnit Haosul, o stare indescriptibilă, din care 
s-a format Pământul sau Gaia. Pământul i-a dat naştere lui 
Uranus, cerul, şi, din unirea Gaiei cu Uranus, au apărut atât 
titanii, cât şi Cronos. Acesta din urmă şi-a lăsat sora însărci- 
nată şi una dintre progeniturile acestei perechi neobișnuite a 
fost Zeus. 

Pe măsură ce îmbătrânea, Zeus îl ura tot mai mult pe tatăl 
lui, Cronos, în cele din urmă luptându-se atât cu el, cât şi 
cu titanii. Această bătălie a zeilor l-a coborât pe Zeus din 
Olimp - cu alte cuvinte, de pe înălțimi. Zeus a câştigat lup- 
ta, i-a ucis pe titani, dar i-a lăsat viaţa tatălui său, care era 
nemuritor. Au rămas trei din fiii lui Cronos: Zeus, Poseidon şi 
Hades. Ei şi-au împărţit sferele: Zeus a luat cerurile, Poseidon 
a luat mările şi Hades, lumea de dincolo. 

Acestea sunt aspectele esenţiale ale originii lui Zeus, 
deşi nu ne spun prea multe. Simbolul lui Zeus din reg- 
nul animal este vulturul. Oamenii i-au dat nume cum ar fi 
„Tunătorul“, „Stăpânul fulgerelor“ și „Departevăzătorul“ sau 
„Schimbătorul“. Acest din urmă nume se referă la darul său 
de a împrumuta înfăţişarea diverselor fiinţe, har pe care şi 
l-a exersat îndelung, astfel încât a reuşit să-şi facă mendrele 
cu o mulțime de doamne încântătoare. Ledei i s-a înfățişat ca 
lebădă, Europei, ca taur, lui Callisto, ca Apollo tânăr sau - şi 
mai exotic - lui Danae, ca o ploaie de aur. Pe de altă parte 
însă, era foarte puternic atras și de bărbaţi tineri şi s-a în- 
drăgostit de Ganimede, pe care l-a răpit imediat si l-a dus în 
palatul său ceresc din Olimp. Nu este tocmai exemplul celui 
mai delicat comportament divin! 

Aceste atribute reprezintă caracteristicile unei suprafiinte 
mistice care putea să facă orice, căreia îi era permis să facă 
orice şi pe care nimeni nu o înţelegea. Deosebit de descum- 
pănitoare şi de neînțeles este naşterea Atenei, fiica lui Zeus. 
Ea nu s-a născut pe calea naturală a corpului unei mame, ci a 
ieşit înarmată până în dinţi direct din fruntea lui Zeus. (Sunt 
şi alte versiuni ale naşterii ei.) În mitologie, mai poartă nume- 
le de Parhenos, fecioara. Aşadar, ni se spune, cu mult înaintea 
naşterii virgine creştine, că Atena s-a născut într-un mod 
similar. Atena, după cum indică şi numele, este zeiţa protec- 
toare a oraşului Atena. 

Este aceeaşi zeiţă care a ajutat la construirea corabiei Argo 
şi a echipat-o cu o grindă vorbitoare. Tot ea l-a ajutat pe 
Perseu în strădaniile lui de a-i tăia Meduzei îngrozitorul cap. 
Legenda grecească ne vorbeşte despre celebrul cal zburător 
Pegas care, asemenea carului soarelui al lui Phaeton, trebuia 
să fie mânat sau pilotat, după cum s-ar putea spune. Atena a 
rezolvat si această problemă, dându-i cäläretului „fräie fer- 
mecate“. A fost o zeiţă deosebit de înclinată spre ajutorare şi 
a fost curând promovată protectoare a artelor, înţelepciunii, 
retoricii, păcii şi, de asemenea, a poeziei! Poate că ar trebui 
s-o invoc şi eu! Tot Atena este cea care le-a dat ţăranilor 
plugul, să le ugureze munca, războiul de ţesut, femeilor si 
alfabetul, invätatilor. 

La un moment dat, Hefaistos, zeul focului, s-a delectat din 
plin cu virgina Atena şi a încercat tot ce i-a stat în puteri ca 
să pună stăpânire pe ea. În cele din urmă, cei doi s-au încleş- 
tat în luptă şi lui Hefaistos, excitat, i-a scăpat sămânţa, care 
a picurat pe pământ, pe un deal din Atena. Pentru oameni, 
acesta a fost un eveniment suficient de important pentru a 
considera sfânt acest loc şi a construi un ansamblu imens de 
temple: Acropole. 

Actualele ruine ale Acropolei.datează din secolele al 
VI-lea si al IV-lea i.Hr., însă si din Epota de Piatră - indife- 
rent când ar fi ea datată - oamejii îşi venerau deja zeii în 
acest loc, lucru dovedit de arheologie, deoarece pe înălțimile 
care străjuiesc Atena au existat structuri monolitice cu mult 

înaintea ridicării templelor. Au fost identificate ruine ale unor 
construcții datate în perioada neolitică şi pe panta nordică, şi 
pe cea sudică. Două din aceste locuri de cult au fost integrate 
în templele construite ulterior. Cel mai impunător monument 
de pe Acropole este Partenonul, construit pe fundaţiile unei 
construcţii anterioare. Chiar și în zilele noastre, turiștilor li se 
taie respirația înainte să ajungă la acest templu, cu coloanele 
sale din marmură albă, înalte de 12 m, după epuizarea pro- 
vocată de urcarea treptelor care par să nu se mai sfârșească. 
Partenon înseamnă „încăpere virgină“, pentru că templul i-a 
fost dedicat Atenei cea virgine. 

Clădirea are lungimea de 67 m, lăţimea de 23,5 m şi înăl- 
timea de 12 m. Pe frontonul restaurat, se poate vedea repre- 
zentarea naşterii Atenei, precum și cearta ei cu Poseidon, care 
a vrut cândva să ia înălțimile Acropolei pentru el. În sfârşit, 
apar basoreliefuri cu scene din bătăliile zeilor cu titanii, din 
bătăliile cu centaurii, din războiul troian şi - absolut uluitor - 
din bătălia atenienilor cu amazoanele. 

În zilele noastre, întreaga lume se plânge că smogul din 
Atena distruge magnificul templu de pe Acropole. Ceea ce 
este cât se poate de corect. Dar cine ştie de ce a fost distrus 
Partenonul în secolul al XVII-lea? După domnia impäratu- 
lui Iustinian (527-565 d.Hr.), creştinismul s-a răspândit în 
întreaga Grecie, iar vechile temple de pe Acropole au fost 
transformate în biserici. Mai târziu, turcii au început războ- 
iul împotriva creştinilor şi şi-au păstrat praful de puşcă în 
Partenon. În data de 26 septembrie 1687, un locotenent din 
Utineburg, care făcea parte din trupele venețiene, a aruncat in 
aer acest depozit de praf de puşcă. Explozia a distrus frizele 
și coloanele. Cu siguranţă, ultimii zei care rămăseseră au fugit 
ingroziti în urma unui tratament într-atât de barbar. 

Cnossos, Epidaurus, Micene, Olimpia, Acropole, toate au 
fost considerate locuri sfinte înainte să existe o „Grecie clasi- 
că“ şi cu mii de ani înainte ca istoria greacă să fie consemnată 
în scris. Ne lipseşte în continuare „gara centrală“ a acestei 
reţele, care este mai strâns legată de zei şi de istoria Greciei 
decât oricare alt loc de cult. Şi, în mod firesc, acest punct 

Imaginea 26. Acropole, Atena. 


Imaginea 27. Pe Acropole se pot găsi și structuri preistori 

Imaginea 28. Acropole, Atena. 


Imaginea 29, Ac ropole, Atena 


nodal al reţelei nu a apărut întâmplător, căci în mituri totul 
are o cauză şi un motiv. 

Într-o bună zi, Zeus a trimis doi vulturi să dea ocol 
pământului pentru a-l măsura. Punctul în care aveau să se în- 
tâlnească vulturii după ocolul pământului urma să fie centrul 
acestuia. Fiinţele care îl simbolizează pe Zeus s-au întâlnit pe 
pantele abrupte ale unui munte - care era „omphalos“, buri- 
cul lumii. Şi, în apropiere de pantele muntelui care a primit 
ulterior numele de Parnas, s-a ridicat misteriosul centru al 
lumii grecești, Delphi. Etimologia cuvântului „Delphi“ se află 
în continuare în dispută. Este posibil să derive din delphinos, 
deoarece se spune că zeul Apollo ar fi venit acolo sub infäti- 
şarea unui delfin; sau din delphys, care înseamnă „pântec“. 

Delphi este bine-cunoscut pentru celebrele sale „oracole“, 
profeţii formulate de o preoteasă pe nume Pythia. Nici acest 
cuvânt scurt, Pythia, nu este întâmplător. Se spune că, în tim- 
puri preistorice, in grotele din Delphi trăia un sarpe-dragon - 
da, încă unul! - care a fost ucis de Apollo, ce venea la Delphi 
tot într-o „corabie cerească“. Îngrozitorul dragon se numea 
„Python“, nume derivat din verbul pythein, care înseamnă a 
descompune şi a dizolva. Apollo a ucis acest monstru şi l-a 
împins într-o grotă din peretele stâncos. Acolo, a putrezit 
și se spune că în acest loc Pythia şi-ar fi compus inspiratele 
ziceri profetice. 

Este doar o legendă populară şi are nenumărate variante. 
Toţi poeţii şi istoricii greci au scris despre Delphi. Acest loc a 
fost, timp îndelungat, centrul religios al întregii Grecii şi regii 
şi prinții veneau aici să caute un sfat. 

În prima carte a Istoriilor sale, Herodot povesteşte că un 
anume „Glaucos din Chios, cunoscut ca fiind singurul artist 
de pe pământ care a descoperit o metodă de lipire a fieru- 
lui“,24 a dat primul suport din fier de la Delphi. Mai târziu, lu- 
crurile s-au încins la Delphi. Regele Iydienilor, Croisos (acum 
cunoscut sub numele Cresus), nu voia-să se încreadă în oracol 
şi, de aceea, a trimis mai multe delegaţii la diversele oracole 
din Grecia. La fiecare oracol, s-a pus aceeași întrebare: „Ce 
fac în acest moment?“ Regele încheiase dinainte o înţelegere 

Imaginea 31. ŞI mai masiv este așa-numitul Zid Poligonal din Delphi, datând într-c 
necunoscută 


Imaginea 32, F 


Imaginea 33 

Imaginea 34. Ṣi In Delphi se pract i sporturile. Acest stadion pute ŢI ias 


odinioară 4 000 de oameni. 


Imaginea 35. Fundaţia Templului lui Apollo din Delphi este d H mnifk 


monumentale 

cu mesagerii săi cu privire la momentul în care aceștia să 
pună întrebările. Când s-au întors de la consultarea diferite- 
lor oracole, singurul răspuns corect a fost cel de la Delphi. În 
momentul în care fusese adresată întrebarea, Cresus tăiase o 
broască ţestoasă, ucisese un miel şi fiersese animalele la un 
loc într-o oală de fier, cu capacul tot de fier. Răspunsul din 
Delphi a fost: „La simţurile mele ajunge un miros de broască 
ţestoasă, ca si cum ar fi fiartă cu carne de miel într-o oală de 
fier. Metalul le ţine jos şi tot metalul le închide deasupra“.? 

Regele Cresus a fost atât de impresionat, încât a potopit 
Delphi cu daruri. Se spune că a sacrificat acolo nu mai puţin 
de 3 000 de vite şi că „a topit cantităţi nesfârşite de aur şi din 
el a pus să se facă olane“. Toate aveau lăţimea de un lat de 
palmă şi lungimea de șase laturi de palmă, fiind în total 117 
astfel de olane. Însă, pentru Cresus nu a fost suficient, căci 
a dus la Delphi și statuia unui leu, din aur curat, precum si 
două urcioare uriaşe din argint şi din aur și bijuterii, precum 
şi foarte multe veşminte. Herodot, care a vizitat Delphi de 
mai multe ori, ne spune că urciorul din aur se afla în dreapta 
intrării în templu şi cel din argint, în stânga. Mai târziu, spune 
el, două bazine mari cu apă sfinţită, tot din partea lui Cresus, 
au fost gravate cu inscripţii false. Istoricul călător a fost de- 
ranjat de acest lucru în urmă cu 2 500 de ani: „Nu este drept“, 
scria el, „căci, într-adevăr, Cresus a donat acestea [bazinele]. 
Inscripţia a fost gravată de un bărbat din Delphi, dar nu îi voi 
spune numele“.26 

Am redat această relatare pentru a-ţi reaminti de ce se 
spune despre câte cineva că este „bogat precum Cresus“ şi 
a dovedi cât de bogat devenise Delphi. Cu toate că regele 
Cresus a cumpărat Delphi cu totul şi şi-a asigurat pentru 
totdeauna dreptul de a apela la Pythia, oracolul nu i-a fost 
de niciun ajutor în momentul decisiv. Cresus nu era hotă- 
rât dacă să pornească sau nu războiul împotriva perşilor. 
Oracolul din Delphi i-a spus că, dacă ar traversa râul Halys, 
ar distruge un mare regat. O asemenea afirmaţie, deschisă 
unei interpretări duale, ar fi putut să vină foarte bine din 
partea unui horoscop modern. În anul 546 î.Hr., regele Cresus 

a traversat râul Halys sigur de victorie şi a fost şters de pe 
faţa pământului de perși. „Marele regat“ pe care l-a distrus a 
fost al său. 

În centrul cetăţii Delphi, se înălța templul lui Apollo, care 
este chiar şi în zilele noastre o clădire impozantă. Apollo, 
fiul lui Zeus, avea o mulţime de haruri. Era zeu al luminii si 
zeu al medicinei. Nu degeaba Asclepios din Epidaurus era 
fiul său. Apollo era răspunzător şi de profeţii, fiind în ace- 
laşi timp şi zeul tinereţii, al muzicii si al măiestriei tragerii 
cu arcul. Fratele mai mic al lui Apollo se numea Hermes. În 
textele egiptene străvechi, se spune că Hermes este unul şi 
același personaj cu cel pe care egiptenii îl numeau Idris ori 
Saurid, dar şi cu cel pe care evreii îl numeau „Enoch, fiul lui 
Jared“?7. (Chiar dacă valoarea de adevăr a acestei afirmaţii 
este discutabilă, ea ne duce înapoi în timp înaintea Marelui 
Potop. Se spune că Saurid ar fi ridicat Marea Piramidă înaintea 
catastrofei şi Enoch este un patriarh biblic antediluvian.) Fapt 
cât se poate de remarcabil, se zice că Apollo ar fi construit 
şi zidurile invincibile ale Troiei. Apollo era venerat ca „pro- 
tectorul potecilor și drumurilor“ și, cu corabia sa cerească, 
călătorea adeseori la alte popoare şi mai ales la hiperboreeni, 
care trăiau undeva „dincolo de vânturile de nord“. Nici în 
vremea lui Herodot, grecii nu ştiau cine erau acești hiperbo- 
reeni cu nume amenintätor. Hesiod şi Homer îi menţionează 
şi Herodot renunţă să mai caute să le dea de urmă (IV, 36): 
„Dacă hiperboreenii există, înseamnă că trebuie să existe şi 
oameni care să trăiască la capătul sudului. Îmi vine să şi râd 
când văd cât de multi oameni au desenat hărţi ale lumii“. 

lar mie îmi vine să râd când mă gândesc câte milenii a 
continuat omenirea să rătăcească prin negura mitologiei. 
Aceste poveşti pot fi o extraordinară sursă de poezie - şi 
toţi „zeii“ au oferit omenirii o sursă bogată de inspiraţie pe 
marginea căreia fantezia ei să brodeze, dar, din nefericire, 
nu sunt adevărate. Ceea ce rămâne din mituri nu constituie o 
istorie care să se poată data, prea puțin ca să se poată con- 
strui adevăruri exacte. Cu toate acestea, ele conțin un miez 
de adevăr decisiv şi fundamental, care a supravieţuit tuturor 

războaielor şi catastrofelor sub forma memoriei nebuloase a 
oamenilor şi care, în cele din urmă, se transformă în piatră 
şi poate fi identificat în toate locurile „mistice“. Situaţia nu 
este cu nimic diferită în zilele noastre. Locurile de pelerinaj 
apar fără excepţie în urma unor evenimente minore despre 
care unul sau altul spune că i s-ar fi întâmplat; un miracol 
al Fecioarei Maria, poate; o vindecare uimitoare şi bruscă; 
apariția unui izvor sau producerea unui fenomen natural de 
neînțeles. Alţi oameni, uimiţi să afle asemenea lucruri, încep 
să viziteze locul respectiv din curiozitate. Apoi apare prima 
cârciumă, prima capelă, prima biserică, întotdeauna în locul 
în care s-a întâmplat ceva aparent inexplicabil. Construcţiile 
se ivesc acolo unde lucrează memoria oamenilor. 

Toată lumea ar trebui să se ducă să vadă Delphi. 
Complexul se întinde la poalele muntelui Parnas, înconjurat 
de pantele blânde ale munţilor, unde seara învăluie peisajul 
în cascade de culori, în lumini și umbre. Pausanius, un călător 
din urmă cu 1 800 de ani, își prezintă impresiile în cuvin- 
te pline de respect şi nu uită să menţioneze numeroasele şi 
disputatele legende legate de Delphi. Aproape 3 000 de statui, 
spunea el, se zice că ar fi străjuit calea sfântă.2 În vremea sa, 
„maximele celor Şapte Înţelepţi“ erau în continuare gravate in 
piatră în zidul anticamerei templului principal. Erau cuvin- 
te pline de înţelepciune, provenite de la numeroșii vizitatori 
ai cetăţii Delphi, având relevanţă, în continuare, chiar şi în 
zilele noastre: 


e Cunoaste-te pe tine însuţi. 

e Cei mai mulţi oameni sunt răi. 

e Repetitia este mama perfecțiunii. 

+ Trăieşte clipa. 

e Nu găseşti nimic în excese. 

e Gräbeste-te încet. 

e Nimeni nu-şi poate înşela destinul. 


Templele din Delphi au fost distruse în mai multe rânduri 
de cutremure si alunecări de teren si au fost reconstruite de 

fiecare dată peste ruine. „Afacerea Delphi“ era o proprietate 
dorită de toată lumea. Pythia îşi murmura oracolele, aşezată 
pe un scaun cu trei picioare, deasupra unei fisuri din stâncă 
prin care ieşea abur. S-a speculat foarte mult pe această temă 
şi, recent, geologii au anunţat chiar descoperirea, în zona 
templului, a unor falii geologice sub care s-ar afla straturi 
conţinând hidrocarburi: „Asemenea formaţiuni emană ade- 
seori gaze, cum ar fi etilenă, metan şi hidrogen“.2* Se spune 
că aceste gaze ar fi putut să-i inducă Pythiei un gen de stare 
de „drogare stimulându-i viziunile“. Eu nu cred nicio iotă. 
Nimeni nu ştie sigur ce se întâmpla în templul lui Apollo, cu 
toate că toţi autorii greci şi-au îndreptat atenţia asupra lui. 
Istoricul grec Plutarh descrie procesul de realizare a pro- 
feţiilor, „dar Plutarh a aderat la procedeul obişnuit pentru 
toţi preoţii lui Apollo: să nu sufle nicio vorbă despre ceea ce 
se petrecea în casa Zeului“3. Orice turist care se cafärä pe 
versant pe cărarea întortocheată ar trebui să privească mai 
de aproape fundaţiile templului lui Apollo (adeseori renovat). 
Vechimea megalitilor răzbate din fiecare crăpătură. lar lespe- 
zile impresionante de piatră, care acoperă acum pământul si 
pe care au stat înainte coloanele, te fac să te gândeşti imediat 
la o platformă de aterizare pentru elicoptere. Această platfor- 
mă datează din secolul al VI-lea î.Hr. Fundaţia, aşa-numitul 
„Zid Poligonal“, este mai veche. Îndemn pe toată lumea să se 
oprească o clipă în acest loc, să se aşeze pe o treaptă a tea- 
trului din Delphi şi să lase trecutul să reînvie în ochii minţii. 

Privind drept înainte din amfiteatrul semicircular, Delphi 
ți se aşterne la picioare. (Mai sus, pe pantă, se mai află o 
arenă sportivă, care datează din perioada romană.) Mai jos, 
Delphi constă din ruinele clădirilor în care se înghesuiau 
odinioară oamenii, printre ei numărându-se petenţi şi oameni 
disperaţi, politicieni şi delegaţi, preoţi şi negustori în căutarea 
unui câștig uşor. Un singur lucru îi unea: credinţa în Apollo 
şi în puterea lui. Am îndoieli că credeau în oracol, căci acesta 
pare să fi fost mai curând un fel de ghid sau ajutor, asemeni 
horoscoapelor noastre din ziare. Fiecare putea să ia din ele ce 
îi convenea. 


3 


Mai jos, se ridicau odinioară treisprezece statui de zei şi 
eroi, precum şi tezaurele lui Sicyon, ale siphnienilor, tebani- 
lor şi atenienilor. Erau statui, coloane din marmură şi statuia 
din bronz a conducătorului carului (aflată acum în muzeul 
din Delphi). Şi, desigur, nu trebuie să uităm să menţionăm 
statuia înaltă de 16 m a zeului Apollo, în picioare în faţa 
templului său uriaş. Pausanius scrie că templul lui Apollo era 
construit iniţial, probabil, din metal. 

Iar, în mijlocul tuturor acestora, între tezaure, temple, 
rotonde si coloane din marmură, se observă o piatră foarte 
ciudată, alungită, de forma unui stup de albine. Pe ea, este 
gravată o reţea încurcată de linii, cea mai mare parte dintre 
ele intersectându-se cu alte linii la intervale egale. Acesta 
este omphalos, simbolizând buricul lumii. O imitație din 
perioada romană se află în muzeul din Delphi. Omphalos-ul 
original avea pietre preţioase în punctele de intersecţie ale 
liniilor şi, deasupra acestei pietre în formă de ou, erau doi 
vulturi. Cu această sculptură în piatră, Apollo, sau preoții, 
sau o mitologie pietrificată, dacă vrei, pun punctul pe i în 
mod intenţionat sau accidental. 

Trebuie să reamintesc un lucru pe care l-am suge- 
rat prima oară în anul 1979, în cartea mea Prophet der 
Vergangenheit („Profetul trecutului“).3! În anul 1974, am 
susţinut o prelegere la Atena, în cursul căreia mi-a atras 
atenţia un.bärbat pleșuv, pentru că lua notițe cu asiduitate. 
După ce s-a golit sala, a venit la mine şi s-a interesat politi- 
cos dacă ştiam că cele mai multe sanctuare şi locuri sacre din 
Grecia erau amplasate în relaţii geometrice precise unele faţă 
de celelalte. 

Am zâmbit şi i-am răspuns că nu aş fi putut să cred aşa 
ceva deoarece „grecii antici“ nu aveau la dispoziţie tehnici 
geodezice. În plus, i-am spus eu, templele erau adescori 
situate la distanţe foarte mari unele de altele, iar munții 
Greciei ar fi făcut imposibilă o vedere directă dintr-un loc 
sacru în altul. În sfârşit, convins că ştiam care era adevărul, 
i-am spus că locurile sacre erdü situate uneori pe insule, 
adeseori la distanţe de peste 90 km de uscat, şi, prin urmare, 

nu puteau să fie văzute cu ochiul liber. Mă gândeam la 
distanţele faţă de Creta, sau Izmir, sau Smirna, din Turcia. 
Așadar, ce voia să spună de fapt acest domn prietenos? 

Două zile mai târziu, ne-am întâlnit din nou, de această 
dată nu într-un context public, ci la o prelegere ţinută pen- 
tru membrii Clubului Rotary din Atena. După discuţii, m-a 
invitat într-o încăpere alăturată, unde, pe o masă mare, erau 
întinse hărţi terestre şi aeriene. Domnul respectiv s-a pre- 
zentat ca fiind dr. Theophanias Manias, general de brigadă în 
Forţele Aeriene greceşti. Ce legătură putea să aibă un ofiţer 
de rang atât de înalt cu arheologia? Am băut ceaiul împreună 
şi mi-a explicat. Era ceva obișnuit ta piloţii militari să între- 
prindă zboruri de recunoaștere şi exerciţii deasupra regiu- 
nilor montane sau exerciţii de tragere deasupra mării. Apoi, 
trebuie să redacteze un raport, care să cuprindă, printre 
altele, şi cantitatea de combustibil consumată. De-a lungul 
anilor, un locotenent care introducea aceste date într-un 
catalog şi-a dat seama că aceleaşi distanţe şi consumuri 
de combustibil apăreau în mod regulat, cu toate că piloţii 
zburau pe rute şi în regiuni diferite. Locotenentul s-a gândi! 
că depistase o fraudă sau ceva de acest gen ori că piloţii era 
prea leneşi, probabil, ca să treacă în jurnale datele exacte şi 
copiau pur şi simplu unul de la altul. 

S-a efectuat o investigaţie şi, în cele din urmă, dosarul 
a aterizat pe biroul colonelului Manias - devenise general 
de brigadă ulterior. A luat un compas, l-a aşezat cu vârful 
în Delphi şi a trasat un cerc trecând prin Acropole. Ciudat, 
dar pe circumferința cercului au apărut Argos si Olimpia. 
Distantele dintre aceste locuri erau egale. Colonelul Manias 
şi-a spus că era o coincidenţă ciudată şi, apoi, a pus vârful 
compasului în Cnossos, pe insula Creta. Pe circumferința 
cercului, au apărut Sparta si Epidaurus - ciudat! Colonelul 
Manias a continuat. Când a ales centrul în Delos, Teba şi 
Izmir au apărut pe circumferință; când a ales centrul in 
Paros, au apărut Cnossos şi Chalcis; când a ales centrul 
în Sparta, pe circumferință au apărut Micene şi oracolul 
din Trofonion. 


Doctorul Manias mi-a demonstrat aceste lucruri pe hărțile 
întinse pe masă şi am fost descumpănit. Cum era posibil? Cu 
toate că doctorul Manias avea la dispoziţie hărți cu mult mai 
precise decât cele care se găsesc de regulă în magazine, am 
decis să încerc şi eu, acasă. Generalul de brigadă a observat 
descumpănirea mea şi m-a întrebat dacă auzisem de „rapor- 
tul de aur“. Am scuturat din cap destul de abătut: cu toate că 
îmi aminteam vag că auzisem de „raportul de aur“ la o lecție 
de geometrie dintr-un trecut de mult apus, nu-mi venea în 
minte ce înseamnă. Răbdător, mi-a explicat: „În cazul ra- 
portului de aur, o distanţă este împărțită în două segmente, 
astfel încât raportul dintre segmentul mai mic şi cel mai mare 
să fie egal cu raportul dintre segmentul mai mare şi distanţa 
totală“. Pentru că nu am înţeles nicio vorbă din toate acestea, 
cum am ajuns acasă, am pus mâna pe manualul de geometrie 
al fiicei mele şi am citit: 


Dacă se împarte distanţa A-B cu un punct E, astfel 
încât raportul dintre distanţa totală şi segmentul mai 
mare să fie egal cu raportul dintre segmentul mai mare 
şi segmentul mai mic, se spune că distanţa A-B se află 
în „raportul de aur“. Dacă se înmulțește distanţa aflată 
în raportul de aur cu lungimea secțiunii mai mari, noua 
distanţă este din nou împărţită în raportul de aur de 
capătul distanţei iniţiale. Acest proces poate să conti- 
nue la infinit.?? 


Mi-a fost milā de fiica mea. Mi s-a părut ceva la fel de 
clar ca limba chineză! Am început să verific pe birou, fo- 
losindu-mă de bucățele de hârtie. Secretarul meu, Kilian, 
mă urmărea cu un aer oarecum preocupat, ca şi cum s-ar fi 
temut că începeam să-mi pierd minţile. După ce m-am jucat 
destul timp cu segmente mai mici şi mai mari, am înţeles care 
este esenţa raportului de aur. Le recomand cititorilor mei să 
încerce aceeaşi metodă „directă“. Doctorul Manias mi-a arătat 
tabele şi mi-a făcut demonsträtfi pe hărţile sale şi oricine face 
verificările acestea va fi absolut siderat: 

e distanţa dintre locurile de cult din Epidaurus şi Delphi 
corespunde porțiunii mai mari, respectiv 62 la sută, din 
raportul de aur pentru distanţa dintre Epidaurus 
şi Delos; 

e distanţa dintre Olimpia şi Chalcis corespunde porțiunii 
mai mari (62 la sută) a raportului de aur pentru distan- 
ta dintre Olimpia şi Delos; 

e distanţa dintre Delphi si Teba corespunde porțiunii mai 
mari (62 la sută) a raportului de aur pentru distanța 
dintre Delphi şi Acropole; 

e distanţa dintre Olimpia şi Delphi corespunde porțiunii 
mai mari (62 la sută) a raportului de aur pentru distan- 
ta dintre Olimpia şi Chalcis; 

e distanţa dintre Epidaurus şi Sparta corespunde porţiu- 
nii mai mari (62 la sută) a raportului de aur pentru dis- 
tanţa dintre Epidaurus şi Olimpia; 

e distanţa dintre Delos şi Eleusis corespunde porțiunii 
mai mari (62 la sută) a raportului de aur pentru distan- 
ta dintre Delos şi Delphi; 

e distanţa dintre Cnossos şi Delos corespunde porțiunii 
mai mari (62 la sută) a raportului de aur pentru distan- 
ta dintre Cnossos si Chalcis; 

e distanţa dintre Delphi si Dodoni corespunde porțiunii 
mai mari (62 la sută) a raportului de aur pentru distan- 
ta dintre Delphi şi Acropole; 

e distanţa dintre Sparta şi Olimpia corespunde porțiunii 
mai mari (62 la sută) a raportului de aur pentru distan- 
ta dintre Sparta şi Acropole. 


Am fost absolut uluit! Doctorul Manias mi-a spus că, în 


Grecia, exista o Asociaţie pentru Cercetări Operationale, ai 
cărei membri, cu pregătire superioară, finuserä prelegeri 
referitoare la aceste curiozitäfi geometrice, de exemplu la 

18 iulie 1968, la sediul Asociaţiei Tehnice din Grecia, precum 
şi la Statul-Major al Forţelor Aeriene ale Greciei. Publicul 
fusese la fel de derutat ca şi mine. Ulterior, am reuşit să 
găsesc un document bilingv publicat de Asociaţia pentru 


(us 


Cercetări Operationale, care fusese redactat cu sprijinul activ 
al Departamentului Geografic al Armatei. ™ Doctorul Manias 
mi-a dat şi o broşură elegantă, care documentează toate 
aceste imposibilităţi matematice într-un mod în care până si 
un novice, cum sunt, poate să-l inteleagä.’® Doctorul Manias 
m-a rugat în mod expres să atrag atenţia asupra acestor as- 
pecte geometrice deoarece, după cum a spus el, arheologii se 
comportau de parcă ele nici nu ar fi existat. 

Însă există si încă in ce stil! Concluziile ce pot fi trase din 
aceste aspecte geometrice, care nu pot fi ignorate şi pe care 
fiecare om poate să le măsoare personal, sunt fantastice. Dar, 
înainte, câteva aperitive: 


e Cât de mare este probabilitatea ca trei temple din 
regiuni montane să fie situate, pur întâmplător, în linie 
dreaptă? S-ar putea întâmpla, probabil, în două sau 
trei cazuri. Însă numai în Attica-Boetia (Grecia centra- 
lă), există 35 de asemenea „linii de trei temple“. 
Aceasta elimină pura întâmplare. 

Care este probabilitatea ca distanţa de la un loc sfânt la 
altul să fie aceeaşi în mai multe cazuri (măsurată în 
zborul păsării)? În Grecia centrală, acest lucru se 
întâmplă de 22 de ori! 

Iar Delphi, „buricul lumii“, ocupă în această reţea o 
poziţie echivalentă cu aceea a unui aeroport central. Fie 
pornind din Delphi, fie având legătură cu el, apar cele 
mai incredibile măsurători geodezice. De exemplu, 
Delphi se află la distanţe egale de Acropole şi de 
Olimpia. Se poate trasa un triunghi isoscel perfect. La 
mijlocul bazei (una din cele două laturi mai scurte ale 
triunghiului dreptunghic) se află locul sacru Nemeea. 
Triunghiurile dreptunghice Acropole-Delphi-Nemeea 
şi Nemeea-Delphi-Olimpia au ipotenuzele de lungimi 
egale şi relaţia lor cu dreapta comună Delphi-Nemeea 
corespunde raportului de aur. Ai putea crede cä este 
suficient de debusolant, där lucrurile se complică si 
mai mult! 

Dreapta trasată prin Delphi, verticală faţă de ori- 
zontala Delphi-Olimpia, intersectează locul profetic de 
la Dodoni. În acest fel, rezultă triunghiul dreptunghic 
Delphi-Olimpia-Dodoni, dreapta dintre Dodoni şi Oiimpia 
reprezentând ipotenuza. Laturile perpendiculare ale acestui 
triunghi sunt tot în raportul de aur. 

Dumnezeule, ce se petrece aici? Ai putea crede că este 
o născocire artificială, însă în toată nebunia aceasta există 
o metodă. Distanţa de la Delphi la Aphea este egală cu cea 
de la Aphea la Sparta. Distanţa dintre Delphi şi Sparta este 
aceeaşi cu distanța dintre Sparta şi Teba, întâmplător fiind 
şi jumătatea distanţei Dodoni-Sparta şi Dodoni-Acropole. 
O situaţie de egalitate apare şi în cazul liniilor care unesc 
Delphi şi Micene, Micene şi Atena, Delphi şi Gortys (o ru- 
ină megalitică din insula Creta!) şi Delphi şi Milet, în Asia 
Mică. Ca să rezumăm, se observă că Delphi are relaţii geo- 
dezice /geometrice cu Olimpia, Dodoni, Eleusis, Epidaurus, 
Aphea, Acropole, Sparta, Micene, Teba, Chalcis, Nemeea, 
Gortys şi Milet. Vreau să le mulțumesc doctorului Manias și 
Asociaţiei pentru Cercetări Operaţionale pentru indicarea 
acestor relaţii extraordinare. Însă tot nu am ajuns la capătul 
poveştii noastre. 

Oricine îşi poate imagina un triunghi isoscel şi asemenea 
triunghiuri, care unesc locuri sacre de cult, nu pot să apară 
absolut întâmplător. Probabil că cineva a avut o imagine de 
ansamblu. Pentru Grecia Antică, se pot trasa numeroase ase- 
menea triunghiuri şi întotdeauna cu două proporţii în ceea ce 
priveşte lungimea laturilor sale. 


+ Triunghiul Dodoni-Delphi-Sparta: distanţele dintre 
aceste locuri au aceleaşi raporturi între ele ca şi 
distanţele dintre Dodoni-Sparta şi Dodoni-Delphi, 
Dodoni-Sparta şi Sparta-Delphi, precum si Do- 
doni-Delphi şi Delphi-Sparta. 

e Triunghiul Cnossos-Delos-Chalcis: distanţele dintre 
aceste locuri prezintă aceleaşi raporturi între ele ca şi 
distanţele dintre Cnossos-Chalcis şi Cnossos-Delos, 


ius 


Cnossos-Chalcis şi Chalcis-Delos şi Cnossos-Delos şi 
Delos-Chalcis. 

+ Triunghiul Nicosia (Cipru)-Cnossos (Creta)-Dodoni: 
distanţele dintre aceste locuri prezintă aceleaşi 
raporturi între ele ca şi distanţele dintre Nicosia-Do- 
don şi Nicosia-Cnossos, Nicosia-Dodoni şi Do- 
doni-Cnossos si Nicosia-Cnossos si Cnossos-Dodoni. 


Toate aceste triunghiuri sunt asemenea. Există exemple şi 
mai deconcertante, dar aş prefera să nu-mi coplesesc cititorii 
cu geometria. 

Folosind hărţi la scara 1:10 000 şi cu ajutorul 
Departamentului de Geografie al Armatei, Asociaţia pentru 
Cercetări Operaţionale a descoperit peste 200 de raporturi 
geometrice egale, rezultând din acelaşi număr de triunghiuri 
isoscele. În plus, au fost descoperite 148 de proporţii co- 
respunzătoare raportului de aur. Cel ce mai vorbește despre 
coincidente ar trebui să-şi facă un control la cap. Desigur, 
oricine poate să unească două puncte cu un segment alea- 
toriu de dreaptă şi să descopere că şi alte locuri cad „întâm- 
plător“ pe această dreaptă. Însă nu vorbim aici despre nume 
vechi de pe o hartă, ci exclusiv despre situri de cult străvechi 
sau, ca să fiu mai precis, preistorice. Planificarea care stă la 
baza acestui fenomen este incomprehensibilă. Cu excepţia 
cazului în care, desigur, reţeaua nu a fost proiectată ca atare, 
ci a rezultat din raţiuni diferite, care au impus constrângeri. 
Însă, înainte de a ajunge la aceasta, trebuie să ne tragem 
sufletul o clipă. 

Profesorul Fritz Rogowski, de la Colegiul Tehnic 
Braunschweig, şi-a spus că era destul de simplu să trase- 
ze triunghiuri dreptunghice pe hartă şi s-a pus pe muncă 
pentru a dovedi acest lucru. Pe terenul montan al Greciei, a 
descoperit mici cercuri de piatră din loc în loc, apoi, a căutat 
în jur şi alte marcaje suplimentare; si, ce să vezi, în multe 
cazuri, a descoperit încă un cerc.din piatră în raza vizualä.’* 
Profesorul Rogowski a extins apti segmentul de dreaptă din- 
tre două asemenea marcaje şi, la capătul fiecărei asemenea 

succesiuni, a descoperit ocazional un sit de cult. Prin urmare, 
a fost dezlegată ghicitoarea? 

Deloc. Prea multe dintre aceste segmente care leagă 
situri de cult antice trec peste mare. O latură a triunghiu- 
lui Delphi-Olimpia- Acropole străbate aproape 20 km pes- 
te mare. Această observaţie este valabilă şi în cazul laturii 
Dodoni-Sparta. Totul devine şi mai absurd în cazul unor 
triunghiuri cum ar fi Cnossos-Delos-Argos, căci Cnossos, 
aflat pe insula Creta, şi Argos sunt despărțite de aproximativ 
304 km de mare.* Această metodă de ridicare topografică pe 
scară mică ar fi fost aproape la fel de imposibilă şi în cazul 
aplicării pentru întinderea de mare 'dintre Grecia si Smirna. 
De asemenea, am îndoieli serioase că această tehnică de 
ridicare topografică ar da rezultate chiar şi pe uscat. Nu ar 
fi nicio problemă dacă am avea de-a face cu un teren neted 
şi plat, însă, în mod cert, devine o problemă în cazul unui 
teren montan şi al unui teren marcat de nenumărate golfuri şi 
intränduri ale țărmului, cum prezintă Grecia. Şi, atunci, care 
este scopul pe care îl slujeau micile inele din piatră desco- 
perite de profesorul Rogowski? Aş putea să-mi imaginez că 
sunt repere care să-i ajute pe călători să-şi găsească drumul. 
La urma urmelor, în vremurile preistorice, nu existau niciun 
fel de drumuri, iar potecile puteau fi lesne șterse de furtuni şi 
de inundaţii. 

Cercetătorii inteligenţi din zilele noastre aderă repede la 
principiul „celei mai simple posibilităţi“, la soluţia care este 
„cea mai la îndemână“. Însă aceasta îi orbeşte și nu-i mai 
lasă să observe nicio altă posibilitate. Sunt ostaticii propriilor 
obiceiuri de gândire, deoarece consideră răspunsul cel mai la 
îndemână ca fiind singura și unica soluţie. 

Şi, atunci, de ce să continui cercetările? Această meto- 
dă, chiar dacă a primit sfânta parafă a aprobării ştiinţifice, 
aduce doar jumătăţi de soluţii la întrebările mai adânci. Una 
dintre aceste nonsolutii, care adoarme vigilenta ştiinţei, 
rezultă din cunoştinţele deţinute de matematicienii Greciei 
Antice - Euclid, de exemplu, care a trăit în secolele al IV-lea 
şi al M-lea î.Hr. şi a ținut dizertafü în Grecia si Egipt. Euclid a 

scris mai multe manuale, care se ocupau nu doar de întregul 
spectru al matematicii, ci şi de toată geometria, cuprinzând 
proporţiile sau subiecte obscure, cum ar fi „pätratele iratio- 
nale“ şi „stereometria“. Euclid a fost contemporan cu filosoful 
Platon, care, la rândul său, s-a implicat ocazional în politică. 
Se spune că Platon ar fi stat la picioarele lui Euclid si i-ar fi 
ascultat dizertaţiile de geometrie. Prin urmare, ar fi tentant 
să credem că Platon era atât de entuziasmat de geniul mate- 
matic al lui Euclid, încât a hotărât să găsească şi el o aplicare 
practică pentru cunoştinţele sale, realizând proiecte pe care, 
în calitate de politician, ar fi avut posibilitatea să le organize- 
ze. Prin urmare, ce ştia Platon? 

În dialogul Republica, Platon le spune partenerilor de 
discuţie că suprafaţa aparţine geometriei. Într-un alt dialog 
(Menon sau „Despre virtute“) intră chiar în discuţie cu un 
sclav şi foloseşte lipsa de cunoştinţe a acestuia pentru a face 
demonstraţii de geometrie superioară. Însă, abia în Timeus, 
lucrurile încep să capete consistenţă, se menţionează proble- 
ma proporţiilor, a produsului şi a numerelor ridicate la pătrat, 
precum şi ceea ce numim acum „raportul de aur“. Următorul 
citat poate părea incomprehensibil pentru cei care, asemenea 
mie, nu au reuşit să țină pasul cu matematicile superioare. 
Însă dovedește nivelul matematic ridicat al discuţiei care a 
avut loc cu mai mult de 2 500 de ani în urmă. 


Căci, atunci când, din trei numere, fie ele produse sau 
pătrate, cel din mijloc este într-o relaţie cu ultimul şi 
primul, cu cel din mijloc şi, în egală măsură, ultimul cu 
cel din mijloc si cel din mijloc cu primul, rezultă atunci 
că, dacă este mutat cel din mijloc în prima și în ultima 
poziţie şi sunt puşi primul şi ultimul în mijloc, relaţiile 
rămân întotdeauna neschimbate. Dar, dacă numerele 
îşi păstrează aceleaşi relaţii între ele, înseamnă că 
formează împreună o unitate. Astfel, dach pământul ar 
fi să devină o simplă suprafață, fără adâncime, ar fi 
suficient ca un tărâm de mijloč së se unească cu 
celelalte două tărâmuri.** 

Şi continuă tot aşa până îţi plesneşte capul. După ce m-am 
chinuit cu următoarea propoziţie îngrozitoare, am renunţat 
să mai urmăresc explicaţiile matematice ale lui Platon: 


Însă, de vreme ce au apărut noi goluri date de 3/2, 4/3 
şi 9/8 în golurile iniţiale, prin această unificare, toate 
golurile de 4/3 au fost acoperite de golul dat de 9/8 şi 
astfel a rămas în fiecare o mică parte ca gol pe mai 
departe, ale cărei limite sunt legate unele de altele 
într-un raport de 256 la 243.% 


Care este subiectul acestui complicat dialog platonic? 
Crearea Pământului. După ce am petrecut câteva săptămâni 
în compania lui Platon, am ajuns să nu mai înţeleg de ce a 
produs Galileo Galilei o nemaipomenită agitaţie cu „noua“ 
sa doctrină şi de ce Inchiziția creştină a vrut să-l omoare 
în secolul al XVII-lea. Tot ce propovăduia Galilei exista deja 
la Platon - cum ar fi faptul că Pământul este un glob sau că 
planeta noastră orbitează în jurul soarelui. Mai mult de atât, 
la toate acestea, inclusiv la legea gravitaţiei, se făcea referi- 
re în texte indiene antice, mai vechi decât Platon. S-ar părea 
că anticii ştiau cu mult mai multe lucruri decât li se spune 
elevilor noştri din ciclul gimnazial. Gaius Plinius Caecilius 
Secundus (61-113 d.Hr.), care trebuie să-i fi studiat pe Platon 
şi pe Euclid, ne face această demonstraţie impresionantă a 
cunoştinţelor pe care le-a primit de la ei: 


Există o mare dispută între învăţaţi şi oamenii de rând 
dacă pământul este locuit de oameni ale căror picioa- 
re [pe feţele opuse ale globului] sunt îndreptate unele 
spre ale celorlalţi. Cei din urmă întreabă de ce „aceia 
cu picioarele în partea opusă“ nu cad. Ca și cum „aceia 
cu picioarele în partea opusă“ n-ar putea să pună exact 
aceeaşi întrebare despre noi... Pe de altă parte, pare 

un miracol că pământul este un glob, cu toate intin- 
derile nesfärsite ale oceanelor... De aceea, niciodată 

nu este zi sau noapte, în acelaşi timp, peste tot pe 

pământ, căci noaptea vine pe partea opusă celei în care 
străluceşte soarele.* 


Nimic nou sub soare! Prin urmare, rețeaua geometrică 
ce leagă templele greceşti vine oare de la Platon sau de la 
predecesorul său, Euclid? Numai locurilor sfinte li s-a îngă- 
duit să fie construite în puncte determinate geometric? În 
acest caz, de unde au venit aceste puncte? De unde a provenit 
însăşi această geometrie? Care este motivul existenţei acestor 
raporturi de proportionalitate? De ce raportul de aur? Platon, 
Callicles, Chairephon, Gorgias şi Socrate, toţi au participat 
la dialogul lui Gorgias - o adunare într-adevăr intelectuală. 
Înainte de toate, Socrate subliniază că ceea ce are de spus 
reprezintă propria sa convingere, pentru a cărei valoare de 
adevăr este dispus să garanteze. Pe urmă, declară că intelep- 
ciunea geometrică nu este importantă doar între oameni, ci 
a jucat un rol de seamă şi pentru zei. Dar cum au fost trans- 
mise asemenea cunoștințe de la zei la oameni? Acest lucru 
este explicat în a treia carte a Legilor lui Platon. Participanţii 
discută, din nou, despre civilizațiile trecutului. Un atenian il 
întreabă pe Platon dacă crede că ştie cât de mult timp a trecut 
de când au apărut primele naţii şi primii oameni pe Pământ. 

Apoi, este lansată întrebarea dacă poate să existe un miez 
de adevăr în legendele vechi. Deja! Se discuta în mod special 
despre acele legende „ale fostelor numeroase catastrofe care 
au înfrânt omenirea, prin potop şi alte dezastre, cărora doar 
o parte foarte mică din oameni le-au supravietuit“.*! Vorbeau 
despre cum au supravieţuit numai locuitorii regiunilor mon- 
tane, care, după numai câteva generaţii, au uitat tot ceea ce 
era legat de civilizațiile anterioare. Oamenii considerau „ce 
se spunea despre zei ca fiind pur și simplu adevărat şi își 
trăiau viețile ca atare“. Pentru reglementarea vieţii lor după 
potop, a spus Platon, a fost nevoie să se creeze noi reguli şi 
legi, deoarece nu supraviefuise niciunul dintre legiuitorii din 
timpurile apuse. lată un citat din Legile lui Platon (sublinierile 
îmi aparţin): „Dar, de vreme Cé facem legi pentru fiii zeilor 
şi eroi, aşa cum legiuitorii din timpurile trecute, care ei înșiși 

erau descendenţi ai zeilor, au dat legi... nimeni nu va putea să 
ne găsească vreo vină“.t? 

Zeii admirati de greci erau descendenţi ai altor zei, care 
dăduseră legile de la începuturi. Și, atunci, odraslele zeilor 
au dat ordine şi pentru amplasarea geometrică a templelor? 
Prostii! De ce ar fi făcut-o? Şi nici Platon, Socrate şi Euclid nu 
au vreo legătură cu toate acestea. 

Profesorul Neugebauer compară geometria platoniciană cu 
cea euclidiană şi cu geometria din Assur şi Egipt. Şi găseşte 
prea puţine lucruri la Platon, care să nu apară în alte părţi.* 
Şi profesorul Jean Richter descoperă în alinierea templelor 
din Grecia Antică o geometrie care exista cu mult timp inain- 
tea lui Euclid.“ Numai întrebarea privind motivul necesităţii 
unor asemenea dispuneri geometrice rămâne fără răspuns. 
Aceste descoperiri academice fac realmente redundante orice 
alte întrebări. De această dată cel puţin, răspunsul „cel mai la 
îndemână“ face alte posibile răspunsuri o pierdere de vreme. 
Dă-mi voie să formulez cât se poate de clar: matematicienii 
greci antici nu au putut să aibă vreo legătură cu dispunerea 
geometrică a siturilor sacre, deoarece aceste locuri erau con- 
siderate sacre cu mii de ani înainte să se nască aceşti mate- 
maticieni. Nici Euclid, nici Platon, nici Socrate nu au avut vreo 
legătură. Cunostintele matematice ale grecilor cu învăţătură 
de carte au fost uimitoare, dar ei nu au dat ordine, nici politi- 
ce şi nici de vreun alt gen, pentru a spune unde să fie con- 
struit un templu, căci aceste temple existau deja acolo unde 
se aflau de foarte mult timp. Şi - ca să ajungem la întrebarea 
centrală - cum a luat naştere reţeaua geometrică clară de pe 
întregul cuprins al Greciei? 

Poveştile încep cu „a fost odată ca niciodată...“ Eu aş vrea 
să încep puțin diferit: „să presupunem...“ că, într-un moment 
îndepărtat din trecut, extratereştrii ne-au vizitat pământul. 
Aceştia au fost zeii. Ei au reuşit să aibă copii: titanii şi uriaşii 
care au străbătut pământul. Aceştia au fost masacrați şi au 
fost creați noi zei - personaje mitologice cum ar fi Apollo, 
Perseu, Poseidon şi Atena. Ei şi-au împărţit pământul şi au 
reînceput să dea naştere unor progenituri. 

Cine știe a câta generaţie îndepărtată a acestor zei a fost 
în continuare capabilă să-i impresioneze pe oamenii grei de 
minte cu realizările ei tehnice. Avea arme superioare şi, mai 
ales, putea să zboare! Este adevărat că maşinile ei nu mai 
erau decât nişte monştri zburători zgomotosi, rău mirositori, 
dar zburau şi acest fapt era suficient pentru a-i impresiona 
pe supuşii plini de admiraţie. Cine se ridică în aer trebuie să 
fie divin! Pe de altă parte însă, aceste căzi zburătoare aveau 
nevoie de combustibil, chiar dacă nu era vorba decât des- 
pre puţin ulei, cărbune sau apă pentru un motor cu abur. 
Piloții ştiau exact cât de departe puteau să ajungă înainte să 
fie obligaţi să realimenteze. Este posibil să fi existat tipuri 
diferite de vase zburătoare pentru călătorii mai lungi sau mai 
scurte (cel puțin asta se spune despre vehiculele zburătoare 
din India antică). 

Pentru zei a fost foarte convenabil că oamenii au fă- 
cut locuri sacre în onoarea lor, căci acolo puteau să adune 
„ofrandele“; iar „muritorii“ erau şi suficient de supuşi pentru 
a-i sluji pe „nemuritori“ cu tot ce le stătea în putinţă. Şi ast- 
fel, întreaga lume a devenit Shangri-La pentru ei. Era abso- 
lut logic ca locurile sacre să apară la aceleaşi intervale, căci, 
după un anumit număr de mile, născocirile zburătoare aveau 
nevoie de realimentare. lar, din momentul în care au fost 
amenajate, locurile grandioase unde se aduceau jertfe zeilor - 
sau poate ar trebui să spunem staţiile de auto-service - au şi 
rămas acolo unde se aflau. 

Familiile zeilor şi câţiva prieteni apropiaţi cunoşteau de 
asemenea poziţiile acestor staţii de auto-service: dacă zbori 
de la Delphi într-un unghi de X, pe o distanţă de 64 km, 
ajungi la Y. Zbori mai departe 64 km în linie dreaptă şi ajungi 
la Z. Nimic mai simplu. Astfel, reţeaua geometrică rezultă cât 
se poate de natural din „punctele de realimentare“ sau din 
„staţiile de service“. Şi, în mod firesc, distanţele sunt ace- 
leaşi, de vreme ce rezervele trebuie refăcute după un anu- 
mit număr de kilometri parcurşi. La urma urmelor, niciun 
zeu nu putea să se rătăcească, niciun membru de familie nu 
putea să aibă de suferit în timpul călătoriei din cauză că o 

distanţă era prea mare şi maşina zburătoare rămânea deodată 
fără combustibil. 

Am început această secţiune a cărţii doar de la o ipoteză. 
Nu cunosc nicio altă ipoteză care poate să rezolve mai simplu 
şi mai elegant enigma reţelei geometrice din Grecia. Singura 
condiţie este să se accepte ideea că, odinioară, „descendenţii 
zeilor“ au călcat într-adevăr pe pământ. lar, dacă ştii să cauţi, 
poți să găseşti oricât de multe poveşti străvechi, care să spri- 
jine această ipoteză. 

Chiar și la multă vreme după ce familiile zeilor degene- 

raseră, unii dintre aceşti paraziți au mai reuşit să exploateze 
lipsa de cunoştinţe a oamenilor. In-prima sa carte, Herodot 
descrie orașul Babilon, dând detalii precise cu privire la di- 
mensiunile sale si la alte asemenea aspecte. În centru, spune 
el, se ridica odinioară un templu dedicat lui Zeus (Belos), 
„cu porţi de fier care existau şi în vremea mea“. Acest tem- 
plu avea opt tumuri, construite unul peste altul. Intrarea în 
acest turn înalt era o scară care înconjura exteriorul tuturor 
acestor turnuri. 

Pe turnul cel mai înalt, se afla „un mare templu şi, înă- 
untru, un pat mare cu un baldachin încântător, iar, alături, o 
masă de aur“. Nimeni nu avea voie să intre acolo, cu excepţia 
unei femei foarte frumoase, care era aleasă. Aceasta era rân- 
duiala, i-au spus preoţii lui Herodot, deoarece zeul în per- 
soană intră în templu şi doarme în pat „şi ceva asemănător 
se petrece, potrivit învățăturilor egiptene, în Teba egipteană. 
Și acolo, o femeie frumoasă doarme în templul lui Zeus din 
Teba. Se spune că aceste femei nu aveau niciodată rapor- 
turi sexuale cu muritori. Acelaşi lucru este valabil şi pentru 
preotesele zeului din Patara, Lycia, la apariţia acestuia. Când 
zeul îşi face apariţia, o femeie este închisă împreună cu el în 
templu peste noapte“. 

Exact acelaşi lucru s-a petrecut şi în turnurile înalte ale 
tempielor indiene. Şi cu acelaşi scop, popoarele din America 
Centrală au construit piramidele în trepte, cu o încăpere în 
vârf. Este cât se poate de clar de ce era nevoie de turnuri şi de 
Piramide: personajele soseau pe calea aerului! 

În vremea lui Herodot, nu mai existau familiile zeilor, 
căci, altminteri, ar fi scris despre vasele lor zburătoare. Însă, 
în timpurile anterioare, lucrurile se petrecuseră exact cum 
i-au povestit preoţii babilonieni. Zeii se delectau cu femei 
şi bărbați, ici, acolo şi cam peste tot. Când zeii au început 
să-şi facă apariţia din ce în ce mai rar şi, în cele din urmă, au 
încetat cu totul să mai vină, viclenii preoţii au întors întreaga 
Shangri-La în propriul lor avantaj. De-acum, lor trebuia să li 
se aducă ofrande, lor trebuia să li se aducă fecioare și băieţi 
tineri şi lor trebuia să li se ofere aur și diamante. După câteva 
generaţii, preoţii nici nu au mai știut cum începuse totul - dar 
de ce ar fi renunţat la o activitate atât de lucrativă? 

Însă chiar şi înaltul preot era marcat de nesiguranța co- 
tidiană. Cunoştea din tradiţii puterea zeilor, chiar dacă nu 
înţelegea nimic din ea. Şi nu ştia când s-ar fi putut întoarce 
un zeu. Atunci, nu era, oare, mai bine să exploateze poporul 
doar cât să-şi păstreze propria putere? Şi să adune comori pe 
care să le închine zeilor la întoarcerea lor? Aceste lucruri în 
mod sigur le-ar fi îmbunat pe acele fiinţe cereşti şi incompre- 
hensibile, nu? 

Dar, la bun început, aceste ipoteze se bazează pe faptul 
că, în Antichitate, existau care zburătoare. În mod sigur, se 
poate demonstra că aşa au stat lucrurile din literatura antică. 

Regele indian Rumanvat, care a domnit cu mii de ani în 
urmă, a pus să i se construiască o „corabie celestă“, cu care să 
poată fi transportate mai multe grupuri de oameni în același 
timp.‘ În epopeile indiene Ramayana si Mahabharata există 
cel puţin cincizeci de pasaje care se referă explicit la ma- 
sini zburătoare, iar Cartea Regilor din Etiopia descrie carul 
zburător al regelui Solomon, indicând chiar și viteza cu care 
putea să zboare.” M-am ocupat deja, pe scurt, de zboru- 
rile regelui Solomon cu câteva pagini în urmă. Știm despre 
zborurile sale la regina din Saba, în Yemenul zilelor noastre. 
Însă viaţa amoroasă a lui Solomon este cu mult mai complexă. 
Dă-mi voie să explic pe scurt: titlul oficial al cărţii etiopiene 
a regilor este Kebra Negest. Originile sale nu sunt cunoscute, 
dar această mare lucrare a fost tradusă din etiopiană în arabă 


“128 | ODISEEA ZEILOR 


în anul 409 d.Hr. Chiar de la început, aici se vorbeşte despre 
relaţia de dragoste dintre „Makeda“, regina Etiopiei, şi regele 
Solomon al Israelului. Potrivit acestor relatări, Solomon, care 
şi-a arogat monopolul înţelepciunii, era un playboy insatia- 
bil, care nu se limita la femeile din ţara lui pentru a-şi oferi 
plăceri. Şi-a adus şi femei de la distanţă mare de frontierele 
sale. Regina Etiopiei, la rândul ei, auzise de Solomon, inclu- 
siv că era bogat şi chipeş. Aşa că a pregătit o expediţie către 
Ierusalim. A inseuat 797 de cămile şi a încărcat o mulţime de 
măgari. Şi-a întins tabăra în faţa zidurilor Ierusalimului si 
Solomon a fost într-atât de înrobit de graţia şi de frumuseţea 
ei, încât a pus să i se trimită cele miai bogate daruri: 


A onorat-o şi i-a oferit adăpost într-un palat regal 
aflat foarte aproape. I-a trimis mâncare pentru mesele 
de seară şi de dimineaţă şi în fiecare zi cincisprezece or 
(o unitate de măsură evreiască antică) de făină de grâu 
fină, din care se făcea pâinea pentru 350 de oameni. De 
asemenea, veselă din porțelan, 10 boi ingräsati şi 50 de 
ci. Apoi, vin şi, în fiecare zi, unsprezece veşminte 
orbitoare." 


Darurile şi-au atins scopul si Solomon a sedus-o complet 
pe frumoasa regină. Şi la plecarea ei a făcut risipă: „I-a făcut 
daruri din toate splendorile şi bogăţiile pe care şi le-ar putea 
dori cineva, veşminte orbitor de frumoase şi toate splen- 
dorile dorite de ţara Etiopiei. Cu tot cu o căruţă care zbura 
prin aer...“% 

Cronicarul care a consemnat Kebra Negest face diferenţa 
clar între vehiculele cu roţi care se deplasează pe pământ şi 
0 căruţă care zboară prin aer. Solomon voia ca iubita să-l 
viziteze des, fără să fie nevoită să organizeze expediţii com- 
plexe de fiecare dată. La nouă luni şi cinci zile de la prima lor 
întâlnire, regina a dat naștere unui băiat, căruia i-a dat nu- 
mele Baina-lehkem. Când acest prinţ a ajuns la vârsta de 22 
de ani, şi-a vizitat pentru prima oară tatăl, la Ierusalim. Însă 
fiul nu voia doar să-l cunoască mai bine pe Solomon, dorea 

mai mult: Chivotul Făgăduinţei al evreilor. A fost o dorinţă 
a fiului său pe care Solomon nu a putut s-o îndeplinească. 
Era de neconceput ca acest Chivot al Fägäduintei, pe care 
Moise îl primise de la Dumnezeul lui, să fie dăruit etiopieni- 
lor. Însă vlăstarul regal era inteligent. Poruncise să se facă o 
copie perfectă a arcei. Într-o noapte, i-a îmbătat pe preoții 
de la Tabernacolul Templului şi a furat adevăratul Chivot 

al Fägäduintei. A pus în locul lui copia şi evreii nu şi-au dat 
seama de sacrilegiu decât când a fost prea târziu. Pentru că 
Baina-lehkem a zburat cu trofeul câştigat în Etiopia: 


Cäruta a zburat prin aer si toţi oamenii şi animalele 
care se aflau în ea au fost ridicaţi... şi toţi s-au depărtat 
cu căruţa zburătoare, asemenea unei corăbii pe mare, 
asemenea vulturului care zboară fără efort în vânt... 50 


Solomon şi războinicii săi au urmărit căruţa zburătoare, 
dar nu au avut nicio şansă: 


Iar locuitorii ţării Egiptului le-au spus: oamenii din 
Etiopia au trecut pe aici, cu o căruţă ca a îngerilor, şi 
erau mai iuți decât vulturii de pe cer. Locuitorii orașe- 
lor au stat martori... că etiopienii zburau şi că statuile 
zeilor s-au prăbuşit şi s-au sfărâmat şi că obeliscurile 
au fost şi ele distruse...5! 


O maşină zburătoare extraordinară, care făcea chiar şi 
statuile zeilor şi obeliscurile să se prăbușească? Şi de ce 
cäläretii iuți ai lui Solomon nu au fost în stare să-l prindă din 
urmă pe Baina-lehkem? Kebra Negest ne dă răspunsul: au 
zburat cu căruţa fără să le fie rău sau să sufere, fără să le fie 
foame sau sete, fără să năduşească sau să ostenească, străbă- 
tând o distanţă de trei luni într-o singură zi.‘? 

Nu este puţin lucru. Dacă presupunem că într-o zi se 
poate străbate o distanţă de 40 km, aceasta inseamnä 3 600 
km în trei luni. Această distanță a fost străbătută de căruța 
zburătoare într-o singură zi. Inexplicabil. După cum am spus 

deja, Kebra Negest mai menţionează vizite ale lui Solomon la 
regina din Saba, în Yemenul din zilele noastre, prin urmare, 
limitele dintre regina Etiopiei şi regina din Saba sunt fluide. 
Poate se face referire la una și aceeaşi amantă. 

Aceasta este o dovadă literară a călătoriilor aeriene 
preistorice, însă nu au fost descoperite niciodată resturi ale 
acestor aparate de zbor. Şi nu este surprinzător, Prin compa- 
ratie, ultimul război mondial este doar la 65 de ani distanţă 
în timp de noi şi toate ţările implicate probabil că au folosit, 
în total, mii de avioane. Unde sunt rămăşiţele lor azi? În afara 
celor din muzee, nu a mai rămas nimic. Natura nu preschim- 
bă doar templele în ruine, preschimbă în färänä si tehnologia 
Antichității. 

Am demonstrat caroiajul geometric care acoperea com- 
plet Grecia Antică. Am sugerat că aparate zburătoare sunt 
răspunzătoare pentru repetarea distanțelor egale, deoarece 
tehnologia lor limitată nu permitea pur și simplu zboruri 
mai îndelungate. Zeii şi descendenții lor erau obligaţi să facă 
opriri „la standuri“, pentru realimentare. Dar mai este posibi- 
lă o soluţie pentru caroiajul geometric care acoperă Grecia. 

Voi presupune că ipoteza mea generală este legată de 
familie: cu multe mii de ani în urmă, extratereștrii au vizitat 
pământul. Însă nu au plecat înainte să lase dovezi ale existen- 
tei lor. Să presupunem că dovezile au constat dintr-un fel de 
„capsulă a timpului“, indestructibilă pe mii de ani. Înăuntru, 
ar fi trebuit să se precizeze: „Am fost aici... din galaxia... folo- 
sind tehnologia... am găsit forme inteligente de viaţă... le-am 
instruit... ne-am continuat călătoriile... ne vom reîntoarce în... 
mii de ani“. Oriunde ar fi ascuns această capsulă a timpului, 
călătorii spafiali din urmă cu mii de ani ar fi trebuit să se 
asigure suplimentar că fiinţelor umane din viitorul îndepărtat 
avea să le treacă prin minte s-o caute. Cum îi determini pe 
Oameni care vor trăi peste mii de ani în viitor să facă un lucru 
despre care nici măcar n-au habar? 

Last indicii atât de evidente încât fiinţele omeneşti din vii- 
tor să nu poată să le treacă cu vederea. Oamenii din Epoca de 
Piatră din Grecia Antică i-au crezut pe extratereștri zei. Noi 

ştim azi că nu există zei, însă străbunii noştri îndepărtați nu 
au avut această capacitate de înţelegere. Oamenii aceia voiau 
să-i venereze pe zei, le-au închinat construcţii, astfel încât 
descendenţii lor să-și amintească întotdeauna zeii. În regulă, 
au zis „zeii“, dar veţi construi aceste locuri sfinte exact acolo 
unde vă vom spune noi să le faceți. În acest fel, a fost reali- 
zat modelul geometric de pe întinderea Greciei, cu aceleaşi 
distanţe identice între un loc şi altul şi cu aceleaşi unghiuri. 
Ce rost avea acest lucru pentru „zei“? Ştiau că şi fiinţele ome- 
neşti ale viitorului vor ajunge să zboare într-o bună zi, că vor 
topografia şi cataloga planeta. Mai devreme sau mai târziu, 
trebuie să trezească atenţia oamenilor viitorului că e ceva 
ciudat legat de locurile sacre din Grecia. În mod invariabil, 
trebuia ca omul viitorului să se împiedice de modelul geome- 
tric şi să observe că oamenii din Epoca de Piatră nu ar fi putut 
să proiecteze aşa ceva. Le lipseau instrumentele topografice 
pentru aceste lucruri. La urma urmelor, Grecia este o ţară 
montană, având coaste foarte neregulate. Multe distanţe, cum 
ar fi cea de la Delphi la Creta, de exemplu, nu erau vizibile cu 
ochiul liber. Trebuie să fi existat un plan. Dar al cui? 

În consecinţă, era obligatoriu să se pună tot felul de în- 
trebări. Inclusiv: oare străbunii noştri au avut vizitatori din 
spaţiu? Extratereştrii au fost învățătorii străbunilor grecilor? 
Trebuiau să apară şi obişnuitele contraargumente care, la 
un moment dat, să culmineze cu întrebarea: dacă au existat 
extratereştri, unde sunt dovezile? La urma urmelor, extrate- 
reştrii nu au plecat pur şi simplu fără să lase dovezi obiective. 

Acesta este punctul în care caroiajul geometric din Grecia 
trebuia să-şi împlinească scopul. Şi exact acesta este punctul 
în care se află omenirea astăzi. Acum, trebuie analizată cu o 
judecată ştiinţifică rece întrebarea: potrivit cărui model tre- 
buie să începem să căutăm capsula timpului veche de mii de 
ani, apartinändu-le acestor „zei“? 

Trăim în mileniul trei. Zeii au dispărut de mult. Însă 
moştenirea lor dăinuie încă. A sosit vremea să căutăm aceste 
mesaje preţioase. 

Capitolul 4 
Încurcătură troiană 


Dacă soarele răsare în vest, verificä-fi busola! 


- Zicătoare populară 


La finele secolului al VIII-lea î.Hr., în Grecia, trăia un poet 

al cărui nume este cunoscut acum în întreaga lume, dar în 
privinţa căruia nimeni nu ştie nimic sigur: Homer (Homeros 
în greacă), autorul epopeilor fantastice /liada si Odiseea. 
Cercetările au demonstrat că Homer era originar din Asia 
Mică şi că era probabil cântăreţ sau menestrel rătăcitor. Se 
spune, de asemenea, că era orb. Ceea ce rămâne în continuare 
un mister este de unde a obţinut acest menestrel orb cadrul 
pentru poveştile sale, „informaţiile din interior“ pentru ambi- 
tioasele sale legende? iada şi Odiseea constau din 28 000 de 
versuri - deloc rău pentru un poet orb. Se consideră că poezia 
greacă a început cu Homer; el se află „la originile literaturii 
greceşti şi cu el începe istoria cugetării europene“.! 


Însă nici Homer nu şi-a născocit legendele pornind de 
la zero. Experții cred că versiunile scrise ale legendelor sale 
urmează o veche tradiţie orală şi că, la originile sale, este 
ascunsă „o tradiţie folclorică foarte veche“.? 

Şi care este subiectul acestei „tradiţii folclorice foarte 
vechi“? 

În Iliada, sunt descrise bătălii, arme ciudate şi faptele 
unor eroi, personajele fiind atât zei, cât şi oameni. În cân- 
tul al optulea, citim despre „cai zburători“ care zboară de 
colo-colo „între pământ şi cerurile presărate cu stele“. Aceste 
animale divine rămân invizibile mulțumită unei neguri sau 
Ce, Stăpânul mărilor, Poseidon, se deplasează pe deasupra 

apelor graţie unui atelaj de cai zburători, astfel încât nici mă- 
car osiile carului său nu ating valurile. Am o mare slăbiciune 
faţă de poveştile de acest gen. Bineînţeles, totul se reduce 

la iubire, onoare rănită şi - într-o măsură mai redusă - la 
războiul troian. 

Lucrurile stau diferit în cazul Odiseei. Aici, citim aventu- 
rile înfricoşătoare ale lui Odiseu. Împreună cu tovarăşii săi 
războinici, cucereşte în cele din urmă Troia şi, după douăzeci 
de ani, se întoarce, într-un târziu, în patria sa, Itaca. Povestea 
evoluează în jurul lui Odiseu: el povesteşte, la persoana întâi, 
loviturile sorții pe care zeii au găsit de cuviinţă să i-o hä- 
răzească, dar şi faptele sale eroice şi vicleşugurile care i-au 
permis să trăiască. Filologii îl consideră pe Odiseu un „perso- 
naj străvechi de legendă“? Şi întreaga povestire are, desigur, 
„natura unei fabule“.+ Mult timp, nimeni nu s-a gândit că ar 
fi fost posibil să se fi bazat pe întâmplări reale, până când 
Heinrich Schliemann (1822-1890), cu Homer in mână, a des- 
coperit orașul Troia. Dar vom reveni mai târziu la aceasta. 

Nu vreau să analizez Odiseea aşa cum am făcut cu 
Argonautica. S-a scris, deja, suficient despre ea. Însă, trebuie 
să dau câteva puncte de referinţă pentru înţelegerea acestei 
povești cutremurătoare. 

Odiseu (în latină, Ulise sau Ulixe) este regele Itacăi. 
Împreună cu tovarăşii săi, pleacă să cucerească Troia, deoa- 
rece frumoasa Elena din Sparta a fost „răpită“ şi dusă acolo. 
Pe drumul de întoarcere, flota lui Odiseu, care la început 
numără douăsprezece corăbii, nimereşte dintr-o aventură în 
alta. Mai întâi, eroii sunt aruncaţi pe Capul Malea, apoi sunt 
obligaţi să debarce pe insula ciclopilor. Unul dintre aceş- 
tia, Polifem, îi ţine prizonieri pe Odiseu şi pe tovarăşii săi în 
peştera lui, mâncând doi din ei în fiecare zi. În cele din urmă, 
Odiseu reuşeşte să-l orbească pe ciclop cu un vătrai înroşit în 
foc şi evadează împreună cu restul echipajului său. (Trebuie 
menţionat în treacăt că acel ciclop îl fütreabä pe Odiseu care 
îi este numele, dar el minte şi -spune că îl cheamă „Nimeni“. 
După ce este orbit, Polifem îi cheamă la el pe ceilalți ciclopi şi 
le strigă: „Nimeni mi-a făcut asta!“) 

Apoi, Odiseu şi tovarăşii săi trebuie să facă faţă ademe- 
nirilor sirenelor şi vräjitoarei Circe, care îi transformă pe toţi 
membrii echipajului în porci. După aceea, Odiseu vizitează 
Hadesul - lumea cealaltă, a morţilor -, unde are ocazia să 
vorbească nu numai cu mama sa moartă, ci şi cu alte perso- 
naje celebre, de mult despărțite de viaţă. În cele din urmă, 
corabia trebuie să treacă printre două terori feminine, Scila 
şi Caribda. Despre Caribda se spune că ar fi fost aruncată în 
mare de un fulger al lui Zeus şi, de atunci încoace, de trei ori 
pe zi, înghite cantităţi imense de apă, pe care le scuipă după 
aceea. Sora ei, Scila, nu este nici ea mai prejos. Este descrisă 
ca fiind un monstru cu înfăţişare de câine, care înhaţă mari- 
narii aflaţi în trecere şi îi devorează încet. Ea răpeşte imediat 
şase din oamenii lui Odiseu. 

Restul echipajului ajunge pe insula Trinacria și, din cauză 
că oamenii sunt înfometați, omoară câteva vaci. Din neferi- 
cire, însă, vacile îi aparţin lui Hiperion, titanului soare, care i 
se tânguieşte furios lui Odiseu şi, apoi, spulberă amândouă 
corăbiile şi echipajul cu un singur fulger. Numai Odiseu 
supravieţuieşte. Se ţine de nişte scânduri şi, după câteva 
zile, este aruncat de valuri pe insula Ogygia, apartinändu-i 
lui Calypso, care, în ciuda frumuseţii sale, locuieşte într-o 
peşteră. Calypso îl räsfatä de Odiseu şi îl imploră să rămână 
cu ea, oferindu-i în schimb nemurirea. Timp de șapte ani, 
Odiseu se bucură de o viaţă frumoasă, dar, în cele din urmă, 
se plictiseşte să fie sărutat şi venerat la nesfârşit. Trist, se 
aşază pe plajă şi visează la ţara lui. Atunci, trece în zbor pe 
acolo Hermes, care îi porunceste lui Calypso să-l elibereze 
pe Odiseu. Acesta primeşte uneltele necesare să-şi con- 
struiască o plută şi pleacă pe mare din cuibul de dragoste 
al lui Calypso. Însă zeul mării, Poseidon, al cărui fiu, ciclo- 
pul, fusese păcălit de Odiseu, vine cu carul său înaripat şi-l 
aruncă pe Odiseu în apă. Dacă n-ar fi reuşit să se dezbrace 
de hainele grele sub apă, s-ar fi înecat. Două zile mai târziu, 
este aruncat de valuri, epuizat, pe plaja insulei Drepane. După 
ce rămâne scurt timp cu un porcar, cu ajutor divin, ajunge, în 
cele din urmă, în Itaca, după o absenţă de 20 de ani. 

Aceasta este povestea în linii mari. Pentru că în Iliada 
şi Odiseea există numeroase detalii geografice, ca şi în 
Argonautica, cercetătorii s-au întrebat pe unde a călătorit 
Odiseu. În care mare s-au petrecut aventurile sale? Unde se 
află insulele menţionate? Unde sunt situate îngrozitoarele pe- 
ricole Scila şi Caribda? Au fost exprimate peste 100 de opinii 
diferite şi au fost realizate în jur de 70 de hărţi, iar fiecare 
cercetător a fost sigur că trasase corect călătoria lui Odiseu. 
În funcţie de versiunea aleasă, Odiseu a ocolit pe mare Asia 
Mică, a ocolit apoi insulele britanice sau a ajuns tocmai până 
în America de Sud. S-a sugerat şi că Odiseea şi Argonautica 
sunt una şi aceeaşi călătorie sau că rătăcirile lui Odiseu au 
avut loc în altă parte, nu pe pământ. 

Cea mai logică sugestie vine din partea fraţilor germani 
Hans-Helmut şi Armin Wolf. Ei au reuşit să reconstituie o 
rută pentru care timpul necesar călătoriei corespunde lo- 
curilor de pe traseu. Pe de altă parte, autorii nu pretind că 
„Odiseu din legendă a vizitat un loc sau altul“, ci doar că acea 
călătorie pe mare, pe care o descrie Homer, poate fi clar aso- 
ciată cu un traseu în Marea Mediterană. Cu toate că rezultatul 
anilor indelungati de cercetări este cu siguranţă consistent şi 
convingător, mă întreb cum a putut Homer cel orb să cunoas- 
că traseul cu o asemenea precizie. 

În Odiseea, insula Creta este menţionată si ea cu numele, 
deşi fără vreo referire la robotul Talos. Homer ştia de Talos 
din Argonautica sau nu? Sau robotul i s-a părut ceva prea 
exagerat? Nu-mi vine să cred aşa ceva, date fiind celelalte 
„fantezii“ care apar în Odiseea. Homer le atribuie zeilor toate 
genurile imaginabile de arte magice, inclusiv carul zburător 
al lui Poseidon, însă nu apare nicio referire la Lâna de Aur. În 
ciuda tuturor combinațiilor la care se dedau zeii, Odiseea nu 
conţine nimic din genul ştiinţifico-fantastic al Argonauticii. 

Troia se află în centrul războiului descris în Iliada, fi- 
ind singurul loc care nu face parte dimreţeaua geometrică a 
Greciei Antice. Nu a fost inclusă în rutele antice ale zeilor? 

În orice caz, soarta Troiei este de: escrisä de toţi istoricii greci 
antici și asediul trebuie să fi avut loc cândva între 1194 şi 

1184 î.Hr. Troia trebuie să fi fost foarte veche, căci numele 
oraşului este derivat din cel al miticului erou „Tros“ (tatăl lui 
Dos, bunicul lui Laomedon, străbunicul lui Priam din Troia). 
La origini, oraşul a purtat alte nume: Ilium, Ilion şi Troas. Se 
spune de asemenea că şi Apollo a ajutat la construirea zidu- 
rilor sale de apărare de proporţii ciclopice. Prin urmare, Troia 
are o origine la fel de „mitică“ precum şi alte centre sacre ale 
Greciei, pe care le-am menţionat deja. Şi atunci, de ce poziţia 
geografică a sitului excavat, considerat astăzi ca fiind Troia, 
nu corespunde reţelei geometrice a zeilor? Oare Troia desco- 
perită de Heinrich Schliemann nu este una şi aceeaşi cu Troia 
din mitologie? D 

Agamemnon apare si el în Odiseea şi se spune că ar fi fost 
înmormântat, împreună cu mai mulți dintre tovarășii săi, în 
Micene care, spre deosebire de „Troia“, face parte din rețeaua 
geometrică. Aceasta îmi oferă o pauză de gândire. 

Potrivit legendei, regiunea din jurul Troiei fusese stăpânită 
cândva de un rege cretan, pe nume Teucros. Poporul său se 
numea teucrian. Însă, mai apoi, a sosit fiul regelui singuratic, 
Dardanos, care a întemeiat o mică aşezare. 

Regiunea a fost numită în curând Dardania (Dardanele) 
după numele lui și, pentru că pe fiul său îl chema Tros, 
aşezarea a fost numită şi Troas sau Troia. Deoarece fiul cel 
mare al lui Tros avea numele Ilos, citadela de pe deal a fost 
numită şi Ilion sau Nios, de unde şi numele poemului lui 
Homer, Iliada. 

Legenda modernă spune că Heinrich Schliemann a venit cu 
Iliada în mână să redescopere acest oraş străvechi. Desigur, 
îmi plac foarte mult poveştile de acest gen: cineva susţine, 
împotriva opiniilor tuturor experţilor, că bătălia Troiei a lui 
Homer a avut loc cu adevărat şi că eroii săi au fost reali. Și, pe 
urmă, chiar găseşte Troia! Extraordinar! Din nefericire, aceas- 
tă poveste nu este tocmai exactă, 

Heinrich Schliemann s-a născut la 6 ianuarie 1822, în 
Neu-Bukov (Mecklenburg), ca fiu al unui preot sărac. Se spune 
că, înaintea împlinirii vârstei de zece ani, scrisese un eseu în 
limba latină despre războiul troian. În anul 1836, a început 

să deprindä negoţul ca ucenic şi, cinci ani mai târziu, a plecat 
către America de Sud ca servitor pe un mic bric, Dorothma. 
Corabia a naufragiat şi supraviețuitorii au fost duşi cu o barcă 
pe coastele Olandei. La Amsterdam, Heinrich Schliemann 

a devenit funcţionar, cu un salariu anual de 15 dolari. Era 
considerat ca fiind foarte chivernisit cu banii, extrem de 
muncitor şi posesor al unei memorii remarcabile. De cum a 
început să stăpânească limba olandeză, şi-a îndreptat atenţia 
către engleză şi franceză. Ulterior, a învăţat şi alte limbi, 
inclusiv rusa şi greaca. La vârsta de douăzeci şi cinci de ani, 
Schliemann a devenit agent comercial independent din punct 
de vedere financiar şi, în anul 1847, şi-a fondat propria firmă 
la Sankt Petersburg. În Rusia, a cunoscut un mare succes 
vânzând indigo, sulf, plumb şi salpetru, asigurându-și un 
venit garantat în numai câțiva ani. Întâmplător, la data de A 
iulie 1850, se afla într-o călătorie de afaceri către California 
şi, astfel, a devenit „automat“ cetățean american (deoarece, 

în ziua fondării sale, tânărul stat a acordat cetăţenia oricui se 
întâmpla să se afle pe teritoriul său). 

Începând din 1858, Schliemann a efectuat călătorii regu- 
late în jurul globului. Îndrăgostit de Homer si absolut convins 
că trebuia ca Troia descrisă în Iliada şi Odiseea să fi existat 
cândva, şi-a stabilit căminul la Atena, în anul 1868. 

Pentru că nu voia să-şi aducă soţia rusoaicä în Grecia, a 
divorţat, a dat un anunţ într-un ziar în căutarea unei par- 
tenere locale si a găsit o fată adorabilä în vârstă de nouä- 
sprezece ani. Credincios lui Homer, și-a botezat primul copil 
Agamemnon. Schliemann, care de-acum avea un capital de 
peste zece milioane de mărci, şi-a continuat călătoriile până 
când... ei bine, până când a descoperit Troia. Însă descoperi- 
rea sa nu a fost realizată chiar atât de ușor pe cât ne lasă să 
credem biografiile populare. 

La numai 4 km de Dardanele, pe un teritoriu care aparti- 
ne astăzi Turciei, se înalță dealul Hissarlik, la doar 7 km de 
coastele Mării Egee. Dealul are importanță strategică, căci 
orice navă care vrea să intre în regiunea Dardanele tre- 
buie să treacă întâi pe aici. Grecii antici numeau acest loc 

„Hellespont“, deoarece este locul în care Helle, fiica regelui 
Athamas, a căzut de pe Lâna de Aur în mare. Atât grecii, 

cât şi romanii, mai târziu, au presupus că Troia lui Homer 
trebuia să se afle pe undeva prin apropiere şi poate chiar sub 
dealul Hissarlik. La numai 4 km sud de acest deal, se află 
satul Bunarbaschi, acesta fiind locul în care experții secolu- 
lui trecut au căutat Troia. Pe de altă parte însă, localnicii au 
afirmat încă dinaintea venirii lui Schliemann că aceşti experţi 
erau pe o pistă greşită, că Troia se afla sub dealul Hissarlik. 
Tocmai această controversă l-a determinat pe anglo-ame- 
ricanul Frank Calvet, care lucra în calitate de agent consular 
atât la Atena, cât şi la Istanbul, să cumpere drepturile pentru 
Hissarlik. Frank Calvet a fost acolo înaintea lui Schliemann 
şi a şi început să excaveze înaintea acestuia, într-o manieră 
diletantă. El a sperat să-i convingă pe directorii de la British 
Museum din Londra să sprijine excavații de mai mare am- 
ploare, dar aceştia au refuzat. 

Aflat la Atena, Schliemann a auzit de intenţiile lui Calvet 
şi s-a hotărât să cumpere dealul Hissarlik. Milionarul 
Schliemann s-a întâlnit cu cosmopolitul Calvet si acesta din 
urmă a renunțat cât se poate de bucuros la Hissarlik, cu tot 
cu bătaia de cap pe care i-o pricinuise. Când s-a aflat ves- 
tea descoperirii tezaurului de aur din Troia, fără îndoială că 
Calvet şi-a tras palme. Schliemann era în mod cert un om 
foarte abil şi acest fapt s-a dovedit în cursul anilor care au 
urmat. A fost cel mai bun în relații publice. 

După ce a încheiat înţelegerea cu Frank Calvet, au trecut 
mai multe luni până când Schliemann a primit acordul gu- 
vernului turc pentru începerea săpăturilor la Hissarlik. În cele 
din urmă, la data de 11 octombrie 1871, cu o echipă de 80 de 
muncitori, au început săpăturile. Schliemann a muncit incre- 
dibil de indärjit si nici măcar vremea din ce în ce mai rece nu 
a putut să-l împiedice. A locuit într-o baracă împreună cu 
soţia sa, care a rezistat bine în ciuda disconfortului, cu toate 
că vântul îngheţat i se părea foarte greu de suportat. 

Abia la 5 iunie, härletul unui săpător s-a lovit de un vas 
din cupru, plin cu obiecte din aur şi argint. Schliemann i-a 

lăsat pe muncitori să ia o pauză neobişnuită şi a ascuns 
comoara de aur în eşarfa soţiei sale. În baracă, a pus desco- 
perirea în ordine, a aşezat o diademă de aur pe capul soţiei 
sale şi a transmis o telegramă pentru a anunţa întreaga lume 
că descoperise „Tezaurul lui Priam“. Firește, unii s-au simţit 
deranjafi; guvernul otoman l-a acuzat de furtul unor obiecte 
de valoare din solul turc şi adversarii invidioşi au afirmat că 
ascunsese el însuși aurul în locul respectiv. 

Schliemann a depășit toate obstacolele cu forţa sa finan- 
ciară şi capacitatea de convingere. A continuat să sape prin 
straturile succesive şi, în curând, întrebarea care se punea era 
nu dacă descoperise Troia, ci care era Troia pe care o desco- 
perise. Era oare Troia lui Homer? 

A scos pe ascuns din ţară presupusul „Tezaur al lui Priam‘ 
şi l-a donat muzeului de „istorie pre şi timpurie“ din Berlin. 
Ruşii l-au dus de acolo în URSS în 1945 ca pradă de război si, 
decenii întregi, au pretins că habar n-aveau de el. Din 1993, 
ruşii şi germanii au purtat tratative cu privire la tezaur, ca şi 
guvernul turc, care ar dori să deschidă un muzeu conținând 
descoperirile în actualul amplasament turistic de la Troia. 

Oare Schliemann chiar a descoperit miticul oraş Troia, acel 
oraş despre care vorbea Homer în Iliada şi Odiseea? Nimeni 
nu este absolut sigur. Troia lui Homer trebuie să fi fost un 
oraş măreț, un loc plin de oameni educați care ştiau să scrie 
şi să citească şi unde erau temple dedicate mai multor zei. 

Arheologii au săpat prin 48 de straturi si au găsit nouă 
„Troie“ diferite - însă în niciuna nu au dat de nici măcar cea 
mai mică tăbliță care să poarte numele oraşului. Singurul text 
descaperit acolo este gravat cu câteva hieroglife hitite. Prin 
urmare, se presupune că Troia nu a fost „un oraş grecesc 
timpuriu, ci a aparţinut unui mediu cultural diferit“, respec- 
tiv unuia hitit. Aceasta ar explica şi de ce Troia nu a făcut 
parte din reţeaua geometrică a zeilor greci. 

Pe de altă parte însă, Schliemanıf a găsit confirmarea de- 
plină a credinţei sale. Când a føst eliberată din ruine o poartă, 
el a spus imediat că aceea era poarta menţionată de Homer 
când îl descrie pe Ahile (cel cu celebrul „călcâi“) urmărindu-l 

pe duşmanul lui, Hector, de trei ori în jurul zidurilor orasu- 
lui. Fundaţiile unei clădiri mai mari au reprezentat pentru 
Schliemann „palatul lui Priam“. Iar, în anul 1872, a crezut 

că descoperise „turnul înalt“ pe care Homer îl menţionează 
în treacăt în al patrulea cânt al Iliadei. Ulterior s-a dovedit 
că acest „turn“ era de fapt o pereche de ziduri paralele fără 
importanţă şi că „palatul lui Priam“ nu era mai mare decât 

o cocină de porci. (Potrivit lui Homer, acest palat avea 50 de 
dormitoare, holuri şi curți.) Şi nici poarta nu ar putea să fie 
cea menţionată de Homer. Cu alte cuvinte, la o analiză rece, 
textul lui Homer nu poate fi forțat să corespundă interpretă- 
rilor pe care le-a impus Schliemanh multora dintre descope- 
ririle sale. 

Cu puţin timp înainte de moarte, Schliemann însuşi a 
ajuns să se îndoiască că descoperise într-adevăr Troia lui 
Homer. Nici noi nu suntem deocamdată absolut siguri de 
acest lucru. Prietenul şi succesorul său la excavații, remarca- 
bilul arheolog Wilhelm Dorpfeld, i-a indicat diverse discre- 
pante. În legătură cu Micene, unde Schliemann a săpat ulte- 
rior, se spune că şi-ar fi acceptat cu graţie greşelile: „Poftim“, 
a spus el odată, „de fapt, nu este scheletul lui Agamemnon şi 
nici tezaurul său? Bine! Atunci să zicem că este primarul!“? 

Începând din anul 1988, o echipă internaţională, condu- 
să de profesorul Manfred Korfmann de la Tiibingen, a fost 
răspunzătoare pentru excavaţiile din Troia. Nu trece nicio 
vară fără să intervină vreo nouă senzaţie. Cei aproape 90 de 
profesori de la diferite facultăţi şi din diferite ţări au certificat 
curând că dealul Hissarlik a fost locuit fără întrerupere de la 
începutul mileniului al II-lea î.Hr. până în perioada romană. 
Chiar și în stratul cel mai de jos, denumit Troia I, avea un zid 
gros de apărare de 2,5 m, cu trei porţi. Următoarele straturi - 
Troia D şi III - conţineau ruinele unor încăperi de locuit şi 
terase, precum şi artefacte din bronz și aur. Din straturile IV 
Și V, datate între anii 2100 si 1800 î.Hr., s-ar părea că troienii 
nu au trăit vremuri prea roze - cel puţin dacă resturile de ali- 
mente pot să constituie un indiciu. Există de asemenea indicii 
ale mai multor incendii. 


ui 


Troia VI a fost cea mai mare şi datarea sa între anii 1800 
şi 1250 î.Hr. ar trebui să o califice drept Troia despre care a 
scris Homer. Cei care au efectuat săpături cred însă că oraşul 
a fost distrus de un cutremur. Pe de altă parte, Troia VI a avut 
câteva palate şi un zid de apărare mai lung şi mai gros decât 
cele ale predecesoarelor sale. Însă nu apare niciun indiciu al 
unui război crud, cum este cel descris de Homer. Ar trebui 
să existe cantităţi mari de vârfuri de săgeți si de sulițe in 
Troia IV, dacă acesta este locul în care a avut loc celebrul răz- 
boi. De asemenea, ar fi fost de aşteptat să se găsească tablete 
gravate, căci scrierea era deja incetätenitä în acel moment. 

Abia când ajungem la Troia VII, datată între 1 200 şi 1 000 
î.Hr., găsim o tabletă mică din bronz, semnificativă, de 2,5 cm 
lungime, gravată cu hieroglife greu descifrabile „luvice“ - o 
limbă înrudită cu hitita. Ar părea să fi fost sigiliul unui ne- 
gustor. Aceasta face să fie din ce în ce mai probabil ca „Troia 
să fie de fapt unul şi acelaşi lucru cu Vilusa“,* după cum scrie 
Birgit Brandau în excelenta sa carte despre situaţia actuală 
a excavatiilor. 


Imaginea 36. Acest cal troian din lemn a fost construit pentru turişti 

imaginea 37. Presupusul amplasament al oraşului antic Troia. În orice caz, aceste construcții 
au fost realizate la o scară mult mai modestă; lipsesc construcțiile monumentale, masive. 


Imaginea 38. Presupusul amplasament al oraşului antic Troia 


Imaginea 39. Si aces! amfiteatru, care datează din secolul al IV-lea î.Hr. nu este mal mare 
decât o scenă de sat 


imaginea 40. În comparaţie cu zidurile Troiei, lată o parte din Zidul Ciclopilor de la Delos. 

Plăci metalice asemănătoare acesteia, 
descoperite la Cuenca, în Ecuador, au o vechime 
de câteva mii de ani 


agui de la Marib, Aen, sonstruit de rona dan Saba 


Fundatiile templului lui Apollo din Delphi. 


Această sculptură sau stelă din 
Copan reprezintă un zeu. Ce ţine 
în mâini? Obiectul în cruce 
dintre picioarele sale ar trebui 
să reprezinte un fel de centură 
zburătoare? Rachetele centură din 
zilele noastre au un aspect similar. 


Această imagine din Olimpia arată 
componenta megalitică a pietrelor. 


Maşina din Anticythera poate fi văzută 
la Muzeul Naţional al Greciei 
din Atena. 


Intrarea (deasupra) si domul (dedesubt aparţinând „Tezaurului lui Atreus” 


din Micene. Nimeni nu ştie ce s-a păstrat aici cândva 


Harta Piri Reis: în capătul de jos, se poate observa conturul 


fără gheaţă al Antarcticii, cu insulele din largul coastelor sale 


Map af 
Piri Reis 


Pe insula Malta, aceste urme ca nişte sine se îndreaptă în toate direcţiile 
Unele dintre ele dispar în adâncurile Mediteranei 


Însă ce este Vilusa? A fost un loc din imperiul hitit, men- 
tionat şi în tradiţiile hitite. Prin urmare, nu este vorba despre 
Troia? Sau Vilusa a fost numele hitit al Troiei? 

Stratul Troia VIII a conţinut numai rămăşiţe nesemnifica- 
tive ale perioadei greceşti (aproximativ 950-85 î.Hr.), cu toate 
că aceasta este perioada în care restul Greciei - Acropole, 
Delphi şi aşa mai departe - a cunoscut cea mai intensă în- 
florire. Pe urmă, în sfârşit, a fost stratul Troia IX, care a mers 
până în jurul anului 500 d.Hr. Acest loc s-a dovedit a fi unul 
şi acelaşi cu locul sacru roman lium. 

A exagerat Homer fără ruşine sau Troia lui Schliemann nu 
este aceeaşi cu Troia poetului? Dar nu doar regiunea dealului 
Hissarlik trebuia să fie luată în calcul: este şi regiunea încon- 
jurătoare. Eberhard Zangger este geo-arheolog - prin urmare, 
un specialist care abordează arheologia din perspectiva unui 
geolog. El şi-a abătut atenţia de la dealul Hissarlik la peisajul 
de-a lungul coastei şi a început să judece. Pe urmă, a citit de 
mai multe ori povestea Atlantidei apartinändu-i lui Platon. În 

" mä, Zangger a început să măsoare, să compare şi 

ucrurile cap la cap în minte. Rezultatul a fost o carte 

la care numeroşi experţi au răspuns cu un interes extraor- 
dinar.’ Eberhard urmăreşte să dovedească faptul că Troia a 
fost, de fapt, Atlantida. Cam exagerat, ai putea să-ți spui, 
să presupună că a rezolvat misterul Atlantidei. Dacă Troia 
şi Atlantida au fost unul şi același loc, de ce Homer scrie 
permanent despre Troia şi războiul troian şi nu foloseşte nici 
măcar o singură dată cuvântul Atlantida? Arheologul ameri- 
can Curtiss Runnels a spus despre cartea lui Zangger că „va 
avea asupra lumii academice acelaşi efect pe care l-au avut 
descoperirile lui Schliemann în urmă cu o sută de ani“.!° Jar 
arheologul britanic Anthony Snodgrass este convins că aceas- 
tă comparaţie, pe care o face Zangger între Atlantida şi Troia, 
este suficient de fondată pentru a merita atenţia mai multor 
domenii specializate. 

Dacă Zangger are dreptate, Atlantida/Troia nu a fost 
distrusă cu 9 000 de ani înainte de Platon, ci abia în anul 
1184 î.Hr. De asemenea, Atlantida nu a dispărut într-o 

singură noapte de cataclism, ci a fost distrusă de războ- 

iul troian. Aceste constatări sunt infirmate de dovezile din 
Troia VI şi Troia VII, care nu au fost distruse de război sau 
de potop, ci de un cutremur. De asemenea, Troia se află pe 
dealul Hissarlik şi, ca urmare, nu avea cum să fie scufunda- 
tă. Aşadar, cum poate Eberhard Zangger să pună semnul de 
egalitate între Atlantida lui Platon şi Troia lui Homer? 

Zangger are ratiunile sale. Rămâne să se hotărască dacă 
sunt sau nu cu adevărat convingătoare. 

Numele „Atlantida“ este bine cunoscut şi, pentru unii, re- 
prezintă fascinația, visul, paradisul, care nu a existat nicioda- 
tă. Atlantida este asemenea tărâmului miraculos al copilăriei, 
o insulă de pace, o legendă cu zâne despre o vreme în care 
lumea era fericită şi populată de oameni lipsiţi de griji. 

Să fie posibil ca Atlantida să însemne mai mult decât o 
simplă näzuintä? Au fost într-adevăr Atlantida şi Troia, aşa 
cum încearcă să demonstreze Zangger, unul şi acelaşi lucru? 
Ce anume îi sprijină ideile, ce anume i le subminează? Dacă 
Zangger greşeşte, înseamnă că Atlantida este în sfârşit moartă 
și îngropată? Lumea a speculat secole de-a rândul în legătură 
cu locul în care s-ar putea afla - şi întotdeauna în zadar. Cine 
a lansat, de la bun început, acest mit al Atlantidei? Ce formă a 
îmbrăcat? De unde provine povestea inițială? 

Capitolul 5 


Atlantida, 5 enigma veche 
de mii de ani ` 3 


Unii oameni vorbesc datoritä experiengei, 
alții nu vorbesc din cauza experienţei. 


- Christopher Morley, 1890-1957 


Să fi fost poate anul 401 î.Hr. În Atena, era în plină desfăşu- 
rare un festival în cinstea zeiţei tutelare. Jongleri şi dansa- 
tori străbăteau străzile şi, la poalele Acropolei, tineri actori 
desfătau mulțimea cu o piesă de teatru. Deasupra, în templul 
Atenei, flacăra sfântă ardea. Aerul era încărcat de miros de 
tămâie şi animale de sacrificiu îngrăşate sufocau străzile 
înguste. În marginea nordică a oraşului, unde se ridica micul 
sanctuar al eroului local Academos, cinci bărbaţi s-au întâlnit 
în curtea interioară răcoroasă a unei case spafioase din piatră. 
Se cunoşteau bine între ei şi petrecuseră deja multe nopţi cu 
discuţii filosofice. Gazda, probabil însuşi Platon, i-a invitat pe 
oaspeţi să se aşeze pe pernele moi. Slujitori tineri le-au servit 
băuturi reci. 


Oare generaţia sa chiar l-a luat în serios pe Platon? Sau 
a fost considerat un profan? Cine erau oaspeţii săi? Oameni 
importanţi și onorabili, al căror cuvânt conta, sau doar nişte 
mori stricate? lată un scurt ghid privitor la participanţi. 


e Platon, fiul lui Ariston, dintr-o familie înstărită. În 
tinereţe, a scris tragedii, până a descoperit calea către 
filosofie prin intermediul lui Socrate. Timp de opt ani 
incheiati, a luat parte la discuţiile lui Socrate. După 

moartea acestuia, Platon l-a vizitat pe Euclid din 

Megara si a studiat matematica şi geometria cu el. 

După ce a rămas scurt timp în locuinţa din oraşul său 

natal, Atena, a călătorit în Creta, Egipt şi Sicilia şi a fost 

prezentat la curtea lui Dionisius din Siracuza. Dionisi- 
us, un tiran, nu avea probabil prea mult timp pentru 
filosofie, pentru că a poruncit ca Platon să fie arestat 
după un dezacord şi l-a dat pe mâinile ambasadorului 
spartan, care l-a vândut ca sclav. După diverse aven- 
turi, cineva i-a răscumpărat libertatea lui Platon, care 

s-a întors la Atena, oraşul lui natal, unde a fondat 

Academia. Platon şi-a petrecut ultimii ani de viaţă în 

cercuri academice superioare și unii dintre elevii săi au 

devenit celebri. Se spune că ar fi murit în timpul unei 
petreceri de nuntă. 

Socrate, fiul sculptorului Sophroniscos din Atena. Este 

considerat fondatorul filosofiei greceşti. Elevii săi 

proveneau din cele mai nobile cercuri ale Atenei. A fost 
condamnat să moară bând „o cupă cu otravă“, din 
cauza presupusului său ateism. Ar fi putut să se 
salveze, dar a refuzat, deoarece credea că decizia 
statului trebuie să o anuleze pe cea a individului. 

e Timeus, astronom şi cercetător al fenomenelor naturale 
din Locroi, sudul Italiei. Potrivit lui Socrate, şi-a „arătat 
valoarea în funcţiile cele mai înalte şi poziţiile cele mai 
onorante din oraș“. Timeus a fost un susţinător al 
învățăturilor şi matematicii lui Pitagora. 

e Critias, un bărbat mai în vârstă, politician deosebit 
de respectat în Atena şi unul dintre cele „30 de că- 
petenii“ ale Atenei. Critias susține de câteva ori că a 
auzit povestea Atlantidei de la bunicul său - pe care îl 
chema tot Critias - şi că ar fi avut documente scrise în 
această privinţă. Critias este înrudit cu Platon dinspre 
partea mamei. 

e Hermocrate, un bine- cunoscut t comandant din 
Siracuza. În cursul räzBöiului peloponesian, a luptat 
de partea Spartei. Ulterior, a fost alungat. (Experții în 

Platon nu s-au pus de acord dacă este vorba despre 
acest Hermocrate sau despre un altul.) 


Prin urmare, băuturile au fost servite, participanţii şi cäfi- 
va ascultători, probabil, şi-au ocupat locurile. Socrate deschi- 
de discuţia pe o notă jovială: 


Socrate: Unu, doi, trei - dar al patrulea, dragul meu 
Timeus, dintre cei care ieri au fost oaspeţi şi astăzi 
sunt gazde, ce se întâmplă cu el? 

Timeus: Nu se simte bine, Socrate, căci, dacă ar fi fost 
după el, nu s-ar fi ţinut niciodatä la distanţă de 
adunarea noastră. 

Socrate: Atunci, nu încape nicio îndoială că este de 
datoria ta şi a prietenilor tăi să-i ţineţi locul. 

Timeus: Desigur. Noi, ceilalți, vom face tot ce ne stă în 
putinţă; căci ar fi pe bună dreptate o întâlnire nereușită 
dacă nu v-am întoarce bucuroşi ospitalitatea de ieri, 
aşa cum se cuvine şi cum merită. 

Socrate: Aşadar, îţi mai aminteşti toate subiectele 
despre care v-am sugerat să vorbiti? 

Timeus: Ne amintim mare parte din ele şi, dacă nu ne 
amintim, oricum te afli aici ca să ne aduci aminte. 
Totuşi, cel mai bine ar fi, dacă nu îţi este cu prea multă 
supărare, să le mai pomenesti în treacăt pe toate, ca să 
ni le însuşim aşa cum se cade.! 


Apoi, aceşti bărbați discută despre regulile care ar trebui 
să fie respectate într-o ţară. Hermocrate își aminteşte că, 
doar în urmă cu o zi, Critias spusese o legendă, dar Socrate 
nu mai era prezent. Îi roagă pe Critias să o repete, astfel încât 
s-o poată analiza mai îndeaproape. Atunci, Critias începe 
un lung monolog, introducerea la povestea Atlantidei. Este 
important să-i urmărim relatarea destul de amplă, deoarece 
dezvăluie o serie de elemente de bază privitoare la originile 
legendei Atlantidei. Vom folosi o traducere germană a profe- 
sorului Otto Apelt, din anul 1922. 


"19 


Critias: Socrate, vei auzi o poveste foarte ciudată, care 
se vrea a fi complet adevărată. Solon, cel mai mare 
dintre cei şapte înţelepţi, ne-a asigurat de aceasta la 
vremea lui. A fost rudă de sânge cu străbunicul meu, 
Dropides, şi foarte bun prieten, după cum mărturisește 
în mai multe rânduri în poemele sale. Odată, i-a spus 
bunicului meu Critias - care, foarte bătrân fiind, mi-a 
transmis mie - că statul nostru atenian a cunoscut 
multe realizări märete si de toată minunea în vremurile 
trecute, pe care trecerea timpului şi succesiunea 
generaţiilor au îngăduit să fie date uitării. Însă, cea mai 
mare dintre toate este una pe care acum ar fi momen- 
tul potrivit să ţi-o spunem, nu doar în chip de multu- 
mire, ci în acelaşi timp si în cinstea zeiţei în această zi 
a sărbătoririi sale, cu vrednicie şi onestitate, fie și în 
forma unui cânt de preamărire. 

Socrate: Bine ai vorbit. Dar ce fel de realizare a fost 
aceasta, de care Critias a aflat de la Solon ca apartinän- 
du-i statului atenian, de nu este menţionată niciunde 
altundeva în istorie? 

Critias: Îți voi spune deci această poveste veche, pe 
care am auzit-o de la un om foarte bătrân. Acesta a 
fost [bunicul meu] Critias, care avea deja aproape 90 de 
ani când eu împlinisem cel mult zece ani. Mi-a spus-o 
de „Ziua Tinerilor“, sărbătoarea apaturiană. Pentru 
tineri, această sărbătoare se petrecea ca întotdeauna. 
Tatii hotărau premii pentru recitarea de poezii. O 
mulţime de poeme de tot felul de poeţi au fost recitate. 
Poemele lui Solon erau noi la vremea aceea, de aceea 
mulţi dintre noi, băieţii, am ales versurile lui să le 
cântăm. Atunci, unul dintre bătrâni i-a împărtăşit lui 
Critias această opinie - nu ştiu sigur dacă chiar credea 
asta sau dacă îi făcea doar un compliment - că Solon 
nu era doar cel mai înţelept, ci gi.cel mai rafinat dintre 
toţi poeţii. Bătrânul - îmi amintesc acest lucru ca şi 
cum s-ar fi petrecut ieri - a i fost cu adevărat foarte 
fericit să audă asta și a răspuns zâmbindu-i: „Da, 

Amynandros, si dacă nu s-ar fi delectat cu poezia doar 
din când în când, ci i-ar fi închinat eforturi şi seriozi- 
tate, la fel ca toţi ceilalţi poeţi, şi dacă ar fi putut să 
încheie ceea ce a adus cu el din Egipt, în loc să fie 
obligat să renunţe din cauza tulburării şi dezordinii 
găsite aici la întoarcere, cred că i-ar fi depăşit pe 
Hesiod, pe Homer şi pe oricare alt poet pe care ai putea 
să-l aminteşti“. „Dar ce fel de poveste a fost aceasta pe 
care a adus-o cu el?“, a întrebat celălalt. „O descriere“, 
a răspuns bunicul meu, „a unei împliniri grandioase, 
care merită s-o depăşească pe oricare alta - una care a 
fost împlinită de Atena, dar care a fost dată uitării 
odată cu trecerea timpului şi cu căderea celor care au 
realizat-o, ai căror urmaşi nu au trăit până îi zilele 
noastre“. „Spune de la început“, i-a replicat celălalt, „ce 
ţi-a spus Solon şi cum şi de unde a aflat-o şi el ca fiind 
o poveste adevărată“.2 


„În Egipt“, a început Critias, „în delta la capătul căreia 
se desparte fluviul Nil, este o regiune care se numeşte 
Saitic, cel mai mare oraş al ei fiind Sais, oraşul unde 
s-a născut regele Amasis. Locuitorii spun că intemeie- 
torul oraşului ar fi fost un zeu, al cărui nume egiptean 
este Neith, dar care se spune că ar fi Atena în greacă. Ei 
mai susţin că sunt binevoitori faţă de atenieni şi, într-o 
oarecare măsură, sunt chiar înrudiţi. Acesta este oraşul 
în care a călătorit Solon, după cum mi-a spus, şi a fost 
primit cu onoruri. Când l-a întrebat pe cel mai învăţat 
dintre preoţi care este originea şi istoria ţării, este cât 
se poate de evident că, asemenea altor greci, nu ştia 
aproape nimic despre aceste locuri. Pentru a-i încuraja 
să împărtăşească informaţii despre trecut, el a început 
să vorbească despre cele mai vechi vremuri ale Greciei, 
despre poveştile lui Phoroneus, presupus cel mai vechi 
om, şi ale lui Niobe şi despre cum, după Marele Potop, 


Tasi 


au rămas numai Deucalion şi Pyrrha; pe urmă, le-a 
enumerat descendenții şi a încercat să respecte întoc- 
mai numărul anilor, legând aceasta de istoria despre 
care vorbea. Apoi, unul dintre preoţi, un om foarte 
bătrân, a exclamat: «O, Solon, Solon, voi, elenii, sunteţi 
încă nişte copii și nu există grec antic!» Când Solon a 
auzit aceasta, a întrebat: «Ce vrei să spui cu aceasta?» 
«Cât priveşte sufletele voastre, toţi sunteţi tineri; căci 
nu cärati cu voi niciunul din gândurile primitive bazate 
pe învățături care trezesc respectul şi nici vreo cunoaş- 
tere cu părul albit de vârstă. Motivul este următorul. 
Numeroase şi de multe feluri sunt distrugerile şi 
catastrofele care s-au abătut asupra rasei omeneşti şi 
care vor mai veni încă: cele mai violente prin foc şi apă 
şi alte catastrofe mai mici din mii de alte cauze. Căci, 
ceea ce se spune în ţara ta, că Phaeton, fiul lui Helios, a 
luat frâiele carului tatălui său, dar nu a putut să ţină 
calea tatălui său, distrugând cu foc mari întinderi de 
pământ şi el însuşi murind lovit de un fulger, pare o 
poveste, dar de fapt este legat de o deviere de la cursul 
obişnuit al corpului ceresc care înconjoară pământul și 
de distrugerea feţei pământului pe perioade îndelunga- 
te, prin mari incendii. Consecința este că toţi locuitorii 
munţilor şi locurilor înalte şi toţi locuitorii regiunilor 
aride vor fi mai afectați de această anihilare decât cei 
care trăiesc lângă râuri şi mări. Însă pe noi, Nilul, care 
este mântuitorul nostru în toate felurile, ne păzeşte 
încă o dată de o asemenea soartă, îndepărtând-o din 
calea noastră. Când, pe de altă parte, zeii potopesc 
pământul cu apă ca să-l curețe, locuitorii regiunilor de 
munte, păstorii şi văcarii, sunt crufati, în vreme ce 
locuitorii oraşelor din ţările voastre sunt duşi în mare 
de torente. În ţara noastră, în schimb, nici în acest caz 
şi nici în vreun alt fel nu se revarsă apă din cer pe 
câmpuri, ci totul se ridică, potrivit firii, de dedesubt. De 
aceea şi pentru aceste motive totul rămâne cum a fost 
şi păstrăm astfel amintirea vremurilor celor mai vechi. 

Însă, potrivit adevărului, lucrurile stau aşa: în toate 
regiunile în care frigul și căldura extreme nu fac acest 
lucru imposibil, există întotdeauna o populaţie, uneori 
mai mare, alteori mai mică. Şi atunci, oriunde se 
întâmplă - fie în ţara ta, fie aici sau altundeva - oriunde 
s-a petrecut ceva magnific sau măreț sau orice trezeşte 
un interes anume se consemnează aici, în temple, în 
documente scrise, păzite împotriva distrugerii încă din 
zorii timpului. La voi şi la alte popoare este altfel. Abia 
de v-aţi creat scrierea şi toate celelalte lucruri pe care 
le cere civilizaţia, că cerul îşi deschide din nou zăgazu- 
rile şi revarsă torente ca o boală, lăsându-i să scape cu 
viaţă numai pe aceia care nu înţeleg nimic din scris şi 
nu au niciun fel de învăţătură. Acesta este motivul 
pentru care întotdeauna, cum s-a şi întâmplat, intine- 
Tiţi fără a şti ce s-a petrecut în timpurile din vechime 
ori în ţara voastră, ori în ţara noastră. Şirul generaţiilor 
voastre, de exemplu aşa cum apare în descrierea ta, 
Solon, aproape că nu se deosebeşte de o poveste 
pentu copii. Pentru că, mai întâi, amintesti un singur 
potop abătut asupra pământului, cu toate că au fost 
mult mai multe înaintea aceluia; în al doilea rând, nu 
ştii că rasa cea mai bună şi mai nobilă de oameni a trăit 
chiar în ţara ta. Dintr-un mic vestigiu al acestei rase 
eşti tu însuţi descendent si întreaga ta ţară. Dar nu ştii 
acest lucru, căci supraviețuitorii şi descendenții ei au 
trecut prin multe generaţii fără să consemneze ceva în 
scris. Căci au fost vremuri, Solon, înaintea celui mai 
mare, celui mai distructiv potop, când comunitatea 
cunoscută acum drept Atena a fost cea mai bună şi cea 
mai splendidă dintre toate nu numai în privinţa 
purtării războaielor, ci şi a felului în care era condusă 
de legi, care erau fără seamăn în lume. Acestui stat al 
tău i-au fost atribuite cele mai mari fapte şi cele mai 
bune statute politice de care am auzit vreodată.» 

Când Solon a auzit acestea, şi-a arătat uimirea şi l-a 
Tugat pe preot să-i spună totul despre aceşti foști 


cetăţeni ai Atenei, de la început până la sfârşit. Însă 
preotul i-a răspuns: «Nu-ţi voi ascunde nimic, Solon, îţi 
voi spune totul, ca un favor pentru tine şi oraşul tău, 
dar, mai presus de toate, din respect pentru zeița care 
şi-a adus contribuţia atât în ţara ta, cât şi în a noastră şi 
a adus progresul pentru amândouă si le-a oferit o 
cultură înaltă: mai întâi, a voastră, cu o mie de ani 
înainte, din sămânţa pe care a primit-o în acest scop de 
la Pământul Mamă şi de la Hefaistos, şi apoi, mai târziu, 
a noastră. Întemeierea statului nostru s-a petrecut cu 

8 000 de ani în urmă, potrivit consemnărilor documen- 
telor din templul nostru. Oamenii despre ale căror legi 
şi fapte ieşite din comun îţi voi povesti pe scurt au fost, 
aşadar, cetăţeni care au trăit în urmă cu 9 000 de ani. 
După aceea, putem să o luăm pe îndelete şi să cântărim 
toate detaliile caracteristice, frunzărind chiar 
documentele.» 


Până în acest punct al monologului, Critias a menţionat 
numele lui Solon de mai multe ori. Cine a fost acest om? Solon 
a fost un străbun al lui Platon, deosebit de respectat (ade- 
seori fiind numit chiar preot). El le-a dat atenienilor o nouă 
Constituţie, iar, în anul 571 î.Hr., a făcut o călătorie în Egipt, la 
Naucratis, port de pe porțiunea canopică a Nilului. La numai 
16 km distanţă, se afla oraşul templu Sais, unde exista o şcoa- 
lă de traducători. Solon a spus că a auzit povestea Atlantidei 
de la un bătrân scrib dintr-un templu, pe nume Sonchis, şi că 
în acelaşi timp a văzut-o scrisă cu hieroglife. După aproxima- 
tiv 650 de ani de la moartea lui Solon, Plutarh a scris o carte 
despre el: Viaţa lui Solon. În ea, Plutarh spune că Solon însuși 
voise să consemneze în scris povestea Atlantidei, însă fusese 
împiedicat de la aceasta de vârsta sa înaintată. 

În introducerea lui, Critias menţionează o conversaţie pe 
care Solon a avut-o în Sais. Ar fi foarte ciudat să-l acuzăm 
pe Critias de invenţii: el povesteşte o experienţă prin care a 
trecut străbunul său, iar Critiăs însuşi este unul din cele „30 
de căpetenii ale Atenei“, politicieni deosebit de respectaţi. De 

ce să fi vrut el să toarne gogosi acestui cerc de persoane? Cu 
toţii erau bătrâni şi destul de înţelepţi încât să răzbată din- 
colo de minciuni. În jurul acestor oameni, stăteau învăţăceii 
şi tot ce spunea el se nota. Nu discutăm aici despre introdu- 
cerea sforăitoare premergătoare unei ipoteze, nici nu vorbim 
despre o republică ideală, după cum se presupune adeseori. 
La urma urmelor, Platon a descris un asemenea stat în cărțile 
sale Legile, Republica şi Politica. Spusese deja totul, aşa că de 
ce ar fi avut nevoie de o altă insiruire de minciuni legate de o 
oarecare Atlantidă? 

În plus, Critias pare să ştie foarte bine ce spune. El enu- 
meră detalii geografice, cum ar fi locul în care se ramifică 
Nilul, marele oraş Sais, naşterea regelui Amasis şi aşa mai 
departe. Şi confirmă că, la Sais, puteau fi găsite documente şi 
texte referitoare la Atlantida. Mai târziu, vom afla că Solon a 
notat și textul Atlantidei dintr-o inscripţie de pe o statuie sau 
coloană. Poveştile de pe coloane probabil că erau deosebit de 
importante, altminteri, oamenilor nu le-ar fi trecut niciodată 
prin minte să le imortalizeze în acest fel. 

Apoi, Critias le transmite celorlalți cuvintele bătrânului 
preot aşa cum le ştia de la Solon. Acest preot îl asigură că 
egiptenii consemnaseră totul în scris. În unul din aceste texte, 
se relata că odată, înaintea marelui potop, Atena purtase 
război împotriva unei puteri care îşi avea centrul în „Marea 
Atlantică“, căci, în acele timpuri, marea aceasta era naviga- 
bilă, dar atunci, în vremea lui Solon, nu mai era. De ce nu? 
Deoarece, în spatele „Coloanelor lui Hercule“, se afla o insulă, 
de unde se putea trece către alte insule situate dincolo de 
ea şi, de asemenea, până la „uscatul de pe cealaltă parte“. Pe 
urmă, a venit o vreme de „cutremure si potopuri puternice“ 
Şi „o zi şi o noapte pline de întâmplări îngrozitoare“. Insula 
Atlantida dispăruse şi marea de acolo nu mai era navigabilă 
din cauza „întinderilor enorme de noroi care se adunaseră în 
jurul insulei care se scufunda“. Critias încheie această primă 
povestire despre Atlantida cu cuvintele: „Aşadar, Socrate, 
acum ai auzit o variantă foarte scurtă a povestii pe care mi-a 
spus-o bunicul meu Critias şi pe care a auzit-o de la Solon“. 

Ca şi cum şi-ar fi cerut scuze, Critias adaugă că îşi pe- 
trecuse noaptea dinainte amintindu-și totul, căci, spune el, 
ceea ce înveţi la tinereţe îţi rămâne în memorie. După aceea, 
bărbaţii discută subiecte de astronomie, geometrie şi despre 
facerea lumii. În zilele noastre, astrofizicienii discută despre 
„Crearea timpului“ şi, în dialogul Timeus al lui Platon, este 
exprimat un punct de vedere similar: „Timpul a apărut odată 
cu universul, astfel încât amândouă, făcute simultan, vor fi 
desfăcute în acelaşi timp...“ 

Ştiinţa noastră nu este nici măcar cu o iotä mai isteatä. 

Doar atât ne spune Antichitatea despre Atlantida? Nu, 
acesta este doar începutul! A doua zi, același cerc de băr- 
baţi se reuneşte din nou. Între timp, Critias pare să-şi fi pus 
hârtiile în ordine. Timeus deschide discuţia şi îl îndeamnă pe 
Critias să continue povestea Atlantidei. Critias aşa face, dar, 
mai întâi, le cere partenerilor săi de conversaţie înţelegere 
pentru dificultăţile pe care le implică readucerea din memo- 
rie a unei vechi poveşti. Îşi compară încercarea cu aceea a 
unui pictor care face să apară o pictură minunată pe o pânză. 
Imaginea, spune el, ar trebui să fie o reproducere fidelă a 
originalului si același lucru se aplică si descrierii orale. Critias 
speră să fie la înălţimea acestei sarcini dificile. 

Menfionez această introducere numai pentru a arăta cât 
de serios abordau acești oameni povestea Atlantidei. Fiecare 
dintre ei era conştient că Critias trebuia să povestească din 
memorie (şi cu ajutorul câtorva notițe) o poveste pe care o 
învățase pe de rost când era mic. La rândul său, Critias se 
străduia să recreeze imaginea în mod fidel din amintirile sale 
legate de ea: 


Critias: Mai presus de toate, să ne amintim că au trecut 
9 000 de ani de când se spune că a izbucnit războiul, 
pe care vi-l voi descrie, dintre cei care trăiau dincolo 
de Coloanele lui Hercule şi cei care trăiau dincoace de 
ele. S-a menţionat deja că oraşul nostru, Atena, a fost 
cel mai mare dintre oraşele din urmă şi a dus războiul 
până la sfârșit, pe când cel dintâi, poporul de pe insula 

Atlantida, era condus de regii săi. Această insulă era, 
după cum am văzut, mai mare decât Libia şi Asia, dar 
s-a scufundat în mare din cauza cutremurelor si a 
ridicat în calea celor care voiau să iasă cu corăbiile în 
larg un obstacol insurmontabil, sub forma unei mări 
de noroi...* 


Această conversaţie s-a purtat în jurul anului 400 î.Hr. 
Calculând din momentul actual, evenimentul despre care 
vorbeşte Critias trebuie să se fi produs cu aproximativ 
11 500 de ani în urmă. Am scris deja despre „datele imposi- 
bile“ în faţa cărora ne pun tradiţiile şi legendele popoarelor 
antice. În prezent, nu putem decât să le lăsăm așa cum sunt. 
Ecuația care pune semnul de egalitate între Troia şi Atlantida 
se confruntă în acest punct cu primul recul. Potrivit Iliadei 
şi Odiseei lui Homer, asediul Troiei a durat zece ani. 
Descoperirile arheologice vorbesc despre o distrugere care 
s-ar fi produs în jurul anului 1 200 î.Hr. Prin urmare, în acest 
caz, trebuie făcută o alegere. 


1. Troia lui Homer şi Schliemann s-a numit cândva 
Atlantida şi a fost distrusă în jurul anului 1 200 î.Hr. 
În acest caz, ar exista un interval de numai câteva 
sute de ani între distrugerea Troiei (ori a Atlantidei) şi 
relatarea lui Homer. Şi, atunci, de ce nu se menfionea- 
ză numele Atlantida? (Același lucru este valabil și 
pentru alţi istorici greci.) Numele anterioare ale Troiei 
sunt cunoscute până în vremurile mitologice, în timp 
ce cuvântul Atlantida nu apare nicăieri. 

2. Troia lui Homer şi Schliemann a purtat numele de 
Atlantida cândva, într-un trecut pierdut în negura 
timpului. Această Atlantidă nu a fost, totuşi, una şi 
aceeaşi cu „Troia“ arheologică, deoarece ar fi fost cu 
mult mai veche decât Troia în momentul distrugerii 
acesteia. O asemenea ipoteză ar face inutile descope- 
ririle arheologice de la Troia lui Schliemann, ca parte 
a unui „model Atlantida“. În plus faţă de acestea, 

mitul este o amintire folclorică. Un oraş puternic 
precum Atlantida nu ar fi dispărut din memoria 
folclorului, schimbându-şi brusc numele în Troia, 
Tros sau llion. 


Şi cum rămâne cu cei 9 000 de ani despre care vorbeşte 
Critias? Eberhart Zangger crede că egiptenii folosiseră un 
calendar naţional al soarelui şi două calendare selenare de 
inspiraţie religioasă începând din anul 2500 î.Hr. Este posi- 
bil ca datele de pe coloanele templelor din Sais, de unde și-a 
notat Solon povestea Atlantidei, să fi fost notate în cicluri 
selenare. Un calcul bazat pe această ipoteză ar duce la data 
de 1207 î.Hr. şi, la acea dată, grecii erau într-adevăr angrenati 
în războaie mari, în urma cărora Troia a fost distrusă. Aceasta 
ar însemna că Troia/Atlantida ar fi trebuit să existe până în 
1297 î.Hr. De ce subliniază Critias (citându-l pe Solon) că 
Atlantida era situată în Oceanul Atlantic? Şi nu mă refer aici 
la menţionarea „Coloanelor lui Hercule“. Troia nici nu se află 
în Oceanul Atlantic si nici nu este o insulă. Şi, dacă plasez 
distrugerea Troiei /Atlantidei în anul 1207 î.Hr., intervin ace- 
leasi probleme ca la punctul 1. Şi lucrurile se complică şi mai 
grav: dacă Atlantida /Troia a existat în jurul anului 1200 î.Hr. 
si deținuse anterior controlul unei mari întinderi, de ce egip- 
tenii şi babilonienii, care ar fi fost vecinii apropiaţi ai acestei 
mari puteri, nu ştiu nimic despre ea? 

În dialogul lui Platon, cei prezenţi continuă să-l asculte pe 
Critias. Acesta menţionează, precum ceva colateral - şi este 
posibil să fie vorba aproximativ de un aspect pe care l-am 
notat -, că zeii impärfiserä cândva pământul între ei în dife- 
rite regiuni. Fiecare zeu stăpânise o regiune și ne considerase 
pe noi, oamenii, ca fiind proprietatea lor, pe care o puteau 
îngriji şi educa. Pe urmă, Critias vorbeşte despre Grecia de di- 
nainte de potop, respectiv de dinaintea distrugerii Atlantidei. 
Însă, nu se gândeşte să menţioneze că Atlantida făcea parte 
din regiunea geografică a Greciei şi că era mai mult sau mai 
puţin învecinată. Troia se află la fitimai 300 km de Atena, pe 
o rută maritimă care era frecventată în anul 1200 î.Hr. De 

asemenea, este la nord-est de Atena. Oceanul Atlantic, desi- 
gur, se află în direcţia opusă. 

Înțeleptul Solon, care a notat povestea Atlantidei la Sais, a 
trăit între anii 640 si 560 î.Hr. Distrugerea Atlantidei /Troiei 
s-ar fi petrecut cu numai 600 de ani înaintea naşterii sale. 

În Egipt, Solon a aflat că marea din regiunea fostei Atlantide 
nu mai era de-acum navigabilă, din cauza marilor mase 

de noroi de acolo, formate în urma scufundării Atlantidei. 
Actualmente, marea din jurul Troiei, precum si strämtoa- 
rea Dardanele sunt cu siguranţă navigabile. Practic, datorită 
situării sale în apropierea mării, se spune că ar fi prosperat 
și înflorit Troia/Atlantida. Strâmtoarea Dardanele a fost în 
continuare navigabilă după distrugerea Troiei. Şi, dacă cineva 
presupune că, după distrugerea Troiei/Atlantidei, grecii ar fi 
dragat cumva regiunea nenavigabilă şi ar fi făcut-o din nou 
navigabilă, atunci grecii ar fi știut cu siguranță despre aceas- 
ta - căci s-ar fi întâmplat cu numai 600 de ani înaintea vieţii 
lui Solon! 

Critias (sau Solon) nu spune nimic în acest sens. 
Dimpotrivă, susține destul de răspicat că aceia cu nume 
„elene“ (respectiv grecești) sunt de asemenea dintr-o „rasă 
străină“. Și, pe urmă, dă o bogăție atât de incredibilă de deta- 
lii precise, încât cu greu ar putea cineva să considere că sunt 
produsul fanteziei: 


Critias: Şi totuşi, trebuie să-mi prefatez povestirea cu 
o scurtă observaţie, astfel încât să nu fiţi surprinşi 
când veţi auzi în cursul povestirii nume grecești, 
aparținând unor oameni de rasă străină. Veţi auzi 
motivul pentru aceasta. Solon, care a avut intenţia de a 
folosi aceste nume în poemele sale, le-a căutat semni- 
ficaţiile originale şi a descoperit că egiptenii - vreau să 
spun cei mai vechi care au făcut aceste consemnări - 
le-au tradus în propria lor limbă. Pe urmă, Solon a 
cântărit fiecare nume și le-a notat, traducându-le din 
nou în limba noastră. lar această relatare scrisă s-a 
aflat în posesia bunicului meu şi acum este a mea, şi 

am studiat-o cu atenţie în zilele tinereţii mele. Prin 
urmare, când veţi auzi nume care sunt la fel ca acelea 
pe care le folosim în ţara noastră, nu trebuie să fiţi 
surprinşi, căci ştiţi acum care este raţiunea. Începutul 
acestei lungi relatări este următorul...5 


Urmează o confirmare a adevărului versiunii scrise a 
legendei Atlantidei, la care Critias mai adaugă o dată că i-a 
aparținut bunicului său, iar acum îl aparţine lui. 


Critias: Asa cum am menţionat deja, când tot pămân- 
tul a fost împărţit între zei, unii au primit o parte mai 
mare şi alţii, una mai mică, unde să-și facă sanctuarele 
şi locurile de sacrificii în propria onoare. Poseidon a 
primit insula Atlantida, unde le-a oferit adăpost 
tuturor celor care au rezultat din unirea lui cu femei 
muritoare şi într-un loc care era de următoarea 
natură. De la mare până în centrul insulei, se întindea 
o câmpie, care nu putea să fie depăşită în frumuseţe şi 
fertilitatea solului. În afara acestei câmpii, tot către 
mijlocul insulei, la circa 50 de stadii de mare, se afla 
un munte puţin înalt pe toate părţile. Era locuit de 
unul dintre oamenii născuţi pe pământ, pe nume 
Evenor, şi de soţia lui, Leucippe. Fructul unirii lor a 
fost o fiică unică, Cleito. Când fata a ajuns la vârsta 
maturității, tatăl şi mama ei au murit. Însă Poseidon, 
care se îndrăgostise de tânără, s-a unit cu ea şi, 
netezind laturile dealului unde locuia aceasta, l-a 
înconjurat cu mijloace redutabile de apărare. A pus 
alternativ inele mai mari şi mai mici de pământ şi apă 
de mare în jurul fiecăruia: două de pământ şi trei de 
apă de mare, începând din mijlocul insulei, ca şi cum 
ar fi fost trasate cu compasul, de fiecare dată la 
aceeași distanţă unul de altul, astfel încât dealul a 
devenit inaccesibil pentru fiinţele omeneşti - căci încă 
nu existau acolo corăbii salharinari. În schimb, lui, 
care era zeu, îi era cât se poate de uşor să-i asigure 


160 ODISEEA ZEILOR 


insulei tot ce era necesar; a făcut să ţâșnească din 
pământ două izvoare, unul cald şi unul rece, şi să se 
cultive multe şi îmbelşugate fructe ale pământului. Ei 
au avut cinci rânduri de fii gemeni şi i-au crescut, 
împărțind insula atlantică în zece părți. Primului 
născut din perechea cea dintâi i-a dat adăpostul 
mamei sale, cu regiunea înconjurătoare, cea mai mare 
şi mai bună, şi l-a făcut rege peste ceilalţi. Dar şi pe 
ceilalți i-a făcut conducători, oferindu-i fiecăruia 
stăpânirea peste mulţi oameni şi mult pământ. Le-a 
dat şi nume. Celui mai vârstnic, regelui, i-a pus 
numele de la care provine numele întregii insule, dar şi 
cel al mării atlantice: Atlas. Celui de-al doilea născut 
din perechea cea dintâi de gemeni, care a primit partea 
exterioară a insulei, de la Coloanele lui Hercule până la 
întinderea Gades, cum se mai ştie încă în acele părţi, 
i-a dat numele care în greacă este Eumelus, iar, în 
Hmba bästinasä a ţării numită după el, Gadeiros. Din a 
doua pereche de gemeni, unuia i-a dat numele 
Ampheres şi celuilalt, Evaimon; din a treia pereche, i-a 
dat celui mai mare numele Mneseus şi celui mai mic, 
Autocthon. Celui mai mare din perechea a patra i-a 
dat numele Elasippos, iar celui mai mic, Estor; în 
sfârşit, celui mai mare din perechea a cincea i-a dat 
numele Azaes, iar celui mai tânăr, Diaprepes. Aceştia 
şi descendenţii lor au trăit acolo multe generaţii nu 
doar ca stăpânitori ai mai multor altor insule din 
ocean, ci şi, cum am menţionat deja, ca stăpâni ai celor 
care trăiau între Coloanele lui Hercule, până în Egipt şi 
Tyrrhenia. Pe urmă, Atlas a creat o rasă numeroasă și 
cu foarte mare trecere. Coroana a fost trecută întot- 
deauna de la cel mai mare la cel mai mare şi s-a 
perpetuat de-a lungul mai multor generaţii. În acelaşi 
timp, au adunat mare avere şi bogății, cum probabil că 
nu se mai văzuseră şi nici nu se vor mai vedea în 
viitor, şi asigurau tot ce era nevoie pentru oraş şi 
pentru restul insulei. Mare parte din aceste lucruri se 

aduceau din alte ţări, care le erau supuse, însă insula 
îşi satisfăcea partea cea mai importantă a nevoilor. În 
primul rând, tot ce se producea din exploatarea 
pământului, ca minerale şi metale de prelucrat, 
inclusiv un fel de metal pe care acum îl cunoaştem 
numai după nume, dar care atunci era mai mult decât 
un simplu nume, orichalcum sau minereul de aur-cu- 
pru. Acesta se obținea din pământ în multe locuri și, 
după aur, era cel mai prețuit de această rasă 
străveche. 


Deşi Critias spune clar că numele din această poveste 
au fost traduse în limba greacă, nu există nici măcar unul 
care să ne fie familiar din legenda Troiei. Apoi, Critias arată 
că în acest pământ al Atlantidei toţi pomii și toate fructe- 
le, precum şi toate legumele cresc minunat de bine. De ce? 
„Pentru că, în acele vremuri, climatul unea căldura soarelui 
cu umezeala.“ Ceea ce nu corespunde climei din Troia, unde 
este neplăcut de frig iarna; fructele și pomii tropicali nu ar 
supravieţui acolo. Însă supraviefuiau în Atlantida si încă pe 
toată durata anului, În sfârşit, Critias începe să vorbească 
despre arhitectura şi clădirile din Atlantida. 

Relatarea lui este atât de exactă, încât arhitecţii din zilele 
noastre ar putea să facă desene precise, la scară, după ele.’ 


Critias: În primul rând, au construit poduri peste 
inelele de apă care înconjurau oraşul antic inițial, 
pentru a face un drum la si de la palatul regelui. Si 
chiar palatul regelui a fost construit pe locul adăpos- 
tului zeului şi al străbunilor lor [ai regilor). Fiecare 
rege care s-a succedat l-a primit de la predecesorul lui 
şi l-a completat şi l-a decorat mai bogat decât înain- 
te - până când, prin măreţia şi frumuseţea lucrărilor 
lor, au făcut din locuinţa lor o minune pentru ochi. Pe 
urmă, începând de la mare, au săpat un canal, lat de 
3 plethra, adânc de 100 der picioare si lung de 50 de 
stadii, până la inelul exterior, astfel încât corăbiile să 

poată intra ca într-un port şi au făcut intrarea destul 
de largă ca să pătrundă cele mai mari vase. Astfel, au 
trecut şi prin inelele de pământ, care separau inelele de 
apă unele de altele, în aşa fel încât se putea ajunge pe 
apă, de la unul la altul, cu o triremă. Însă au construit 
poduri peste aceste deschideri, astfel încât vasele 
treceau pe sub poduri, căci malurile de pământ erau 
destul de înalte - inelele erau înălțate suficient de mult 
deasupra nivelului apei pentru a permite acest lucru. 
Cel mai mare dintre inele, în care pătrundea marea, 
avea lăţimea de 3 stadii şi următorul inel de pământ 
avea aceleaşi dimensiuni. Inelul de apă al celei de a 
doua perechi avea lățimea de 2 stadii, ca şi inelul de 
uscat. Inelul de apă cel mai apropiat de centrul insulei 
avea lăţimea de 1 stadiu. Însă insula pe care se ridica 
palatul regelui avea diametrul de 5 stadii. Au înconju- 
rat-o cu un zid din piatră şi inelele de pământ la fel, 
dintr-o parte a podului lat de 1 plethron până în 
cealaltă, punând turnuri şi poduri pe trecerile către 
mare. Piatra pe care au folosit-o, o parte albă, o parte 
neagră şi o parte roşie, au extras-o de sub marginile 
insulei din mijloc si din interiorul şi exteriorul margi- 
nilor inelelor. Odată cu extragerea, au făcut şi locașuri 
şi docuri pentru corăbii, pe ambele părţi ale inelelor, 
care erau acoperite de stâncile suspendate rămase. 
Unele dintre construcţiile pe care le-au ridicat erau 
dintr-o singură culoare; altele erau multicolore, pentru 
a plăcea ochiului, în compoziţii de un farmec natural. 
Apoi, au căptuşit întregul zid exterior cu bronz, 
întinzându-l ca şi cum l-ar fi uns cu ulei. Următorul 
zid l-au îmbrăcat în cositor şi zidul interior, care 
înconjura palatul, l-au placat cu minereu de aur-cupru 
sau orichalcum, care dădea un aspect de lustruit şi o 
strălucire inväpäiatä.® 


Lucrurile devin si mai complicate. Ce ar trebui să intele- 
gem din „3 plethra“ ori „1 stadiu“? 

1 picior = 30 cm 


Unităţile greceşti de măsură pentru lungimi 
100 picioare = 1 plethron (30 m) 


3 plethra = 98 yarzi (90 m) 


6 plethra = 197 yarzi (180 m ori 1 stadiu) 
1 stadiu = 197 yarzi (180 m) 


5 stadii = 985 yarzi (900 m) 


50 stadii = 5,5 mile (9 km) 
2 000 stadii = 223 mile (360 km) 
10 000 stadii = 1 116 mile (1 800 km) 


Unităţile greceşti de măsură pentru suprafeţe 


1 los = 2 153 yarzi pătraţi (1 800 m?) 


1 kleros = în jur de 815 acri 
(3,24 km? ori aproximativ 330 ha) 


Presupunând că Critias nu repetă doar o fantezie a bu- 
nicului său, Atlantida trebuie să fi avut proporţii uluitoare. 
Trebuie să reținem mai multe aspecte frapante. 


e Zeii îşi împart lumea. Poseidon primește Atlantida. 

e La aproximativ 50 stadii (9 km) de țărm, se află un 
munte jos, accesibil din toate direcţiile. 

Primii locuitori sunt Evenor şi Leucippe, care sunt 
pământeni. Unica lor fiică, Cleito, rămâne orfană. 

e Poseidon o lasă însărcinată pe Cleito. 

e Poseidon înconjoară muntele „jos“ cu mijloace de 
apărare alcătuite din inele alternante de apă si pământ, 
care sunt „inaccesibile pentru fiinţele omenești“. 

e Poseidon şi Cleito au cinci perechi de băieţi gemeni. 
Fiului cel mai mare i se dă numele Atlas. De la el şi-a 
primit Oceanul Atlantic numele 

e Insula este bogată în metale. 

e Clima este subtropicală („căldura soarelui si 
umezeală“) 

e Atlas si descendenții lui construiesc un palat regal sau 
un castel în centrul insulei. 

e De la mare este construit un canal, cu lungimea de 
50 de stadii (9 km) şi lat de 3 plethra (90 m), până la 
primul inel. 

e Cel mai mare inel are lăţimea de 3 stadii (5 401 m). 

e Diametrul centrului insulei este de 5 stadii (900 de m). 

e Acest centru este înconjurat de un zid din piatră, 
îmbrăcat în metal. . 

e Se construiesc turnuri, porţi si case de diverse culori 
(albe, negre şi roşii). 

e Se construiesc docuri pentru adăpostirea corăbiilor, cu 
acoperişuri suspendate, de stâncă. 

+ Zidul din jurul palatului central este îmbrăcat in 
„minereu de aur-cupru“. 


Există deja câteva probleme în privinţa împăcării 
Atlantidei cu Troia, dar nu este încă imposibil. În cele din 
urmă, totul depinde de Critias, dacă spune o poveste intere- 
santä din vremea bunicului său ori o poveste adevărată, şi voi 
reveni la acest aspect. Dacă Atlantida şi Troia ar însemna unul 
şi acelaşi lucru, ar trebui să existe un zid de apărare în jurul 
Troiei, format din „inele de apă şi pământ“, care erau „inac- 
cesibile pentru ființele omeneşti“. Excavaţiile arheologice au 
scos într-adevăr la lumină un zid de apărare în jurul Troiei I, 
dar nu este unul care să fie demn de zeul Poseidon. Nu s-a 
găsit niciun inel de apă în apropiere de centru si, oricum, un 
asemenea inel nu ar corespunde tipului de deal. 

Din nou, Atlantida ar trebui să se afle în Oceanul Atlantic, 
căruia i-a şi dat numele. După cum ştim, Troia se află într-un 
loc cu totul diferit. Clima din Troia nu este subtropicală si, 
deocamdată, nu a fost descoperit niciun canal cu lungimea de 
9 km, care să ducă la centrul inelului interior. Pe de altă parte, 
însă, nu au fost întreprinse excavații şi măsurători intensive 
în jurul Troiei. 


CH 


Centrul Atlantidei ar trebui să aibă 900 m în diametru - 
această parte ar putea să corespundă Troiei, cu toate că nu 
şi partea referitoare la zidurile îmbrăcate complet în metal 
(minereu). Pe de altă parte, însă, este posibil ca, pe parcursul 
anilor, metalele să fi fost furate sau topite ori s-ar putea să fi 
fost distruse de incendiu. Ar trebui să apară urme în sol, care 
poate fi testat prelevându-se mostre. Schliemann susţine că, 
la o adâncime de aproximativ 9 m, a dat de un strat de cenușă 
de minereu de plumb sau cupru topit, dar acest aspect nu a 
fost confirmat niciodată de excavatiile actuale. 

În sfârşit, ar trebui să existe clădiri în trei culori diferite - 
care nu au fost descoperite deocamdată -, iar palatul central 
ar trebui să fie îmbrăcat în aliajul de aur-cupru - orichalcum. 
Nici o urmă de aşa ceva. Sigur este că Homer nu menționează 
nimic de acest gen în legenda lui. Însă Critias nu şi-a terminat 
povestea: 


Critias: Spaţiul regal de locuit din citadelă era aranjat 
după cum urmează. În mijloc, se afla un templu 
dedicat lui Cleito şi Poseidon, ascuns vederii publicului, 
înconjurat cu un zid aurit. Acesta este locul în care, 
odinioară, a fost concepută și născută rasa celor zece 
prinți. Acolo, în fiecare an, din toate cele zece zone ale 
insulei, erau aduşi primii născuţi ca ofrande ale 
fiecăreia din cele zece familii de descendenţi. Templul 
lui Poseidon avea lungimea de 1 stadiu, lăţimea de 

3 plethre şi o înălţime plăcută ochiului, însă forma sa 
de ansamblu nu putea să ascundă o anumită afinitate 
pentru barbarism. Întregul exterior al templului a fost 
acoperit cu argint, cu excepția părților de sus, care erau 
din aur. În ceea ce priveşte interiorul, tavanul din fildeș 
era ornamentat peste tot cu aur, argint şi orichalcum, 
iar restul - zidurile, coloanele si pardoseala - era de 
asemenea îmbrăcat în orichalcum. Au ridicat şi statui 
aurite ale zeului într-un car, mänänd un atelaj de şase 
cai înaripaţi, şi cu astfel de dimensiuni încât capul îi 
atingea tavanul; iar, în jurul său, o sută de nereide 

călare pe delfini, căci atâtea nereide credeau oamenii 
acelor timpuri că ar fi existat. Existau, de asemenea, 
numeroase statui, care fuseseră date ca ofrandă de 
persoane private. În jurul templului, se ridicau nume- 
roase alte imagini aurite - ale femeilor şi ale tuturor 
celorlalţi descendenţi ai celor zece regi şi multe alte 
ofrande, atât din partea regilor, cât şi a indivizilor 
particulari, unele din partea oraşului, unele din partea 
celor care trăiau în afara limitelor Atlantidei şi se aflau 
sub dominaţia acesteia. Sanctuarul corespundea ca 
dimensiuni şi gen cu restul acestei magnificente, iar 
încăperile regelui reflectau şi ele grandoarea regatului. 
Izvoarele, unul cu apă caldă şi altul cu apă rece, 
asigurau o sursă inepuizabilă de apă şi fiecare în felul 
său era cel mai gustos şi mai bun. Aceste ape erau 
folosite în modul cel mai eficient. În imediata lor 
apropiere, au fost ridicate clădiri şi au fost plantați 
pomii potriviti. De asemenea, au fost construite 
containere de apă sau cisterne, unele în aer liber, altele 
în spaţii închise pentru a se putea face băi calde iarna. 
Camerele de baie pentru rege şi pentru supuşii săi erau 
separate între ele, ca şi încăperile pentru femei şi cele 
pentru cai şi cele pentru vite, fiecare încăpere fiind 
decorată aşa cum se potrivea cel mai bine scopului său. 
Apa care ieşea din pământ era direcţionată către 
dumbrava lui Poseidon, al cărei sol era plin de bunătate 
şi ai cărei arbori, de cele mai diverse soiuri, creşteau 
nemaipomenit de înalți. Restul apei era deviată prin 
apeducte, pe poduri, la inelele exterioare de pământ. În 
zona acestor canale de apă, se aflau numeroase altare 
pentru mulţi zei, precum şi grădini şi arene de lupte 
atât pentru exerciţii de gimnastică pentru bărbaţi, cât 
şi pentru exerciţii cu atelaje de cai, separate, pe cele 
două inele de pământ. În mijlocul insulei mai mari se 
afla, de asemenea, o excelentă pistă de curse, lată de 

1 stadium şi lungă cât întreaga insulă pentru a se lăsa 
libertate deplină curselor de cai. În jur, pe ambele părţi, 

se aflau locuinţele celor mai mulți supuşi. Cei demni de 
încredere primeau sarcina pazei pe inelul mai mic de 
pământ, mai aproape de citadelă. Iar cei care erau loiali 
mai presus decât ceilalți îşi aveau locuinţele chiar în 
citadelă, în imediata apropiere a regelui. Docurile erau 
pline de trireme şi de tot ce este necesar pentru 
echiparea lor. Lăsând acum în urmă palatul regelui şi 
citadela şi trecând de cele trei porturi exterioare, se 
ajungea la un zid, care începea de la mare şi înconjura 
totul, aflându-se peste tot la distanţă de 50 de stadii de 
inelul şi de portul cel mai mare şi închizându-se unde 
începuse, la gura canalului care ducea la mare. Întreaga 
zonă era plină de adăposturi şi cel mai mare port era 
asaltat de corăbii şi negustori, care soseau acolo din 
multe locuri şi ale căror strigăte, zarvă şi flecăreală se 
făceau auzite zi şi noapte. Am descris oraşul şi citadela 
străveche mai mult sau mai puţin aşa cum mi s-a spus 
şi mie şi, acum, trebuie să mă întorc la restul ţării, la 
caracterul său şi la felul în care era guvernată. Întreaga 
regiune mi-a fost descrisă ca fiind înaltă şi cu stânci 
abrupte care coborau în mare, numai regiunea din jurul 
oraşului fiind o câmpie netedă. Această câmpie care 
înconjura oraşul era împrejmuită de munți, care 
coborau în mare. Ea constituia o zonă netedă şi unifor- 
mă, cu o formă alungită, dreptunghiulară, de 3 000 de 
stadii lungime şi 2 000 de stadii lăţime la mijloc. 
Această parte a insulei era orientată spre sud, apărată 
de vânturile de nord. Însă munţii care o înconjurau, 
dacă este să dăm crezare imnurilor de recunoştinţă ale 
locuitorilor, erau mai mari ca număr, mărime şi frumu- 
sete decât tot ceea ce se ştie acum. Aceste regiuni 
montane cuprindeau multe locuri în care locuiau 
oameni în număr mare, precum şi râuri, lacuri şi lunci, 
care asigurau hrana animalelor sălbatice şi domestice 
de toate felurile, şi zone împădurite, a căror bogată 
varietate de arbori reprezenta o sursă inepuizabilă de 
materii prime pentru toţi mestesugari. Alcătuirea 

naturală a câmpiei, pe care mulţi regi au imbunätäfit-o 
în decursul unor perioade îndelungate, era după cum 
urmează. Forma ei era de patrulater regulat, alungit şi 
ceea ce îi lipsise natural fusese completat de mâna 
omului, sub forma unui sant săpat de jur împrejurul ei. 
Adâncimea, lăţimea şi lungimea acestuia par incredibile 
şi imposibil de realizat prin muncă omenească, dar 
trebuie să vă spun că era adânc de 1 plethron şi 
pretutindeni avea 1 stadiu lăţime. Lungimea șanțului 
înconjurând câmpia era de 10 000 de stadii. Acesta 
aduna apele ce şiroiau din munţi, care, încercuind 
câmpia şi atingând oraşul pe două laturi, ajungeau la 
mare în următorul mod. Au fost săpate canale drepte, 
majoritatea dintre ele late de 100 de picioare, care se 
uneau cu santul principal şi duceau apele la mare. 
Fiecare dintre aceste canale se afla la 100 de stadii de 
următorul. Ele erau folosite pentru transportul lemnu- 
lui din munţi în oraş, precum şi pentru aducerea altor 
produse ale ţării la corăbii, prin canale de legătură pe 
care le-au săpat pe diagonală între principalele canale, 
şi în oraş. Aveau recolte de două ori pe an, fapt posibil 
iarna graţie ploii pe care o dădea Zeus şi vara mulțumi- 
tă apei pentru irigaţii, scoasă din canale... De la bun 
început, au fost făcute următoarele aranjamente pentru 
guvernare. Fiecare din cei zece regi domnea, în propria 
regiune şi din propriul oraş, peste locuitorii de acolo şi 
făcea partea cea mai mare din legile acelei regiuni, 
astfel încât putea să pedepsească şi să execute pe cine 
voia. Regii şi-au stabilit conducerea comună în felul 
poruncit de Poseidon, aşa cum le fusese transmis prin 
lege şi prin inscripţiile pe care părinţii de la început le 
gravaseră pe o coloană turnată din orichalcum. Această 
coloană se afla în centrul insulei, în sanctuarul lui 
Poseidon. Aici se adunau cei zece, alternând între al 
cincilea şi al şaselea an, ca să nu favorizeze un număr 
par în detrimentul unuia impar, discutau şi se sfătuiau 
în legătură cu treburile fiecărei regiuni. Cântăreau de 

asemenea dacă vreunul dintre ei greşise în vreun fel şi 
judecau, dacă se întâmpla astfel. Dacă hotărau să 
judece, îşi făceau unii altora un jurământ solemn în 
felul următor. În locul sfânt al lui Poseidon, erau tauri 
care umblau liberi. Cei zece, după ce se rugau zeului să 
le îngăduie să prindă o ofrandă pentru sacrificiu, luau 
parte la o vânătoare, dar în care nu se folosea niciun 
fier, ci doar bețe si funii. Duceau taurul pe care îl 
prindeau la coloană şi îl sacrificau deasupra ei, deasu- 
pra inscripţiei. Pe coloană, se afla, în afara inscripţiei, 
un jurământ, care invoca blesteme îngrozitoare împo- 
triva celui care nu s-ar fi supus legilor. După sacrifica- 
rea tuturor părţilor taurului pentru zeu, turnau în vin, 
într-un bol de amestec pregătit special în acest scop, o 
picătură de sânge pentru fiecare şi aruncau restul în 
foc, după ce spălau si curäfau coloana şi locul dimpre- 
jurul ei. Pe urmă, înmuiau linguri de aur în bol şi, 
făcând o libatie în foc, jurau să judece potrivit legilor 
inscripţionate pe coloană şi să dea sentinţă dacă 
vreunul dintre ei era vinovat de abateri. Mai jurau să nu 
greşească în mod intenţionat pe viitor, să conducă doar 
după lege şi să nu se supună altui conducător care nu 
respecta legile tatălui lor, Poseidon. După ce fiecare 
jura, la rândul lui, pentru el şi pentru descendenţii lui, 
bea şi închina lingura sanctuarului zeului. După aceea, 
mâncau şi se spălau. Însă, în momentul în care se făcea 
întuneric şi focul de sacrificiu se făcea mic, fiecare 
dintre ei se îmbrăca într-o robă albastru-închis, de o 
frumuseţe nespusă, apoi, stând în picioare lângă 
cenuşa sacrificiului şi stingând focul din jurul sanctua- 
rului, primeau şi făceau judecata dacă vreunul dintre ei 
era acuzat de delicte. Judecata făcută era inscripționată 
în zori pe o tăbliță din aur, pe care o ridicau drept 
aducere aminte acolo, împreună cu robele lor. Existau 
diverse alte legi privind drepturile şi datoriile regilor 
separați, însă cele mai importante erau că nu trebuia să 
ducă vreodată război unul împotriva altuia şi că erau 

obligaţi să se ajute unii pe ceilalți dacă cineva încerca 
să distrugă rasa regilor. Trebuia de asemenea să se 
sfătuiască, cum făceau străbunii lor, în privinţa răz- 
boaielor şi a altor întreprinderi şi să lase decizia finală 
pe seama descendenților lui Atlas. Însă, regele nu 
trebuia să aibă dreptul de a-şi condamna una dintre 
rude la moarte, decât dacă cel puţin şase din cei zece 
conducători îşi dădeau consimţământul. Această 
magnifică şi uriaşă putere care stăpânea în acele 
regiuni la vremea respectivă a fost mai târziu îndrepta- 
tă împotriva regiunilor noastre cu război şi, ni s-a 
spus, din următorul motiv. Timp de multe generaţii, 
câtă vreme natura divină încă s-a mai făcut simțită în 
ei, au rămas supuşi legilor şi nu şi-au negat originea 
divină. Căci spiritul lor era nobil, onest şi generos. Au 
primit loviturile destinului cu calm şi s-au purtat între 
ei cu bunătate şi grijă. Considerau virtutea ca fiind cu 
adevărat valoroasă şi, prin urmare, nu-şi supraestimau 
bunurile şi posesiunile, nu puneau un preţ prea mare 
pe grămezile de aur şi pe alte comori, care li se păreau 
mai curând o povară decât altceva. Prin urmare, erau 
departe de a fi înnebuniţi după putere sau necontrolati. 
Aveau o înţelegere clară, sobră a faptului că întreagă 
această bogăţie nu putea să fie susţinută decât având la 
temelie prietenia şi virtutea şi ar fi dispărut dacă 
întreaga atenţie şi preţuire s-ar fi îndreptat doar 
asupra bogățiilor. Datorită acestei atitudini şi a influ- 
entei continue a naturii lor divine, totul a prosperat în 
modul pe care l-am arătat deja. Însă, pe măsură ce 
partea divină a naturii lor s-a risipit treptat, diluată de 
frecventele uniri cu muritorii, astfel încât a prevalat un 
stil uman de gândire, au început să se simtă în nesigu- 
rantä printre ai lor. Au degenerat şi s-au pervertit în 
ochii tuturor celor care erau capabili de o judecată 
adevărată. Pe de altă parte, însă, acelora care nu aveau 
o putere de pătrundere clară, într-o viaţă bazată pe 
fericirea adevărată, le-au apărut din ce în ce mai 

magnifici şi mai vrednici de laude, de vreme ce au 
început să se dedice avariţiei şi setei de putere. Însă 
zeul zeilor, Zeus, care domneşte potrivit legilor si are 
privirea foarte ageră la asemenea lucruri, a decis să le 
înfrâneze excesele şi să-i pedepsească, căci suferea 
văzând o rasă atât de valoroasă decăzând în asemenea 
grad si spera că mai puteau încă să fie readusi la 
luciditate şi să-şi schimbe purtările. Asa că i-a chemat 
pe toţi zeii laolaltă în sfânta sfintelor, care este situată 
în centrul întregii lumi si le permitea zeilor să vadă tot 
ceea ce se petrecea pretutindeni, şi le-a adresat celor 
adunaţi acolo următoarele cuvinte.? 


Ce mai moment de încheiere! Ce cuvinte le-a adresat 
Zeus? Am vrea cu toţii să ştim, desigur, nu numai noi, ci şi 
filosofii, filologii şi cercetătorii Atlantidei din ultimii 2 400 
de ani. Însă dialogul Atlantida al lui Platon se încheie brusc 
în acest punct; realmente greu de înţeles, căci Platon a scris 
şi alte texte după acest dialog. De ce lipseşte sfârşitul po- 
veştii Atlantidei? Nu există nicio versiune alternativă din 
Antichitate? Nu au vorbit şi alţi autori despre Atlantida? 

Prima referire la Atlantida pe care am găsit-o, în afară de 
Platon, a fost, culmea, tocmai în Argonautica de Apollonius 
din Rhodos: 


Seara, au ajuns pe țărm la insula Atlantides. Orfeu i-a 
implorat să nu dispreţuiască solemnităţile de pe insulă, 
nici secretele, legile, obiceiurile, ritualurile şi lucrările 
religioase. Dacă respectau acestea, puteau să-şi asigure 
iubirea cerurilor pentru restul călătoriei lor pe oceanul 
cel periculos. Dar să spun mai multe despre aceste 
lucruri nu îndrăznesc. 


Informaţii neîndoielnice despre o insulă cu numele de 
„Atlantides“, unde există obiceiuri depsebite, precum şi se- 
crete. În vreme ce Apollonius se bucură de obicei de ocazia 
de a descrie caracteristici geografice și topografice, aici, 

rămâne în mod ciudat tăcut, „neindräznind" să spună mai 
multe. Ciudat. Poate ar trebui să ne reamintim că Atlantida a 
fost insula zeului Poseidon şi că doi dintre fiii săi se aflau la 
bordul corăbiei Argo. 

Herodot (490-425 î.Hr.) nu are nimic de spus despre 
Atlantida, însă, în Cartea IV a /storiilor sale (capitolele 184 
şi 185), scrie despre o zonă sărată, care se învecinează cu o 
regiune montană cu numele de „Atlas“. 


Îngustă şi circulară, se spune că este atât de înaltă, 
încât nu i se vede vârful. Este învăluită în nori atât vara, 
cât şi iarna. Localnicii spun că aceşti munți sunt stâlpii 
cerului. Oamenii care trăiesc aici se numesc „atlante- 
eni“, după numele acestor mupp, Il 


La scurtă vreme după moartea lui Platon, Aristotel 
(384-322 î.Hr.), care a fost unul dintre elevii săi, a scris 
o carte, in care punea la îndoială adevărul din povestea 
Atlantidei.'? Încă de atunci! În schimb, acelaşi Aristotel 
menţiona și el o insulă necunoscută din Atlantic, pe care o 
numea „Antilia“. Un alt elev al lui Platon s-a numit Crantor 
din Soloi (330-275 î.Hr.). Se presupune că el ar fi călătorit în 
Egipt, la Sais, şi ar fi văzut de asemenea versiunile scrise ale 
poveştii Atlantidei. Crantor a fost primul care a făcut publice 
Dialogurile lui Platon. 

Toţi poeţii si istoricii precrestini notabili menţionea- 
ză Atlantida la un moment dat, inclusiv Proclos, Plutarh, 
Poseidonius, Longinus, Strabon, Tucidide, Timagen, Plinius şi 
chiar Diodorus Siculus. Însă niciunul dintre ei nu are ceva nou 
de adăugat, ei nu fac decât să se refere la Platon. Prin urmare, 
înainte să mergem mai departe, trebuie să ne întrebăm dacă 
nu cumva Platon a lansat pur şi simplu în lume o poveste 
fantastică. 

Şcoala de filosofie care îl înconjura pe Platon era dedicată 
adevărului. Toate dialogurile sale au acelaşi scop: să ajungă la 
adevăr. Oricine citeşte lucrările lui Platon se loveşte la fiecare 
pas de încercările lui de căutare a adevărului. Participanţii la 

discuţii analizează, compară, contrazic, emit ipoteze, definesc 
şi întorc subiectele pe toate feţele, până le epuizează. lar, 
ocazional, când conversațiile capătă o turnură mai imagina- 
ră, vorbindu-se, de exemplu, despre lucruri care „ar putea“ 

să fie posibile sau pe care „şi le-ar putea“ imagina cineva, 

se folosește conjunctivul. De ce s-ar abate Platon de la acest 
cadru clar în cazul poveștii Atlantidei? Probabil că el şi ceilalți 
participanţi aveau ştiinţă că povestea era doar o pläsmuire, 
ceva inventat de egipteni, și cu siguranţă că ar fi menţionat 
acest lucru. Însă lucrurile stau exact pe dos. Critias începe di- 
alogul afirmând în mod expres că, deşi povestea este ciudată, 
se „susţine că este purul adevăr“. Iar Socrate întreabă apoi: 
„Ce fel de realizare a fost aceasta, despre care Critias a auzit 
de la Solon ca fiind una într-adevăr împlinită de statul nostru 
atenian, de nu este menţionată nicăieri în istorie?“ Ceva mai 
târziu, pentru mai multă siguranţă, se întreabă de la cine a 
auzit Solon că această poveste este „absolut adevărată“. 

Bătrânul preot egiptean, care i-a spus lui Solon povestea, 
a subliniat că aceasta fusese aşternută în scris cândva într-un 
trecut foarte îndepărtat. Şi a insistat că, ulterior, trebuia ca 
toți s-o examineze în detaliu cu ajutorul documentelor origi- 
nale. Ar fi inventat oare Platon toate aceste minciuni pentru a 
crea o poveste mai credibilă? 

La dialoguri, participau si tineri si poate şi alte persoane 
din public. A doua zi, acest demn gentilom Critias susţine 
că petrecuse noaptea precedentă readucându-şi în memorie 
totul cât de clar se putea. Dacă şi aceasta este o minciună, 
atunci e o obrăznicie. lar, pe urmă, insistă că relatarea scrisă 
a poveştii Atlantidei fusese în posesia bunicului său și că 
în momentul acela se afla în posesia lui. Dacă toate aceste 
cuvinte nu i-au aparţinut lui Critias, atunci probabil că Platon 
le-a inventat. Ceva de neconceput din partea unui om ca 
Platon, care şi-a dedicat viaţa căutării adevărului. 

Acelaşi Platon ar fi trebuit, apoi, să atribuie în mod fals 
povestea Atlantidei lui Solon, una dintre cele mai remarca- 
bile personalităţi ale Atenei, care era:cunoscut şi ca fäurito- 
rul de legi! lar Critias ar fi stat deoparte tăcut și l-ar fi lăsat 

pe Platon să ia numele bunicului său în deşert susţinând o 
mulțime de minciuni? Şi, dacă Critias însuși i-ar fi atribuit o 
poveste falsă bunicului său, ceilalţi participanţi la dialog cu 
siguranţă l-ar fi contrazis. Singura posibilitate este că Platon 
a inventat întregul dialog, împreună cu participanţii la el. 
Însă acest lucru aproape că nu putea să fie realizat, deoarece 
persoanele menţionate în el erau în viaţă şi fiecare dintre ele 
avea suficientă personalitate şi curaj să împiedice folosirea 
numelui său într-o asemenea țesătură de minciuni. 

Nimic din toate acestea nu corespunde căutării platonici- 
ene a adevărului. Acelaşi lucru este valabil şi pentru povestea 
în sine. Aceasta menţionează un gen de metal, orichalcum, 
care nu a mai existat. De ce sä inventeze asa ceva? Se spune 
că în Atlantida ar fi existat o regiune „apărată de vânturile 
din nord“. Asemenea detalii sunt superflue într-o poveste 
falsă despre un presupus „stat ideal“. Cui i-ar fi păsat din 
care direcţie bătea vântul? Se spune că în centrul Atlantidei 
se ridica o coloană sau o statuie pe care erau gravate legile lui 
Poseidon. Încă o minciună perfidă? Pe această coloană se pre- 
supune că ar fi fost inscripţionat de asemenea un jurământ 
însoţit de blesteme îngrozitoare. De ce ar fi figurat aşa ceva 
Într-un imaginar „stat ideal“? Se spune că regii Atlantidei 
s-ar fi reunit pentru a se judeca între ei si că ar fi inscripfio- 
nat verdictul pe o tăbliță de aur. Iar, în caz de război, „rasa lui 
Atlas“ ar fi avut ultimul cuvânt. Ce utilitate, ce funcţie morală 
ar fi avut pentru atenieni să afle asemenea lucruri? 

Întreaga poveste este redată la timpul trecut, ca şi cum 
s-ar fi întâmplat aievea. Dacă nu este adevărat, aceasta nu 
se coroboreazä cu abordarea școlii platoniciene. De ce ar fi 
încercat această şcoală (sau Platon, de unul singur) să-i vândă 
o țesătură de minciuni elitei intelectuale a Atenei? De ce i-ar 
fi pus cuvinte în gură lui Critias, unul dintre cei mai respec- 
taţi oameni din vremea sa? Şi aş putea continua - ceea ce voi 
face încă puţin! Critias are şi tupeul să pretindă că elementul 
„divin“ al descendenților lui Poseidon s-ar fi disipat din ce 
în ce mai mult, deoarece s-a diluat prin unirea cu muritori, 
astfel încât, în cele din urmă, ar fi avut câştig de cauză modul 

„uman“ de gândire. Cui îi foloseşte să ştie acest lucru? Dacă a 
fost o invenţie, oamenii acelor vremuri ar fi putut foarte bine 
să-l considere o insultă la adresa zeilor. Povestea Atlantidei 
nu poate fi considerată pur şi simplu o prostie inventată de 
Platon, chiar dacă vrem să presupunem că a folosit numele 
unor oameni în viaţă în scopuri prefăcute. 

lar, acum, vine la rând Eberhard Zangger şi identifică 
Atlantida cu Troia. Cerinţa minimă necesară este, desigur, 
că Zangger îl ia pe Platon în serios - cu alte cuvinte, crede 
în povestea Atlantidei. Mmm... nu chiar întru totul. Platon 
spune că Atlantida este o insulă; însă Troia, desigur, nu este 
o insulă. Zangger are o bună explicaţie la îndemână.” El crede 
că egiptenii considerau că toţi străinii veniseră de pe „insule“. 
Cuvântul „insulă“, sugerează el, avea o semnificaţie diferită în 
Epoca Bronzului faţă de zilele noastre. Pentru că, în Egipt, nu 
exista nicio insulă, nu exista nicio hieroglifă care să reprezin- 
te cuvântul; hieroglifa folosită pentru „insulă“ însemna numai 
străin, coaste sau färınuri nonegiptene. 

Este posibil să fie adevărat. Dar egiptenii ştiau că Grecia, 
cu care întreţineau schimburi comerciale intense, avea multe 
insule, pe lângă partea continentală. Şi lucrul care într-adevăr 
mi se pune de-a curmezisul în privința ecuaţiei Atlantida/ 
Troia sunt forţa, măreţia și proporţiile Atlantidei lui Platon. 
Ea este descrisă ca fiind un stat minuţios organizat, o regiune 
enormă cu forte uriaşe, depăşind de departe si cu mult tot 
ce ar fi putut să reprezinte micuța Troie de pe coasta opusă 
Egiptului, chiar şi în zilele sale de glorie. 

Herodot, de exemplu, află enorm de multe lucruri în 
cursul călătoriilor sale egiptene. El notează numele regilor 
şi dinastiilor, notează perioade, zei şi legende. Însă niciun 
istoric sau preot egiptean nu-l informează pe oaspetele din 
Grecia despre Atlantida, care se presupune că s-ar fi aflat 
exact peste mare faţă de ei. Herodot era însetat de cunoaş- 
tere; niciodată nu-l mulțumea cât afla, niciodată nu erau 
suficiente întrebările pe care le punea. Însă niciun moment 
nu s-a simţit tentat să întrebe despre Atlantida, deoarece 
nu existase niciodată vreo Atlantidă în regiunea geografică 

a Greciei, chiar dacă ulterior îşi schimbase numele în Troia, 
Tros sau Ilion. Cuvântul „Atlantida“ se presupune că ar veni 
de la „Atlas“ şi că ar fi dat numele Oceanului Atlantic. Cum 
ar fi putut face acest lucru dacă s-ar fi numit Troia, Tros sau 
Dion? Si dacă, aşa cum ne spune Homer, s-ar fi purtat în jurul 
Troiei un mare război, în care grecii s-au aruncat cu eroism, 
in care au fost implicate peste 1 000 de corăbii, atunci ar fi 
ştiut cu siguranţă că distrugeau Atlantida şi îi omorau pe 
descendenții lui Poseidon, nu niște barbari fără importanţă. 
Eberhard Zangger a găsit numeroase mlaștini, porturi şi 
chiar canale pe câmpia din faţa Troiei şi arată pe o schiţă că 
Atlantida lui Platon ar putea fi transpusă cu uşurinţă pe ea. 
Însă, s-ar putea spune acelaşi lucru despre numeroase alte 
locuri. Chiar dacă excavatiile din jurul Troiei ar scoate la 
lumină canale de formă circulară, tot nu am avea vreo do- 
vadă că este vorba de Atlantida lui Platon. Au existat mul- 
te oraşe cu astfel de canale circulare si ziduri de apărare. 
Herodot descrie modul în care Deioces, regele medeanilor, a 
poruncit să se construiască un amplasament similar (Cartea I, 
Capitolul 98): 


A construit o citadelă mare, rezistentă, care astăzi este 
numită Agbatana, în care ziduri sunt puse unele în 
altele. Această citadelă este dispusă într-un asemenea 
fel, încât fiecare inel succesiv este întotdeauna mai 
înalt decât cel anterior... orașul are în total șapte ziduri 
circulare. În cel interior, se înalță palatul regelui, iar 
clădirile tezaurelor şi coamele zidurilor sunt albe, 
coama celui de-al doilea zid este neagră, a celui de-al 
treilea este roşie-purpurie, a celui de-al patrulea este 
albastră, al celui de-al cincilea este roşie-aprinsă... '* 


Este Atlantida? Sau Troia? Nu, este Agbatana! 
Templul lor are următorul aspect: se întinde pe o 
insulă din Nil două canale duc acolo... curtea din faţa 


templului are înălțimea de 10 stânjeni [1,82 m] și este 

ornamentată cu imagini remarcabile... în jurul templu- 
lui se întinde un zid decorat cu basoreliefuri.'’ 


Este Atlantida? Troia? Nu. Herodot descria aici templul din 
Bubastis, din Egipt. Şi aş putea continua. Multe temple erau 
ridicate pe insule şi erau înconjurate de canale. Aceasta ne 
spune, cel puţin, că egiptenii ştiau ce era o insulă! 

Acelaşi Herodot discută cu preoţii egipteni despre răpirea 
Elenei din Troia/llion (Cartea a II-a, Capitolul 13 si urmätoa- 
rele). Chiar şi numele Homer şi Iliada sunt menţionate expres. 
Însă, niciunde, nici lui Herodot şi nici preoților cu care dis- 
cutä nu le trece prin minte să menţioneze Atlantida si Troia 
deodată ori să spună că Troia se numeşte Atlantida cu milenii 
în urmă. 

Aşadar, ori povestea Atlantidei a fost o pură invenţie a lui 
Platon, ceea ce este foarte greu de crezut, ori Atlantida lui 
Platon nu s-ar fi putut numi vreodată Troia. Ceea ce a susti- 
nut Eberhard Zangger pentru Troia a fost susţinut si de alții 
pentru insulele Creta şi Santorini. Seismologul grec Angelos 
Galanopoulos şi colegul său Edward Bacon au prezentat ar- 
gumente solide care sugerează că insula vulcanică Santorini 
ar putea corespunde descrierii Atlantidei lui Platon!€ şi că a 
fost distrusă pur şi simplu de o erupție vulcanică. Din ne- 
fericire, măsurătorile lui Platon nu se potrivesc la Santorini. 
Autorii ocolesc această problemă, spunând că Solon a greşit 
datele numerice şi a considerat sutele mii. Pe de altă parte, 
după cum comentează Jorg Dendl într-o excelentă critică la 
Atlantida, această ipoteză nu poate să fie corectă: 


Platon descrie împărţirea „marii câmpii“ foarte precis. 
Întreaga ţară (Atlantida) era împărţită în părți sau par- 
cele. Dimensiunile fiecăreia erau de 10 stadii pătrate şi 
erau 60 000 în total. Aceste 60 000 de parcele, fiecare 

de 10 x 10 stadii, nu pot să corespundă decât unei su- 
prafete de 2 000 x 3 000 stadii. Dacă Solon ar fi înţeles 
aceste numere greşit, suma n*ar mai fi fost corectă.!” 

Şi profesorul irlandez John Luce, care este expert în lite- 
ratura greacă, a plasat Atlantida, foarte plauzibil, pe insula 
Creta, în perioada minoică.!® ° Imboldul pentru aceasta a fost 
reprezentat de descrierea vânătorii de tauri din Atlantida 
„doar cu bețe şi frânghii“ si de sacrificiul dedicat zeului 
Poseidon. Unde exista un cult al taurului în Antichitate? În 
Creta, desigur! Îţi amintesti, cititorule, fără îndoială, că Zeus a 
înotat până în Creta sub formă de taur, cu Europa în spate, si 
că Daedalus a construit un labirint pentru a-l închide în el pe 
taurul cu cap de om, Minotaurul. Prin urmare, Atlantida tre- 
buie să fie Creta. În ambele locuri, au fost „regi mistici“ şi, în 
ambele locuri, a înflorit o cultură care a înrâurit epoci întregi 
restul lumii. De asemenea, au existat în ambele locuri palate 
minunate şi, desigur, canale construite de mâna omului. 

Troia/ Atlantida, Santorini /Atlantida, Creta /Atlantida. De 
ce să nu adăugăm aici si Malta? Însă, toate insulele medi- 
teraneene, care se consideră că au fost Atlantida, prezintă 
un dezavantaj: nu se află în Oceanul Atlantic. Şi, firește, nici 
datele lui Platon - vechimea de 9 000 de ani - nu corespund 
niciuneia dintre aceste iluzii ale Atlantidei. Palatele minoice 
de pe insula Creta au fost distruse în jurul anului 1 450 î.Hr. 
Fie îl acceptăm pe Platon ca atare, fie începem să filtrăm din 
relatarea sa tot ceea ce nu se potriveşte cu teoria noastră pre- 
ferată. Același profesor John Luce, expertul în Grecia Antică 
ce plasează Atlantida în Creta, atrage atenţia că Platon nu s-a 
referit niciodată la poveste folosind „mithos“ sau „legendă“, 
ci întotdeauna „logos“ sau „cuvânt adevărat“. Intämplätor, 
povestea vânătorii de tauri de pe insula Atlantida şi a sacri- 
ficiului taurului pe o coloană gigantică este foarte dificil de 
reconciliat cu ideea că Platon a inventat totul ca să invoce un 
„Stat ideal“. 

Cei mai mulţi dintre aceia pe care îi numim „istorici ai 
Antichității“ au călătorit în Egipt; nu numai Herodot a fost 
acolo, ci şi colegii săi Diodor, Plinius şi Strabon, printre alţii. 
De ce nu au auzit ei nimic despre Atlantida? Toţi au făcut 
descrieri întinse ale istoriei egiptene si fiecare dintre ei a fost 
surprins de „datele imposibile“ ale dinastiilor egiptene. Oare 

acest lucru nu este împotriva Atlantidei? Nu ar fi trebuit ca 
măcar unul dintre aceşti istorici să fi adus cu el acasă o po- 
veste despre Atlantida? 

Această obiecfie poate să fie folosită atât în favoarea, cât 
şi împotriva Atlantidei. Dacă povestea Atlantidei reprezenta 
ceva obișnuit în Egipt, atunci şi alţii, în afară de Solon, ar fi 
aflat despre ea. Poate că au aflat chiar si nu au crezut-o. Sau 
acei 9 000 de ani au reprezentat motivul pentru care aproa- 
pe nimeni din Egipt nu şi-a mai amintit povestea. Aceasta ar 
face o excepţie din bătrânul preot din Sais, cel care i-a spus 
lui Solon povestea şi şi-a sprijinit-o cu documente şi cu o 
inscripţie. Probabil că este vorba despre documente care erau 
uşor accesibile numai la Sais - ceea ce nu înseamnă că nu ar 
fi existat şi în alte locuri la un moment dat. Nu mai vreau să 
revin la această temă, dar biblioteci antice întregi au fost dis- 
truse sau n-au fost localizate niciodată. Sper în continuare la 
un miracol care îi va permite uneia dintre ele să iasă la lumină 
într-o bună zi. 

Cu câţiva ani în urmă, într-un program de televiziune a 
fost prezentată o dovadă incitantă că Atlantida a existat cu 
adevărat (aştept în continuare publicarea cărţii). Geologii 
William Ryan şi Walter Pittmann spun că au examinat fundul 
marin în largul coastelor nordice ale Mării Negre şi linia coas- 
tei propriu-zise prin foraje şi analiză de mostre. Uluiţi, au 
ajuns la concluzia că nivelul mării s-a ridicat cu 150 m atât 
pe coastele din nordul peninsulei Crimeea, cât şi pe coastele 
occidentale ale Ucrainei. Se spune că această creştere a nive- 
lului mării s-a produs în mod brusc, apocaliptic, acum circa 
7 500 de ani, şi a fost provocată probabil de un meteorit care 
a lovit pământul, provocând topirea a milioane de tone de 
gheaţă şi propulsând mase imense de apă în întreaga lume. 
Acest potop apocaliptic a trecut mai întâi prin Bosfor şi apoi 
a format Marea Neagră, care fusese anterior un lac interior. 

Nu pot să apreciez dacă aceşti doi experţi au dreptate 
şi nu este de căderea mea să stabilesc dacă datele lor sunt 
corecte. Ceea ce ştiu, însă, este că alți geologi şi cercetători 
ai ghețarilor sunt convinşi că adevărul este exact pe dos. 

Profesorul Herbert E. Wright de la Universitatea Minnesota 
spune: „Va trebui ca atlanteenii să-şi caute în altă parte 
catastrofele“,! căci, susţine el, se poate dovedi clar că nu s-a 
produs niciun asemenea dezastru în ultimii 12 000 de ani. 
Aceasta nu înseamnă că se pune la îndoială că nivelul mării 

a crescut cu adevărat - dar acest lucru s-a produs treptat pe 
parcursul istoriei omenirii. Ar fi util ca specialiştii în ghețari 
şi oceanografii să-şi pună toate datele pe masă. Atlantida în 
adâncurile Mării Negre? Dar Marea Neagră nu se află „dincolo 
de Coloanele lui Hercule“, unde susţine Platon că s-ar afla 
Atlantida şi nici nu are o climă subtropicală. 

Şi, pentru că tot sunt la subiectul dezgheţului, dă-mi 
voie să mentionez şi opusul: inghetul. Autorii Fritz Nestke şi 
Thomas Riemer plasează Atlantida drept în mijlocul conti- 
nentului Antarctica. Firește, au motive întemeiate cu care 
să-şi sprijine ideile. Dar cine nu le are? Aproape totul este 
posibil când e vorba de Atlantida. 

Numai ipoteza lui Eberhard că Atlantida nu a fost decât 
Troia este greu de susţinut. Fie Atlantida, fie Troia, ambele 
locuri trebuie să fi fost întemeiate de cineva la un moment 
dat. Întemeietorul Atlantidei s-a numit Poseidon și era fiu al 
lui Zeus. De ce a fondat Atlantida? Chiar la începutul poveş- 
tii Atlantidei, se spune că Poseidon s-ar fi îndrăgostit de o 
pământeancă, Cleito, care locuia pe un deal, pe care Poseidon 
l-a înconjurat apoi cu „mijloace de apărare redutabile“ ce 
erau „inaccesibile fiinţelor omeneşti“ (Critias). Dacă înteme- 
ierea Atlantidei a fost similară cu cea a Troiei, atunci Troia |, 
ridicată în jurul anului 3 000 î.Hr., trebuie să fi avut un zid 
de apărare redutabil. Dar nu-l are. Cu siguranţă nu este ceva 
de genul precizat de povestea Atlantidei, cu inelele de apă de 
mare şi de pământ care se înconjurau unele pe altele, la inter- 
vale egale, ca și cum ar fi fost trasate cu compasul. Asemenea 
construcţii trebuie să fi fost absolut imposibile în regiunea 
care înconjoară Troia zilelor noastre. Dealul Hissarlik, pe care 
(se presupune) că se află Troia, coboară cu pante line către 
mare pe o parte şi pe celelalte părţi se pierde în câmpia pla- 
nă, care este cu aproximativ 15 m deasupra nivelului mării. 

Cercurile lui Poseidon ar fi trebuit să existe pe partea dinspre 
mare, însă acolo nu apare nimic de acest gen. Decât dacă, 
desigur, ingeniosul fiu al zeilor a construit un sistem care să 
pompeze apa de mare la un nivel mai ridicat, În acest caz, 
dovezile privitoare la inelele de apă ar trebui să fie vizibile 
clar pe teren. 

De ce a construit Poseidon „mijloacele defensive redu- 
tabile inaccesibile fiinţelor omeneşti“ și canalele circulare? 
Pentru a fonda pentru soția şi descendenţii lui de sânge divin 
un regat în care să poată trăi bine şi în siguranţă în viitor. 

În acest caz, la Troia ar trebui să existe urme ale acestui 
puternic regat al Atlantidei, însă nu există. A vrut Poseidon, 
de la bun început, să controleze traficul corăbiilor prin 
Dardanele? Nu, căci deocamdată nu existau „nici corăbii şi 
nici marinari“ (Critias). 

Cei care văd numai ruinele Troiei pe dealul Hissarlik caută 
motivele şi pentru întemeierea ei în acest loc. De ce aici? 
Aparent, pentru că acest loc are importanţă strategică, permi- 
tänd paza intrării în Dardanele. Însă mă tem că este o prostie. 
În jurul anului 3000 î.Hr., Troia I nu era decât o mică aşezare 
nesemnificativă, care nu ar fi putut să controleze traficul prin 
Dardanele. Dealul Hissarlik nu se află de fapt în punctul stra- 
tegic, ci la câţiva kilometri distanţă de el. În mileniul al III-lea 
LHr., nu existau nici tunuri şi nici alte asemenea arme care să 
împiedice corăbiile să pătrundă în Dardanele. 

La urma urmelor, există un motiv pentru care fortificațiile 
modeme destinate controlului Dardanelelor au fost plasate 
exact lângă intrarea în canal sau atât de aproape, încât nici 
nu mai contează. Pentru comunitatea oraşului Troia I, ar fi 
fost o glumă să încerce să-i oprească pe potenţialii spărgători 
ai unei blocade cu ambarcaţiuni mici, trimise de pe dealul 
Hissarlik sau de pe coastă. Motivul amplasării Troiei Inu poa- 
te în niciun caz să fie controlul Dardanelelor, căci ar fi trebuit 
să se afle într-un cu totul alt loc! 

lar Atlantida nu se potriveşte în mod sigur cu Troia I, după 
cum am văzut. Conform excavaţiilor &rheologice, Troia ar fi 
trebuit să fie fondată aproximativ în jurul anului 3000 î.Hr. 

În secolele şi mileniile care au urmat, așezarea a devenit un 
oraş din ce în ce mai puternic fortificat. În acelaşi timp, pe 
celălalt mal al Mediteranei, începea să capete formă o civili- 
zatie egipteană fenomenalä. Egiptenii şi-au construit marea 
piramidă la aproximativ 500 de ani de la întemeierea Troiei. Şi 
nu mult după aceea, fenicienii dominau călătoriile pe mare în 
Mediterana. Dacă Eberhard Zangger are dreptate în legătură 
cu Troia şi Atlantida, iar această Atlantidă a fost distrusă în 
cursul războiului troian din jurul anului 1207 î.Hr., înseamnă 
că toate corăbiile de pe Mediterana ar fi trebuit să treacă pe 
lângă ea în tot acest timp. Sau, şi mai absurd, dacă Atlantida 
ar fi fost o insulă în Mediterana, aceste popoare de naviga- 
tori ar fi ocolit în permanenţă unele sau altele dintre coastele 
acestei misterioase Atlantide. Întreaga Mediterană şi zonele 
continentale adiacente ar fi fost implicate în comerțul cu 
această insulă. Ciudat, nu-i aşa, că nimeni nu a auzit de ea? 

Critias descrie terenul Atlantidei ca fiind în general înalt 
si plonjând brusc in mare. Numai regiunea din jurul oraşu- 
lui era plată. „Această câmpie, care înconjura orașul, era ea 
însăşi înconjurată de munţi, care coborau in mare.“ Nu există 
un asemenea peisaj în vecinătatea Troiei. Se spune că templul 
din centrul Atlantidei avea lungimea de 1 stadiu şi lăţimea de 
3 plethre, ceea ce înseamnă o suprafaţă de 180 x 90 m. Nu 
există în toată Troia o structură care să semene cu aşa ceva. 
Troia excavată este o aglomerare de încăperi fără dimensiuni 
deosebite, nu sunt cu siguranţă de dimensiuni monumen- 
tale şi este lipsită de orice fel de ziduri care ar putea să fie 
denumite „ciclopice“ ca proporţii. Zidurile Troiei - indiferent 
de strat - nu suportă nicio comparaţie cu zidul ciclopic cu 
grosimea de 6 m de la Micene sau cu masivul Tezaur „al lui 
Ateus“, cu domul său. Nu se aseamănă nici pe departe cu 
dalele din piatră de sub templul lui Apollo din Delphi sau cu 
zidul megalitic din Delos. 

Zidurile Troiei I sunt absolut nedemne de un zeu cum este 
Poseidon. Legenda spune că Apollo a dat şi el o mână de aju- 
tor la construirea zidului Troiei. Compară numai fotografiile 
zidului megalitic de la Delos cu umila tentativă nereușită de 

zid a Troiei şi vei vedea diferența. Delos a fost de asemenea 
dedicat Troiei şi face parte din reţeaua geometrică ce aco- 
peră întreaga Grecie, în vreme ce Troia, nu. Oriunde au fost 
activi aceşti fii ai zeilor - Poseidon în Atlantida sau fratele lui, 
Apollo, în Troia -, locul care a fost denumit Troia începând 
din vremea lui Heinrich Schliemann nu prezintă niciun indiciu 
al activităţii lor. 

După cum am menţionat de mai multe ori, Troia se 
află la câţiva kilometri distanţă de intrarea în Dardanele. 

În Dardanele începe trecerea strâmtă din Mediterana (par- 
tea egee a sa) şi Marea Marmara, pe ale cărei coaste se află 
Istanbulul. De acolo, Bosforul face legătura cu Marea Neagră. 
Este cu siguranţă o cale maritimă importantă. Dacă Atlantida 
lui Poseidon ar fi fost întemeiată în acest loc, atunci Critias și 
Solon ar fi ştiut de ea. În povestea Atlantidei, sunt înregistrate 
toate celelalte importante detalii geografice si topografice. 
Este de neconceput că un loc atât de important ca acesta să 
nu fi însemnat nimic pentru Atlantida şi, prin urmare, să fi 
fost omisă cu totul din poveste. Cu toate acestea, Critias sau 
Solon nu ştiu că ea s-ar fi aflat acolo. Atlantida nu a fost 
fondată nici în apropierea unei căi maritime înguste şi acest 
oraş, puternic odinioară, nici nu a controlat un asernenea 
canal ulterior. 

Desigur, partea continentală a Atlantidei trebuie să fi 
profitat de pe urma bogăției acestei țări legendare. În ra- 
port cu Troia, această porţiune continentală ar fi constat din 
Ezine în sud, Cumcale în nord (imediat alături de canalul 
Dardanelelor) sau Bayramic în răsărit. Ar trebui să reușim să 
găsim oricât de multe relicve antice în cercul întins din jurul 
Troiei / Atlantidei. Trebuie să-ţi aminteşti că Troia a fost dis- 
trusă în anul 1207 î.Hr., astfel încât civilizațiile continentale 
ale Troiei ar fi trebuit să existe la vremea respectivă. Potrivit 
numai lui Homer, Troia a fost distrusă în urma războiului 
troian. Prin urmare, unde sunt acele locuri splendide, care 
prosperau de pe urma bogăției Atlantidei? În zilele noastre, in 
partea continentală a „Troiei“, nu este nimic de găsit. Şi orici- 
ne susţine că Atlantida a fost așezată în locul ocupat de Troia 

mult mai târziu nu poate să asocieze apoi războiul troian al 
lui Homer cu prăbuşirea Atlantidei. Cu cât ne întoarcem mai 
mult în trecut, cu atât mai redusă este posibilitatea ca Troia 
să fi fost Atlantida. Straturile excavate de pe dealul Hissarlik 
dovedesc cu claritate acest lucru. 

Şi încă ceva: dacă Troia a fost Atlantida, argonauţii n-ar 
fi trecut pe lângă ea? În Argonautica apar nenumărate detalii 
geografice: ţara lui Colchis, cu vărsarea râului Phasis, ală- 
turi de oraşul Aia, unde se afla Lâna de Aur, ar fi trebuit să 
fie situată la capătul depărtat al Mării Negre. Prin urmare, 
argonauţii ar fi fost obligaţi să treacă prin Dardanele, căci 
nu există nicio altă cale pentru a ajunge acolo şi ar fi in- 
trat astfel în contact cu märeata Atlantidă! Însă în singurul 
pasaj din Argonautica unde se face o menţiune referitoare la 
„Atlantides“ este in mod evident vorba de o insulă, şi nu de 
coasta din apropierea Troiei. („Seara, au ajuns pe țărmurile 
insulei Atlantides. Orfeu i-a implorat să nu dispretuiascä fes- 
tivităţile de pe insulă, nici secretele, legile, obiceiurile, ritua- 
lurile şi lucrările religioase...“) 

Aceste contradicții dintre povestea Atlantidei şi cea a 
Troiei nu pot fi pur şi simplu reconciliate. Oricât de mult aş 
pretui alte lucrări ale lui Eberhard Zangger, în acest caz, s-a 
angrenat într-o vânătoare de fantome. În Atlantida lui Platon, 
se face referire şi la un tip foarte special de metal, care se 
găsea numai în Atlantida: „minereul de aur-cupru“ sau ori- 
chalcum, care era „al doilea doar după aur“ (Critias). Şi atunci, 
de ce nu apare nicio menţiune referitoare la acest aliaj unic 
la Homer? Sau la Plinius? Sau la Strabon? La Herodot şi la alţi 
istorici? Deoarece nu exista în Grecia Antică, nici în Troia şi 
nici în altă parte. Troia nu a fost Atlantida. Cunosc o sin- 
gură ţară unde s-a găsit un asemenea aliaj: în Peru, cu mult 
înaintea incaşilor. Culturile indienilor din Peru şi Ecuador au 
stăpânit metode rafinate de realizare a aliajelor şi compuşilor 
metalelor, care au fost date uitării mai târziu. Tehnicile lor de 
stratificare erau de o asemenea perfecţiune, încât îi lasă pradă 
uimirii pe experţii din zilele noastre. Au fost descoperite 
straturi extrem de fine de cupru, argint şi aur care, în funcţie 

de compoziţia lor, se aseamănă cu aurul mai deschis sau mai 
închis la culoare. Nici analizele cu acizi, la care au fost supuse 
suprafeţele lor, nu au putut să dezvăluie compoziţia ameste- 
curilor. Probabil că aurarii acestor popoare indiene au cu- 
noscut o tehnologie extrem de veche, prin intermediul căreia 
puteau „să înzestreze metale nepretioase cu aspectul celor 
preţioase“.2 Cum se spune în povestea Atlantidei? „Se numea 
orichalcum sau «minereu de aur-cupru» şi după aur era cel 
mai prețuit de această rasă străveche.“ 

În povestea Atlantida a lui Platon, există un pasaj aproa- 
pe incredibil, care a fost fie omis, fie menţionat lapidar de 
nenumărați cercetători. Presupunând că Platon avea drepta- 
te şi această ciudată insulă Atlantida era situată în Oceanul 
Atlantic, atunci, dincolo de această Atlantidă (privind dinspre 
Europa), s-ar fi întins o altă țară: America. Ce spune Platon? 


Călătorii acelor vremuri puteau să treacă de pe această 
insulă pe alte insule și de acolo puteau să ajungă pe 
continentul care se întinde de cealaltă parte a acestei 
mări... acest tărâm [Atlantida] avea influenţă asupra 
tuturor insulelor si a multor altele şi a unei părţi din 
continentul de dincolo. 


Dacă Platon a inventat întregul dialog, de unde ar fi pu- 
tut să aibă ştiinţă despre o altă întindere de uscat și un alt 
continent aflate la vest de Atlantida? În plus, el face o dis- 
tincţie clară între „insule“ şi „uscat“. Prin urmare, să nu ne 
mai irosim timpul cu întrebarea dacă egiptenii credeau că toţi 
străinii veneau din „insule“ şi cu teoria că dialogul se bazea- 
ză exclusiv pe năzuinţa lui Platon la un „stat ideal“. Ceea ce 
avem în faţa ochilor noştri aici, cum ar spune un avocat, sunt 
dovezi solide. Însă, dacă Platon nu a inventat totul şi povestea 
a venit din Egipt, de unde ştiau egiptenii de existenţa conti- 
nentului american? Ei înşişi spun de unde: timp de mai bine 
de 10 000 de ani, au păstrat consemnări realizate cu grijă şi, 
în comparaţie cu ele, grecii, care Ad-si puteau aminti decât 
cele mai recente catastrofe, erau precum copiii. De la Columb, 

avem și noi ştiinţă de continentul de dincolo de Atlantida. 
Însă Platon nu ar fi putut să aibă știință de existenţa lui. 

În cele din urmă, sunt mai puţin preocupat de asamblarea 
speculațiilor literare cu privire la localizarea Atlantidei şi sunt 
interesat mai mult când a existat şi cum a fost posibil ca un 
regat insular cu o asemenea putere şi măreție să dispară de 
pe faţa pământului. (Îi invit pe cititorii care sunt interesaţi de 
alte teorii legate de Atlantida si de posibilele ei localizări să 
citească secţiunea de la finalul cărţii.) 

Capitolul 6 
Ajutor pentru Platon 


Oamenii deştepţi se pot preface că sunt proşti. Invers 
este mult mai dificil. 


- Kurt Tucholsky, 1890-1935 


Oamenii au memoria scurtă. Cei mai multi sunt interesaţi 
doar de ştirile zilei, de sport şi de inevitabilele probleme coti- 
diene si, în rest, totul li se pare lipsit de sens. Era computere- 
lor şi a televiziunii în care trăim a adus informaţia mai aproa- 
pe de oameni, însă nu i-a schimbat propriu-zis. Oamenii ţin 
cu multă grijă la opiniile lor fixe, aşa cum au făcut-o întot- 
deauna, se aliniază în spatele unei ideologii, a unei religii sau 
a alteia şi nu se gândesc aproape deloc la trecut, pentru că, la 
urma urmelor, nu se mai poate schimba nimic. 


Trecutul este în mod cert trecut. Cu toate acestea, suntem 
produsul trecutului nostru, la fel cum omenirea este produsul 
istoriei sale. Cine cunoaşte istoria poate să tragă concluzii din 
ea, poate eventual să evite greşelile comise de alţii în trecut si 
poate să aprecieze viitorul mai clar. Acest lucru este adevărat 
atât pentru individ, cât şi pentru societate în ansamblul ei. 
Poate că avem capetele rotunde pentru ca gândirea să-şi mai 
poată schimba din când în când direcţia. Desigur, acest lucru 
nu este de prea mare ajutor când capul este gol, pentru că 
acela care nu ştie nimic tinde să creadă orice. 

Când un lucru din trecut nu ne convine, îl desconsiderăm 
spunând: „lucrurile erau altfel atunci“. Tinerii nu le acordă 
prea multă atenţie celor bătrâni, pentru că „au trăit în alte 
vremuri“. Considerăm prezentul ca fiind punctul culminant 

al trecutului, ca fiind zenitul cunoaşterii şi informaţiei. Din 
nefericire, acest lucru nu este chiar adevărat, cel puţin dacă 
ignorăm ceea ce putem învăţa din trecut. Suprimarea în masă 
a evenimentelor trecutului ne lasă neajutorafi când intervin 
din nou evenimente similare. 

În Dialogurile lui Platon, se susține în mod repetat că 
rasa umană trecuse prin mai multe anihilări. Se presupune 
că Atlantida este numai una dintre acestea. Cei mai mulţi 
oameni nu sunt de acord cu această teorie, mai ales în cer- 
curile intelectuale. Atlantida? Devastare? Prostii! Am o opinie 
diferită, căci relatările lui Platon pot fi demonstrate. Absolut 
sigur. Într-o dimineaţă de septembrie a anului 1985, domnul 
Henri Cosquer, care lucra la o şcoală de scufundări din Cassis 
(la răsărit de Marsilia), s-a scufundat în apele adânci de la 
capul Morgiou. Nu căuta nimic deosebit, în afara unei şanse 
de a se bucura de frumuseţea peisajului subacvatic. Alături 
de o alunecare de stânci la 35 m adâncime, Henri Cosquer a 
observat deschiderea unei grote şi a înotat cu grijă înăuntru. 
Şi-a dat curând seama că grota ducea la un tunel subacvatic 
ascendent. Dar nu a vrut să meargă mai departe. Avea timpul 
limitat, oxigen doar pentru încă o jumătate de oră şi nu avea 
nici lumini, nici camere subacvatice la el. 

Câteva săptămâni mai târziu, s-a scufundat din nou, 
în acelaşi loc. De această dată, îi avea alături pe prietenii 
săi, Marc si Bernard, şi era mai bine echipat decât cu prima 
ocazie. Cei trei au înotat prudent de-a lungul unui coridor 
cu lungimea de 40 m şi au ajuns în cele din urmă la supra- 
faţa unui lac subteran. Proiectoarele lor au luminat un peisaj 
incredibil: pe peretele de vest al acestei săli submarine, au 
recunoscut doi cai. Bernard şi-a îndreptat proiectorul că- 
tre tavan şi a găsit acolo o capră desenată în cărbune, sub 
un strat de calcit transparent. Cei trei au ieşit din apă, şi-au 
scos labele şi au verificat aerul din cavernele subterane. Era 
aromat şi cu o tentă de räsinä, dar bun de respirat. În sala 
alăturată, care era şi mai mare decât prima, proiectoarele lor 
au trecut în grabă peste o întreagă galerie de picturi: bizoni, 
pinguini, pisici, antilope, o focă şi chiar unele simboluri 

geometrice. Henri Cosquer le-a arătat fotografii mai multor 
arheologi. Aceştia nu au fost interesaţi, au rămas sceptici sau 
chiar au considerat picturile ca fiind contrafaceri. Abia şase 
ani mai târziu, la 19 septembrie 1991, un vas de cercetări al 
marinei franceze, Archdonaute, a ancorat în largul capului 
Morgiou şi unsprezece scafandri l-au urmat pe Henri Cosquer 
în sistemul de grote. Opt experți au aşteptat la bordul lui 
Archdonaute, printre ei numărându-se şi doi arheologi. Au 
fost coborâte în adâncuri echipamente speciale pentru carto- 
grafierea galeriei subterane şi chiar pentru a aduce la supra- 
faţă mici mostre din picturi. Acestea au fost analizate ulterior 
prin metoda de datare cu carbon 14 şi s-au dovedit a avea o 
vechime de cel puţin 18 440 de ani. 

Ce legătură au toate acestea cu tradiţia Atlantidei? Este cât 
se poate de simplu: cu 18 440 de ani în urmă, suprafaţa Mării 
Mediterane era cu 35 m mai jos decât astăzi. În acele vremuri, 
intrarea în grotele subterane se făcea pe uscat. Nivelul apei 
a crescut. 


Zr 
Imaginea 41. Pe insula Malta, aceste urme ca de roți sunt prezente pretutindeni. Unele dintre 
ele dispar în adâncurile Mediteranei. 

Imaginile 42 și 43. Urme ca de roți în Malta. 

Tot în Marea Mediterană, se află Malta, cu templele sale 
preistorice şi cu „urmele de căruţe“, respectiv cu fägasele 
asemănătoare urmelor unor roți de căruţă în roca de calcar. În 
două locuri, aceste „făgaşe“ duc direct în adâncul Mediteranei. 
De vreme ce realizatorii acestor făgaşe preistorice nu au fost 
nici peşti inteligenţi şi nici nu au avut costume de scafandri 
din bronz, cu pompe de aer din lemn, singura concluzie posi- 
bilă este aceeaşi: nivelul mării a crescut, 

Oare acest lucru se aplică numai în cazul Mediteranei? 

Nu, poate fi demonstrat pretutindeni în lume. Pe coastele 
Atlanticului, în apropierea satului breton Carnac, se ridică 
mii de menhire (din celticul men, care înseamnă mare, si hir, 
însemnând piatră), dispuse in colonade, aşa-numitele „alini- 
amente“. La origini, trebuie să fi fost peste 15 000 de ase- 
menea menhire. Arheologii încă îşi mai bat capul în legătură 
cu semnificaţiile lor. Una dintre aceste colonade se pierde 

în adâncurile golfului Morbihan. Iar, în largul micutei insule 
Er'Lanic, se găseşte un mare cerc de piatră subacvatic, care 


44. La Carnac, în Bretania franceză, un cerc de piatră se scufundă în 
Oceanul Atlantic 

poate să fie văzut numai la reflux, cu ajutorul unei măşti de 
scufundare. Ce concluzie putem trage? Şi nivelul Atlanticului 
a crescut. Există numeroase alte exemple care pot fi citate.! 

Prin urmare, creșterea nivelului apelor Mării Mediterane şi 
ale Oceanului Atlantic nu poate fi pusă la îndoială. Dar cum 
rămâne cu Oceanul Pacific? 

Coastele sudice ale insulei japoneze Okinawa constituie un 
paradis pentru scufundători, deoarece aici, în apele limpezi 
ale Oceanului Pacific, zac multe epave din al Doilea Război 
Mondial. În luna martie 1995, scufundătorii au descoperit 
ciudate structuri rectangulare din piatră la ceva mai mult de 
32 m adâncime, toate acoperite de corali. La început, scufun- 
dătorii nu au fost siguri dacă erau roci naturale sau bucăţi 
de piatră tăiate de mâna omului. După ce mai multe ziare 
japoneze au relatat despre descoperirea subacvatică, a ince- 
put o vânătoare de comori pe scară largă. Imediat, au apărut 
o mulțime de descoperiri. În largul coastelor insulei Yonaguni 
(a sud-vest de Okinawa), dar şi în apele din jurul insulelor 
învecinate Kerama şi Aguni, au fost descoperite scări largi, 
care duceau într-o serie de pieţe. Au fost localizate străzi 
pavate, structuri în formă de sanctuare, monoliţi ciopliţi şi 
chiar un mic turn. 

Arheologul japonez Masaaki Kimura, de la Universitatea 
Insulelor Ryukyu din Okinawa, a scris o carte foarte apreciată 
(din nefericire, disponibilă numai în limba japoneză) despre 
aceste fenomenale descoperiri subacvatice. Concluzia noas- 
tră trebuie să fie din nou aceeaşi: si nivelul apelor Oceanului 
Pacific a crescut. 

Construcții pe care le-au înghiţit apele pot fi găsite şi lân- 
gă Bimini (în Caraibe) sau în apropiere de Ponape (în grupul 
insulelor Caroline din Pacific). Însă, chiar şi la suprafaţă, ceva 
nu este tocmai în regulă cu modelele noastre simpliste de 
manual. La extremitatea estică a Mexico City, se înalță pirami- 
da de la Cuicuilco, care este deja de multă vreme înconjurată 
de suburbii. Ea are o formă conică şi constă din trei nivele. 
Vârful este plat şi întreaga structură este realizată din pietre 
cât capul. Trei laturi ale piramidei au fost cândva înecate în 

lava şi cenușa unei erupții vulcanice. Stratul de material vul- 
canic are o adâncime de 1 până la 3 m. Este logic că piramida 
trebuie să fi existat cu mult înainte să fie acoperită de lavă. 
Geologii cred că vulcanul din apropiere a erupt ultima oară în 
urmă cu 2 000 până la 8 000 de ani. 

Este imposibil, obiectează arheologii. Piramida conică de 
la Cuicuilco trebuie să fi fost construită între anii 500 și 800. 
O datare anterioară ar fi un nonsens, deoarece, în urmă cu 
7 000 de ani, în Mexic, nu exista nicio civilizație capabilă să 
construiască o asemenea piramidă. Pentru rezolvarea disputei 
dintre geologi si arheologi, au fost forate mici găuri în stratul 
de lavă de 300 m de-a lungul piramidei și au fost prelevate 
mostre. Toate mostrele conţineau cărbune și, prin urmare, au 
putut să fie datate cu uşurinţă cu carbon 14. Datarea a fost 
realizată, în anii 1957 şi 1962, la Radio-Carbon Laboratory of 
California University (UCLA) din Los Angeles.? Cele 19 mostre 
au dat rezultate uimitor de variate, cuprinse între anii 414 
d.Hr. şi 4765 î.Hr. Prin urmare, fiecare a fost liber să subscrie 
la data care se potrivea cel mai bine propriei teorii. 

Dar s-au comis greşeli la prelevarea mostrelor. Angajat 
de Direcciön de Antropologia din Mexic, arheologul ameri- 
can dr. Byron Cummings a excavat, în anul 1920, până la o 
adâncime mai mare părţi din piramidă. Făcând acest lucru, 
el a deschis trei straturi de material vulcanic şi, pe fiecare 
interfaţă dintre acestea, au fost scoase în evidenţă în mod clar 
relicve ale unor civilizaţii diferite. Cele trei straturi de lavă şi 
cenuşă vulcanică s-au dovedit a fi sterile, însă între ele - ca 
într-un sendvis - au apărut oase, relicve si cioburi de vase 
ceramice. Au apărut dovezi că peretele piramidei cobora până 
la nivelul cel mai profund. Dr. Cummings s-a gândit că pira- 
mida a fost ridicată şi apoi a fost înglobată de erupția vulca- 
nică; după aceea, o altă civilizaţie şi-a lăsat urmele în jurul 
piramidei până când vulcanul a devenit din nou activ. Această 
dramă s-a repetat de trei ori şi, de fiecare dată, piramida a 
fost afectată? 

Cuicuilco este doar unul dintre Gase exem- 
ple care au apărut în ultimii ani și care au fost desfiinţate 

de arheologia clasică. ° Mulți dintre bărbaţii şi femeile de 
valoare care aparţin branşei arheologiei nici nu ajung să afle 
despre noile descoperiri şi falsele datări. Cu toate acestea, în 
ultimii 50 de ani cel puţin, a fost disponibil spre documen- 
tarea publică un document care face, fără umbră de îndo- 
ială, dovada existenţei unei civilizaţii avansate în urmă cu 
mai mult de 12 000 de ani. A fost o civilizaţie care a desenat 
hărţi, şi încă unele foarte precise, ale coastelor Antarcticii 

şi ale insulelor din largul ei - ale Antarcticii fără stratul de 
gheaţă! Desigur, continentul antarctic a fost ascuns sub o 
platoşă groasă de gheaţă de când se ştie lumea. Iată o poveste 
incredibilă. 

În anul 1929, palatul Topkapi din Istanbul a fost trans- 
format în muzeu de artefacte străvechi. În cursul muncii de 
alegere a materialelor, în mâinile lui Halil Eldern, directorul 
Muzeului Naţional al Turciei, a ajuns un fragment al unei 
hărţi vechi. Harta fusese realizată de Piri Reis, amiral al flotei 
otomane. Piri Reis a început-o în anul 1513, dar i-a dat sul- 
tanului Selim harta finalizată abia patru ani mai târziu. Harta, 
cunoscută actualmente drept Harta Piri Reis, a fost pictată pe 
piele de căprioară, în culori delicate. 

Piri Reis a adăugat remarci scrise în stânga hărții. În afara 
faptului că era comandantul flotei, Piri Reis era profund 
interesat si de ştiinţele maritime ale vremii. Este de asemenea 
autorul unei broşuri intitulate Bahriye, în care se referă la di- 
ferite aspecte ale acestei hărţi şi explică modul în care a reali- 
zat-o. Oraşele şi castelele sunt notate cu linii roşii, regiunile 
nelocuite, cu linii negre, regiunile stâncoase şi promontoriile, 
cu puncte negre, bancurile de nisip, cu puncte roşii şi recifele 
de corali, cu cruci roşii. Piri Reis explică de asemenea că şi-a 
realizat harta din 20 de alte hărţi mai vechi şi a folosit chiar 
şi o hartă a lui Cristofor Columb. Acest lucru ar fi fost posi- 
bil, deoarece descoperitorul Americii se întorsese in Europa 
în anul 1500, înainte de cel de-al treilea voiaj al său. În 
Mediterana acelor timpuri, existau frecvent atacuri pirateresti 
şi conflicte între ţări vecine. Este foarte posibil ca o corabie 
portugheză sau spaniolă să fi ajuns în mâinile turcilor. Piri 

Reis spune că a folosit şi hărţi care proveneau din vremea lui 
Alexandru cel Mare (mort în 323 î.Hr.), precum şi altele, care 

s-au bazat pe tabele geometrice. A fost clar că amiralul turc 

era foarte conştient de unicitatea hărţii sale, căci a mai scris: 
„Nimeni nu are o hartă asemănătoare în acest moment!“ 

Oamenii au constatat foarte curând că harta lui Piri Reis 
acoperea numai jumătate din lume; pielea de căprioară era 
ruptă, astfel încât partea dreaptă a hărţii lipsea. Curând după 
descoperirea ei, orientalistul german Kahle şi-a îndreptat 
atenţia asupra ei şi, în luna septembrie 1931, în cadrul celui 
de al 18-lea Congres al Orientaliştilor din oraşul olandez 
Leyda, a anunţat că Piri Reis trebuie să fi folosit o hartă 
pierdută a lui Columb. În toamna anului 1931, profeso- 
rul Oberhammer, în acel moment de asemenea membru al 
Academiei de Ştiinţe din Viena, a examinat acest obiect neo- 
bişnuit şi a ajuns la aceeaşi concluzie ca şi colegul său Kahle. 

Mai multe ziare au avut relatări cu privire la harta lui Piri 
Reis, după care „societatea pentru cercetări de istoria Turciei“ 
a însărcinat tipografia de stat din Istanbul să facă această 
hartă accesibilă unui cerc mai larg de eruditi. Ca urmare, in 
anul 1933, harta a fost transpusă pe o placă metalică de tipo- 
grafie şi reprodusă în facsimil în 1 000 de exemplare. Prima 
ediţie s-a epuizat în decurs de câteva luni, astfel încât co- 
mandamentul suprem al marinei turce (Institutul Hidrografic) 
a comandat o nouă ediţie. De această dată, au fost realizate 
12 500 de exemplare în format natural şi 10 000 de copii la 
dimensiuni reduse. 

În anii 1940, copiile hărţii lui Piri Reis au fost cumpărate 
de multe muzee si biblioteci. În 1954, un exemplar a ajuns 
pe biroul cartografului american Arlington H. Mallery, care se 
specializase de zeci de ani în hărți maritime vechi. Harta lui 
Piri Reis l-a şocat pe Mallery, deoarece, pe marginea ei infe- 
rioară, se afla un continent cu insule în apropierea țărmului, 
despre care Piri Reis nu ar fi avut cum să-aibă ştiinţă în anul 
1513. Aceasta era Antarctica. Chiar-dacă turcul folosise o 
hartă desenată de Cristofor Columb, acest aspect nu rezolvă 
enigma, căci nici el nu ar fi avut cum să ştie de Antarctica. 

Arlington Mallery i-a cerut opinia cu privire la această har- 
tă colegului său Walters, de la Institutul Hidrografic al Marinei 
Statelor Unite. Walters a fost bulversat. El a fost uluit mai 
ales de exactitatea distanțelor dintre Lumea Veche şi Lumea 
Nouă. În anul 1513, când Piri Reis a desenat harta, America nu 
figura încă pe nicio hartă şi nici măcar una desenată de însuși 
Columb nu ar fi putut să conţină atât de multe detalii precise. 
Chiar şi zonele îndepărtate, cum ar fi terenul montan înalt 
din vestul Americii de Sud, erau reproduse - cu alte cuvinte, 
regiuni care, după câte ştim noi, au fost explorate pentru pri- 
ma oară de Francisco Pizarro (1478-1541). La fel de uluitoare 
este poziţia precisă a insulelor Canare sau a Azorelor. Cei doi 
cartografi au observat, de asemenea, curând, că Piri Reis res- 
pinsese coordonatele obişnuite la vremea lui ori considerase 
pământul ca fiind un disc plat. Pentru a obţine o imagine cla- 
ră, Mallery şi Walters au pus o grilă de coordonate peste hartă, 
pentru transferul poziţiilor individuale pe un glob. 

De această dată, uimirea lor a fost completă. Nu numai 
contururile Americii de Nord şi de Sud, ci şi ale coastelor 
Antarcticii erau poziţionate exact unde ne-am aștepta, în 
zilele noastre, să le găsim. Însă, acolo unde se întinde acum 
o mare tulburată de furtuni, la sud de Tara de Foc, exista o 
punte îngustă de teren până în Antarctica. Centimetru cu cen- 
timetru, cei doi au comparat harta lui Piri Reis cu profilurile 
terestre pe care le obtinuserä prin intermediul celei mai mo- 
derne tehnologii, atât din aer, cât şi cu ajutorul sonarului, pe 
mare. Către sfârşitul Epocii de Gheaţă, în urmă cu aproximativ 
12 000 de ani, a existat într-adevăr o punte de uscat exact în 
locul respectiv. În regiunea polară sudică, Piri Reis cartogra- 
fiase linia coastei şi golfurile cu o acuratețe extraordinară, ca 
si insulele din largul acestor coaste. „Nimeni nu poate să vadă 
astăzi aceste coaste şi insule, căci sunt acoperite de o calotă 
groasă de gheaţă.“ 

Lucrurile nu erau diferite nici în vremea lui Piri Reis şi, 
atunci, de unde a obţinut aceste informații? 

În cursul Anului Internaţional al Geofizicii din 1957, călu- 
gărul iezuit Lineham, care era, la vremea respectivă, director al 

Observatorului Weston si cartograf al Marinei Statelor Unite, 
a examinat harta lui Piri Reis. El a ajuns la aceleaşi conclu- 

zii precum colegii săi. Partea antarctică dovedea o acuratețe. 
incredibilă, prezentând numeroase detalii, care au devenit 
cunoscute în general abia în urma expedițiilor suedezo-brita- 
nico-norvegiene din 1949 şi 1952. La data de 28 august 1958, 
Universitatea din Georgetown a organizat o audiere publică 
pe tema misterului hărții lui Piri Reis. Dă-mi voie să citez 
câteva extracte. 


Walters: Ne este greu, astăzi, să înțelegem cum le-a 
fost posibil cartografilor din urmă cu mai multe secole 
să fie atât de precişi, de vreme ce am inventat abia 
recent metoda modemă, ştiinţifică, de cartografiere. 
Mallery: Desigur, a fost o problemă cu care ne-am 
bătut foarte mult capul. Nu ne putem imagina cum a 
fost posibil să se realizeze o hartă atât de precisă în 
lipsa avioanelor. Însă rămâne faptul că au reuşit. Şi nu 
doar atât: au avut măsurători absolut exacte ale 
longitudinilor, lucru care nouă ne-a fost posibil abia in 
ultimii 200 de ani. 
Walters: Părinte Lineham, ai fost implicat în cercetările 
seismologice din Antarctica. Împărtăşești entuziasmul 
cu privire la aceste noi descoperiri? 
Lineham: Sigur că da. Prin metoda seismologică, am 
descoperit lucruri care par să confirme foarte multe 
dintre desenele reproduse pe hartă: masele de uscat, 
proiecția munţilor, mărilor, insulelor... Cred că metoda 
seismologică ne va permite să înlăturăm, ca atare, mai 
mult din calota glaciară din regiunile reprezentate pe 
harta lui Piri Reis, iar aceasta va dovedi că această 
hartă este chiar mai precisă decât suntem pregătiți 
deocamdată să acceptäm.? 
După ce presa academică ameşicană a făcut relatări pe 
tema hărții, aceasta a ajuns și în atenţia lui Charles Hapgood, 
profesor de istorie la Universitatea Keene din New Hampshire. 

El a obţinut un exemplar şi a început să-l analizeze minuţios, 
împreună cu studenţii lui. Rezultatul acestei munci în colectiv 
a îmbrăcat forma unei lucrări ştiinţifice publicate, ale cărei 
concluzii sunt dezvăluite în Cuvântul-înainte: 


Această carte conţine istoricul descoperirii primei 
dovezi solide că un popor avansat era cu mult superior 
tuturor celorlalte grupuri umane despre care pomenes- 
te istoria... Pare incredibil, însă mărturiile dovedesc cât 
se poate de clar că a existat un popor străvechi, care a 
cartografiat coastele Antarcticii într-o vreme în care 
acestea nu erau ascunse de gheaţă: Este la fel de clar că 
acest popor trebuie să fi avut acces la instrumente de 
navigaţie pentru a putea determina longitudinea 
într-un mod cu mult superior tuturor celor cunoscute 
de noi până la mijlocul secolului al XVIII-lea. Până in 
acest moment, cercetătorii au respins asemenea 
ipoteze ca fiind mituri, însă aici, în faţa noastră, se află 
dovezile indisputabile.? 


La data de 6 iulie 1960, Harold Z. Ohlmeyer, în acel mo- 
ment şef al Departamentului Forţelor Aeriene ale Statelor 
Unite, care era implicat în cartografierea Antarcticii, i-a scris 
profesorului Charles Hapgood: 


Coastele [pe harta lui Piri Reis] trebuie să fi fost 
cartografiate înainte ca Antarctica să fie acoperită de 
gheaţă. Gheaţa din această regiune are, în zilele noas- 
tre, o grosime de aproximativ 1,6 km. Nu avem absolut 
nicio idee cum pot fi puse de acord datele de pe harta 
lui Piri Reis cu cunoştinţele geografice de la nivelul 
anului 1513. 


Profesorul Hapgood si studenții săi au lucrat pe harta lui 
Piri Reis timp de doi ani. Ce caroiaj de coordonate a folo- 
sit turcul? Unde se afla punctul de referință pentru aceste 
coordonate? A devenit curând clar că acesta trebuia să se afle 

în Egipt, în Alexandria, mai precis. În mod evident, Piri Reis 
ţinuse seama de forma sferică a pământului, dar cum? S-a 
dovedit că trebuie să fi folosit un sistem trigonometric (trian- 
gulatia). Dar de unde l-a luat? 

Grecul Eratostene (mort în 275 î.Hr.) a fost un cunoscut 
cartograf al Antichității. Fusese chiar directorul Bibliotecii din 
Alexandria, în vremea lui Ptolemeu al III-lea. A scris trei cărți 
despre măsurările cartografice (Geographika). Însă, a fost 
clar că Eratostene nu a folosit trigonometria pentru realiza- 
rea hărților sale. Profesorul Hapgood şi studenţii lui au fost 
convinşi curând că acel cartograf răspunzător de originalul 
din care s-a inspirat Piri Reis „avusese acces la o ştiinţă mai 
avansată decât cea a grecilor antici“.!! Hărțile şi documentele 
pe care le-a folosit turcul trebuie să provină din surse stünfi- 
fice active într-un trecut foarte îndepărtat. 

Profesorul Hapgood şi echipa sa au putut în curând să 
realizeze tabele comparative precise între harta lui Piri Reis şi 
hărţile moderne. Discrepantele sunt mici şi, în multe cazuri, 
nici măcar nu există practic. Este ceva uluitor. Cum este posi- 
bil ca linia coastelor Antarcticii, impreună cu insulele din lar- 
gul lor, care se află sub o platoşă de gheaţă de milenii întregi, 
să ajungă pe o hartă veche? Şi atât de precis, încât compara- 
tiile cu cele mai recente hărți dezvăluie foarte rar discrepanțe 
şi, în multe locuri, nu prezintă absolut nicio inadvertentä. 
Miracol? Însă miracolele sunt întemeiate şi ele pe o realitate. 

Dar, în ciuda acestei acurateţi deosebite, harta lui Piri 
Reis are un defect care nu poate să fie explicat în niciun fel. 
Despre acest aspect, Hapgood a spus: „Părţi din Caraibe, de 
pe harta lui Piri Reis, ne-au ridicat cele mai mari probleme. 
Nu par să corespundă restului tabloului“.:? Harta prezintă 
numai coastele răsăritene ale Cubei. Întreaga parte apuseană 
lipseşte. În schimb, în partea apuseană este ataşat ceva care 
nu poate să fie Cuba şi este de două ori mai mare decât sunt 
insulele Caraibe din zilele noastre. Hapgood a afirmat des- 
pre acest fapt: „Ciudat de spus că p& harta lui Piri Reis există 
o întreagă coastă de vest, unde această insulă este, de fapt, 
trunchiată“.! Este evident că Piri Reis a avut probleme cu 

Cuba, căci a și dat un nume greșit insulei: Espaniola. Cristofor 
Columb nu a botezat Cuba „Espaniola“, dar a numit insulele 
învecinate cu ea, Haiti si Republica Dominicană, „Hispaniola“. 
Cum de a scăpat această greşeală țipătoare într-o hartă 
altminteri perfectă? Profesorul Hapgood bănuieşte că Piri 
Reis a folosit o hartă foarte veche, pe care Cuba era desenată 
cu totul altfel decât este astăzi, dar că a avut şi o hartă a lui 
Columb sau - așa cum spune Piri Reis în cartea sa Bahriye - 
l-a întrebat pe un marinar care participase la călătoria lui 
Columb când se realizase descoperirea. Greșeala privitoare la 
Cuba putea să apară dintr-o confuzie între harta lui Columb 
(şi/sau discuţia cu marinarul), pe de o parte, si vechea hartă 
din sursă necunoscută, pe de alta. 

Este posibil ca acesta să fie adevărul. Însă ce apare pe 
harta originală, străveche - care ar fi putut foarte bine să 
provină din Biblioteca din Alexandria - în locul Cubei? Cum 
este posibil ca cineva ca Piri Reis să ajungă să facă un ase- 
menea talmes-balmes cu insula Cuba din Caraibe, în schimb, 
să reproducă atât de exact coastele Antarcticii? Fără îndoială, 
trebuie ca în originalul necunoscut să fi apărut altceva, pro- 
babil o insulă mare. Este posibil să fi fost Atlantida? 

Nivelul actual al cunoştinţelor noastre nu este în măsură 
să răspundă la această întrebare. Câteva indicii însă ne pot da 
un răgaz de gândire. Columb a numit noudescoperitul uscat 
„Hispaniola“, însă indienii băștinași îl numeau „Quisqueya“ 
sau „Mama uscaturilor“.:1 Să fie vorba de o referire la o tra- 
ditie străveche? În versiunea grecească a legendei Atlantidei, 
Platon o numește „Polis Atlantida“ sau „Orașul lui Atlas“. 

Absolut ciudat, această denumire apare şi în mai mul- 
te poveşti din America Centrală. Acel misterios tărâm Tula, 
despre care vorbesc mayaşii, se numea odinioară „Izmachi“ 
și, înainte, Aztlan. Joachim Rittstig, fost director al Şcolii 
Germane din E] Salvador si expert în calendarul mayas, a scris 
o broşură în care stabilea relaţii uluitoare între Atlantida şi 
culturile indienilor din America Centralä.'‘ Potrivit cercetä- 
rilor sale, din textele mayaşe se poate vedea clar că, în anul 
12901, în Guatemala de azi, exista un oraş cu numele Aztlan. 


| 201 


Are chiar şi o aşezare geografică precisă: 15° 33-5’ Nord; 
890° 05,5’ Vest. Nu sunt în poziţia să judec dacă aceste con- 
cluzii ale lui Rittstig sunt corecte sub toate aspectele şi, de 
asemenea, ştiu că, în jurul anului 12901 î.Hr., nu existau încă 
mayasi. Însă, acesta nu este sfârșitul problemei: triburile îşi 
schimbă numele şi păstrează uneori amintirea unor tradiţii 
vechi de mii de ani. În oraşele mayaşe (ulterioare), au fost 
realizate sculpturi care continuă să provoace stupoare şi pe 
care nu le înţelege niciun expert în cultura mayasä. Câteva 
exemple de prim rang apar în metropola antică mayasä Copân 
din Honduras. Şi, cu cât priveşti mai mult aceste stele ciudate 
şi „structuri antropomorfice“, cu atât mai mult te gândeşti la 
o civilizaţie ultrastrăveche, tehnică. Aceste personaje au fost, 
fără îndoială, imortalizate în piatră de o societate care uitase 
de mult cum functionaserä cândva asemenea mistere teh- 
nice. Aspectul important era că aveau legătură cu zeii. Chiar 
si basorelieful de pe piatra de mormânt, celebră în întreaga 
lume, de la Palenque (Mexic), despre care experţii cred că i-a 
aparținut conducătorului mayas Pacal, aparţine acestui tip. 
Concepţia diverşilor cercetători ai Americii străvechi, potrivit 
căreia acestea sunt reprezentări ale unor „monştri cosmici de 
rău augur“!6, nu are o înrâurire utilă sau logică asupra pietrei 
de mormânt de la Palenque." 

Şi chiar nu ar trebui să uităm că bine-cunoscutul cuvânt 
„aztec“ vine de la „Aztlan“. Se spune că „poporul lui Aztlan“, 
străbunii aztecilor, ar fi trăit la origini pe o insulă.!* Şi călugă- 
rul spaniol Fra Diego Durin scrie, în lucrarea sa Istoria noilor 
teritorii indiene din Noua Spanie, că se spunea că triburile 
s-ar fi refugiat în grotele din „Aztlan şi Tecolhuacan“ după o 
catastrofă îngrozitoare. Patria lor inițială fusese Aztlan.!* 

Deşi nu vreau să pornesc în căutarea Atlantidei, nu aş avea 
nimic împotrivă să pariez că se întindea undeva în regiu- 
nea caraibă. În mod evident, Platon a declanşat ceva cu a sa 
poveste a Atlantidei. Au fost scrise aproximativ 3 600 de 
cărți despre ea.2 Acest subiect aparent nesfârşit stimulea- 
ză o intensă dezbatere şi trezeşte foarte mult interes. Fără 
îndoială că oamenii vor specula în legătură cu locul în care se 

afla Atlantida până la identificarea ei, dar un lucru este cât 
se poate de sigur din perspectivă geologică. Este imposibil ca 
Atlantida să se fi „scufundat“, în sensul simplei sale submer- 
sii. Geologul doctor Johannes Fiebag explică de ce: 


Compararea planşeului marin cu uscatul dezvăluie o 
diferenţă fundamentală între ele. Planşeul marin este 
format în general din plăci foarte plate, în vreme ce 
continentele sunt blocuri vaste, care plutesc pe 
aşa-numita astenosferă. Oriunde se observă o zonă de 
subducfie, la regiunea de graniţă dintre un continent şi 
un ocean, se constată că planşeul marin intră sub 
continent. Aceasta se întâmplă deoarece planşeul 
marin constă în special din bazalt, iar continentele sunt 
în general din granit şi sedimente. Bazaltul are o 
greutate specifică mai mare, acesta fiind motivul 
pentru care plăcile oceanice mai grele se scufundă 
întotdeauna, iar continentele, care plutesc asemenea 
aisbergurilor pe astenosferă, nu se scufundă. 

Acest lucru ar fi absolut imposibil din punct de vedere 
fizic. Un continent cum ar fi Atlantida nu se poate 
scufunda. Este împiedicat s-o facă de greutatea 

sa specifică.?! 


În ciuda acestei perspective clare, ştiinţifice, Atlantida a 
dispărut de pe faţa pământului, „s-a scufundat în adâncuri“, 
cum a spus Platon. Însă, o porţiune de uscat nu trebuie să 
se scufunde pentru ca valurile să o acopere - acest lucru se 
poate întâmpla în cazul creşterii nivelului apelor mării. Şi 
nimeni nu pune în discuţie faptul că asta s-a întâmplat odată 
cu topirea ghețarilor, la sfârșitul Epocii Glaciare. Însă cres- 
terea nivelului apelor mărilor s-a produs lent, şi nu „într-o 
singură noapte îngrozitoare“ (Platon). Locuitorii avansați din 
punct de vedere tehnic ai Atlantidei ar fi putut să se salveze 
la timp, urcându-se în ambarcaţiuni - cu excepţia cazului în 
care o catastrofă cosmică s-ar fi produs simultan cu topi- 
rea ghețarilor; sau cu excepţia situaţiei în care o asemenea 

catastrofă, poate un asteroid care a lovit Pământul, a provo- 
cat un imens val mareic care, la rândul său, a dus la topirea 
gheții. În zilele noastre, avem date care confirmă limpede că, 
la un moment dat în trecutul omenirii, trebuie să se fi produs 
o catastrofă imensă. 


e Geologii au descoperit corali oceanici în Hawaii, la o 
înălţime de 300 m, care trebuie să fi fost depozitati 
acolo de un val mareic.?? 

e În urmă cu aproximativ 11 400 de ani, temperaturile de 
pe pământ au crescut cu 7 grade în decursul unui 
deceniu: „În anul 1993, mostre prelevate în urma 
forajelor din gheaţa Groenlandei au dezvăluit că, în 
mod surprinzător, Epoca Glaciară nu s-a încheiat lent, 
ci a luat sfârşit brusc“.2 

e În ultimii 67 de ani, astronomii au descoperit în total 
108 planete mici, care au trecut prin apropierea 
Pământului. Una dintre ele, denumită XFII, va reveni la 
o distanţă de numai câteva milioane de kilometri la 
data de 26 octombrie 2028. Orice impact al unui 
asteroid cu suprafaţa oceanului ar produce un val 
mareic. „Mai multe mii de kilometri de coaste ar fi 
inundate, nenumărate oraşe ar fi transformate într-un 
pustiu acoperit de noroi.“21 


Eu fac parte dintr-o generaţie care consideră că o ca- 
tastrofă climaterică este o posibilitate foarte serioasă. 
Aşa-numitul „efect de seră“ se răspândește pe suprafaţa 
Pământului şi provoacă o creştere a temperaturilor. De aceas- 
ta este vinovat omul, deoarece produce periculosul dioxid 
de carbon (CO,). Oricine nu se aliniază la această concep- 
tie a iminentei condamnări este considerat iresponsabil şi 
nerezonabil. Nu mai contează că 81 la sută din climatologii 
americani abordează efectul de seră dintr-o perspectivă cu 
totul diferită, pe baza unor date copvingätoare. Lumea dez- 
informării ideologice merge înainte neabătută. Computerele 
primesc date false „care sunt bazate pe modele de simulare 

nelämurite".?® Foarte puţin din ceea ce catadicsesc să ne spu- 
nă cercetătorii climatologi este exact. Prea mulţi dintre aceşti 
activişti pentru mediu merg pe principiul „mega-gunoi bagi, 
mega-gunoi obţii“. 

Şi sunt plătiţi chiar bine pentru aceasta. În politică, totul 
este posibil! 

În mod evident, acestor oameni le lipseşte conştiinţa 
istorică. Nimeni nu poate să pună la îndoială în mod serios 
faptul că nordul Europei a fost învăluit într-o Epocă Glaciară 
în urmă cu 10 000 de ani. Există în teren blocuri de piatră 
rotunjite ce dovedesc acest lucru - cunoscute în geologie sub 
numele de „blocuri eratice“ - care au venit pe spatele gheta- 
rilor. Ce anume a dus atunci, şi în cazul multor altor variaţii 
de temperatură, la creșteri abrupte ale temperaturilor şi la 
epocile glaciare ulterioare? 

Platon a înţeles corect. Au existat pustiiri periodice, mai 
ales în regiunile de coastă, cu sau fără ajutorul omului. Acum, 
sunt la fel de preocupat ca oricine altcineva să păstrez lumea 
curată. Însă obiectez la o mentalitate paralizantä, „a lipsei de 
viitor“; care, prin lipsa de cunoaştere a istoriei pământului, 
invocă drama vinovätiei, chiar a păcatului originar. Este mai 
curând o dramă care a avut deja mai multe reprezentații, 
niciuna dintre ele nefiind provocată de tendința politică pre- 
ferată a momentului. 

Creşterea nivelului apelor mărilor s-a produs într-adevăr 
şi catastrofe au avut loc într-adevăr. Avem harta lui Piri Reis 
cu Antarctica lipsită de gheaţă, care poate să demonstre- 
ze acest lucru. lar, în largul insulei Okinawa, în Japonia, se 
găsesc structuri subacvatice străvechi. Este posibil să fi auzit 
de asemenea că Sahara a fost odinioară o grădină fertilă - şi 
chiar nu contează cine este martorul la care apelez pentru a 
susţine această afirmaţie: dacă este geograful grec Strabon 
(circa 62 î.H. până în 26 d.Hr.), istoricul roman Gaius Plinius 
Caecilius Secundus (61-113 d.Hr.), grecii Hesiod, Herodot 
ori Hecataios (550-480 î.Hr.), Diodor din Sicilia (secolul I 
î.Hr.) sau anticul fenician Sanchuniathon (aproximativ 1250 
î.Hr.). Indiferent dacă citez patriarhi biblici antediluvieni, 


lista babiloniană antică a regilor ori textele antice indiene și 
tibetane, ajungem la acelaşi rezultat final. Toţi relatează eve- 
nimente care s-au petrecut în urmă cu 10 000 de ani sau mai 
mult. Am menţionat în Prefaţă că aceasta nu este o carte de 
istoria Greciei, ci de poveşti ale Greciei. Aceste povești sunt în 
mod evident cu mult mai vechi decât stabilesc cercetările, cu 
toate că nu pot fi datate precis deocamdată. Însă, multe din- 
tre evenimentele descrise au legătură, într-un fel sau altul, cu 
înalta tehnologie din Antichitate. Carul zburător al lui Apollo 
și robotul Talos, care patrula în Creta, sunt numai două 
exemple. Însă înalta tehnologie din Antichitate nu se prea po- 
triveşte cu oamenii Epocii de Piatră. De unde si demonstrafia 
pe care o fac eu: zeii au fost astronauți extratereștri. 

Faptul că ştiinţa noastră, care influenţează si mijloacele de 
informare în masă, nu vrea să ştie nimic din toate acestea nu 
este altceva decât un indiciu al slăbiciunilor sale. Însă aproa- 
pe că nu are sens să te înfierbântezi pe această temă în pro- 
pria mică seră. După cum a spus odată Marc Aureliu, împărat 
roman, „este irațional să te superi pe lume, căci ei nu-i pasă 
cätusi de puţin de asta“. 

Postfaţă despre Atlantida 


Au trecut mai mulți ani de când am redactat manuscrisul 
cărţii Odiseea Zeilor. Însă fluxul de informaţii nu s-a redus. 
Aproape lunar, pe biroul meu ajung texte din cărţi străvechi, 
cărţi care sunt accesibile de sute de ani, al căror conţinut 
poate să se întoarcă în timp milenii întregi şi pe care cineva, 
la un moment dat, a decis să le traducă. Însă aceste tradu- 
ceri antice nu reprezintă un bloc monolitic. Spre deosebire 

de ştiinţele exacte, ştiinţele legate de culegerea de informaţii 
sunt vii si se adaptează la noile descoperiri. Ştiinţele legate de 
culegerea de informaţii, în care indiciile sunt puse în ordine 
si cuvintele sunt cântărite, nu sunt dogmatice. Ştiinţa este vie. 
Timpul nu se opreşte niciodată. 


Unde s-a aflat de fapt Atlantida? Încă din 1954, L. Sprague 
de Camps, în cartea sa Continente uitate, prezenta o listă 
cu 50 de locuri în care diverşi cercetători presupun că s-ar 
fi aflat Atlantida. Ei au inclus nordul Ceylonului, Mongolia, 
Spitsbergen, Cartagina, Cadez (vechiul nume pentru Cadiz), 
munții Atlas, Tartessos (Spania), Africa de Sud, Tunisia, 
centrul Franţei, Caucaz, vestul Mării Mediterane, Marea 
Nordului, Sahara, Prusia răsăriteană, Marea Baltică, munţii 
Ahaggar (Algeria), Groenlanda, Iran, America Centrală, Irak, 
Crimeea, Indiile de Vest, Belgia, Olanda, Suedia, Catalonia, 
insulele britanice, Arctica, un continent în Pacific, Australia 
şi sudul Indiei. lar din 1954, au fost adăugate Creta, Bimini, 
Santorini, Azorele, capătul sudic al Japoniei şi, cea mai recen- 
tă aşezare, Troia. 

Până când un batiscaf va fotografia ruinele Atlantidei, ră- 
mâne lipsit de sens să speculăm pe tema aşezării sale geogra- 
fice. Fiecare cercetător poate să prezinte temeiuri rezonabile 

pentru care Atlantida s-ar afla în locul lui favorit. Şi totuşi, 
nimeni nu a găsit-o încă. 

După cum am spus clar în această carte, iau în serios 
descrierea lui Platon. Atlantida a existat în realitate. Dar când? 

Platon ne dă asigurări că egiptenii au păstrat toate in- 
formaţiile din vremuri străvechi în documente scrise din 
templele lor şi le-au protejat împotriva distrugerii.? Potrivit 
acestor consemnări din temple, între Atlantida și continent 
a izbucnit un război, aceasta petrecându-se cu 9 000 de ani 
în urmă. Dacă adăugăm intervalul de timp de la Platon până 
la noi, s-ar ajunge la mai mult de 11 400 de ani. Ciudat, 
deoarece istoriograful clasic grec Herodot se referă la cifre 
similare. Herodot este numit si „părintele istoriografiei“. In 
cartea a doua a Istoriilor sale, Herodot relatează vizita pe care 
a făcut-o la Teba (actualul Luxor). Preoţii i-au arătat 341 de 
statui, cu o scurtă explicaţie pentru fiecare în parte. Aceste 
341 de statui corespund celor 11 340 de ani. În vremurile 
anterioare acestor 11 340 de ani, zeii au locuit pe pământ şi 
„de atunci nu a mai existat niciun zeu cu înfățișare umană în 
Egipt... Egiptenii sunt foarte siguri de acest lucru pentru că 
au calculat și consemnat încontinuu perioadele regilor și ale 
inaltilor preoti“.? 

De ce nu existä consemnäri scrise din acele timpuri, care 
se situeazä cu peste 10 000 de ani in urmä? Cautä in Platon 
(sublinierile mele cu caractere italice): 

„Motivul este dupä cum urmeazä: distrugerile care s-au 
abătut şi se vor abate asupra omenirii sunt numeroase si de 
multe feluri diferite, cele mai puternice dintre ele fiind prin 
foc şi apă, altele mai mici din nenumărate alte cauze. Datorită 
poveştii, pe care şi tu o spui, că acum multă vreme Phaeton, 
fiul lui Helios, a luat frâiele carului tatălui său, dar, nefiind 
în stare să ţină calea tatălui său, a distrus largi întinderi de 
pământ prin foc şi a murit el însuși din cauza unui fulger - 
poate să pară o poveste cu zâne, dar reprezintă într-adevăr o 
deviere a corpurilor cereşti care se rotese în jurul Pământului 
şi un cataclism la suprafaţa pământului printr-o uriaşă con- 
flagratie, care se repetă la mari intervale de timp.“ 

Dacă Platon are dreptate, atunci trebuie să fi avut loc o 
catastrofă planetară în sistemul nostru solar în urmă cu X 
mii de ani. „O deviere a corpurilor cereşti care se rotesc în 
jurul Pământului...“ De unde ştia cineva ceva despre orbite- 
le planetare în urmă cu 2 400 de ani? În secolul al XVII-lea, 
Galileo Galilei trebuia să fie executat din cauza a ceea ce 
spusese despre planete. Asta voia Inchiziția. Însă, toate lucru- 
rile gândite de Galilei puteau fi găsite deja în Platon. Mai mult 
de-atât, o catastrofă planetară ar fi afectat şi alte popoare de 
pe planetă. La urma urmelor, pământul este o sferă care se 
roteşte în jurul propriei axe la fiecare 24 de ore. Există con- 
semnări ale acestui eveniment în alte părţi în afara bazinului 
Mediteranei? 

În cursul şi după cuceririle spaniole, în America Centrală, 
au fost scrise așa-numitele Cărţi Chilam Balam. Chilam 
înseamnă „profet“ sau „interpret al zeilor“, iar „balam“ in- 
seamnă „jaguar“. Aceste cărţi se disting una de cealaltă prin 
adăugarea numelui locului în care sunt păstrate. Astfel, există 
o carte Chilam Balam de la Mani, una de la Balam, altele de la 
Chumayel, Ixil, Tekax şi aşa mai departe. Cărţile, scrise cu ca- 
ractere latine, dar în limba yucatec, au fost realizate între se- 
colele al XVI-lea și al XVIII-lea. Conţinutul a fost compilat de 
mulți preoţi şi scris de multe mâini diferite. Întreaga poveste 
este un amestec de mituri antice și profeţii absconse - a căror 
interpretare este adeseori dificil de înţeles - compuse în urmă 
cu aproape 500 de ani. Pe de altă parte, sursele din care și-au 
obținut informaţiile preoţii sunt foarte vechi. Aceste surse 
originale lipsesc pentru simplul motiv că spaniolii au distrus 
manuscrisele mayase (cu excepţia a trei, dintre care două sunt 
aproape indescifrabile). Putem să ne întrebăm foarte bine 
dacă nişte cărţi vechi de 500 de ani ne mai pot spune ceva 
despre originile omenirii şi despre zei. Ştiu că musulmanii pot 
să recite Coranul verset cu verset. Am cunoscut creştini care 
ştiu Noul Testament pe dinafară și evrei care pot reproduce 
pe loc Tora (Pentateuhul, cu cele Cinci Cărţi ale lui Moise) din 
memorie. Mulţi credincioși cunosc elementele esenţiale ale 
religiilor lor - chiar dacă nu cuvânt cu cuvânt, pe dinafară. 

Dacă un război îngrozitor ar face praf toate bibliile, dar ar 
supravieţui câţiva preoţi și credincioşi laici pioşi, Sfintele 
Scripturi ar putea fi reconstituite şi rescrise din memorie. 
Același lucru s-a petrecut şi în America Centrală în secolul 
al XVI-lea. Preoţii şi bătrânii triburilor au adunat memoriile 
si poveştile tradiționale din vremurile zeilor. Numai hârtia 
pe care au fost scrise a fost nouă. Crearea pământului este 
prezentată în Cartea Chilam Balam de la Chumayel după 
cum urmează: 


Aceasta este istoria lumii, aşa cum a fost ea scrisă în 
vremurile străvechi, deoarece nu a trecut încă timpul 
pentru a face asemenea cărţi... astfel încât popoarele 
mayaşe pot acum să afle cum s-au născut în această 
ţară... S-a întâmplat in Katun 11 Ahau (data), când Ah 
Muzencab (zeul pogorât din ceruri) şi-a făcut apariţia. 
A fost vremea când a coborât focul, când funia a căzut, 
urmată de stânci şi de copaci... 


Cartea Chilam Balam de la Mani menţionează chiar şi po- 
gorârea acelor zei: „Aceasta este povestea pogorârii unui zeu, 
a celor 13 zei şi a o mie de zei, care i-au învăţat pe preoţii 
Chilam Balam, Xupan, Nauat...“S 

În afară de aceste cărţi Chilam Balam, există şi manuscrise 
mexicane antice, în America Centrală. Un amalgam de texte 
cu numeroase ilustraţii a fost strecurat de acolo de istetul 
abate Brasseur de Bourgbourg. Acest abate Brasseur a fost un 
geniu al limbilor străine. Invätase azteca în Mexic si a putut 
să descifreze manuscrise antice cu ajutorul preoților azteci. 
Brasseur i-a dat unuia dintre aceste manuscrise numele men- 
torului său indian, Chimalpopoca. Ca urmare, textul este de- 
numit Codex Chimalpopoca.® Potrivit codexului, zeii au creat 
prima oară cerul şi pământul, apoi a coborât sfredelul de foc. 
Acestea fiind făcute, zeii s-au gândit care dintre ei să trăiască 
în viitor pe pământ: „cu părere de rău este cumpănit de către 
cel cu veşminte de stele, cu bogăţia Stelelor, cu iubită în apă, 
cel care vine peste popor, calcă pământul, Quetzalcoatl“? 


Acelaşi codex afirmă, de asemenea, că soarele a devenit 
vizibil abia în al cincilea eon, iar în acesta „au fost create pă- 
mântul, cerul şi cele patru feluri de locuitori oameni“. A fost 
imposibil să se descopere de unde aveau ştiinţă mexicanii 
antici de cele patru feluri de oameni. 

Un mare foc spectral si soarele întunecându-se într-o 
noapte ciudată sunt descrise în termeni dramatici: „Fusese 
creat cel de-al doilea soare. Patru Jaguar era semnul zilei 
sale. Se numeşte soare de ianuarie. S-a întâmplat că cerul s-a 
prăbușit înăuntru şi soarele nu și-a urmat calea în acel timp. 
Miezul zilei, [care] de-abia sosise, imediat s-a preschimbat 
în noapte“.! 

La ce se referă aceasta? La inversarea geomagnetică? La o 
modificare bruscă a axei pământului? Acest spectacol incom- 
prehensibil s-a transformat într-o catastrofă globală în eonul 
celui de al treilea soare: 


Se numeşte soarele ploii de foc. În acest eon s-a 
întâmplat că a plouat cu foc și locuitorii săi au fost 
arsi... Străbunii spun că în acele vremuri au fost risipite 
nisipurile din stânci pe care le vedem acum si lava 
andezitică plină de bulbuci a bolborosit la suprafaţă şi 
în acele vremuri s-au depus diferitele roci roşiatice.* 


Despre ce este vorba aici? 

După cum toată lumea ştie, între Marte şi Jupiter există 
un gol nenatural, în care se găsesc mii de asteroizi. Originile 
acestei centuri de asteroizi reprezintă un subiect controversat 
până în zilele noastre. Una dintre teorii susţine că resturile 
provin de la o planetă care a explodat. Descrierea din Codex 
Chimalpopoca s-ar potrivi foarte bine acestei teorii. Explozia 
unei planete din sistemul nostru solar ar ascunde soarele 
luni de zile sau, pe bună dreptate, chiar ani. Praful cosmic 
ar străbate întregul sistem solar, resturi încinse la roşu ar 
lovi pământul. Bombe încinse la alb ar sfâşia pielea delicată, 
subţire, a planetei noastre, ar smuci-o şi ar legăna-o - nu nu- 
mai din cauza rachetelor cosmice, ci şi din cauza modificării 

forțelor gravitaționale ale sistemului solar. Planeta explodatä 
ar provoca un dezechilibru al structurii complexe a orbitelor 
noastre planetare. Potopuri, soarele ascuns şi o ploaie de foc 
ar fi consecinţele logice. Locuitorilor pământului li s-ar părea 
ca şi cum cerul s-ar aprinde şi ar cădea peste ei. Toate ele- 
mentele ar fi dezlänfuite, oceanele s-ar revărsa peste uscat, 
uragane ar ridica în aer mase uriaşe de apă şi ar erupe vulcani 
peste tot. 

Aşa ceva este relatat în Codex Chimalpopoca şi în Platon? 
Continuarea acestei drame este descrisă în Popol Vuh, cartea 
sfântă a mayaşilor quichâ.!* În ea, se poate citi că oamenii au 
rătăcit fără ţintă şi şi-au căutat cu înfrigurare adăpostul în 
faţa forţelor care fuseseră dezlănţuite. În pragul morţii prin 
înfometare, indienii s-au adunat într-un număr din ce în ce 
mai mare pe vârful muntelui Hacawitz - numit şi „locul de 
odihnă“. Tremurând de frig, au stat în noaptea fără sfârşit, 
ghemuiţi alături de imaginile zeilor lor, neînţelegând ce se 
petrecuse: 


Somnul nu era pentru ei şi nici odihna. Mare era 
plângerea lor în străfundul sufletelor lor că nu mai 
veniseră zorii şi nu se mai făcuse lumină. Singura lor 
expresie era aceea de deznădejde, de profundă tristeţe 
și descurajarea îi copleşise; erau pe de-a întregul 
copleșiți de durere... Oh, dacă doar ar fi putut vedea 
naşterea soarelui, spuneau, şi vorbeau mult între ei... Şi 
pe urmă a răsărit soarele. Şi animalele mici şi animalele 
mari s-au bucurat peste măsură, toate adunate în jurul 
râurilor şi ravinelor; iar cei care erau împreună pe 
vârfurile munţilor şi-au îndreptat privirile către locul 
în care răsărea soarele...!! 


Pe o scară a timpului generoasă, s-a calculat că regatul 
mayaş ar fi existat între anii 1500 î.Hr. şi 1600 d.Hr. Însă, în 
acest interval de timp, nu a existat tnicio catastrofă globală. 
Egiptenii, babilonienii, grecii şi de'ăsemenea romanii ar fi 
menţionat-o. În ultimii 3 000 de ani, soarele nu s-a întunecat, 


212 | ODISEEA ZEILOR 


cerurile nu s-au aprins, niciun potop nu a distrus faţa pă- 
mântului, niciun „zeu“ nu a coborât de pe firmament. Prin 
urmare, trebuie să presupunem că acele cronici ale indienilor 
din America Centrală descriu evenimente care s-au petrecut 
înaintea vremii lor. Nu există nicio diferenţă faţă de relatarea 
lui Platon, pe fața cealaltă a globului. 

Mayasii au născocit termenul „lumea nouă“ pentru peri- 
oada care a debutat după distrugere. În această „lume nouă“, 
astronomia a continuat să fie considerată predominantă 
printre ştiinţe. Mayaşii erau pur şi simplu obsedaţi de ea. În 
acest context, orice observaţie a cerului pare să intre într-una 
din următoarele două categorii: 1) motificări ale mişcări- 
lor de pe firmament și 2) catastrofe cosmice. Acest lucru 
este confirmat de misionarul şi cercetătorul culturii mayase 
Bernardino de Sahagun (1500-1590). Acest călugăr francis- 
can a întreprins cercetări nu doar ale limbii aztecilor, ci şi a 
limbii indienilor nahua. Acest grup de populaţii indiene exista 
deja în vremea toltecilor - aproximativ 100 î.Hr. Limba lor, 
nahuatl, era vorbită de cea mai mare parte a populaţiei rurale 
în vremea lui Bernardino de Sahagun. Bernardino de Sahagun 
era şeful Colegiului Santa Cruz de pe coastele caraibiene, care 
erau vizitate de numeroşi indigeni. Sahagun stătea printre ei 
săptămâni de-a rândul, le cultiva prietenia şi îi întreba ce şti- 
au despre trecutul triburilor lor. El a consemnat răspunsurile 
în cartea sa Historia General de las Cosas de Nueva España” 
(Istoria generală a lucrurilor din Noua Spanie). În ea, popoare- 
le indigene îşi descriu frica de fenomenele cereşti: 


Când a venit noaptea, toată lumea era înspăimântată, 
oamenii se aşteptau, așa cum spuneau, ca sfredelul de 
foc să cadă cum nu trebuie. Pe urmă, toţi ar fi fost 
distruși, ar fi venit sfârşitul, s-ar fi făcut noapte pentru 
totdeauna. Soarele nu ar mai fi răsărit, astfel încât s-ar 
fi făcut complet întuneric. Monstri tzitzitzimi ar fi venit 
şi i-ar fi omorât pe oameni... şi nimeni nu s-a întins pe 
pământ, se spunea, ci oamenii s-au urcat pe acoperişu- 
rile plate. Într-o mare măsură, toată lumea a fost 

stăpânită de credinţa ocultă că trebuie să se teamă de 
ceruri, de stelele al căror nume este „cele multe“ si de 
„sfredelul de foc“. 


Historia se referă de asemenea la „stelele cu fum“, cu toate 
că nu este clar dacă este vorba despre meteoriți sau de stele 
căzătoare. lar, când soarele a dispărut, chiar şi unii dintre zei 
au fost tulburati când s-au uitat pe firmament: „Asa cum s-a 
spus, cei care s-au uitat acolo au fost Quetzalcoatl, căruia i 
se mai spunea şi Ecatl, apoi Totec sau stăpânul inelului, mai 
apoi Tezcatlipoca cel roşu. Pe urmă, cei care îşi spun şerpii 
norilor".'* : 

Numele zeilor mayasi şi azteci din America Centrală sunt 
complet diferite de cele din Egipt si Grecia Antică. Cu toa- 
te acestea, consemnările străvechi sunt similare din multe 
puncte de vedere. (Pentru a-l scuti pe cititor de repetițiile 
inutile, mă refer la ultimele două cărţi ale mele, History is 
Wrong si Amurgul zeilor.: 16) 

În afara hărţii lui Piri Reis, în afara celor 11 340 de ani de 
la Herodot, în afara remarcii lui Platon referitoare la 9 000 de 
ani înaintea vremurilor noastre (până astăzi, 11 400 de ani), 
în afara zeilor întronați în ceruri - atât în America Centrală, 
cât şi în Grecia şi în Egipt - sunt şi alte legături. Arheologul 
Otto Muck a subliniat încă acum 35 de ani rădăcini lingvistice 
comune pentru America Centrală si Spania: 


Bascii trăiesc încă în Spania şi în sud-vestul Franţei 

zilelor noastre. Platon afirmă în mod expres că această 

parte a Europei a aparținut regatului atlantean. Bascii 

au fost pe solul european vecinii cei mai apropiaţi ai 

Atlantidei, dintre aceştia existând în continuare grupuri 

etnice... Unul dintre motive este dat de basci înşişi. Au 

încă o amintire clară, limpede, a Atlantidei.” 

Muck scoate în evidenţă faptul să, şi în zilele noastre, 
bascii posedă aceleaşi trăsături facile, cu nasuri acviline, ca 
mayașii din Mexic. Poartă si în zilele noastre îmbrăcăminte 

similară, folosesc aceleaşi cuțite şi îşi cultivă câmpul în 
acelaşi fel. Ciudat, atât în ţara bascilor, cât şi pe tărâmurile 
mayaşilor, există peste o sută de cuvinte cu aceeaşi rădăcină 
şi aceleaşi înţelesuri. 

Aşezarea geografică a Atlantidei nu a fost încă găsită 
fără putinţă de echivoc. Însă sunt toate indiciile că Atlantida 
a existat cu adevărat. Şi atât Platon, cât şi cărţile străvechi 
central-americane menţionează o catastrofă planetară, care 
s-a produs în urmă cu circa 11 400 de ani. În acele timpuri, 
potrivit lui Herodot, zeii trăiau printre oameni. Şi, asemenea 
tuturor culturilor străvechi, mayaşii așteptau cu nerăbdare 
reîntoarcerea acestor zei, după cum se consemnează în cartea 
Chilam Balam de la Tizimin: 


Au coborât de pe căile stelelor... vorbeau limba vrăjită a 
stelelor din cer... Da, semnul lor este certitudinea 
noastră că au venit din cer... şi, când coboară din nou 
din cer, vor crea o nouă ordine a creaţiei lor din urmă 
cu mult timp.'® 


Mai este un lucru care mă descumpäneste. Platon scrie 
despre un metal special - orichalcum - care era folosit numai 
şi exclusiv în Atlantida. Aliajul special al acestui orichalcum 
venea direct de la unul dintre fiii zeilor, Poseidon. Orichalcum 
strălucea precum aurul, era foarte subţire şi aproape simi- 
lar cu aurul. Într-adevăr, au fost găsite foi metalice cu un 
aliaj foarte ciudat, subțire ca hârtia, în ţinuturile înalte din 
Ecuador, America de Sud. 

Acolo, în oraşul Cuenca, există o biserică numită Maria 
Auxiliadora („Maica Domnului care ajută“). Timp de mai mult 
de 50 de ani, părintele Carlo Crespi s-a ocupat de congregația 
catolică. El s-a bucurat de reputaţia de prieten de încredere al 
indigenilor si, chiar în timpul vieţii sale, oamenii din Cuenca 
l-au considerat sfânt. Între timp, părintele Crespi a murit. 
Locuitorii au construit un memorial care îi este dedicat, unde 
în fiecare zi se aduc flori proaspete, până în zilele noastre. 

Ce anume a avut atât de special acest preot? I-a ascultat pe 

băştinaşi zile de-a rândul. Le-a câştigat încrederea şi i-a aju- 
tat în toate felurile imaginabile. 

Băștinaşii i-au răspuns cu aceeaşi bunăvoință şi i-au dat 
binevoitorului preot lucrări de artă străvechi, păstrate de fa- 
miliile lor în ascuns faţă de albi, secole de-a rândul. Erau fâșii 
metalice care păreau din aur pur. Părintele Crespi a început 
să atârne aceste lucrări de artă pe pereţii unei curţi interi- 
oare încuiate, însă, pe măsură ce numărul lor a crescut, le-a 
înghesuit suprapuse în alte două încăperi. L-am vizitat de 
mai multe ori în anii 1970 şi am fotografiat sute de asemenea 
obiecte ciudate. Aceste fâşii metalice redau în mod continuu 
poveşti. Compozițiile sunt suprapuse. Sunt chipuri încoronate 
de soare, capete cu fascicule radiante, piramide cu carac- 
tere indescifrabile, oameni într-un fel de „cămăşi de zale“. 
Apoi, sunt stele rectangulare din metal, având gravate pe ele 
caractere pe care nu le poate descifra nimeni. În rezumat, 
stelele au 14 rânduri cu patru pătrate pe fiecare din ele şi cu 
un caracter în fiecare pătrat - în total, 56 de pătrate cu 56 de 
caractere. 

Aliajele acestor plăci metalice au fost examinate cu mi- 
nufiozitate de cercetătorii de la Institutul Max Planck pentru 
Cercetări în Domeniul Metalelor din Stuttgart. Rezultatele au 
dezvăluit o tehnică incredibilă de topire. Se amesteca 50 la 
sută cupru cu 25 la sută argint şi 25 la sută aur. Profesorul 
dr. Gebhardt de la Institutul Max Planck din Stuttgart mi-a 
scris următoarele: 


Triburile preincaşe erau capabile de metode incredi- 
bile de topire şi de realizare a unor aliaje care nu au 
fost niciodată depăşite. Culoarea exterioară a obiectu- 
lui nu spune absolut nimic despre conţinutul de aur. 
Aceeaşi observaţie este valabilă în privinţa greutății. 
Precursorü incașilor erau capabili să realizeze acoperiri 
cu aur de numai jumătate de micron grosime care pot 
fi văzute, chiar şi cu microscopul, doar la o mărire de 
500 de ori.!? 2 


216 ODISEEA ZEILOR 


Același lucru a fost confirmat şi de dr. Heather Lechtman, 
director al Centrului pentru Cercetarea Materialelor în 
Arheologie şi Etnologie de la Institutul Tehnologic din 
Massachusetts. Ea a întreprins un studiu îndelungat al „fal- 
sului aur incaş“. Următoarele propoziţii sunt extrase din 
raportul ei de cercetare. 


Am analizat în laboratorul nostru mostre mai mici de 
artefacte. S-a dovedit că, în multe zone, acoperirea 
avea o grosime cuprinsă între numai 0,5 până la 

2 microni şi aproape că nu era vizibilă, chiar şi cu un 
microscop care măreşte de 600 de ori... Au fost folosite 
obiecte care păreau să fie din aur sau argint pur... 
Metodele de acoperire a suprafeţelor, folosite de 
locuitorii Americii în perioada precolumbiană pentru a 
conferi suprafeţelor un aspect de metale preţioase, nu 
au fost niciodată depăşite.2 


Exact asta spune Platon despre singularul aliaj de 
orichalcum. 

Întreaga noastră tehnologie de astăzi se bazează pe trecut. 
Străbunii noştri sunt cei care au descoperit primii cum se 
pot extrage metalele din pământ, cum pot fi ridicate pietrele 
grele, cum se pot construi nave maritime, automobile, avioane 
şi mașini de spălat. Totul se supune evoluţiei tehnologiei. Nu 
există nicio evoluţie tehnologică a orichalcului. Ar fi trebuit, 
pe bună dreptate, ca popoarele băștinașe să-și fi pus la punct 
foarte laborios tehnologiile de topire și amestecare a metale- 
lor. Ar trebui să existe precursoare ale acestor aliaje incredi- 
bile. Ar fi trebuit să existe un proces de învăţare. 

Însă nu există niciun indiciu privind așa ceva. Orichalcum 
pur şi simplu a apărut. Ca şi cum oamenii ar fi învăţat de la 
un zeu. De exemplu, în Atlantida. 

Notă pentru cititor 


Dacă ai ajuns până la sfârşitul acestei cărţi, este foarte 
posibil să fii interesat de subiectele de care mă ocup. În acest 
caz, dä-mi voie să-ţi fac cunoştinţă cu AASRA - Archaeology, 
Astronautics, and SETI Research Society - Societatea pentru 
Cercetări de Arheologie, Astronautică şi SETI. SETI înseamnă 
„Search for Extraterrestrial Intelligence“ - „Căutarea formelor 
extraterestre de inteligenţă“. AASRA adună şi publică infor- 
matt şi idei care sprijină teoria pe care am descris-o in aceas- 
tă carte. Planeta noastră a fost oare vizitată de extratereştri 
cu milenii în urmă? Cum poate fi demonstrată o asemenea 
teorie fascinantă? Ce anume se pronunţă în favoarea ei şi ce se 
pronunţă împotriva ei? 

AASRA organizează conferinţe, adunări, seminare şi excur- 
sii în teren. De obicei, eu însumi sunt ghid în cursul acestor 
călătorii. AASRA publică revista ilustrată Legendary Times, cu 
şase numere pe an, în care pot fi găsite ultimele contribuţii 
la subiectul nostru, precum și noutăţi în privinţa activităţilor 
noastre. Calitatea de membru al AASRA este accesibilă oricui. 
Suntem o organizaţie de nespecialisti şi de oameni de ştiinţă 
din toate domeniile. Dacă doreşti să afli mai multe, te rugăm 
să trimiţi o carte poştală cu numele şi adresa ta la 


AAS RA 
P.O. Box 6400 
Oceanside, CA 92052-6400, USA 


În patru săptămâni, vei primi o broşură gratuită despre AASRA. 
Adresa noastră de internet este www.legendarytimes.com. 


Erich von Dăniken 

